
TR ANST ATOR ’ S TNTR ODT JCTTON 


As a lifelong Tolkien fan and an ardent Latinist, 
trans lating The Hobbit into Latin has been a long- 
cherished ambition of mine. But I am aware that others 
might think of it as, at best, a rather whimsical endeavour 
(“You’re doing whatTf “The Hobbit - in Latini”, “Who’s 
going to read thatV.”). So perhaps I should begin by 
explaining why I think there are such good reasons for 
doing it that the only wonder is it had not been done 
sooner. 

There is, as anyone who has taken the trouble to study 
Latin knows, a curious gap in the available reading 
material. On the one hand are simplified stories for 
classroom use, on the other the glories of high Latin 
literature - but remarkably little inbetween. What is there 
for the intermediate reader, who is tired of the textbook 
but not quite ready to grapple with the stately poetry of 
Virgil or the grand rhetoric of Cicero? What for the 
accomplished reader who wants to escape ffom Ancient 
Rome’s marbled halls ffom time to time? What for the 
reader who just wants to read Latin - the very idea! - for 
funi 

This is where the Latin Hobbit comes in. It is nothing 



more or less than a novel - but a novel now in Latin. 
Which is to say, it is a Latin text whose principal aim is to 
be read solely for the pleasure of reading, not one to be 
studied with the aid of copious editorial notes, or 
laboured over in order to glean hard-won quotations for 
an essay assignment. Reading for pleasure is a rare 
experience for Latinists, who, in my opinion, deserve to 
enjoy themselves as much as anyone else. 

Happily, ToHden’s immortal story lends itself to such a 
Latin translation: the sentences are generally short, the 
sense is always ciear, the story is easy to follow. 
Tolkien^ perspicuous prose and the clarity of his 
exposition are a gift to any translator. But for the Latinist 
especially, The Hobbit has other recommendations. There 
are no telephones, computers, automobiles, or other such 
modern ephemera in Middle-earth (though Tolkien does 
mention a train once), so most of the action can be 
described using the vocabulary of a Standard Latin 
dictionary. Tolkien writes with a sonorous dignity of 
expression that falis naturally into Latin cadences. And 
scattered generously throughout are an array of songs, 
which add delightful variety to the text. 

As it turns out, the world of Bilbo Baggins is so vividly 
present to the imagination that it survives any artificiality 
imposed on it by translation into the language of Ancient 
Rome. Not that this version aspires to imitate the idiom of 
Roman writers anyway (a pointless exercise, in my 



opinion), but rather to present Tolkieifs words as 
faithfully and as comprehensibly as possible for the 
enjoyment of contemporary Latinists. This is not The 
Hobbit as if written for the Emperor Augustus; it is simply 
The Hobbit for anyone who has sufficient Latin grammar 
and a good dictionary. 

There are, inevitably, some unfamiliar words. But I 
have not invented where Latin already has a term that at 
least approximates to ToUden’s. So, for example, the 
fairy-like spirits of the Roman forests were dryades, 
which is sufficiently analogous to stand in for Tolkien^ 
elves; and if the Romans didn’t mean by nanus what 
Tolkien meant by dwarf, then we can say the same for the 
English word too. Hobbitus itself seemed a relatively 
obvious coinage, though I did puzzle over troll for quite 
some time. Troiis being creatures of Norse myth, none of 
the extant Latin terms quite seemed to fit - words like 
belua or monstrum were too general, and gigantes are 
clearly a separate race. But on the pattern of Gollum (a 
fortuitous neuter proper noun) I felt readers would not 
object to trollum (plural trolla ). I had more trouble when 
Bilbo taunts the spiders with archaic ‘arachnid’ words 
like Attercop and Lob, for I not only needed something 
suitably scurrilous, but also something that would fit the 
verse metre; with a little effort, though, we might imagine 
that our Latin-speaking spiders are annoyed to be 
reminded of the fate of their mythical Greek ancestor, 



Arachne. 

Most proper names remain easily recognisable and 
have simply been assigned a Latin termination and a 
declension - Bilbo is Bilbo, Bilbonis, Smaug is Smaug, 
Smaugis, and Gandalf is Gandalphus, Gandalphi - with 
the exception of names that are obviously descriptive; so, 
for example, Thorin’s surname becomes 
Scutumquerceum, and Bilbo’s bullish ancestor is 
Taurifremitor. The troll WillianTs nickname ‘Bili’ I have 
rendered as Rostrum - a little Latin pun, however 
execrable. 

One of most enjoyable, as well as one of the most 
challenging, tasks was to render Tolkien^ many songs into 
Latin verse. Translating poetry from one language to 
another is necessarily more paraphrase than translation, so 
my first objecti ve was to make my Latin verses true to the 
spirit, if not necessarily the letter, of ToHden’s originals. 
To achieve this I had initially planned to use classical 
quantitative metres throughout - those formal edifices 
familiar to (and sometimes dreaded by) Latin students 
lfom classroom encounters with the Augustan poets. 
However, I soon realised this would not quite do. In the 
very first chapter, for example, the dwarves sing a solemn 
and ancient song, Far over the misty mountains cold, 
which readily lends itself to the weighty dignity of 
classical metre. But in the same chapter they break into an 
impromptu ditty about smashing poor Bilbo’s precious 



crockery, and this song, so it seemed to me, worked much 
better in rhythmic (and rhyming) form. When Gollum and 
Bilbo set each other riddles, these naturally take 
quantitative shape - this is, after all, an ancient game 
played since time immemorial - but when the goblins of 
the Misty Mountains sing to a marching beat, an ominous 
trochaic pulse best captures the rhythmic stamp of their 
feet. By contrast, the facetious elves of Rivendell express 
themselves in lilting iambics. 

When I considered that many readers (unless they are 
musically inclined) will not previously have encountered 
rhythmic and rhyming Latin verse, I felt certain that this 
diversity of versification would impart a pleasing extra 
dimension to the book. Perhaps, after reading the Latin 
songs of dwarves and goblins here, you may be tempted to 
investigate some of the medieval verses that inspired 
them, the magisterial Dies Irae , for example, or the 
rumbunctious songs of the Carmina Burana. And if they 
inspire you to sing some Latin, so much the better. 

Translating The Hobbit has been quite an adventure: 
exciting, fascinating, daunting, terrifying. All those, and 
more besides. When I began this project I shared the 
trepidation Bilbo felt on setting out; as the work 
progressed - seemingly with no end in sight - I had my 
own moments of despair in the darkness; but at last I 
rejoiced, as did Bilbo, in the satisfaction of bringing my 
own (literary) adventure to a conclusion: forsan et haec 



olim meminisse iuuabit. 

All that remains is for me to extend my grateful thanks 
to David Brawn at HarperCollins for his faith in this book 
and in me, and to Mike Barry, the much-loved Head of 
Classics at Caldicott School, whose diligent proofreading 
of the early chapters saved me from some silly errors. 


NOTA BENE 


Unfamiliar or new words are marked with an asterisk ( ) 
on their first occurrence and are glossed in the vocabulary 
at the end, where you will also find a list of proper names. 
The various verse metres are noted in a brief appendix. 
Spelling and orthography follow that of the Oxford Latin 
Dictionary, hence no distinction is made between vocalic 
and consonantal ‘i’ and ‘u’, and only proper names are 
capitalised. This has also been my primary (but not sole) 
reference for definitions and word use. 


Mark Walker 

haec est fabula de rebus praeteritis, illis temporibus 
linguae atque litterae a nostris hodie ualde distulerunt, 
illae linguae in sermonem Latinum conuersae sunt, duas 
autem quaestiones animaduertas, scilicet: (1) Latine, 
uerbum nani solum signifi eat pumiliones, id est homines 
paruulos non, ut in hac fabula, gentem antiquam e qua 
Thorinus Scutumquerceum et comites orti sunt. (2) hic 
orcus est nomen quod illis in temporibus hobbiti beluis, 
quae plerumque gobelini (aut hobgobelini pro generibus 
grandioribus) appellantur, dederunt, id nomen nequaquam 
pertinet ad Orcum Latine, id est Dis, deus inferus aut 
inferi ipsi. 

runae fuerunt litterae ueteres, quae in principio ad eas 
insculpandas et inscribendas ligno uel saxo uel metallo in 
usu erant, itaque tenues atque angulosae fuerunt, in 
temporibus huius fabulae nani solum illis frequenter uti 
sunt, praecipue historias priuatas aut arcanas scribendi 
causa, in hoc libro runae eorum runis Latinis, quas nunc 
pauci cognoscunt, signifi cantur. si runae in Tabula 
Geographica Throris cum uerbis Latine transcriptis (in 
paginis XXXIV et LXVH) comparantur, tum litteras ad 
linguam nostram accomodatas inuenire et titulum in runis 



superscriptum legere licet. 

in Tabula Geographica omnes runae solitae inueniri 
possunt, pro j atque v, i atque u utuntur, nulla fuit runa pro 
q (utere cw); neque proz (runa nanorum k uti licet, si 
necesse est), inuenies, tamen, aliquas runas singulas 
signifi care duas litteras nouas, scilicet: th , ng , ee\ aliis 
quoque runis generis eiusdem (T e a e t tl st) aliquando 
utebantur, ianua celata signata est i 1. a latere manus eam 
monstrauit, et sub ea haec scripta sunt: 

prtithMi+M iF+hp' iit i+ -rptnM- 
tRMMpHBntMItSKK 

duae runae ultimae sunt litterae primae Throris et 
Thraini. runae-lunae, quas Elrond legit, fuerunt: 

ihYtrr ppmmpv xrphKnh htP• KhM •tnfcHriM-cnrp* 

Mt ■ HPr • PKKIWM+U • Ii • PhkM • hPtlMP- WMl IXhRlil- 

ipphnnp$it 

in Tabula Geographica, quattuor cardines a runis signifi 
cantur, cum Oriente in summo, ut solebat in tabulis 
geographicis nanorum, itaque legantur in modo horologii: 
Or(iens), M(eridie), Oc(cidens), S(eptentriones). 



CAPVT PRTMVM 


CONVrVIVM TNOPTNATVM 


in foramine terrae habitabat *hobbitus: nec foedum, 
sordidum madidumque foramen, nec extremis lumbricorum 
atque odore caenoso impletum, nec etiam foramen aridum, 
inane, harenosum, in quo nihil erat ad considendum aut 
edendum aptum; immo foramen-hobbitum, ergo 
commodum 

quod ianuam omnino rotundam, fenestrae nauis similem, 
uiridem pictam cum 'bulla aeraria flauenteque in media 
accurate defixa habuit, aperta est ianua in atrium 
tubulatum, *cuniculo simile: cuniculus autem 

commodissimus, non fumidus, cum parietibus lacunatis et 
solis pauimentatis et *tapetis tectis, qui sellis expolitis et 
plurimis uncis ad petasos amiculaque suspendenda ornatus 
est - nam hospites hobbito placebant, cuniculus, magis 
minusue in linea directa iter faciens, porro et porro in 




latus Collis - Collis Ille, ut totus populus multa milia 
passuum circum illum appellauit - sinuabat, ex quo multae 
et paruae fores apertae sunt, alter hinc alter illinc, 
ascendere scalas hobbito non opus fuit: cubicula, balnea, 
"apothecae, "cellae penariae (multae earum), uestiaria 
(fuerunt hobbito conclauia uestibus omnino dedicata), 
culinae, triclinia, omnia in eodem plano fuerunt, profecto 
in eodem meatu, conclauia ad sinistram (intus) fuerunt 
optima, nam sola ex omnibus fenestras habuerunt, 
profunde defixas, rotundas fenestras, quae hortum eius et 
prata ultra ad flumen proclinata prospexerunt. 

hobbitus ille fuit hobbitus diuitissimus, cui nomen fuit 
Baggins. Bagginses in uicinia Collis iamdiu habitauerant, 
qui honestissimi habebantur, non modo quod plerique 
diuites fuerunt sed etiam quod nec umquam "facinora 
audacia nec quicquam inopinatum fecerunt: quicquid 
Bagginsi cuidam liceat dicere de re qualibet sine labore 
rogandi eum cognosceres, haec est fabula de modo in quo 
Baggins quidam facinus fecit audax, et inuenit se agere et 
dicere res omnino inopinatas, qui fortasse honorem 
uicinorum amiserit, sed acquisiuit - uerumtamen inuenies 
num is quicquam denique acquirat. 

mater ipsius hobbiti nostri - quid est hobbitus? hobbitis 
opus est, ut opinor, explanatione quadam hodie, quoniam 
rari facti sunt et Hominum Magnorum, ut nos appellant, 
timidi, sunt (aut erant) homines paruuli, circa dimidium 
proceritatis nostri, et minores quam nani barbati, barbae 

hobbitis non sunt, est illis paululum aut nihil magiae, 
praeter uulgare cottidianum genus, quod illis usui est ut 
taciti et cito se auferant quandocumque talis ingens et 
stulta gens qualis tu et ego rustice errat, strepitum simile 
elephantis faciens, quem illi milibus passuum abhinc 
audire possunt, procliuitatem ad pinguem uentris habent; in 
coloribus splendidis (plerumque uiridi et luteo) se 
uestiunt; calceos non induunt, quod plantae pedum coriis 
naturalibus augentur et capillis densis calidis fuluis sicut 
crines in capite (qui sunt crispi); longos peritos fiiluos 
digitos habent, uultus apertos, et risus altos sucososque 
rident (imprimis post cenam, quam bis in die edunt 
quandocumque possunt), nunc satis intellegis ut tibi 
progredi liceat, ut dicebam, mater huius hobbiti - id est 
Bilbonis Bagginsis - fuit illustris Belladonna Took, una ex 
tribus filiabus praeclaris Senis Tookis, capitis hobbitorum 
qui trans Aquam, quae est flumen paruum quod subter 
Collem fluebat, habitabant, saepe dicebatur (in aliis 
familiis) maior Took quidam certe uxorem nympham olim 
duxisse, quod, sane, absurdum fuit, sed nihilominus de 
illis fuit nescio quid hobbitis dissimilius, et aliquando 
aliqui gentis Tookis facinora audacia facere solebant, 
caute se abstulerunt, et familiae rem celauerunt; uerum 
Tookes tamen fuerunt non tam honesti quam Bagginses, 
quamquam haud dubio diuitiores fuerunt. 

scilicet, postquam Domina Bungo Baggins facta, 
Belladonna Took numquam facinora fecit audacia. Bungo, 



qui pater Bilbonis fuit, pro ea (et partim a pecunia eius) 
sumptuosissimum foramen-hobbitum, quod aut sub Colle 
aut supra Collem aut trans Aquam inueniri potuit, 
aedificauit, et ibi ad supremos dies manserunt, nihilominus 
ueri simile est Bilbonem, unicum filium eius, quamquam et 
in specie et in moribus editio secunda patris solidi 
gratique esse uideretur, paruum aliquid alieni ex gente 
Tooke in natura sua accepisse, aliquid, quod solum 
occasionem exspectabat ut se patefaceret, numquam 
occasio aduenit, donec Bilbo in aetatem peruenit, circa 
quinquaginta annos natus, et in amoeno foramine-hobbito a 
patre eius aedificato, quod tibi modo descripsi, habitabat, 
donec, re uera, is domicilium immobile habere uisus est. 

fortuna insolita, quodam mane iampridem in 
tranquilitate orbis terrarum, cum minus clamoris et plus 
uiridis erat, et hobbiti etiam numerosi fortunatique erant, 
et Bilbo Baggins post ientaculum in fore stabat fumum 
emittens ex fiimisugio longo ligneo ingentique, quod ad 
digitos laneos (compte pectos) pedum paene declinabat - 
aduenit Gandalphus. Gandalphus! si tu quartam partem 
solum audiuisses rerum quae ego de illo audiui, et ego 
minimam solum omnium rerum, quae audiri possunt, 
audiui, tu ad fabulam mirabilem quamlibet praeparares, 
ubicumque ille iter fecit, fabulae et facinora audacia 
oriebantur, in modo insolitissimo, per saecula et saecula 
non illuc aduenerat, non, uero, ex quo tempore cum amicus 
eius Senex Took mortuus est, et hobbiti faciei eius paene 



obliti erant, super Collem trans Aquamque negotia sua 
gerens afuerat ex quo hi fuerunt parui pueri-hobbiti atque 
puellae-hobbitae. 

illo mane Bilbo nulla suspicione senem cum baculo 
solum uidit. qui petasum altum acutum caeruleum, 
amiculum longum rauum, amictorium argenteum, supra 
quod barba eius longa et cana infra medium corporis 
pendebat, caligasque ingentes nigras habuit. 

“bonum mane!” Bilbo sincere inquit, sol lucebat, et 
gramen erat uiridissimum. Gandalphus autem subter 
supercilia longa fruticosa, quae ulterius quam labrum 
petasi umbrosi propagauerunt, eum aspexit. 

“quid uis?” inquit, “tune me habere bonum mane iubes, 
aut mane esse bonum uis, utrum id uellem necne; aut te 
bonum sentire hoc mane; aut mane esse in quo quidam sit 
bonus?” 

“cuncti eorum simul,” Bilbo inquit, “atque mane etiam 
amoenissimum ad fiimisugio "tabaci foris utendum, si 
fumisugium possideas, conside et tuum cum meo comple! 
noli properare, totum diem ante nos habemus!” tum Bilbo 
in sella iuxta ianuam suam consedit et, cruribus implexis, 
coronam pulchram fumi glauci, quae in aerem intacta 
uolabat et procul super Collem deferebatur, emisit. 

“pulcherrima!” Gandalphus inquit, “sed hoc mane 
tempus emittendi coronas fumi non mihi est. nam quemdam 
quaero, qui facinus audax, quod ego compono, coniungat, 
et inuenire quemquam difficillimum est.” 



“sane - his in regionibus! gens simplex sedataque 
sumus, quae facinoribus audaciis non utitur, foedae, 
tumultuosae, incommodae res! efficiunt ut tarde cenes! non 
intellego quid quisquam in eis uideat,” inquit Dominus 
Baggins noster, et pollicem unum post fascias bracarum 
posuit, et alteram maiorem etiam coronam fumi emisit, tum 
litteras matutinas eductas legere incepit, simulans ut se 
non iam senem animaduerteret. nam constituerat eum esse 
parum generis sui, et cupiuit eum abscedere, senex autem 
se non mouit. in baculo suo innitens stabat et nihil loquens 
hobbitum spectabat, donec Bilbo incommodior factus est 
et etiam iratior. 

qui “bonum mane!” tandem inquit “quaelibet facinora 
audacia hic nolumus, tibi gratias! tibi liceat conari supra 
Collem uel trans Aquam” his uerbis in animo habuit 
sermonem terminare. 

“quot res bonum mane tibi significat?” Gandalphus 
inquit, “nunc tu significas te uelle me dimittere, et id non 
bonum erit donec hinc discessero.” 

“minime, minime, carissime! immo, non puto me 
cognoscere nomen tuum?” 

“maxime, maxime, carissime - atque ego nomen tuum 
cognosco, Domine Bilbo Baggins. atque tu nomen meum 
cognoscis, quamquam oblitus es id me esse. Gandalphus 
sum, et Gandalphus me significat! heu, adeo uixi ut bonum 
mane a filio Belladonnae Tookis iubear, quasi *orbiculos 
ad ostium uenderem!” 

“Gandalphe! Gandalphe! o me felicem! nonne magus 
errabundus qui par bullarum adamantinarum magicarum, 
quae numquam resolutae sunt donec iussae sunt, Seni 
Tooki dedit? nonne homo festiuus qui fabulas mirabiles de 
draconibus et gobelinis et gigantibus et uirginibus 
regiarum liberandis et fortuna inopinata filiorum uiduarum 
in conuiuiis dicebat? nonne ille qui tam optimos 

•jj 

'pyrobolos chartaceos faciebat! eos memini! quos Senex 
Took pridie Mediam Aestatis habebat, eugepae! quasi 
lilia ingentia et *antirrhina et laburna ignis ascenderent et 
in crepusculo per totum uesperum penderent!” iam 
animaduerteris Dominum Bagginsem non esse tam ieiunum 
quam sibi credere libuerit, eum quoque florum 
amantissimum esse, “me miserum!” continuabat, “nonne 
Gandalphus ille qui plurimos pueros et puellas in 
Caeruleum discedere facinorum insanorum causa 
praestabat? quaelibet ab arboribus ascendendis usque ad 
*dryades salutandas - aut naues nauigandas, nauigare ad 
litora aliena! pro fidem, uiuere erat iucund- uolo dicere te 
olim res in his regionibus male perturbauisse. mihi 
ignosce, sed te adhuc in negotiis esse nesciui.” 

“alibi me esse oportet?” magus inquit, “nihilominus, 
mihi placet cognoscere te de me no nni hil meminisse, 
pyrobolos chartaceos meos benigne meminisse uideris, 
saltem, ergo res non sine spe est. sane, pro auo Sene 
Tooke, et pro misera Belladonna, id quod poposcisti tibi 
dabo.” 



“ignosce mihi, nullum poposci.” 

“poposcisti! bis nunc, ignosce, id tibi dabo, immo, te in 
facinus audax mittam, mihi iucundissimum, tibi 
salutarissimum - etiam lucrosum, probabiliter, si umquam 
ei superfueris.” 

“me paenitet! quaelibet facinora audacia non cupio, tibi 
gratias, non hodie, bonum mane! sed ad *theam ueni, 
quaeso - quandocumque tibi placet! quin cras? cras ueni! 
uale!” his dictis, hobbitus tergum uertit et intra ianuam 
rotundam uiridem festinauit, quam clausit tam celeriter 
quam ausus est, ne insolens uideatur. magi uero sunt magi. 

“cur in orbe terrarum eum ad theam rogaui?” secum 
inquit, ad cellam penariam iens, modo ientauerat, sed 
putauit libum uel dua atque potionem quamdem futura esse 
bona sibi post terrorem suum. 

interim Gandalphus foris adhuc stabat, longe sed tacite 
ridens, paulo post, aggressus est et signum insolitum in 
ianuam hobbiti pulchram uiridem cuspide baculi rasit, tum 
gradum rettulit, eodem paene tempore cum Bilbo libum 
alterum consummabat et se facinora audacia optime 
uitauisse cogitabat. 

qui postridie Gandalphi paene oblitus erat, res non 
optime recordatus est, nisi eas in*tabula negotiorum 
inscripsit: sicut Gandalphus ad theam die Mercurii, heri 
commotior fuerat ne quicquam inscriberet. 

paulo ante theam, tintinnabulum ianuae tremende 
tinniuit, denique rem recordatus est! ad *aeneum 



calefacendum festinauit, et poculo altero patellaque 
collocatis, et libo nouo uel duobus, ad ianuam cucurrit. 

“ualde me paenitet ut manseris!” dicturus, cum illum 
non prorsus Gandalphum esse uidit. fuit *nanus cum barba 
caerulea succincta in cingulo aureo, oculis nitidissimis 
subter cucullum glauci-uiridis. qui, quam primum ianua 
aperta est, impetu introiit, quasi expectatus esset. 

cucullo in unco proximo defixo, “Dwalinus,” inquit 
profunde caput demittens, “tibi seruio!” 

“Bilbo Baggins, etiam tibi!” hobbitus inquit, adeo 
stupefactus ut in praesens eum non interrogaret, silentio 
sequente facto molesto, addidit: “ego habiturus theam; 
ueni, quaeso, ut mecum aliquam habeas.” aliquantulum 
frigidum, fortasse, sed bona fide dictum, nam quid agas tu, 
si nanus inuocatus adueniret et nulla explanatione uestes in 
atrio tuo defixerit? 

ad mensam non diu fuerunt, immo ad libum tertium uix 
peruenerunt, ubi iterum tintinnabulum etiam clarius 
tinniuit. 

“mihi ueniam da!” hobbitus inquit, tum ad ianuam 
discessit. 

“denique aduenisti!” hoc tempore Gandalpho dicturus. 
Gandalphus autem non adfuit, in eius uicem fuit in limine 
nanus specie senectissima cum barba alba et cucullo 
coccineo; qui etiam saltuatim introiit quam primum ianua 
aperta est, quasi uocatus esset. 

“uideo eos iam aduenire coepisse,” inquit cum cucullum 



Dwalini uiridem defixum aspexit, rubro suo defixo iuxta 
eum, “Balinus,” inquit cum manu in pectore, “tibi seruio!” 

“tibi gratias!” Bilbo anhelans inquit, prauum fuit dictu, 
sed eos aduenire coepisse eum ualde commouerat. 
hospites ei placuerunt, sed eos cognoscere antequam 
aduentum est maluit, et ipse eos uocare maluit, trepidus 
existimabat ut liba deficerent, tum ipse - ut cenae pater: 
nam officium suum intellexit et egit, quamuis ei doluerit - 
eis necessario careret. 

“introi ut theam aliquam habeas!” anima inspirata 
dicere potuit. 

“paululum *ceruisiae malim, si totum aequi bonique 
facias, domine bone,” inquit Balinus cum barba alba, “sed 
aliquid libi mihi licet - libum cum seminibus, si quicquam 
habeas.” 

“multum!” ille inuenit se respondere, stupefactus, et 
inuenit se quoque ad apothecam festinare ut scyphum 
sextarium ceruisiae compleret, tum ad cellam penariam ut 
dua pulchra rotunda liba cum seminibus, quae post 
meridie illo coxerat gustandi causa post cenam, ferret. 

cum reuenisset, Balinus et Dwalinus ad mensam inter se 
loquebantur sicut ueteres amici (re uera fratres erant). 
Bilbo ceruisiam et libum apud eos deposuit, cum clare 
tintinnabulum semel atque iterum tinniuit. 

“Gandalphus, pro certo,” putabat dum per meatum 
anhelans it. ille autem non adfuit, fuerunt duo plus 
nanorum, ambo cum caligis caeruleis, cingulis aureis, et 



barbis flauis; uterque saccum instrumentorum plenum et 
palam ferebat, saltuatim introierunt quam primum ianua 
aperiri coepit - Bilbo uix stupefactus est. 

“quid uobis agam, nani mi?” inquit. 

“Kilius, tibi seruio” alter inquit, “et Filius,” alter 
addidit; atque ambo cucullum caeruleum eripuerunt et 
caput demiserunt. 

“etiam tibi, et familiae tuae!” Bilbo respondit, hoc 
tempore mores suos recordatus. 

“uideo Dwalinum et Balinum iam adesse,” Kilius 
inquit, “turbam iungamus!” 

“turba!” Dominus Baggins putauit. “cuius sonus non 
mihi placet, profecto necesse est mihi considere per 
momentum temporis ut ingenium meum colligam, et 
bibere.” modo degustauit - in angulo, dum quattuor nani 
circa mensam sedent atque loquuntur de fodinis atque auro 
et molestiis cum gobelinis, et draconum spoliationibus, et 
rebus ceteris quae ille nec intellexit, nec intellegere 
cupiuit, quod multo audacior esse uisae sunt - cum ding- 
dong-a-ling-dang, tintinnabulum rursus tinniuit, quasi 
hobbitus-puer quidam improbus capulum eripere 
conaretur. 

“aliquis prope ianuam!” nictans inquit. 

“aliqui quattuor, sonitu licet mihi dicere,” Filius inquit, 
“quos, praeterea, uenientes post tergum procul uidimus.” 

hobbitus misellus in atrio consedit et, capite in manibus, 
quid acta essent et quid actura essent miratus est, et num 



omnes cenaturi essent, tum tintinnabulum rursus tinniuit, 
clarius quam umquam, et ad ianuam ei festinandum fuit, 
non autem fuerunt quattuor, sed QVINQVE. nanus alius 
aduenerat dum ille in atrio miratur, bulla uix uersa, omnes 
in interiore fuerunt, capita demittentes dicentesque “tibi 
seruio” alius post alium. Dorius, Norius, Orius, Oinus et 
Gloinus appellati sunt; mox duo cuculli purpuri, cucullus 
canus, cucullus fiiluus, atque cucullus albus in uncis defixi 
sunt, et cum manibus latis in cingulis aureis argenteisque 
positis incesserunt ut alios iungerent. iam turba paene 
facta est. alii ceruisiam, alii merum poposcerunt, unus 
*cafaeum, omnes liba, ut hobbitus aliquamdiu 
occupatissimus esset. 

urna cafaei in foco modo posita erat, liba cum 
seminibus finita erat, et nani placentas cum *butyro edere 
incipiebant cum uenit - pulsatio clara, pulchra ianua 
uiridis hobbiti non tinniebatur sed dure pulsabatur, nescio 
quis eam baculo pulsabat! 

Bilbo iratissimus atque omnino stupefactus 
stupebatusque per meatum festinauit - haec dies Mercurii 
fuit inscitissima, quam umquam recordatus est. impetu 
ianuam aperuit, et alii aliique turbide procuberunt. plures 
nani, quattuor plus! Gandalphus etiam, in baculo suo 
innitens et ridens, adfuit, qui in ianua pulchra iniuriam 
ualde conspicuam fecerat; quoque signum occultum, quod 
illic mane pridie posuerat, deleuerat. 

qui “caue! caue!” inquit, “non tibi similis est, Bilbo, ut 



amicos in *tegete detineas e t tum ianuam sicut 
manuballistam aperias! B i furem, Bo furem, Bomburem, et 
praecipue Thorinum tibi commendam!” 

“tibi seruio!” Bifiar, Bofur et Bombur in ordine stantes 
inquiunt, tum duos cucullos flauos et unum sub uiridis 
defixerunt; unum quoque caeruleum cum filo fimbriato 
longo argenteo, qui fuit Thorini, nanus magni momenti, re 
uera non alius quam magnus Thorinus Scutumquerceum 
ipse, cui in limine Bilbonis procumbere Bifure, Bofure et 
Bombure supra eum non ualde placuit. Bombur, uero, 
pinguissimus fuit et ponderosus. Thorinus quidem 
superbissimus nihil de seruio dixit; miser autem Dominus 
Baggins crebro dixit se excusari ut demum ille “quaeso, 
noli mentionem facere,” grunniret et frontem contrahere 
desisteret. 

“nunc, nos omnes adsumus!” Gandalphus inquit, 
aspiciens ordinem tredecim cucullorum - optimorum 
cucullorum pro conuiuiis disiunctorum - et petasum suum, 
qui in uncis pendebant, “iucundiores coetus! spero aliquid 
cibi et potionis superesse eis qui tarde aduenerunt! quid? 
thea! minime, paruulumuini rubri mihi, puto.” 

“mihi etiam, ”Thorinus inquit. 

“atque conditura rubi idaei et crustulum malorum,” 
Bifur inquit. 

“atque crustum carnis concisi et caseus,” Bofur inquit, 
“atque crustum porcis et acetaria,” Bombur inquit, 
“atque plura liba - et ceruisia - et cafaeum, si tibi 



placeat,” ceteri nani per ianuamuocauerunt. 

“oua pauca coque, mi sodalis bone!” Gandalphus ad 
eum clamauit, dum hobbitus ad cellas festinat, “et solum 
pullum frigidum atque salsuras exporta!” 

“ille tantum de interioribus cellarum mearum scire 
uidetur quantum ego ipse!” putauit Dominus Baggins, 
ualde agitatus, qui num facinus miserrimum usque domum 
suum aduenisset mirari incipiebat, eo tempore, cum omnes 
lagonas atque catilla atque cultros furcasque atque uitra 
atque patellas atque cochlearia atque alia in ferculis 
magnis cumulauerat, calidissimus et ruber facie et 
iratissimus fiebat. 

“confundite et obtundite hos nanos!” magna uoce inquit, 
“quamobrem ad me iuuandum non ueniunt?” ecce! ibi 
stabant Balinus et Dwalinus iuxta ianuam culinae, in 
tergum quorum Filius et Kilius, et antequam culter dicere 
possit, illi fercula atque duas mensas paruas in triclinium 
rapuerant et omnia de nouo disposuerant. 

Gandalphus tredecim nanis circumdatus ad caput 
conuiuii sedebat: Bilbo in scabillo iuxta focum sedebat, 
*biscoctum admordens (cibum ualde fastidiuit), et 
apparere conans quasi omnia sint usitatissima et 
nequaquam facinus audax, nani edebant atque edebant, 
loquebantur atque loquebantur, et tempus fugit, demum 
sellis eorum repulsis, Bilbo ad patellas uitraque 
colligenda se mouit. 

“puto omnes uos cenaturos esse?” uoce blandissima 



minime postulatione inquit. 

“sane!” Thorinus inquit, “postea etiam, negotium donec 
serum non perficietur, et primum nobis cantandum est. 
nunc purgandum est!” 

statim duodecim nani - Thorino excepto, qui ualde 
magni momenti fuit et cum Gandalpho loquens mansit - ad 
pedes saluerunt et cumulos altos omnium fecerunt, ferculis 
non expectatis, columnas patellarum, quaeque lagona in 
summa posita, perpendentes exierunt, dum hobbitus eos 
sequitur paene stridens in terrore, “caue, quaeso!” et “noli 
curare, quaeso! id gerere possum.” nani autem modo 
cantare coeperunt: 


frange uitra et catilla! 

cultros tunde, furcas flecte! 
Bilbo Baggins odit illa - 

nunc et cortices incende! 
textum seca, sebum calca! 

lactem funde cellae terra! 
linque in tapeto ossa! 

uinum sperge super porta! 
has patellas aestu laua; 

has contunde magna claua; 
si nonnulla sint intacta, 
uolue ea e culina! 


Bilbo Baggins odit illa! 

caue! caue! haec catilla! 



plane, nihil harum rerum malarum fecerunt, et omnia 
purgabantur et tute suis locis ponebantur quam celerrime, 
dum hobbitus se in media culina circum atque 
circumuertit, conans uidere quas res illi agebant, regressi, 
Thorinum pedibus iuxta focum fumisugium fumantem 
inuenerunt. qui ingentissimas coronas fumi emittebat, 
quocumque unam quarum ire iussit, illa iit - aut sursum in 
'ductum fumarium aut post horologium, quod in tabula 
supra focum positum est, aut subter mensam aut circum 
atque circum laquearem; sed quocumque illa iit, non satis 
celer esse potuit ut Gandalphum uitare posset, qui crepitu 
coronam minorem ex fiimisugio breui argillae recta uia in 
mediam quamque Thorini emisit, tum corona Gandalphi, in 
uiridem uersa et regressa, super caput magi pependit, iam 
nubem quarum circum eum habuit, et lumine obscura 
alienus magicusque esse uisus est. Bilbo adstans 
aspiciensque - coronas fumi dilexit - de superbia sua in 
coronis fumi, quae heri mane secundo uento super Collem 
emiserat, cogitare erubuit. 

“nunc est cantandum,”Thorinus inquit.“organa afferte!” 

Kilius et Filius ad sacculos suos festinauerunt et fides 
paruas rettulerunt; Dorius, Norius et Orius tibias 
extulerunt ex aliquo loco infra amicula sua; ex atrio 
Bombur tympanum produxit; Bifur et Bofur quoque egressi 
et cum*tibiis clarisonis, quos inter bacula reliquerant, 
regressi sunt. Dwalinus Balinusque, “mihi ueniam da,” 
inquiunt, “meum in atrio reliqui!” “referte modo meum 



uobiscum,” Thorinus inquit, illi cum fidibus tam magnae 
quam ipsi reuenerunt, et cum lyra Thorini in texto uiridi 
inuoluta. fuit lyra aurea et speciosa, quam cum primum 
psallit Thorinus, simul incepit symphonia tam repente et 
cum dulcedine ut Bilbo, ceterarum rerum oblitus, in terras 
tenebrosas sub lunis alienigenis longe trans Aquam et 
longissime e foramine-hobbito infra Collem raperetur. 

a fenestra parua, quae in latere Collis aperta est, in 
conclaue ueniebant tenebrae; lux ignis tremebat - fuit 
Aprilis - etiamnunc modulabantur, dum umbra barbae 
Gandalphi in muro mouetur. 

tenebris totum conclaue impletum est, et igne mortuo et 
umbris peritis, etiamnunc modulabantur, subito modulans 
alius tum alius canere coepit imo uoce nanorum in imis 
domorum antiquorum; et hoc est fragmentum cantus eorum, 
si sine musica simile cantui eorum sit. 


dissitos 


trans Montes Nebulae frigore 

altas ad latebras et ueteres specus 
discedamus abhinc, ante oritur dies, 
quaesitum in magicis auriferis locis. 

maiores faciunt carmina pristine 
tinnituque sonant uerbera mallei 
altis in spatiis quis mala dormiunt 
effossis domibus sub scopulis iugi. 



auferunt 


dissitos 


fremunt, 


et reges ueteres et Dryadum duces 
thesauros nitidos et simul aureos 
fingunt et fabricant, luminaque 

quae gemmis tegerent in capulis ibi 

pendent florea nunc stella monilibus 
albis, flectitur et uertice regio 
anguis flammiferas, stamine ferreo 
nunc nocturna ligant soleque lumina. 

trans Montes Nebulae frigore 

altas ad latebras et ueteres specus 
discedamus abhinc, ante oritur dies, 
nostras immemores diuitias cape! 

caelant pocula nec non citharas sibi 
auri sedibus in quis habitat nemo, 
illic illa diu deposita atque ibi 
inaudita canunt carmina gentibus. 

pinetisque datis flammibus editis 
uentosae tenebrae cum gemitu 

diffusis roseis flammibus arduis 
fulgentes radiant arboreae faces. 



dissitos 


tintinnat sonitus uallibus aereus, 
spectantes homines palliduli pauent, 
serpentis rabies acrior ignibus 
turres tum spoliat tum fragiles lares. 

sub luna cineres montibus excidunt, 
nani percipiunt exitii gradus, 
aulas effugiunt, exanimes cadunt 
eius sub pedibus, sidere sub fero. 

trans Montes Nebulae frigore 

altas ad latebras et ueteres specus 
discedamus abhinc, ante oritur dies, 
furemur citharas, aurigeros locos. 


dum cantant, hobbitus sensit amorem rerum pulchrarum, 
quae a manibus atque calliditate atque magia factae essent, 
per ipsum transire, amorem quidem ferocem 
inuidiosumque, cupiditatem in cordibus nanorum, tum 
aliquid Tookis intra eum excitatum est et cupiuit se ad 
montes magnos uisere, pineta atque "deiectus aquae 
audire, antra explorare, et ensem pro baculo induere, e 
fenestra prospectauit. stellae in tenebris super arbores 
apparebant, de gemmis nanorum nitentibus in antris 
tenebrosis cogitauit. subito in silua ultra Aquam, flamma 
exsiluit - nescio quis probabiliter ignem ligneum 
incedebat - et de draconibus spoliantibus in colle suo 



placido insidentibus atque eum omnino inflammantibus 
cogitauit. horrescit; et celerrime simplex fuit iterum 
Dominus Baggins, Bag-Finis, Sub-Colle. 

tremens surrexit. minus quam dimidium mentis habuit ut 
lucernam peteret, atque plus quam dimidium mentis ut id 
simularet et se post *cupas ceruisiae in apotheca celaret, 
neque rursus egrederetur donec omnes nani discesserint, 
subito se comperit musicam cantumque desiisse, et omnes 
cum oculis nitentibus in tenebris eum intueri. 

“quo is?” Thorinus inquit, uoce quae uisa est 
demonstrare eum ambas dimidias partes mentis eius 
coniecisse. 

“habeamus paulum lucis?” Bilbo se excusans inquit. 

“tenebrae nobis placent,” omnes nani inquit, “tenebrae 
tenebrosas res agendi causa! sunt multae horae ante 
primam lucem.” 

“scilicet!” Bilbo inquit, et raptim consedit, scabello 
amisso in foco consedit, rutabulum rutrumque cum 
fragore prosternens. 

“tace!” Gandalphus inquit, “patere Thorinum dicere!” et 
ita in hoc modo Thorinus incepit. 

“Gandalphe, nani atque Domine Baggins! apud amicum 
nostrum atque socium coniuratorem conuenimus, hunc 
splendidissimum atque audacem hobbitum - capilli digitis 
numquam excidant! omnes uinum ceruisiamque eius 
laudent! -” interquiescit ut inspiraret et ut hobbitus 
obseruationem quamdem humanam faceret, sed uerba 



honorifica non a misero Bagginse capta sunt, qui os 
mouebat obtestationem faciens contra appellationes 
audacem et, pessimum omnium, socium coniuratorem, 
quamquam nullus sonus emissus est, tam commotus est. 
itaque Thorinus: 

“conuenimus ut consilia nostra, rationes nostras, opes, 
propositum atque dolos disseramus, mox ante solis 
orientem proficiscemur in itinere longo, iter quoddam ex 
quo fieri potest ut nescio qui ex nobis, aut fortasse nos 
omnes (excepto amico nostro atque auctore, mago callido 
Gandalpho) numquam regredi possint, hoc est punctum 
temporis sollemne, consilium nostrum est, puto, nobis 
omnibus bene cognitum optimo Domino Bagginsi et 
fortasse uno aut duobus nanorum iuueniorum (puto me 
recte arbitrari Kilium Filiumque, exempli causa, nominari 
posse) res exacta in hoc tempore paulum explicationis 
requirat 

hic erat modus Thorini. nam nanus fuit magni momenti, 
si ei licitum esset, probabiliter in hoc modo continuaret 
usque donec exanimis esset, nec aliquem ibi certiorem 
faceret de aliquo non iam cognito, impudenter autem 
interruptus est. miser Bilbo haec non longius tolerare 
potuit, uerbis numquam regredi possint dictis, ululatum 
intus exeuntem sentire coepit, qui celerrime erupit sicut 
stridor *hamaxostichi e cuniculo egredientis. omnes nani 
mensam prosternentes exsiluerunt. Gandalphus lucem 
caeruleam in acumine baculi magici incendit et in fulgore 



pyroboli cuius miser hobbitus in genibus in focis tapeto 
uideri potuit, quassans sicut *ius congelatum quod 
liquescebat, tum in solum decidit prostratus et “fulmine 
percussus, fulmine percussus!” clamitabat; haec fuerunt 
sola uerba quae illi ex eo diu elicere potuerunt, ergo eum 
sublatum in loco remoto in grabato "exedrae deposuerunt, 
cum potione iuxta cubitum eius, tum ad res tenebrosas 
reuenerunt. 

“salaputium concitatum,” Gandalphus iterum considens 
inquit, “accessionibus insolitis insuetisque corripitur, sed 
unus est ex optimis, unus ex optimis - tam saeuus quam 
draco in arto.” 

si tu umquam draconem in arto uideris, intellegas id 
fuisse modo hyperbolen poeticam quae nequaquam ad 
quemlibet hobbitum pertineret, etiam ad patruum maiorem 
Senis Tookis, Tauriffemitorem, qui tantus fuit (pro 
hobbito) ut equitare potuisset, impetu facto in agmina 
gobelinorum Montis Grami in Proelio Agrorum Viridium, 
regem quorum Golfimbulum claua lignea decollauerat. 
cuius caput centum ulnas per aerem uolauerat tum in 
cuniculum descenderat, et in hoc modo simul gobelini uicti 
erant atque *lusus pilamallei repertus erat. 

interim, tamen, mollior nepos Tauri fremi toris in exedra 
reuiuescebat. paulo post cum bibisset ad ianuam conclauis 
trepidanter repsit, haec sunt uerba ab eo audita, Gloino 
dicente: “hem!” (uel alius fremitus cui magis minusue 
similis), “putatisne eum fore accommodatum? liceat 



Gandalphum de ferocitate huius hobbiti loqui, sed unus 
ululatus illi similis in momento temporis periculoso 
sufficiat draconem et omnes suos excitare et nos omnes 
necare, eum magis e timiditate quam concitatione ululare 
arbitror! re uera, si signum in ianua non adfuisset, certe 
nos aduenisse domum alienam putauissem quam primum 
salaputium in limine submittens anhelansque aspectaui, 
dubius fui. similior uenditori condimentorum quam 
^effractario uidetur!” 

tum ansa uersa Bilbo introiit, pars Tookensis uicerat. 
subito sensit se cariturum esse lecto ientaculoque ut ferox 
haberetur, de salaputium in limine submittens , id paene 
eum fecit ferocissimum, multis temporibus postea partem 
Bagginsem paenitebat id quod nunc egerit, et sibi dixit: 
“Bilbo, stultus fuisti, introrsus ambulauisti et pedem in eo 
posuisti.” 

“mihi ignoscite,” inquit,“si uerba a uobis dicta 
exceperim non simulo me intellegere haec de quibus 
dicitis, aut obseruationem uestram de effractariis, sed puto 
me recte credere” (hoc est quod dignitatem retinentem 
appellauit) “uos putare me non dignum esse, rem uobis 
demonstrabo, nulla signa in ianua mea habeo - quae 
hebdomadem abhinc picta est - et certissimus sum uos 
domum alienam aduenisse. quam primum ora inusitata 
uestra in limine uidi dubius eram, recta autem habeatur, 
dicite mihi quod fieri uultis, et id conabor, si mihi ab hoc 
loco ad orientem orientis ambulandum sit atque 



pugnandum cum Versipellibus-uerminosis uesanis in 
Vltima Solitudine, olim mihi fuerat patruus maximus, 
Taurifremitor Took, et-” 

“ita, ita, sed id iampridem fuit,” Gloinus inquit, “de te 
dicebam, mea fide, te promitto signum in hac ianua esse - 
assuetum signum in negotio, effractarius officium bonum 
cupit, plenum Concitationis atque Mercedem iustam, ut 
id legi solet, tibi licet dicere Callidus Thesauri-uenator 
pro Effractario si tibi placet, nonnulli id faciunt, nobis 
omnis res est eadem. Gandalphus nobis dixit hominem 
fuisse generis huius in his regionibus, qui officium statim 
quaereret, et se conuentum hic instruxisse hac die Mercurii 
theae-tempore.” 

“sane est signum,” Gandalphus inquit, “ego ipse id ibi 
posui, pro rationibus optimis, me rogauistis ut hominem 
quartum decimum pro expeditione uestra inuenirem, et 
Dominum Bagginsem legi, modo alicui liceat dicere me 
legere hominem alienum aut domum alienam, et ad 
tredecim finem faciatis atque infelicitatem omnem, quae 
uobis placeat, habeatis, aut ad carbonem effodiendum 
redeatis.” 

tam irate frontem contraxit in Gloinum ut nanus se in 
sella deduceret; atque cum Bilbo os aperire conaretur ut 
illum interrogaret, ille se uertit et frontem adduxit in eum 
atque supercillias fruticosas protusit, donec Bilbo os 
crepitu stricte clausit, “recte,” Gandalphus inquit, “non 
iam disputemus. Dominum Bagginsem legi, quam rem 



omnibus uobis satisfacere oportet, si ego dico eum 
Effractarium esse, is quidem Effractarius est, aut erit cum 
tempus adfuerit, est multum de eo quam diuinatis, et multo 
magis quam ipse cognoscit, uos omnes uiuatis (fortasse!) 
ut gratias etiam mihi agatis, nunc Bilbo, mi puer, lucernam 
fer, ut paulum lucis in hoc habeamus!” 

in mensa in luce lucernae ingentis cum umbraculo rubro 
chartam 'tabulae geographicae similiorem extendit. 

“haec fabricata est a Throre, auo tuo, Thorine,” 
respondens nanis concitate interrogantibus inquit, “est 
Montis descriptio.” 

“quomodo haec nobis multum prosit non uideo,” 
Thorinus inquit frustratus postquam eam aspexit, “montem 
satis bene memini atque terras circum eum. locum in quo 
Mirksilua est scio, atque Locum Ericaeum Marcidum, in 
quo magni dracones pariuntur.” 

“est draco quidam rubore signatus in Monte,” Balinus 
inquit, “sed sine eo satis facilis erit ut eum inueniamus, si 
umquam illuc adueniamus.” 

“est res una quam non animaduertistis,” magus inquit, 
“id est aditus arcanus, uidetisne runam illam in latere 
Occidentali atque manum ad eam intendentem ex runis 
alteris? illa meatum celatum ad Inferiores Aulas notauit.” 
(aspice tabulam geographicam in fronte huius libri ut ibi 
runas rubras uideas.) 

“forsitan celatus esset olim,” Thorinus inquit, “sed 
quomodo cognoscimus eum iam celatum esse? Senex 



Smaug iam diu ibi habitauit ut omnia, quae de cauernis 
illis cognoscere posset, inueniret.” 

“possit - sed multos annos illo uti non potuit.” 

“cur?” 

“quod minor est. ‘quinque pedes altitudine ianua et in 
latum tres ambulent’ dicunt runae, sed Smaug in foramen 
illius magnitudinis reptare nequit, nec etiam cum 
adulescens esset, certe nec postquam tantos nanos atque 
homines Conuallis deuorauit.” 

“foramen ingens mihi esse uidetur,” Bilbo stridit (qui 
nullum usum habuit draconum sed solum foraminum- 
hobbitorum). concitatus iterum atque erectus fiebat, ut os 
claudere obliuisceretur. tabulas geographicas amauit et in 
atrio suo quaedam magna pendebat Ruris Circum, in qua 
omnes ambulationes dilectae notatae sunt in atramento 
rubro, “quomodo tanta ianua ab adstantibus foris praeter 
draconem celari potuit?” rogauit. te meminisse oportet 
paruum hobbitum esse solum 

“multis modis,” Gandalphus inquit, “sed in quo modo 
haec celata sit nescimus quin eamus ut uideamus. e uerbis 
scriptis in tabula geographica coniciam ibi ianuam esse 
clausam, quae fincta est in simulacrum uerissimum lateris 
Montis, quae est ratio nanorum solita - nonne uerum est, ut 
puto?” 

“uerissimum,” Thorinus inquit. 

“praeterea,” Gandalphus continuauit, “oblitus sum 
tabulam geographicam sociatam esse a claue, quadam 



claue parua atque admiranda, ecce!” inquit, et clauemcum 
fistula longa et laminis implicatis, ab auro factam, Thorino 
dedit.“eam cura!” 

“sane eam curabo,” Thorinus inquit, et eam in catena 
tenui, quae circum ceruicem atque subter tunicam 
pendebat, fixit, “nunc res non sine spe esse uidentur. hic 
nuntius illas in melius mutauit. usque adhuc plane 
nesciuimus quid acturi essemus, de itinere faciendo in 
Orientem cogitauimus, quam quietissime atque 
diligentissime, usque ad Lacum Longum, tum res molesta 
fiat-.” 

“multo maturius, si aliquid de uiis in Orientem scio,” 
Gandalphus interrupit. 

“illinc ire aduersum Flumen Fluens nobis liceat,” 
Thorinus incuriosus continuauit, “ita ad ruinas Conuallis - 
oppidi antiqui in ualle sub umbra Montis, cogitatio autem 
Portae Anticae nobis omnibus displicuit, flumen ex ea 
effluit per scopulum ingentem in Meridie Montis, e qua 
draco quoque egreditur - multo frequentior, nisi ille mores 
mutauit.” 

“id uobis non proderit,” magus inquit, “nisi cum 
Bellatore magno, aut etiam Heroe, quemdam inuenire 
conatus sum: sed bellatores in pugnando alii aliis 
iampridem occupati sunt, et in hac uicinitate heroes sunt 
rari, aut etiam non inueniri possunt, in his regionibus enses 
plerique sunt hebetes, atque securibus in arbores utuntur et 
scutis pro incunabulis uel operculis; dracones opportune 



etiam longe absunt (igiturque fabulosi), quamobrem 
effracturam constitui - maxime postquam Ianuam ad latus 
esse memini, et ecce paruus noster Bilbo Baggins, 
effractarius ille, electus atque selectus effractarius, ita 
nunc, rem geramus atque consilia quaedam faciamus.” 

“ita sit sane,”Thorinus inquit,“effractarius-callidus 
sententias aliquas uel admonitus nobis det.” urbanitate 
ficta ad Bilbonem se uertit. 

“primo, aliquanta plura de rebus cognoscere cupiam,” 
ille inquit, sentiens se omnino confusum atque paulum 
agitatum intrinsecus esse, sed etiamnunc certum in modo 
Tookis rem ineundi, “id est de auro atque dracone et 
omnibus rebus, quomodo id illic fuerit atque qui id teneat 
et cetera et cetera.” 

“pro fidem! ”Thorinus inquit,“nonne tabulam 

geographicam habes? nonne carmen nostrum audiuisti? 
nonne omnibus de rebus per horas quasdem dicebamus?” 

“nihilominus, uellem omnia esse plana claraque,” ille 
obstinate inquit, morem negotiosum induens (quem 
conantibus mutuari pecuniam a se reseruare solebat), 
atque optime faciens ut sapiens et consideratus et peritus 
esse uideatur atque commendationi Gandalphi satisfaciat, 
“ultro uellem cognoscere de periculis, impensis e 
crumina, tempore postulato et remuneratione, et ceteris” - 
his uerbis signicauit: “quid hoc mihi profuturum? atque 
uiuus redibo?” 

“o sane ita sit,” Thorinus inquit, “olim in tempore aui 



mei Throris familia nostra, ex ultimis Septentrionibus 
expulsa, cum diuitiis omnibus atque instrumentis suis, ad 
hunc Montem in tabula rediit, qui a Thraino Vetere atauo 
meo inuentus erat, sed nunc cuniculos effoderunt atque 
aulas ingentiores et officinas maiores fecerunt - etiam 
multum auri, ut puto, inuenerunt atque multas gemmas 
praeterea, diuitissimi tamen facti sunt atque clarissimi, et 
auus meus iterum fuit Rex sub Monte et reuerentissime 
habebatur ab hominibus mortalibus, qui ad Meridiem 
uixerunt atque in aduersum Flumen Fluens usque ad uallem 
Monte obumbratam paulatim se diffundebant, ibi 
Conuallem, oppidum iucundum, in temporibus illis 
aedificauerunt. Reges fabros nostros arcessere solebant 
atque etiam eos, qui longissime ab arte remoti sunt, 
liberalissime remunerabantur, patres nos precari solebant 
ut filios in tirocinium addiceremus, et munifice nos 
remunerati sunt, praecipue in cibariis, qua numquam 
serere aut repperi pro nobis curauimus. omnino illi fuerunt 
dies boni nobis, atque pauperrimi apud nos pecuniam ad 
impendendam atque dandam et otium habuerunt ut res 
pulchras, 'oblectamentis liberorum mirabilissimis 
magicissimisque omissis, solum pro delectamento 
facerent, eiusmodi quae in orbe terrarum non iam inueniri 
possunt, ergo aulae aui armorum et gemmarum et 
sculptorum et pocularum plenae fuerunt, atque forum 
oblectamentorum liberorum Conuallis fuit miraculum 
Septentrionum 



“quod, sane, draconem attulit, dracones aurum 
gemmasque hominibus et dryadibus et nanis subripiunt, ut 
intellegis, ubicumque eos inuenire possunt; atque spolia 
sua custodiunt dum uiuunt (uiuunt paene in aeternum, nisi 
necantur), atque numquam anulo aereo quorum ffuuntur. 
profecto bonum opusculum ab malo uix internoscunt, 
quamquam plerumque notionem bonam pretii in foro 
habent; nec quodlibet pro se facere possunt, non etiam 
squamam paruulam resolutam armorum reparare, illis in 
diebus multi dracones in Septentrionibus adfuerunt, et ibi, 
cum nani ad meridiem fugerent aut necarentur et omnis 
uastitas atque clades draconum a malo in peius iret, aurum 
probabiliter fiebat rarum, fuit praecipuus auarissimus, 
fortissimus atque pessimus lumbricus, nomine Smaug. qui, 
die quodam, in aerem uolauit et ad meridiem uenit. 
primum sonitum quasi procellam ex Septentrionibus 
aduenientem atque pinus in Monte crepantes gementesque 
inuento audiuimus. aliqui nani, qui forte foris fuerunt (ego 
feliciter unus fui - audacissimus puer illis in diebus, 
semper erraui, quae res uitam meam illo die seruauit) - 
itaque, a longinquo draconem in monte nostro insidentem 
cum flammis prosilientibus uidimus. tum ille per procliuia 
uenit et cum primum siluam attigit, illa omnino combusta 
est. illo tempore tintinnabula omnia in Conualle tinniebant 
atque milites se armabant, nani e porta magna ruebant; sed 
draco eos exspectabat, ex illa uia nulli effugerunt, flumen 
in uapore prorupit atque nebula in Conuallem descendit, et 



in nebula draco in eos impetum fecit atque paene omnes 
milites trucidauit - fabula infelix solitaque, quae illis in 
diebus fuit ffequentissima. tum ille regressus in Portam 
Anticam irrepsit atque atria omnia, et uias, et foramina, 
angiporta, cellas, aedes et meatus eruit, postea nulli nani 
intus uiuebant, omnes opes quorum pro ipso rapuit, 
probabiliter, nam hic est mos draconum, omnia in 
cumulum altum longe in interioribus partibus aceruauit, in 
quo pro lecto dormit, serius, e porta magna prorepebat 
atque noctu ad Conuallem aduenit, ubi homines, uirgines 
praecipue, ad edendos eripiebat, donec Conuallis perdita 
est atque populus omnis aut mortuus aut absens fuit, quid 
ibi agatur nunc pro certo nescio, sed non puto aliquem 
propius Montem quam extremum Laci Longi hodie 
habitare. 

“pauci nostri qui foris longe afuimus abditi consedimus 
atque lacrimauimus, et Smaugi malediximus; ibi 
inopinanter pater et auus meus cum barbis adustis nos 
iunxerunt. facies fuerunt toruissimae, sed parum locuti, 
cum quaesiui quomodo effugissent, linguam continere me 
iusserunt, dixeruntque me in tempore futuro apto rem 
intellecturum esse, postea discessimus, atque huc illuc per 
terras uictum quaeritare coacti sumus quam optime 
potuimus, persaepe pessum dati ut in officina ferraria 
laborauissemus aut etiam carbonem fodissemus, numquam 
autem thesauri erepti obliti sumus, etiamnunc, cum nos 
pleniores esse nec nobis pecuniam deesse concedo” - hic 



Thorinus catenam auream circum collum suum mulsit - 
“nobis est in animo eum recipere, et maledicta nostra ad 
Smaugem ferre - si possumus. 

“persaepe de fuga patris mei auique admiratus sum. 
nunc illos necessario habuisse Posticum priuatum, de quo 
illi cognoscebant soli, intellego, illi autem tabulam 
geographicam fecisse uidentur, et quomodo Gandalphus 
eam cepisset, atque quare ea ad me heredem iustum non 
deuenisset, scire uelim.” 

“non eam ‘cepi’, quae mihi data est,” magus inquit, 
“auus tuus Thror, meministi, in fodinis Moriae ab Azoge 
Gobelino necatus est.” 

“ita, nomini eius maledic,"Thorinus inquit. 

“et Thrainus pater tuus die uno et uicesimo Aprilis 
abhinc centum annos a die Iouis priore discessit, ex quo tu 
numquam eum uidisti - .” 

“sane, sane,"Thorinus inquit. 

“itaque, pater tuus eam mihi dedit ut tibi darem; et si 
tempus meum atque modum meum reddendi eligerim, uix 
me rephrehendas, deliberans quid mihi molestia fuerit ut te 
inuenerim. cum chartam mihi dedisset, pater tuus nominis 
sui oblitus est, atque numquam tuum mihi dixit; ergo, 
omnibus perpensis, me gratias habere laudarique oportere 
arbitror! ecce eam,” inquit, tabulam geographicam 
Thorino tradens. 

“non intellego,"Thorinus inquit, et Bilbo sensit fore ut 
eadem dicere cuperet. explanatio non explanare uisa est. 



“auus tuus,” magus tarde toruiterque inquit, “antequam 
ad fodinam Moriae uenit, tabulam filio custodienti dedit, 
postquam auus necatus est, pater tuus, ut fortunam cum 
tabula sequeretur, abscessit atque multa facinora audacia 
generis molestissimi habuit, sed numquam prope Montem 
appropinquauit. quomodo ibi aduenerit nescio, sed eum 
reum in carceribus Necromantici inueni.” 

“quidquid illic agebas?” Thorinus horrens rogauit, dum 
nani ceteri quassant. 

“nihil praeter tuum negotium age. res comperiebam, ut 
soleo; et res fuit foeda periculosaque. etiam ego, 
Gandalphus, modo effugit, patrem tuum seruare conatus 
sum, sed serius eram, ille amens erransque fuit atque 
omnium paene praeter tabulam et clauem oblitus erat.” 

“diutissime poenas gobelinis Moriae dedimus,” 
Thorinus inquit: “nobis de Necromantico cogitandum est.” 

“noli esse absurdus! ille est hostis longe ultra uires 
nanorum omnium una, si illi rursus ab angulis quattuor 
orbis collecturi sint, pater unam rem solam cupiuit, 
scilicet filium eius legere tabulam et claue uti. draco atque 
Mons sunt opera magna, quae magis quam satis tibi sunt!” 

“auscultate, auscultate!” Bilbo casu inquit clara uoce 
loquens. 

“cui auscultate?” inquiunt omnes subito se uertentes ad 
eum, qui adeo perturbatus ut responderet, “illis, quae 
loqui uolo, auscultate.” 

“quae sunt?” rogauerunt. 



“mihi liceat dicere uos ad Orientem ire oportere ut 
circumspiciatis. est tamen Posticum, ac draconibus 
aliquando dormiendum est, ut puto, si in limine perdiu 
sedebitis, non nego uos de aliquo cogitaturos esse, 
praeterea, scitisne, puto nos nocte una diutius locutos esse, 
si quid dicam intellegitis, quid de cubili ac prima luce 
profectione ac ceteris rebus? antequam proficiscamini 
ientaculum bonum uobis dedero.” 

“antequam proficisa mur, uidelicet dicis,” Thorinus 
inquit, “nonne effractarius es? estne officium tuum in 
limine sedere primum, tum ianuam introire praeterea? sed 
de cubili ientaculoque tecum consentio, sex oua cum perna 
mea mihi placent cum iter incepi: fricta non elixa, atque 
caue ne illa frangas.” 

postquam ceteri ientacula sua illepide (quae res 
Bilbonem multum uexauit) elegerunt, omnes surrexerunt. 
hobbito spatium pro omnibus inuenire necesse fuit, 
cubicula subsiciua sua impleuit atque cathedras 
lectulosque ad cubandum strauit antequam omnes depositi 
sunt et non omnino felix in cubili paruo suo cubitum iit. de 
una re statuit, se nequaquam prima luce surrecturum nec 
ientaculum damnatum pro omnibus cocturum esse, mos 
Tookensis detergebatur, non iam certus fuit se mane iter 
facturum esse. 

dum cubat Thorinum in cubiculo optimo, quod 
proximum ei fuit, secum mussantem audiuit: 


trans Montes Nebulae frigore 



dissitos 


altas ad latebras et ueteres specus 
discedamus abhinc, ante oritur dies, 
inuentum auriferas diuitias diu 


Bilbo cum illo, quod ei somnia incommodissima dedit, 
in auribus suis cubitum iit. diu fuit post solis orientem cum 
e somno excitatus est. 



CAPVT SFCVNDVM 


OVTT.T.A ASSA 


Bilbo exsiluit, et amictum cubicularem induens in 
triclinium introiit, ibi neminem, sed signa omnia ientaculi 
magni citique, uidit. in conclaui squalor horribilis fuit, in 
culina acerni fictilium illotorum, paene omnibus ollis 
patinisque, quas is possedit, usi esse uisi sunt, adeo 
maeste certae fuerunt res lauandae ut Bilbo conuiuium 
noctis prioris non fuisse partem somnium malorum credere 
cogeretur, ut aliquantulum sperauerat. ualde quidem eum 
delectauit quod illi sine ipso discesserant neque eum 
excitare conati erant (“sed cum gratiis nullis,” cogitauit); 
nihilominus mirum in modum non potuit sentire quin spes 
sua paululum falsa sit. de quo sensu admiratus est. 

“noli stultus esse, Bilbo Baggins!” secum inquit, 
“cogitare de draconibus atque omnibus nugis stultis aetate 
sua!” ergo ^succinctorio induto, ignibus accensis, aqua 
cocta, fictilia eluit, tum in culina ientaculum bonum 




paruum edit antequam triclinium mundauit. iam sol 
lucebat, et ianua aperta auram tepidam uernam admisit. 
Bilbo, noctis prioris oblitus, sibilis ex ore clare canere 
coepit, re uera, modo ad ientaculum secundum bonum 
paruumque edendum prope fenestram apertam considebat, 
cum Gandalphus introiit. 

qui “carissime amice,” inquit, “quando uenturus es? 
quid de prima luce profectione ? - hic es ientans, aut 
quidcumque hoc appellas, semihora post decem! illi tibi 
nuntium reliquerunt, quod manere nequiuerunt.” 

“quid nuntii?” miser Dominus Baggins conturbatus 
inquit. 

“magni elephanti!” Gandalphus inquit, “mane hoc tu non 
omnino ipse es - numquam tabulam supra focum 
detersisti!” 

“quid id refert? satis mihi fuit fictilia pro quattuordecim 
eluere!” 

“si tu tabulam supra focum deterseris, hoc modo sub 
horologio inueneris,” Gandalphus inquit, epistolium 
(scriptum, scilicet, in schida eius) Bilboni dans. 

qui haec legit: 


“Thorinus atque Comites Effractario Bilboni salutem plurimam 
dicunt! pro hospitio tuo gratias maximas, et pro auxilio perito tuo, quod 
obtulisti, acceptionem nostram gratam, condiciones: nummos re 
perfecta, quarto decimo tenus sed non ultra omnium lucrorum (si 
aliqua); omnes sumptus itineris quidcumque euenerit satisdabuntur; 
sumptus funeris aut a nobis aut uicariis nostris soluentur si, re non aliter 
composita, occasio exsistet. 



“non necesse esse otium tuum disturbare putantes, iam profecti 
sumus ad res necessarias parandas, atque tuum illustrem ipsum 
Deuersorii Draconis Viridis, Propeaquam, exspectabimus undecima 
hora ipsa, credimus te ad tempus futurum esse, 

“honor 
nobis est 
ut 

maneamus 

“tuos 

amanter, 

“Thori, 

Comitesqu 

“decem partes sexagesimae horae modo restant, tibi 
currendum erit,” Gandalphus inquit. 

“sed Bilbo inquit. 

“pro eo est tempus nullum,” magus inquit. 

“sed -,” Bilbo iterum inquit. 

“pro illo quoque est tempus nullum! abscedas!” 
usque ad supremos dies Bilbo numquam meminisse 
poterat quomodo se, sine petaso, baculo aut pecunia ulla, 
aut aliquo quod secum auferre solebat, foris esse 
inueniret; ientaculo secundo semeso atque omnino illoto 
deserto, clauibus positis in manibus Gandalphi, quam 
celerrime tam pedes uillosi eum ferre potuerunt, secundum 
semitam, praeter Pistrinum magnum, trans Aquam, porro 
milia passuum aut longius cucurrit. 

cum Propeaquam undecima hora ipsa aduenisset, ualde 
anhelans, cognouit se sine 'sudario aduenire! 

“macte uirtute!” Balinus inquit, qui prope ianuam 



deuersorii eum exspectans stabat. 

tum ceteri circum angulum uiae e uico uenerunt. in 
Anannis sedebant, quisque mannus omnia genera 
impedimentorum, sarcinarum, fasciculorum et apparatum 
sustinebat, fuit quidem mannus paruulus, qui ad usum 
Bilbonis esse uisus est. 

“ambo conscendite, ut discedamus!”Thorinus inquit. 

“me ualde paenitet,” Bilbo inquit, “sed sine petaso ueni, 
et sudarium meum domi reliqui, et pecuniam nullam 
habeo, epistolium tuum non accepi quoad decem atque 
quinque quadraginta, exactum esse.” 

“noli exactus esse,” Dwalinus inquit,“et noli se uexare! 
res tibi gerendae erunt sine sudariis atque multis ceteris 
rebus antequam ad finem itineris adueneris. pro petaso, 
cucullum subsiciuum et amiculum in sarcinis meis habeo.” 

ita omnes profecti sunt, mane pulchro quodam sub finem 
Aprilis e deuersorio lente gradientes in mannis oneratis; et 
Bilbo in cucullo uiridi-opaco (paulum maculato a 
tempestate) et amiculo uiridi-opaco, a Dwalino mutuatis, 
uestitus est. qui ei praeter modum magni fuerunt, atque 
species eius iocosior fuit, quid pater suus Bungo de eo 
cogitauisset, ego non cogitare audeo, solacium solum 
habuit, scilicet neminem eum esse nanum credere, nam 
barbam nullam habuit. 

non diu equitauerant cum Gandalphus splendissimus in 
equo albo aduenit. qui multa sudaria tulerat atque 
fiimisugium tabacumque Bilbonis. post quam rem, manus 



iucundissime processit, per totum diem prorsus equitantes 
aut fabulas narrauerunt aut carmina cantauerunt, praeter, 
sane, cum ad cenandum substiterunt, non admodum totiens 
uenit cibum quotiens Bilboni placuerit, sed tamen facinora 
audacia non tam mala esse sensim sentire incipiebat. 

primum per agros-hobbitos ierant, rus latum decensque 
in quo gens honesta habitabat, cum uiis bonis, deuersoriis 
aliquibus, et subinde nano aut agricola, qui suum negotium 
agens leniter gressus est. tum ad terras, in quibus populus 
inusitate locutus est atque carmina numquam prius a 
Bilbone audita cantauit, aduenerunt. nunc longe in 
Desolatas-terras ierunt, ubi incolae nulli manserunt, 
deuersoria nulla, et uiae sensim peiores fiebant, non longe 
in fronte colles fuerunt uasti atque deserti, altius et altius 
surgentes, tenebrosi cum arboribus, in aliquibus quorum 
fuerunt castra uetera specie mala, quasi ab hominibus 
scelestis aedificata, omnia esse caliginosa uisa sunt, nam 
caelum illo die intempestiuum factum est. plerumque 
tantum bonum fuerat quantum Maius esse potest, etiam in 
fabulis iucundis, sed nunc frigidum uuidumque fuit, in 
Desolatis-terris considere, quandocumque potuerunt, 
coacti erant, quae saltem fuerunt aridae. 

“mox Iunium futurum esse miror,” Bilbo aspersus 
mussauit dum pone ceteros in calle ualde lutoso sequitur, 
post tempus theae fuit; multum pluuit, per totum diem 
pluuerat; cucullus eius in oculis destillabat, amiculum eius 
plenum aquae erat; mannus eius fessus erat atque saxis 



offendebat; ceteri tam stomachosi erant ut non loquerentur, 
“et non dubito quin pluuia in uestes aridas atque saccos 
cibi ineat,” Bilbo cogitauit. “effracturae atque omnibus de 
ea re maledic! utinam ego domi essem in foramine grato 
iuxta focum, cum aeneo cantaturo!” non fuit ultimum 
tempus in quo id uoluit! 

etiam nani, numquam se reuertentes aut hobbitum 
animaduertentes, lente progressi sunt, nescio quo loco post 
nubes glaucas sol occidisse uisus est, quod tenebrae, dum 
in ualle profunda cum flumine in ima eius descendunt, 
descendere coeperunt, uento orto salices secundum ripas 
inclinauerunt et suspirauerunt. forte uia trans pontem 
antiquum saxi transiit, quod flumen, pluuiis inflatum, de 
collibus atque montibus septentrionibus ruit. 

paene nox fuit cum transierunt, uentus nubes glaucas 
fregit, et luna errans supra colles inter pannos uolantes 
apparuit, tum substiterunt, et Thorinus aliquem de cena 
murmurauit, “et ubi locum aridum ad cubitum eundem 
inueniemus?” 

donec illud tempus non animaduerterunt Gandalphum 
abesse, usque adhuc iter omne cum illis fecerat, numquam 
dicens utrum in facinore esset an cum illis solum paulisper 
conuersaretur. maxime ederat, maxime locutus erat, et 
maxime riserat, nunc autem omnino afuit! 

“uero cum maxime magus utilissimus fuerit,” Dorius 
Noriusque (qui cum hobbito de cibi partibus consenserunt, 
largis et frequentibus) gemuerunt. 



postremo constituerunt hunc locum esse ad castra 
ponenda ibidem idoneum, ad dumetum arborum se 
mouerunt, et quamquam sub eis aridior fuit, uentus pluuiam 
e foliis quassauit, et stillicidium stillicidiumque 
molestissimum fuit, quoddam maleficium quoque igni 
inesse uisum est. paene in aliquo loco paene ex aliquo, 
cum uento aut nullo, nani ignem accendere possunt; quae 
res tamen ea nocte facere non potuerunt, nec etiam Oinus 
et Gloinus, qui in ea re peritissimi fuerunt. 

tum a nulla re territus, mannus aliquis aufugit, in flumine 
iit antequam eum capere potuerunt; atque antequam rursus 
eum efferre potuerunt, Filius et Kilius paene submersi 
sunt, atque impedimenta omnia, quae ille ferebat, ex illo 
lauta sunt, sane maxima pars fuit cibus, ita exiguissimus ad 
cenandum, minus ad ientandum superfuit. 

ibi omnes consederunt tristes et madidi mussantesque, 
dum Oinus et Gloinus, de re iurgantes, ignem accendere 
conantur, triste Bilbo considerabat facinora audacia non 
omnino esse equitantes mannis in sole Maii, cum Balinus, 
qui semper omnia circumspectabat, inquit: “est lux istic!” 
procul fuit collis cum arboribus, quae in aliquibus locis 
densiores fuerunt, lucem e globo atro arborum effulgere 
uidere nunc poterant, lucem subrubram quae grata esse 
uisa est, tamquam ignis aut falces coruscarent. 

cum id diu aspectauissent, inter se iurgauerunt. alii 
“minime” alii “maxime” inquiunt, alii se uisum ire 
oportere dixerunt, et aliquid melius esse quam cenam 



exiguam, ientaculum minorem, et uestes madidas per totam 
noctem. 

alii inquiunt: “hae regiones sunt prorsum incognitae, et 
montibus proximiores, uiatores nunc raro hic ueniunt. 
tabulae geographicae antiquae sunt inutiles: res in peius 
mutauerunt et uia est incustodita, in his regionibus rex est 
paene inauditus, et minus percontaris dum iter faciens, 
minus ueri simile est te molestiam inuenturum esse.” aliqui 
inquiunt: “sunt tamen quattuordecim nostrum.” aliqui 
inquiunt: “quo iit Gandalphus?” haec sententia ab omnibus 
iterata est. tum maxime pluuit peius quam umquam, et 
Oinus Gloinusque pugnare coeperunt. 

quod controuersiam diremit, “nobiscum tamen 
effractarium habemus,” inquiunt; itaque, mannos ducentes 
(cum omni cura apta meritaque), ad lucem uersos profecti 
sunt, ad collem illum aduenerunt et mox in silua fuerunt, 
collem ascenderunt; sed uia apta, talis esset qualis ad 
uillam aut fundum tenderet, uideri non fuit; et quidcumque 
agerent, nihilominus multum stridorum et crepituum 
stridulorumque (atque maximum mussitationum 
maledictorumque), per arbores in tenebris summis euntes, 
fecerunt. 

subito lux rubra per truncos arborum non procul in 
fronte perlucide effulsit. 

“nunc est officium effractarii,” Bilbonem significantes 
inquiunt, “tibi prodeundum est ad lucem comperiendam, 
quid ea significet, et num omnia omnino tuta sint atque 



callida,” Thorinus hobbito inquit, “nunc exi atque cito 
redi, si omnia sit salua. si non, redi si potes! si non potes, 
bis cane similis *tytoni albae atque semel similis 
*megascopi, tum quidcumque agere possimus, agemus.” 

Bilboni exeundum erat, antequam explicare potuit se 
nec canere etiam semel similem generi aliquo bubonum 
nec similem uespertilioni uolare posse, utique hobbiti 
silentes in siluis se mouere possunt, prorsus silentes, illa 
re superbiunt, et Bilbo magis quam semel fastidiuit illius 
quod “clamorem totum nanorum” appellauit dum 
progrediuntur, quamquam puto nec te nec me aliquid in 
nocte uentosa animaduerturum fuisse, nec etiamsi tota 
cohors binis pedibus distans transisset, ob Bilbonem ad 
lucem rubram fastidiose ambulantem non dubito quin 
etiam mustela hirsutas genas suas non mouisset. ergo, 
sane, ille usque ad ignem uenit - quod ignis fuit - nullo 
turbato, haec sunt quae uidit. 

tres homines ingentissimi qui apud ignem ingentissimum 
stipitum fagineorum assidebant, ouillam in ueribus longis 
ligneis torrebant atque ius e digitis suis lambebant, erat 
odor palato iucundus. erat quoque ad manum cupa potionis 
bonae, et ex urceis potabant, illa autem fuerunt trolla. 
sane trolla. Bilbo etiam, uita otiosa contempta, id uidere 
potuit: a uultibus eorum magnis grauibusque, et 
magnitudinibus eorum, et formis crurum eorum, lingua 
eorum omissa, quae nihil, omnino nihil urbanitatis habuit, 
“heri ouilla, hodie ouilla, et heu, ouilla iterum esse 



uidetur cras,” unum trollum inquit. 

“numquam portionem damnabilem carnis-hominis satis 
diu habuimus,” alium inquit, “de quo in infernis cogitauerit 
Gulielmus ut nos in has regiones umquam duxisset me 
superat - et potio paene consumitur praeterea,” inquit, 
fodicans cubitum Gulielmi, qui ex urceo potabat. 

Gulielmus suffocatus est. “os tuum claude!” inquit quam 
primum potuit, “tu non exspectas ut gentes hic in aeternum 
maneant ut tu atque Bertus eas essetis, inter uos uicum et 
dimidium edistis ex quo tempore de montibus uenimus. 
quantum magis uultis? tempus fuit quando dixeritis 
‘gratias, Rostrum’ portionis bonae ouillae causa e ualle 
sicut quae haec est.” crus ouis, quod torrebat, momordit et 
labella sua in manica detersit. 

me paenitet dicere trolla in illo modo se gerere, etiam 
illa quae singula unum caput solum habuerunt, his omnibus 
auditis, Bilbonem statim fecisse aliquid oportuit, aut eum 
tacite redire oportuit ut amicos moneret tres trolla ad 
manum esse, magnitudine modica, animis foedis, quae 
nanum tostum aut etiam mannum gustandi satis cupida 
fuerunt, ad mutationem faciendam; aut eum aliquam 
effracturam celerem bonamque agere oportuit, princeps 
quidam clarusque efffactrius iam nunc sinus trollorum 
furatus sit - id est paene semper plurimi aestimandum, si 
id facias -, ouillam ipsam e ueribus subriperit, ceruisiam 
subduxerit, et nequaquam ab illis animaduersus egressus 
sit. alii callidiores, sed qui minus arte eorum superbiunt, 



fortasse pugionem in singula foderint antequam illa id 
animaduerterint. tum nox iucunde consumpta sit. 

haec Bilbo intellegit, qui plurima legerat quae numquam 
uiderat nec fecerat, trepidissimus fuit, etiam fastidiosus; se 
centum milia passuum abesse uoluit, nihilominus - 
nihilominus nescio quo modo non manibus uacuis ad 
Thorinum et comites statim redire potuit, itaque in umbris 
stetit haesitauitque. omnium rerum de effractura quas 
audiuerat, ei uisum est ut cum minima difficultate sinus 
trollorum furari posset, itaque demum post arborem pone 
Gulielmum repsit. 

Bertus et Tornas ad cupam exierunt. Gulielmus rursus 
potabat, tum Bilbo, animo a pauore recepto, manum 
paruum suum in sinu ingenti Gulielmi posuit, in quo fuit 

manticula, tanta uasta quanta saccus Bilboni. qui “euge!” 
cogitauit, ad officium nouum calens dum eam caute 
extrahebat, “id est initium!” 

sane fuit! manticulae trollorum plenae sunt mali, illa 
ipsa non excepta, quae “heus, quis es tu?” e sinu egrediens 
stridit; et Gulielmus statim se uertit tum Bilbonem, 
priusquam ille post arborem se celare potuit, collo cepit. 

“hercle, Berte, quod ego cepi aspice!” Gulielmus 
inquit. 

“quid est?” aduenientia inquiunt. 

“edepol nescio! quid es tu?” 

“Bilbo Baggins, sum efffa - hobbitus,” miser Bilbo 
ubique quassans inquit, et mirans quomodo stridores 



bubonum faciat priusquam illa eum strangulauerunt. 

“effrahobbitus?” paulum admirata inquiunt, trolla sunt 
tarda intellegendi et aliquid nouum illis ualde 
suspectauerunt. 

“quid effrahobbiti refert de sinu meo, praeterea?” 
Gulielmus inquit. 

“coquisne eos?”Tomas inquit. 

“licet tibi conari,” Bertus uericulum tollens inquit. 

“ille magis quam bucca non erit,” Gulielmus inquit, iam 
a cena bona satiatus, “non postquam degluptus atque 
exossatus erit.” 

“ftasse sunt plures ei similes circumiacentes, atque 
crustum faciamus,” Bertus inquit, “heus tu, suntne plures 
generum uestrum in his siluis reptantes, tu foede cunicule 
parue,” inquit, pedes uillosos hobbiti aspiciens; atque 
digitis pedum eum sustulit et eum quassauit. 

“ita est, multi,” Bilbo inquit, priusquam meminerat ne 
amicos suos patefaceret, “minime, nulli, non unus,” statim 
post inquit. 

“quid uis?” Bertus inquit, eum capillis nunc recte 
tenens. 

“quid dico,” Bilbo anhelans inquit, “et nolite me 
coquere, quaeso, domini benigni! bonus coquus ipse sum, 
et coquo melior quam coquor, si intellegitis quod 
significo, uobis pulchre coquam, uobis ientaculum ualde 
pulchrum, si modo me non cenabitis. 

“misellum salaputium,” Gulielmus inquit, qui iam 



tantam cenam habuerat quantam tenere potuit; ceruisiam 
quoque multam potauerat. “misellum salaputium! eum 
libera!” 

“non donec ille dicit quid multi et nulli significet,” 
Bertus inquit, “in somno meo ego iugulari nolo! digitos 
pedum eius in igne tene, donec locutus erit.” 

“non id habebo,” Gulielmus inquit.“ego eum cepi, 
praeterea.” 

“tu es stultus pinguisque, Gulielme,” Bertus inquit, “ita 
dixi ante uesperem hunc.” 

“et tu es agrestis!” 

“et id a te recipere nolo, Rostrum Huggins,” Bertus ait, 
oculum eius pugno suo percutiens. 

tum turba splendida fuit, modo satis ingenii Bilboni 
superfuit, cum Bertus eum demisisset, ut e uia pedum 
eorum rueret, antequam, nomina uerissima propriaque 
inter se appellantes cum magnis uocibus, quasi canes 
pugnabant,, mox manibus inter se amplecti paene in ignem 
se uoluebant calcitrantes pugnis contundentesque, dum 
Tornas cum ramo ambos uerberat ut illi mentes reciperent 
- quae res, sane, illos iratiores quamumquam fecit. 

quod fuisse oportuit tempus in quo Bilbo egressus est. 
pedes autem miseri in manu ingenti Berti compressi erant, 
nec anima reliqua in corpore habuit, et caput reuoluebatur: 
itaque ibi anhelans paulum ultra orbem ignis paulisper 
prostratus est. 

in media pugna ipsa appropinquauit Balinus. nani 



clamores a longe audiuerant et, postquam diu commorati ut 
Bilbo aut regrederetur aut quasi bubo caneret, singillatim 
ad lucem tam tacite quam potuerunt reptare coeperunt, 
simul atque Tornas Balinum uenientem in lucem uidit, 
ululatum terribilem emisit, nam trolla aspectum ipsum 
nanorum (incoctorum) ualde oderunt. Bertus et Rostrum 
statim pugnare destiterunt, et “saccus quidem, Tornas, 
cito!” inquiunt, priusquam Balinus, qui ubi Bilbo in 
commotione omni sit cogitabat, quod eueniret sciuerit, 
saccus supra caput eius fuit, et humi prostratus est. 

“sunt plures etiam uenientes,” Tomas inquit, “aut ualde 
erraui. multi et nulli, ita est,” inquit, “nulli effrahobbiti, 
sed multi nanorum ipsorum, rebus secundis!” 

“puto te recte dicere,” Bertus inquit, “e luce 
egrediamur.” 

factum est. cum saccis, quibus ad auferendam ouillam et 
spolia altera uti sunt, in manibus suis in umbris manserunt, 
cum nanus omnis aduenisset, ignem, urceos effusos, et 
ouillam morsam miratus, pop! saccus foedo odore supra 
caput eius positus est et humi prostratus est. mox Dwalinus 
iuxta Balinum iacuit, et Filius Kiliusque una, et Dorius ac 
Norius Oriusque cumulati, et Oinus ac Gloinus ac Bifur ac 
Bofur Bomburque prope ignem incommode aceruati. 

“id eos docebit,” Tomas inquit; nam Bifur Bomburque 
molestissimi fuerant, et uehementer pugnauerant, sicut 
nani, cum in angulum coacti essent, pugnare solebant. 

denique Thorinus aduenit - nec inscius captus est. in 
exspectatione mali aduenit, nec sibi crura amicorum 
uidendo opus fuit ut res non omnino esse bonas sciret, 
foris in umbris procul stetit, et inquit: “quid est omnis 
molestia haec? quis comites meos uerberauit?” 

“sunt trolla!” Bilbo post arborem inquit, de quo omnino 
obliti sunt, “in dumetis cum saccis se celant,” inquit. 

“o! suntne?” Thorinus inquit, et prorsus ad ignem saluit 
priusquam in eum insilire potuerunt, ramum ingentem in 
acumine inflammatum cepit; et Bertus acumen illum in 
oculo suo recepit antequam oblique se mouere potuit. 



quod eum e proelio paulisper posuit. Bilbo optimum, quod 
facere potuit, fecit, cepit crus Tomae - quam optimum 
potuit, nam id fuit tantum densum quantum truncus arboris 
- sed, cum Tornas fauillas in uultum Thorini calcitraret, in 
summa dumeta aliqua reuoluens iactus est. 

propter hoc, Tornas ramum in dentes suos recepit, atque 
unus quorum e fronte fractus est, quae res eum ululare 
coacta est, mihi licet te dicere, sed nunc cum maxime 
Gulielmus a tergo aduenit et saccum supra caput Thorini 
usque ad digitos pedum eius posuit, itaque pugna finita est. 
sane nunc in molestia bene fuerunt: omnes in saccis 
alligati sunt dum tres trolla irata (dua cum adustis et 
contusionibus, quas in memoria habuerunt) iuxta eos 
sedent, iurgantia utrum eos lente torreant, an subtiliter 
consecent et coquant, an in eos singulos sedeant et eos in 
iure congelato comprimant; dum Bilbo, uestibus atque 
pelle scissis, in summo dumeto sedet nec se mouere audet 
metuens ne eum audiant. 


tum ipsum Gandalphus rediit, nemo autem eum uidit. iam 
trolla constituerant ut nanos nunc torrerent tum eos serius 
ederent - hoc fixit consilium Berti, et, postquam inter se 
iugauerunt, huic omnes assensi sunt. 

“torrere eos nunc est res inutilis, quae totam noctem 
consumat,” uox quaedam inquit. Bertus eam esse Gulielmi 
putauit. 

“noli iterum incipere iurgium, Rostrum,” inquit,“aut id 



totam noctem consumet .” 

“quis iurgat?” Gulielmus inquit, qui putauit Bertum 
dixisse. 

“tu iurgas,” Bertus inquit. 

“mendax es,” Gulielmus inquit; itaque iurgium iterum 
incepit, postremo constituerunt ut eos subtiliter 
consecarent et coquerent, itaque ollam magnam nigramque 
ceperunt, et cultros suos extulerunt. 

“coquere eos est res inutilis! nullam aquam habemus, et 
puteus longe abest, certe,” uox quaedam inquit, quam 
Bertus Gulielmusque putauerunt esse Tomae. 

“tace!” inquiunt, “aut rem numquam perficiemus, et tu 
ipse aquam feras, si magis dicas.” 

“tace ipse!” Tornas inquit, qui putauit uocem esse 
Gulielmi. “quis praeter te iurget, cognoscere uelim.” 
“stultus es!” Gulielmus inquit. 

“stultus tuipse!”Tomas inquit. 

itaque iurgium iterum incepit, calidius quam umquam, 
donec postremo constituerunt ut in saccis singulis sederent 
et comprimerent, et eos tempore proximo coquerent. 

“in quo primum sedeamus?” uox inquit. 

“melior erit in ultimo sedere primum,” Bertus inquit, 
oculo cuius Thorinus nocuit, putauit Tomam dicere. 

“noli tecum dicere!”Tomas inquit.“sed si tu in ultimo 
sedere uis, in eo sede, quis est ille?” 

“unus cum tibialibus luteis,” Bertus inquit. 

“gerrae, unus cum tibialibus glaucis,” uox quaedam 



Gulielmo similis inquit. 

“compertum habui ea esse lutea,” Bertus inquit. 

“lutea fuit,” Gulielmus inquit. 

“quamobrem tu dixisti ea esse glauca?” Bertus inquit, 
“numquamdixi. Tornas id dixit.” 

“id numquam feci!”Tomas inquit,“tu fecisti.” 

“duo contra unum, ita os tuum claude!” Bertus inquit, 
“cum quo loqueris?” Gulielmus inquit. 

“nunc desiste!” Tornas et Bertus una inquiunt, “nox 
transit, atque prima lux mature uenit. id faciamus!” 

“prima lux uos omnes cape, et uobis lapidescite!” uox 
Gulielmo similis inquit, quae non fuit, nam nunc cum 
maxime lux supra collem uenit, et *minurritio in ramis 
ingens fuit. Gulielmus numquam locutus est, nam in 
lapidem uersus, dum se demittit, stetit; et Bertus et Tornas 
aspicientes similes saxis adhaeserunt, hodie adhuc ibi 
stant, soli, nisi aues in illis assidunt; nam trollis, ut 
probabiliter scis, eundum est sub terra ante lucem, aut ad 
materiam montium, ex quibus orti sunt, redeunt, et 
numquam rursus se mouerunt. id est quod Berto et Tomae 
et Gulielmo contigerat. 

“optime!” Gandalphus inquit e tergo arboris egrediens 
iuuansque Bilbonem ut ille e uepre descendat, tum Bilbo 
intellexit uocem fuisse magi quae trolla altercantia 
iurgantiaque tenuerat donec lux aduenit et finem illorum 
fecit. 

deinde saccos soluerunt et nanos liberauerunt. qui paene 



suffocati et ualde irati sunt: quibus non omnino placuit ibi 
iacere et audire trolla consilia capientia torrendi atque 
comprimendi atque consecandi eos. quibus opus fuit bis 
audire narrationem Bilbonis rerum quae ei acciderant 
antequam satisfacti sunt. 

“tempus stultum fuit ad exercendum furantem et 
subripientem e sinibus,” Bombur inquit, “ubi ignem atque 
cibum cupiuimus!” 

“id est certe quod uos ex hominibus istis sine certamine 
non ceperitis, nihilominus,” Gandalphus inquit, 
“praeterea, nunc tempus amittitis, nonne intellegitis trolla 
certe habere antrum aut foramen effossum in aliquo loco 
propinquo ut in eo se e sole celent? in quo nobis 
aspiciendum est!” 

circum quaesiuerunt, et mox uestigia caligarum 
saxeorum trollorum per arbores educentia inuenerunt. 
uestigia aduersum collem consecuti sunt, donec ad ianuam 
magnam saxeam a dumetis celatam in antrum ducentem 
aduenerunt. sed non eam aperire potuerunt, quamquam 
omnes eam impulerunt dum Gandalphus incantamenta 
uaria experitur. 

cum fessi iratique fierent, “hac bene utamus?” Bilbo 
rogauit. “eam humi in quo trolla pugnauerunt inueni.” 
clauem ingentiorem tetendit, quam sine dubio Gulielmus 
putauerat minimam et secretam esse, haud dubium est quin 
illa e sinu eius excidisset, felicissime, antequam ille in 
saxo uersus est. 



“di immortales, quare tu de ea non mentionem fecisti 
ante?” clamauerunt. eam Gandalphus rapuit et ad 
claustellum applicauit. tum ianua saxea ab una pulsa 
magna retro uersata omnes introierunt, fuerunt humi ossa et 
in aere odor foedus; sed multum cibi in pegmata atque 
humi sparsum apud spolia, omnium generorum ab 
orbiculis aereis ad ollas nummorum aurorum plenas in 
angulo stantes, passim profuse iactata. fuerunt quoque 
multae uestes in muris pendentes - multo paruae trollis, 
eas uictimarum fuisse me paenitet - inter quas fuerunt 
aliquot enses generibus, figuris magnitudinibusque uarii. 
duos praecipue aspexerunt, propter uaginas pulchras 
eorum atque capulos gemmatos. 

Gandalphus et Thorinus singuli unum horum ceperunt; et 
Bilbo cultrum quemdam in uagina scortea cepit, qui solum 
cultellus-sinus paruus trollo fuerit, sed tam bonus quam 
gladius hobbito fuit. 

“illi esse laminae bonae uidentur,” magus inquit, illos 
semi educens et curiose aspiciens, “ab aliquo trollo non 
factae sunt, nec ab aliquo fabricatore apud homines in his 
locis et diebus; sed cum runas legerimus, magis de eis 
cognoscemus.” 

“ex odore foedo exeamus!” Filius inquit, ita ollas 
nummi et tantum cibum quantum aptum ad edendum uisum 
est, unam cupam ceruisiae quoque, quae etiam repleta, 
extulerunt, quo tempore ientaculum cupiuerunt, et ualde 
esurientes, quae e cella penaria trollorum habuerant non 



contempserunt, copiae ipsorum ualde exiguae fuerunt, nunc 
panem et caseum, et abundantiam ceruisiae, et * lar i dum in 
fauillis ignis torrendum habuerunt. 

postea dormiuerunt, quod nox sua commota erat; et nihil 
ultra fecerunt donec post meridie, tum mannis illatis ollas 
auri abstulerunt, quas ualde secreto non longe a uia iuxta 
flumen sepeliuerunt, supra quas carmina plura incantantes, 
si forte umquam redierint ut eas reciperent, his factis, 
omnes iterum conscenderunt et in uia ad Orientem rursus 
progressi sunt. 

“quo isti tu, si quaesam?” Thorinus Gandalpho inquit 
dum equitant. 

“ad prorsum aspiciendum,” ille inquit. 

“et quod te reuocauit in tempore?” 

“rursum aspiciens,” ille inquit. 

“sane!”Thorinus inquit;“sed clarior esse possis?” 

“ut uiam nostram explorarem perrexi, quae mox 
periculosa difficilisque fiet, praeterea de replendo nostras 
copias paruas alimentorum sollicitus fui. non procul tamen 
ieram cum amicis duobus meis Riuendelle obuiamii.” 

“ubi est illud?” Bilbo quaesiuit. 

“noli interrumpere!” Gandalphus inquit, “paucis diebus 
iam illic aduenies, secunda fortuna, et omnia de eo 
inuenies. ut dicebam, duobus ciuibus Elrondis obuiam ii. 
qui trollis trepidantes festinauerunt. ipsi mihi dixerunt tria 
istorum e montibus descendisse atque in siluis non longe a 
uia consedisse: omnibus e regione absterritis hospites 



insidiata sunt. 

“statim sensi me requiri rursus, in tergo intuens ignem 
procul uidi, et ad eum appropinquaui. ita nunc intellegis, 
proximo tempore, quaeso, cautiores esto, aut numquam 
usquam progrediemur!” 

“gratias tibi!”Thorinus inquit. 

illo die nec cecinerunt nec fabulas narrauerunt, etiamsi 
caelum factum est tranquilius; nec proximo die, nec 
postridie, coeperant sentire periculum utrimque non longe 
abesse, sub stellis castra posuerunt, et equi eorum magis 
cibi quam ei habuerunt; nam satis graminis fuit, sed non 
multa in saccis eorum, etiam cum quibus e trollis capta 
erant, mane quoddam flumen in loco lato uadosoque 
clamoris saxorum et spumae pleno transierunt, ripa 
ulterior fuit ardua lubricaque. cum ad summam eam 
aduenissent, mannos ducentes, montes ingentes 
appropinquauisse prope se aspexerunt, iam itinere facili 
unius diei ab imo proximo abesse uisi sunt, qui aspectu 
ater tenebrosusque fuit, quamquam maculae solis fuluis in 
lateribus eius fuerunt, et post umeros eius apices 
eae umi no rum- ni ueo rum nitebant. 

“estne Mons IlleT ’ Bilbo uoce graui interrogauit, eum 




cum oculis rotundis aspiciens, numquam aliquid tanti 
aspectus ante uiderat. 

“minime!” Balinus inquit, “haec est inceptio solum 
Montium Nebulosorum, et nobis eundum est per aut supra 
aut subter eos nescio quomodo, priusquam in Vastaterram 
introeamus ultra, et longinqua est uia etiam ab latere altero 
quorum ad Montem Solum in Oriente, ubi Smaug in 
thesauro nostro iacet.” 

“o!” Bilbo inquit, et tum maxime sensit se fessiorem 
esse quam umquam recordatum esse se ante sentisse. de 
sella molli sua ante ignem in exedra dilecta in foramine - 
hobbito, atque de canendo aenei rursus cogitabat, id non 
postremum fecit! 


nunc Gandalphus eos duxit, qui “non nobis amittenda est 
uia, aut peribimus,” inquit, “primum nobis opus est cibi 
atque requiescere in salute tolerabili - ualde necesse est 
quoque Montes Nebulosos a uia idonea suscipere, alioqui 
apud eos amittemur et uobis redeundum atque ab initio 
iterum proficiscendum est (siquidem umquam rediretis).” 

eum rogauerunt quo eat, et ille respondit: “ad limen 
ipsum Vastitatis aduenistis, ut aliqui sciatis, celata in 
aliquo loco ultra est uallis amoena Riuendellis, qua 
Elrond Domi Familiaris Vltimae habitat, ab amicis 
nuntium misi, et exspectati sumus.” 

quae iucunda grataque esse uisa est, sed illuc non adhuc 
uenerunt, et inuenire Domum Familiarem Vltimam in 



occidente Montium non res tam facilis quam ea esse 
uidetur. nec arbores nec ualles nec colles adesse uisi sunt, 
qui terram in fronte interrumperent, unus cliuus ingens 
solus sursum atque sursum leniter tendens qui imis montis 
proximi obuiam iret, terra lata colore Callunae uulgaris et 
saxi friabilis, cum maculis ictibusque graminei-uiridis et 
muscosi-uiridis, quae locos, in quibus fortasse aqua 
adesset, patefecerunt. 

mane fugit, post meridie uenit, sed per tota deserta 
tacita fuit nullum signum domicilii alicuius, anxii fiebant, 
quod nunc domum paene in aliquo loco inter se et montes 
celari posse perceperunt, ualles inopinatas, tenues cum 
lateribus praecipitibus, quae sub pedibus eorum repente 
patuerunt, inuenerunt, et admirantes despexerunt ut arbores 
subter se atque aquam fluitantem in imo uallis uiderent. 
fuerunt canales, quos paene transilire potuerunt, sed in 
quibus deiectus aquae altissimi fuerunt, fuerunt angustiae 
tenebrosae, quas nec transilire nec in quas descendere 
potuerunt, fuerunt paludes, nonnullae uirides et amoenae 
aspectu, cum floribus florescentibus et altis; sed si mannus 
quidem cum sarcina in dorso ibi ambulet, numquam iterum 
exeat. 

terra uerum fuit multo latior a uado ad montes quam 
umquam conieceris. Bilbo stupefactus est. uia sola cum 
lapidibus albis, aliis minimis, aliis cum musco aut 
Callunis uulgaris semi-tectis, designata est. uiam persequi 
omnino fuit negotium tardissimum, etiam Gandalpho 



ducente, qui iter suum satis bene cognoscere uisus est. 

capite atque barba quassante huc illuc lapides quaesiuit, 
et ceteri eum ducentem secuti sunt, sed die occidente 
nihilo propiores finem "quaesitionis esse uisi sunt, 
tempus-theae longe praeterierat, et mox tempus-cenae 
eodem modo praeteriturum uisum est. blattae 
circumuolitabant, et lux ualde hebescebat nam luna non 
orta est. mannus Bilbonis ad radices lapidesque 
offendebat, tam repente ad marginem decliuis et 
praecipitis loci aduenerunt ut equus Gandalphi paene de 
cliuo delaberetur. 

“eccillud demum!” ille clamauit, et ceteri illum 
circumsteterunt super marginem despicientes, uallem 
longe infra uiderunt. uocem aquae currentis in alueo saxeo 
in ima audire poterant; odor arborum in aere erat; et erat 
in latere uallis trans aquam lux. 

Bilbo modi in quo secundum uiam praecipitem 
anfractam in uallem celatam Riuendellis delapsi sunt 
serpseruntque numquam oblitus est. dum descendunt, aer 
calidior fiebat, et is ab odore pinuum adeo somnolentus 
fiebat ut subinde nutaret et paene delaberetur uel nasum 
suum ad ceruicem manni offenderet, dum deorsum atque 
deorsum eunt, corda sua surgebant. arbores in fagos 
quercusque mutabantur, et in crepusculo erat sensus 
amoenus, uiri ditas ultima e gramine paene palluerat cum 
tandem ad nemus apertum non procul super ripas fluminis 
aduenerunt. 



“hmmm! est odor dryadum!” Bilbo cogitauit suspiciens 
stellas, quae clarae atque caeruleae fulgebant, tum carmen 
simile risui in arboribus erupit: 

quid facitis? quo uaditis? 
calcandi manni uobis sunt! 
tra-la tra-la fluentia 
in ima ualle flumina! 

quid quaesitis? quem ducitis? 
fumantes fasces cocti sunt! 
hi-ho hi-ho hi-ho hi-ha 

in nostra ualle lepida, 

ha!ha! 

quo uaditis comantibus 
cum barbis nunc quassantibus? 
insciti uos, insciti nos, 
cur Baggins atque Balinus 

descendant nunc et Dwalinus 
in uallem Iunio 
ha!ha! 

o uultis hic resistere, 
aut subito discedere? 
de caelo deciditque lux 
dum manni errant nunc est nox! 
sunt stulti fugientes tunc 



iucundi qui manentes nunc 
et audientes nostros 
ad usque mane modos 
ha!ha! 

sic inter arbores riserunt atque cantauerunt; et omnino 
nugas, ut puto, tu id fuisse existimas, de quo nequaquam 
curauerint; multo magis riserint si ita illis dixeris, fuerunt 
sane dryades. quas mox, tenebris densatis, Bilbo aspexit, 
qui dryades amauit, quamquam raro illis obuiam iit; sed 
porro illas paulo timuit, nani erga illas non amici animo 
sunt, tales etiam nani honesti quales Thorinus et amici aut 
illas esse stultas existimant (qui est modus stultissimus 
existimandi) aut illis irascuntur, quod aliquae dryades eos 
sollicitant ridentque, praecipue barbas eorum. 

“ecce!” uox quaedam inquit, “uide Bilbonem hobbitum 
in manno, carissime, estne iucundissimum!” 

tum carmen alterum inceperunt tam ridiculum quam id 
quod in toto descripsi, postremo unus, procerus iuuenis ex 
arboribus egressus capite summisso Gandalphum et 
Thorinum salutauit. 

qui “accipio uos in uallem!” inquit. 

“gratias ago tibi,” Thorinus paulo asperius inquit; sed 
Gandalphus iam ex equo desiluerat et coram dryadibus 
iocose loquebatur. 

“e uia uestra aliquantum errauistis,” dryas inquit: “id 
est, si iter ad semitam solam trans aquam facitis et domum 
ultra, uos in uia recta ponemus, sed uobis eundum est 



pedibus, donec pontem transistis, manetisne paulisper ut 
nobiscum cantetis, aut statim pergetis? illic cena 
coquitur,” inquit, “ignes ligneos coquendos olfacere 
possum.” 

quamquam fessus fuit, Bilboni paulisper manere 
placuerit, cantus dryadum non est res praetereunda, in 
Iunio sub stellis, non si tales re s curas, ei quoque 
placuerit habere uerba nonnulla priuata cum hac gente, 
quae nomina eius atque omnia de eo cognoscere uidebatur, 
etiamsi eam antea non uidit. putauit se a sententiis eorum 
de facinore audaci delectari, dryades multa sciunt et gens 
est miranda ad res nuntiandas, et quid apud gentes terrae 
agatur intellegunt tam cito quam aqua fluit, aut citius. 

sed tunc omnes nani, cenae cupidi quam primum, 
manere recusauerunt. prorsus ierunt omnes, mannos 
ducentes, donec ad semitam bonam ferebantur itaque 
demum ad ripam ipsam fluminis, quod cito atque cum 
strepitu fluebat, sicut flumina montana in uesperi aestiuo 
agere solebant cum sol per totum diem in niue longe supra 
adfuit, fuit unus pons solus, angustus saxeusque sine 
pluteo, tam angustus quam unus mannus transire poterat; 
trans quem, lente cauteque, singulis eundem est, quisque 
mannum suum freno ducens, dryades lanternas claras ad 
ripam tulerant, et dum manus transit, carmen iocosum 
cantauerunt. 

“noli mergere barbam tuam in spuma, pater!” Thorino, 
qui paene in manibus genibusque flexus est, clamauerunt. 



“illa est satis longa sine aquam aspergendo.” 

“caue ne Bilbo omnia liba edat!” clamauerunt. “tam 
pinguis est ut non per *claustella etiam eat!” 

“tacite, tacite! Homines Boni! atque ualete!” 
Gandalphus inquit, qui nouissimus uenit. “sunt uallibus 
aures, et sunt dryadibus nonnullis linguae nimis iucundae. 
ualete!” 

ita demum omnes Domum Familiarem Vltimam 
aduenerunt, fores cuius patere inuenerunt. 

nunc est res insolita, sed de rebus quae sunt bonae 
habere atque de diebus qui sunt boni agere celeriter dici 
possunt, minime audiri, dum res incommodae, palpitantes, 
etiam crudeles, fabulam bonam fieri possint atque 
nihilominus diutiores narrari, in domo illa bona diu 
manserunt, dies quattuordecim minimum, et illis magnum 
est discedere, in aeternum Bilbo ibi remanserit - etiamsi 
desiderium quoddam eum, sine molestia, retrorsum ad 
foramen-hobbitum abstulerit, nihilominus de mora eorum 
sunt pauca narrari. 

dominus domus fuit dryadum-amicus - unus gentis illius 
patres cuius in fabulis insolitis ante inceptum Historiae 
apparuerunt, bella gobelinorum malorum et dryadum et 
hominum primorum in Septentrionibus, illis in diebus 
nostrae fabulae fuerunt aliqui etiam quorum maiores 
fuerunt et dryades et heroes Septrionum, atque Elrond 
dominus domus eorum fuit princeps. 

qui tam nobilis et speciosus fuit quam dominus- 



dryadum, tam fortis quam bellator, tam callidus quam 
magus, tam uenerabilis quam rex nanorum, atque tam 
benignus quam aestas, in fabulis multis apparet, sed pars 
eius in narratione magni facinoris Bilbonis est parua 
solum, quamquam magni momenti, ut uidebis, si umquam 
ad finem aduenerimus. domus eius fuit perfecta, utrum tibi 
optime placuit cibus, aut somnus, aut labor, aut fabulas 
narrare, aut cantare, aut solum sedere et cogitare, aut 
mixtura iucunda omnium eorum, res malae in uallem illam 
non uenerunt. 

utinam mihi tempus sit ut paucas etiam fabularum aut 
unum aut duo carminorum, quae in domo illa audiuerunt, 
tibi narrem omnes, manni quoque, paucis diebus illic 
requieti fortesque fiebant, uestes eorum reparatae sunt, 
item contusiones, animi atque spes, sacci eorum cum 
cibaria et commeatibus, leuibus portandi causa sed 
fortibus transferendi causa supra transitus montium, 
impleti sunt, consilia eorum a consilio optimo emendata 
sunt, itaque tempus ad pridie mediam aestatis aduenit, et 
iterum eis prima luce mane mediae aestatis 
proficiscendum est. 

Elrond omnia de runis omnium generum intellexit, illa 
die enses, qui ab latibulo trollorum ablati erant, aspexit 
atque: “illi non a trollis facti,” inquit, “sunt enses antiqui, 
enses antiquissimi Dryadum Altarum Occidentis, stirpum 
mearum, facti sunt in Gondoline bellorum-gobelinorum 
causa, haud dubium quin illi ex aceruo draconis aut praeda 



gobelinorum euenissent, quia saecula multa abhinc 
dracones atque gobelini oppidum illum deleuerunt. hic, 
Thorine, a runis Orcristus appellatur, Scissor-gobelinorum 
in lingua uetere Gondelinis; fuit lamina clara, hic, 
Gandalphe, fuit Glamdring, Malleus-hostium, quem olim 
rex Gondelinis gessit, bene eos curate!” 

“unde trolla eos acquiserint miror?” Thorinus inquit 
ensem curiositate noua aspiciens. 

“nescio,” Elrond inquit, “sed potest existimare trolla 
tua praedata esse praedatores alteros, aut reliquias 
praedationum ueterum in aliquo secreto in montibus 
inuenisse. audiui thesauros ab antiquis diebus adhuc 
oblitos in antris desertis fodinarum Moriae inueniri posse, 
ex eo tempore belli nanorum gobelinorumque.” 

haec uerba Thorinus considerauit. “hunc ensem in 
honorem curabo,” inquit, “mox gobelinos iterum scindat!” 

“ueri simile est desiderium illum perbreui tempore in 
montibus concessum iri!” Elrond inquit, “sed nunc tabulam 
geographicam tuam mihi exhibe!” 

quam cepit et diu aspexit, tum caput quassauit; quod si 
nanos atque cupiditatem eorum auri non omnino approbat, 
dracones atque maleuolentiam eorum crudelem odit, et 
ruinam urbis Conuallis atque tintinnabula eius iucunda 
atque ripas conflagratas Fluminis Fluentis nitidi 
meminisse eum miseruit, luna in cornu lato argenteoque 
lucebat, tabulam sustulit et lux candida per eam luxit, 
“quid est hoc?” inquit, “hic sunt litterae-lunae, iuxta runas 



simplices quae ‘quinque pedes altitudine ianua et in latum 
tres ambulent’ dicunt.” 

“quid sunt litterae-lunae?” hobbitus rogauit, ualde 
concitatus, tabulas geographicas dilexit, ut antequam tibi 
dixi; et ei etiam runae et litterae et chirographum callidum 
placent, quamquam quandocumque ipse scripsit 
aliquantulum tenue araneosumque fuit. 

“litterae-lunae sunt litterae-runae, sed eas uidere non 
potes,” Elrond inquit, “cum eas directe intueris, quae 
uideri poterunt solum cum luna post eas luxerit, et porro, 
de callidioribus generibus lunam oportet et formae et 
temporis eiusdem esse quam diem in quo scriptae sunt, 
nani eas reppererunt atque eas cum stilis argenteis 
scripserunt, sicut amicis tuis licet tibi dicere, non dubium 
est quin illae pridie mediam aestatis in luna crescente 
iampridem scriptae essent.” 

“quid dicunt?” Gandalphus et Thorinus una rogauerunt, 
paulo fortasse sollicitati etiam quod Elrond rem primum 
inueniret, quamquam re uera antequam nulla occasio fuit, 
nec altera fuerit donec tempus incognitum. 

“iuxta lapidem glaucum sta cum turdus pulsat,” legit 
Elrond, “et sol occidens in luce ultima Diei Durini 
claustellum illuminabit.” 

“Durinus, Durinus!” Thorinus inquit, “fuit pater patrum 
gentis ueterrimi nanorum, Barbarumlongarum, atque 
maiorum meorum primus: heres eius sum.” 

“tum quid est Dies Durini?” Elrond rogauit. 



“prima dies Anni Noui nanorum,” Thorinus inquit, “est, 
ut omnes scire oportet, prima dies lunae nouissimae 
Autumni in limine Hiemis, etiamnunc a nobis appellatur 
Dies Durini, in qua luna nouissima atque sol simul in 
caelo sunt, uereor autem ne illa res nos non multo iuuet, 
quod his in diebus supra artem nostram est ut diuinemus 
quando tale tempus rursus ueniat.” 

“id uideri restat,” Gandalphus inquit, “estne magis 
scripti?” 

“nihil qui a hac luna uideri potest,” Elrond inquit, et 
tabulam Thorino reddidit; tum ad aquam descenderunt ut 
pridie mediam aestatis dryades saltantes et cantantes 
uiderent. 

mane proximum fuit mane mediae aestatis tam serenum 
et uiridem quam somniari potest: caelum caeruleum nec 
umquam umbra quaedam, et sol in aqua saltans, nunc inter 
carmina eos saluere atque ualere iubentia abequitauerunt, 
cum animis ad facinora ulteriora praeparatis, et cum 
scientia uiae, quae sibi sequenda est super Montes 
Nebulosos ad terram ulteriorem. 

erant multae semitae quae sursum in montes illos 
tendebant, atque multi transitus super eos. semitae autem 
pleraeque erant fraudes fallaciaeque et aut ad nullum 
locum aut ad fines malos tendebant; et transitus plerique 
rebus malis et periculis periculosis infesti sunt, nani et 
hobbitus, consilio Elrondis et scientia memoriaque 
Gandalphi iuuante, uiam rectam ad transitum rectum 
ceperunt. 

longos dies postquam e ualle ascenderunt et Domum 
Familiarem Vltimam multa milia passuum in tergo 
reliquerunt, etiam sursum atque sursum ibant, fuit semita 
dura atque semita periculosa, uia praua atque sola atque 
longa, nunc retro super terras quae reliquerant diffusas in 
tergo longe infra uidere poterant, longe, longe distante in 





Occidente, ubi res erant caeruleae atque hebetes, ibi Bilbo 
sciebat terram suam rerum tutarum et commodarum esse, 
atque paruum foramen-hobbitum suum, horruit, in hac 
altitudine dure frigescebat, et uentus inter saxa acute uenit. 
magna saxa, quoque, aliquando de lateribus montium citata 
descenderunt, a sole meridie in niuem soluta, et inter eos 
transierunt (quod felix fuit), aut super capita eorum (quod 
eos perturbauit). noctes erant incommodae atque frigidae, 
nec aut cantare aut loqui maioribus uocibus ausi sunt, quia 
imagines fuerunt insolitae, nec silentio frangi placere 
uisum est - sonitu aquae et stridoris uenti et crepitus saxi 
excepto. 

“aestas in locis inferioribus praeterit,” Bilbo secum 
cogitauit, “et faenisicia geritur et conuiuia sub diuo. 
frumentum metent et mora carpent antequam nos etiam hac 
uelocitate latus alterum descendere coeperimus.” et ceteri 
cogitationes pariter tristes secum cogitabant, quamquam 
cum Elrondem ualere iussissent in spe magna mane 
mediae aestatis, iucunde locuti erant de transitu montium, 
et de equitantibus, citatis equis, trans terras ulteriores, de 
aduentu ad ianuam celatam in Monte Solo cogitauerant, 
fortasse illa proxima nouissima luna Autumni - “et 
fortasse erit Dies Durini,” dixerant. Gandalphus solus 
caput suum quassauerat et nihil dixerat, multos annos nani 
iter illum non fecerant, sed Gandalphus id fecerat, ita 
quomodo mala et pericula in Vastitate creuissent et 
floruissent sciuit, cum dracones homines e terris 



expulsissent, atque gobelini post proelium Fodinarum 
Moriae secreto se diffudissent, consilia etiam bona 
magorum sapientium sicut Gandalphi et amicorum 
bonorum sicut Elrondis aliquando errant dum in 
facinoribus periculosis ultra Limen Vastatis abes; et 
Gandalphus fuit magus satis sapientis ut id sciret. 


sciuit fore ut nescio quid inopinatum euenire liceret, et uix 
sperare ausus est se sine facinori terribili montes altos 
ingentesque, cacuminibus solis atque uallibus in quibus 
nullus rex regnabat, transituros esse, quod sane non 
fecerunt, omnia bene fuerunt donec die quodam tempestati 
cum tonitru obuiam ierunt - magis quam tempestas cum 
tonitru, proelium-tonitrus, scis quomodo terrifica 
tempestas ingentissima ima in terra et in ualle fluminis 
esse possit; praecipue in temporibus in quibus duae 
tempestates cum tonitru ingentes sibi obuiam eunt atque 
confligunt, terribiliores etiam sunt tonitrus et fulgur in 
montibus noctu, ubi tempestates ex Oriente et Occidente 
adueniunt atque bellum gerunt, fulgur in cacuminibus 
frangitur, et saxa confringuntur, et fragores ingentes aerem 
diuidunt tum in antra omnia cauernasque uoluuntur atque 
caduntur; et tenebrae cum sonitu, qui omnia obruit, atque 
luce subita plenae sunt. 











































Semita montana 


numquam Bilbo aliquid talis generis aut uiderat aut 
mente conceperat, fuerunt in sublimi et angusto loco, ad 
latus unum eorum decliue terribile in uallem hebetem fuit, 
sub saxo imminenti per noctem tegebantur, et is sub 
stragula iacuit a capite suo ad digitum horrens, cum inter 
fulgura fulgentes intueretur, trans uallem uidit gigantes- 
lapideos exire, qui saxa ludendi causa inter se iaciebant 
et, illis prehensis atque deiectis in tenebras, illa aut inter 
arbores longe infra fracta aut in partes paruas crepitu 
confracta sunt, tum uentus quidam uenit atque imber, et 
uentus adeo imbrem grandinemque quoquouersus 
flagellauit ut saxum imminens nequaquam tegimen esset, 
mox madescebant atque manni capitibus demissis et 
caudis inter crura stabant, et aliqui terrore hinniebant, 
gigantes ridentes clamitantesque ubique per tota latera 
montium audire poterant. 

“hoc non prorsum bene facit!” Thorinus inquit, “si nos 
non deturbati, aut demersi, aut fulmine icti sumus, ab 
gigante aliquo tollemur atque in caelum pro pila a pedibus 
calcabimur.” 

“heus, si aliquem locum, qui melior est, scis, nos illuc 
duc!” Gandalphus inquit, qui ualde stomachosus fuit et 
ipse longe a gaudio de gigantibus afuit. 

finis dissensionis eorum euenit ut Filium et Kilium 
mitterent, qui tegimen melius quaererent, illi oculos 
acutissimos habuerunt, et aetate fuerunt minores nanorum 



circiter annis quinquaginta, ut plerumque tales labores 
illis assignarentur (cum omnes omnino inutilem esse rem 
uidissent ut Bilbonem mitterent), si aliquid inuenire uultis, 
uobis inuestigandum est (ita Thorinus nanis iuuenibus 
dixit), haud dubium quin aliquid inuenires si inuestigares, 
sed id non semper est omnino illud, quod quaesiuisti. hoc 
tempore ita accidit. 

mox Filio et Kilio reptantibus reuersis, saxa in uento 
amplectentes, “antrum aridum inuenimus,” inquiunt, “quod 
non longe abest post angulum proximum; et manni et 
omnes introire poterunt.” 

“explorauistisne id diligenter ?” magus inquit, qui sciuit 
antra in montibus altis raro esse uacua. 

“ita! ita!” inquiunt, quamquam omnes sciuerunt eos diu 
agere id non posse; citius reuersi erant, “non est multo 
magnum nec longe in tergum pertinet.” 

quae, sane, est pars de antris periculosa: quatenus in 
tergum pertineant nescis, aliquando, nec quo meatus in 
tergo ducat, nec quid te intrinsecus exspectet, nunc autem 
nuntius Kilii Filiique satis bonus uisus est. ita surrexerunt 
omnes et se mouere parauerunt. uentus ululabat atque 
tonitrus tremebat ut et se et mannos prorsum mouere 
molestum esset, nihilominus iter non longe fuit, et mox ad 
saxum magnum in semitam protrusum aduenerunt. si pone 
illud gressus es, arcum humilem in latere montis inuenisti. 
uixdum satis spatii fuit ut manni, oneribus depositis et 
clitellis remotis, compressi pertransirent. ut sub arcu 



transibant, bonum fuit uentum atque imbrem extrinsecus 
potius quam circum eos audire, et sentire se a gigantibus et 
saxis eorum saluos esse, magus autem nihil periclitatus 
est. uirgam incendit - sicut illo die qui tam multo ante esse 
uisus est, si tu eum recordaris, in triclinio Bilbonis fecerat 
- et in luce cuius antrum ab extremo ad extremum 
explorauerunt. 

quod satis magnitudinis esse uisum est, sed non nimis 
ingentis atque mystici, solum aridum et nonnullos angulos 
commodos habuit, in extremo uno fuit pro mannis spatium; 
qui ibi steterunt (mutatione ualde gauisi) uaporantes et in 
saccis nasi mandentes. Oinus et Gloinus ignem incendere 
iuxta ianuam uoluerunt ut uestes siccarent, sed Gandalphus 
id recusauit. ita uestimentis uuidis in solo sparsis, 
uestimenta arida e sarcinis extulerunt; tum stragulis suis 
factis commodis, fiimisgia extulerunt atque coronas fumi 
emiserunt, quas Gandalphus in colores diuersos uertit et 
effecit ut illae saltarent iuxta tectum oblectandi causa, 
locuti atque locuti sunt, et, tempestatis obliti quod quisque 
cum parte eius thesauri facere posset agitauerunt (ubi eam 
receperint, quae res nunc cum maxime non esse tam 
impossibilis uisa est); itaque singulariter obdormiebant, id 
fuit tempus ultimum in quo mannis, sarcinis, impedimentis, 
instrumentis et ceteris rebus, quae secum tulerant, usi sunt. 

accidit tamen ut res sit bona quod illi Bilbonem 
paruulum secum tulissent, nam, nescio quomodo, ille diu 
non obdormire potuit; cum dormisset, somnia pessima 



habuit, somniauit rimam in muro in tergo antri maiorem 
maioremque factam esse, et latiorem latioremque apertam 
esse, et se ualde timere sed non posse exclamare aut 
aliquid facere nisi iacere atque uidere. tum somniauit 
solum antri inclinare et se labi - decidere coepisse, quo 
nescire. 

tum cum maxime horrifice horrens experrectus, inuenit 
partem somnii ueram esse, rima in tergo antri aperta erat, 
et iam meatus latus fuit, in tempore fuit ut nouissimam 
caudarum mannorum in illam dilabi uideret. sane maxima 
uoce ululauit, tam magnum ululatum quam hobbitus dare 
potest, qui pro proceritate eorum est mirandus. 

exsiluerunt gobelini, gobelini ingentes, magni gobelini 
specie foeda, multi gobelini, antequam saxa et stipites 
dicere potuisti, erant sex in quemque nanum, minime, 
etiam duo in Bilbonem; omnes prehensi sunt atque per 
rimam lati sunt, antequam/ornes et silex dicere potuisti, 
Gandalpho excepto, ululatus Bilbonis adeo proderat, qui 
in puncto temporis fracto illum omnino excitauisset, et 
cum gobelini uenissent, ut illum prehenderent, fuit fulgor 
terrificus quasi fulgur in antro, odor quasi *puluis 
bombardica, et nonnulli mortui ceciderunt. 

rima crepitu clausa est, in latere cuius Bilbo nanique 
alieno fuerunt! ubi fuit Gandalphus? de ea re et illi et 
gobelini nesciuerunt, nec gobelini ad eam cognoscendam 
manserunt. Bilbonem nanosque raptos abripuerunt, 
tenebrae fuerunt tales altae quales gobelini, qui in imis 



montium habitabant, soli perspicere potuerunt, meatus 
fuerunt quoquouersus praui implicatique, sed gobelini 
rectam uiam sciebant, tam bene quam uiam ad proximum 
"officium tabellarii scis; atque uia deorsum et deorsum 
descendit, et ualde iners fuit aer. gobelini fuerunt 
durissimi, et immisericorditer uellicauerunt, et 
cachinnauerunt atque uocibus saxeis horribilibus riserunt; 
et Bilbo etiam miserior fuit quam tempus in quo trollum e 
digitis pedum eius eum sustulerat, iterum atque iterum 
foramen-hobbitum amoenum clarumque uoluit. non 
postremum id uoluit. 

nunc ante eos fulgor lucis rubrae apparuit, gobelini 
cantare, uel potius coaxare, coeperunt, tempus cum alapa 
pedum planorum in saxo plangentes atque etiam captiuos 
suos quassantes. 


plaude! frange! rima atra! 
rape, fuge! et furare! 
ita ad oreorum castra 

nunc descende, mi amice! 

crepa! strepa! fracta pressa! 
et include et contunde! 
pulsa, pulsa longe infra! 

ho-hi, ho-hi! mi amice! 


uerberate, flagellate! 
percutite et ferite! 



laborate, nec cessate! 
orci potent et cachinnent 
circum, circum longe infra, 

longe infra, mi amice! 

sonitum ualde terrificum produxerunt, muri cum plaude! 
frange! et crepa! strepa! et cachinnatione foeda de ho-hi, 
ho-hi! mi amice! resonauerunt. significatio generalis 
carminis fuit satis clara; nam nunc gobelini flagella 
extulerunt et cum uerb er at e, flagellate! eos flagellauerunt, 
et currere quam celerrime potuerunt in fronte coegerunt; et 
cum in cauernam ingentem inciderent nonnulli nani iam 
clamitabant balabantque. 

illa ab igne magno rubro in media illuminabatur, atque a 
facibus secundum muros, et gobelinorum plena fuit, omnes 
quorum, cum nani (Bilbone misello in tergo, ad flagella 
proximo) incurrerent, riserunt et humum pedibus 
pulsauerunt et manibus plauserunt, dum gobelini-agitatores 
ululant atque a tergo flagellis insonant, manni iam ibi 
fuerunt, in angulo conferti; et omnes sarcinae 
impedimentaque iacebant effracta perscrutantibus et 
olfacientibus et tangentibus et rixantibus gobelinis. 

uereor ne id fuisset ultimum tempus in quo illos mannos 
paruulos optimosque umquam uiderunt, haud excepto 
iucundo paruulo ualido albo manno, quem Elrond 
Gandalpho commodauerat quia equus eius in semitis 
montium inutilis fuit, nam gobelini equos et mannos et 
asinos (atque multa terribiliora) edunt, et semper esuriunt. 



nunc tamen captiui de ipsis solum cogitabant, gobelini eos, 
manibus catenatis post terga eorum, in linea iugauerunt, et 
ad extremum cauernae, Bilbone paruulo in fine ordinis 
nitenti, traxerunt. 

ibi in umbris in magno saxo plano gobelinus tremendus 
capite ingenti sedebat, cinctus a gobelinis armatis, qui 
secures atque enses flexos ferebant, quibus uti solebant, 
gobelini autem sunt crudeles, malefici, atque cordibus 
malis, res pulchras fecerunt nullas, sed multas callidas, 
cuniculos et fodinas fodere tam bene quam aliqui nani 
praeter callidissimos possunt, cum illa facere curant, 
quamquam sordida immundaque esse solent, malleos, 
secures, enses, pugiones, dolabras, forcipes, instrumenta 
quoque tormenti optime fecerunt uel alteros cogunt qui illa 
fecerint, captiuos atque seruos quibus laborandum est 
donec aere luceque carentes moriuntur, ueri simile est eos 
repperisse nonnullas machinas, quae ex quo tempore 
orbem terrarum uexauerunt, praecipue artificia callida ad 
multos homines simul interficiendos, nam in rotis et 
machinis et crepitibus gauisi sunt, et etiam laborare 
manibus suis magis quam uoluerint non sibi placet; sed 
illis in diebus et regionibus uastis non tantos processus 
(ita id dictum est) effecerant, nanos non praesertim 
oderunt, non magis quam omnes omniaque, praecipue 
modestos et prosperos, oderunt; in aliquibus regionibus 
nani mali etiam cum illis societatem fecerant, qui autem, 
propter bellum, de quo mentionem audiuisti sed quod non 



in hanc fabulam uenit, populo Thorini inuiderunt; 
nihilominus quem capiunt gobelini non curant, dummodo 
res est callida et secreta, atque captiui se defendere non 
possunt. 

“qui sunt isti miselli homines?” Gobelinus Magnus 
inquit. 

“nani sunt, et iste!” unus agitator inquit, catenam 
Bilbonis trahens ut ille in genua decidat, “eos inuenimus 
tegimen petentes in Vestibulo Antico nostro.” 

“quid uis?” Gobelinus Magnus inquit se ad Thorinum 
uertens. “puto uos facere mala! consilium priuatum gentis 
meae speculari opinor! non mirabor discere quod fures 
estis! ueri simile est uos homicidas et dryadum amicos 
esse! ueni! quid dicis tu?” 

“Thorinus nanus, tibi seruio!” ille respondit - quae 
solummodo nugae urbanae fuerunt, “de rebus quas 
suspicaris et fingis omnino ignorauimus. tegimen a 
tempestate petiuimus in antro, quod commodum atque 
uacuum esse uisum est; nihil ulterius a cogitationibus 
nostris fuit quam quocumque modo gobelinis 
incommodare.” id uerum satis fuit! 

“hem!” Gobelinus Magnus inquit, “ita dicis! mihi liceat 
rogare quid tamen super montes egeritis, et unde ueneritis, 
et quo ieritis? re uera, mihi placeat cognoscere omnia de 
uobis. id tibi non multo proderit, Thorine 
Scutumquerceum, de gente tua satis multa iam cognosco; 
sed ueritatem mihi da, uel aliquid incommodissimum tibi 



praeparabo!” 

“iter faciebamus ut cognatos inuiseremus, filios 
filiasque fratrum, et primos, secundos tertiosque 
consobrinos, atque ceteras progenies auorum nostrorum, 
qui in Oriente latere montium ualde hospitalium habitant,” 
Thorinus inquit, nonnihil nesciens simul in puncto 
temporis quae dicat, cum ueritas ad rem nequaquam 
sufficat. 

“mendax est, O tremendissime!” unus agitator inquit, 
“cum animalia ista inuitauissemus ut descenderent, 
nonnulli gentis nostrae a fulgure percussi sunt in antro; 
sicut saxa mortui sunt, praeterea, is illum non explicauit!” 
ensem, quem Thorinus induerat, porrexit, ensem ipsum, 
qui e latibulo trollorum euenerat. 

Gobelinus Magnus, cum primum eum uidit, uoce 
iratissima ululauit et omnes milites eius dentibus 
frenduerunt, scuta concrepauerunt, atque humum pedibus 
pulsauerunt. statim ensem recognouerunt. qui multos 
gobelinos trucidauerat in tempore suo, quo dryades 
candidae Gondolinis eos in collibus uenatae erant uel cum 
eis ante muros eorum pugnauerant. a quibus Orcristus 
appellatus erat, Scissor-gobelinorum, sed a gobelinis 
simpliciter Mordax appellatus est. illum oderant atque 
aliquem, qui illum ferebat, peius oderant. 

“homicidae et amici-dryadum!” Gobelinus Magnus 
clamauit. “eos consecate! uerberate! mordete! frendite! ad 
foramina atra anguium plena auferte, numquam lucem 



iterum uideant!” adeo iratus fuit ut e sede exsiliret atque 
ipse cum hiatu oris impetum in Thorinum faceret. 

nunc cum maxime omnibus lucibus in cauerna exstinctis, 
ignis ingens poof] in turre fumi caerulei fulgentis explosus 
est, usque ad tectum, quae scintillas albas acutas ubique 
inter gobelinos sparsit. 

ululatus atque ululata, coaxantes, clamores atque 
clamata, fremitus atque maledicta, eiulatus atque 
eiulationes, qui consecuti sunt, in nullo modo describi 
possunt, multi centum feles ferae et lupi una lente uiui 
coquentes non cum illis comparuerunt. scintillae foramina 
in gobelinis inurebant, et fumus, qui nunc de tecto 
decidebat, tam densem faciebat aerem ut etiam oculi 
eorum non per eum uidere possent, mox alii super alios 
occidebant et mordentes atque calcitrantes atque pugnantes 
in cumulis uersabantur, quasi omnes insani facti sint. 

subito ensis quidam in luce sua fulsit. Bilbo uidit eum 
per Gobelinum Magnum stupefactum in media eius ira 
pertransire. illo mortuo, gobelini milites ante ensem in 
tenebras eiulantes terga uerterunt. 

ense in uagina recondito, “me sequimini statim!” uox 
ferox atque placida inquit; et antequam Bilbo quid 
accidisset sciuit iterum in fine lineae festinabat quam 
citius festinare potuit, secundum meatus tenebrosos plures, 
dum ululatus gobelinorum in tergo hebescent, lux pallida 
eos prorsum ducebat. 

“citius, citius!” uox inquit, “mox faces suscitabuntur.” 



“dimidium momentum, quaeso!” Dorius inquit, qui ad 
tergum iuxta Bilbonem fuit, uir honestus, qui illum, quam 
optime cum manibus uinctis potuit, scandere in umeros 
suos coegit, et tum cursu progressi sunt, catenis 
tinnientibus, atque multis offensionibus, quod manus 
habuerunt ad se erigendos nullas, diu non constiterunt, et 
illo tempore haud dubium fuit quin ad imum cor ipsum 
montis descendissent. 

tum Gandalphus uirgam incendit, sane Gandalphus fuit; 
sed tum cum maxime nimis occupati fuerunt ut rogarent 
quomodo illuc adueniret. ensem iterum eduxit, qui iterum 
luce sua in tenebris fulsit, adeo cum ira arsit ut 
quandocumque gobelini aderant niteret; nunc tam nitens 
quam flamma caerulea fuit propter gaudium in 
interficiendo magni domini antri, cui nequaquam molestum 
fuit quam celerrime per catenas-gobelinorum secare et 
omnes captiuos liberare, nomen ensi fuit Glamdring 
Malleus-hostium, si recordaris, a gobelinis Verberator 
appellatus est, quem magis quam Mordacem, si possibile 
est, oderant. Orcristus etiam seruatus est; nam Gandalphus 
eum raptum e custode quodam pauescente etiam tulit, de 
pluribus rebus Gandalphus cogitauit; et quamquam omnia 
facere non potuit, pro amicis in angulo stricto multa facere 
potuit. 

“adsumusne omnes?” ille inquit, capite summisso ensem 
eius Thorino tradens, “uideam: unum - qui est Thorinus; 
duo, tres, quattuor, quinque, sex, septem, octo, nouem, 



decem, undecim: ubi sunt Filius et Kilius? hic sunt! 
duodecim, tredecim - atque hic est Dominus Baggins: 
quattuordecim! ita, ita! res peior esse possit sed autem 
multo melior esse possit, nulli manni, nullus cibus, et ubi 
etiam simus nescientes, et copiae gobelinorum iratorum 
proxime in tergo! prorsum ueniamus!” 

prorsum uenerunt. rectissime dixit Gandalphus: longe in 
tergo in aditibus, per quos uenerant, sonitus gobelinorum 
atque clamores horribiles audire coeperunt, ergo citius 
quam umquam perrexerunt, et quod miser Bilbo ire cum 
dimidia celeritate ceterorum nequaquam potuit - nam nani 
cursu tremendo currere possunt, mihi licet tibi dicere, 
quandocumque eis opus est - eum in tergis suis inuicem 
sustulerunt. 

nihilominus gobelini citius quam nani currunt, et hi 
gobelini uiam melius cognouerunt (nam semitas fecerant 
ipsi), et ualde irati fuerunt; ut omnibus rebus actis nani 
etiam clamores atque ululatus propiores propioresque 
appropinquantes audire possent, mox etiam alapam pedum 
gobelinorum audire potuerunt, multorum pedum, qui solum 
pone angulum nouissimum esse uisi sunt, nictatio facum 
rubrarum pone eos in cuniculo, quem sequebantur, uideri 
potuit; et letaliter defatigabant. 

“quare, o quare foramen-hobbitum umquam reliqui?” 
miser Dominus Baggins inquit, sursum deorsum in tergo 
Bomburis offendens. 

“quare, o quare hobbitum miserabilem ad uenationem 



thesauri umquam attuli!” miser Bombur inquit, qui pinguis 
fuit, et sudore manente ex aestu atque terrore de nare 
prorsum uacillabat. 

quo tempore Gandalphus pedem rettulit, Thorino 
comitante, angulum acutum circumuecti. “retro uerte!” 
clamauit. “ensem educe, Thorine!” 

nec quicquam aliud agi potuit; quod gobelinis non 
placuit, festinantes magnis uocibus clamitantes circum 
angulum uenerunt, et Scissorem-gobelinorum et Malleum- 
hostium frigidos atque claros nitentes in oculis suis statim 
inuenerunt. illi, qui in primo agmine fuerunt, semel 
clamauerunt antequam trucidabantur, illi, qui in tergo 
fuerunt, etiam magis clamauerunt et retrorsus saliebant, 
prosternentes illos, qui post ipsos currebant. “Mordax et 
Verberator!” ululauerunt; et mox omnes commouebantur, 
atque plurimi retro ad uiam, qua aduenerunt, pellebantur. 

diutius erat ante quam quiuis angulum illum circumuehi 
ausus est. quo tempore iterum nani progressi erant, longe, 
longe in cuniculos atros regni gobelinorum cum gobelini 
id cognouissent, facibus exstinctis et calceis mollibus 
indutis, cursores celerrimos cum auribus oculisque 
acutissimis elegerunt, qui, tam ueloces quam mustelae in 
tenebris, et uix cum magis sonitu quam uespertilliones, 
procurrerunt. 

quamobrem nec Bilbo, nec nani, nec etiam Gandalphus 
eos, qui adue niebant, audiuerunt. nec eos uiderunt. sed a 
gobelinis uidebantur, qui tacite in tergum cucurrerunt, nam 



Gandalphus ad nanos progredientes iuuandos uirgam cum 
luce hebete illuminabat. 

subito Dorius, qui nunc in tergo Bilbonem ferens erat, a 
tergo in tenebris capiebatur, clamauit atque decidit; et 
hobbitus ex umeris in caliginem uolutus, caput in saxum 
durum offendit atque nullum ulterius meminerat. 



CAPVT OVTNTVM 


AF.NTGMATA IN TF.NF.BRTS 


cum Bilbo oculos aperuisset, num id egisset miratus est; 
nam res ipsae tam tenebrosae quam illis clausis fuerunt, 
nemo prope eum uspiam adfuit, modo metum eius 
concipias! nulla audire, nulla uidere, et nulla praeter 
solum saxeum sentire potuit. 

lentissime surrexit et quadrupes circum explorauit 
donec murum cuniculi tetigit; sed neque sursum neque 
deorsum aliqua inuenire potuit; omnino nulla, nullum 
signum gobelinorum, nullum signum nanorum, capite 
uersato nequaquam certus est etiam qua progressi essent 
cum decidisset, quam optime potuit rem coniecit, et 
prorsum longe reptauit, donec subito manus sua cuidam, 
quem similem anulo paruulo metalli frigidi esse sensit, 
iacenti in solo cuniculi obuiam iit. quae res fuit cardo in 
officio eius, sed ille id nesciuit. uix sine cogitatione 
anulum, qui certe tempore ipso in nullo modo utilis esse 




uisus est, in sinum posuit, multo ulterius non iit, sed in 
solo frigido consedit atque diu se miseriae omnino dedit, 
de se laridum et oua in culina sua domi frigenti cogitauit - 
nam intus sensit tempus cenandi nescio quo modo esse 
maturum, quae res effecit ut ille miserabilior fieret. 

nec quid acturum esset nec quid egisset cogitare non 
potuit; nec quamobrem is relictus esset; nec quare, si 
relictus esset, gobelini eum non cepissent, nec etiam quare 
talis dolor capitis haberet, re uera in angulo 
tenebricosissimo, ex aspectu atque e mente, tacite diu 
iacuerat. 

post tempus nonnullum fumisugium temptauit. quod non 
est fractum, quod aliquantum bonum fuit, tum saccum 
temptauit, in quo aliquantum tabaci fuit, quod aliquantum 
melius fuit, tum fila sulphurata temptauit, sed nulla 
inuenire potuit, quod spes eius omnino fregit, quae res sibi 
bona fuit, ut, cum mentis suae esset, assentatus est. nam 
nemo scit quae ab i nfl ammando filorum sulphuratorum 
atque ab odore tabaci e foraminibus atris in isto loco 
horribili elata sint, nihilominus illo tempore se ualde 
opprimi sensit, sed dum omnes sinus uerberat atque 
circum ipsum fila sulphurata temptat, manus sua capulum 
parui ensis inuenit - parui pugionis, quem e trollis cepit, 
et cuius omnino oblitus est; qui fortunate, a gobelinis non 
aspectus erat, quia eum intra bracas induit. 

nunc eum eduxit, qui ante oculos eius pallidus atque 
hebes fulsit, “ita item lamina dryadum est,” cogitauit; “et 



gobelini non multum adsunt, tamen non satis longe absunt.” 

sed nescio quo modo se consolatus est. induere 
laminam factam in Gondeline propter bella-gobelinorum, 
de quibus multa carmina cantauerant, fuit res splendidior; 
et quoque talia arma ualde commouere gobelinos, qui illis 
subito superuenerunt, animaduerterat. 

“retrorsum eam?” cogitauit. “nequaquam bonum est! in 
aduersumeam? impossibile! prorsum eam? res sola, quam 
faciam! progrediamur!” ita surrexit, et paruo ense in fronte 
porrecto et manu una murum temptante et corde omnino 
crepitante salienteque progressus est. 


haud dubium est quin Bilbo in loco, qui appellatur 
angustus, fuerit, tibi autem recordandum est quod locus 
non tam angustus esset quam mihi uel tibi fuerit, hobbiti 
non admodum hominibus uulgaribus similes sunt; et tamen, 
quamquam foramina sua sunt loci boni conuiuales qui 
auras commode admittunt, nihilominus magis quam nos 
cuniculos facere solent, et sub terra sensum suum cursus 
non facile amittunt - nec postquam capita sua ex offensa 
conualuerunt. et tacitissimi mouere possunt, et facile se 
celant, et e lapsibus contusionibusque mirifice 
conualescunt, et thesaurum sapientiae atque dictionum 
sapientum, quas homines plerumque aut numquam 
audiuerunt aut quarum iamdudum obliti sunt, habent. 

nihilominus, esse in loco Domini Bagginsis non mihi 
placuerit, cuniculus finem nullum habere uisus est. ille 



solum intellexit eum etiam constantius descendere cursu 
eodem, cum flexibus atque uersuris nonnullis exceptis, 
subinde meatus fuerunt, qui in latus educti sunt, quos aut a 
fulgore ensis ille cognouit aut cum manu in muro sensit, 
quos non animaduertit, nisi celeriter praeteriit metuens ne 
gobelini aut atra semi-ficta ex illis egrederentur, porro 
atque porro iit, deorsum et deorsum; et etiam nihil audiuit 
praeter aliquando stridorem uespertilionis cuiusdam iuxta 
aures suas, qui primo eum terruit donec quo frequentius 
facti sunt eo minus illos animaduertit. quantum tempus in 
modo illo perseueraret nescio, cum odio progrediendi, nec 
cum audacia consistendi, porro, porro, donec fessior quam 
fessus fuit, usque ad cras et ultra ad dies ulteriores esse 
uisum est. 

subito sine ulla monitione in aquam cum aspergine 
gressus est! eheu! gelida fuit, quae eum statim subitoque 
retardauit. utrum solum stagnum in semita esset an ripa 
fluminis sub terra, quod aditum transibat, an limen lacus 
profundi atri subterranei nesciuit. ensis uix fulsit, ille 
constitit et, auscultans quam maxime potuit, stillas e tecto 
inuiso in aquam deorsum stillantes audire potuit; sed 
nullum genus alterum sonitus esse uisum est. 

“ita aut stagnum aut lacus est, neque flumen 
subterraneum,” ille cogitauit. nihilominus in aquas 
tenebrosas egredi non ausus est. non nare potuit; et quoque 
de malis mucosis cum oculis ingentibus tumidis caecis, 
quae in aqua serpserunt, cogitauit. sunt mira quae in 



stagnis atque lacibus imis in montibus uiuunt: pisces 
quorum patres introrsum nauerant, quantos annos abhinc 
nemo scit, neque retrorsum iterum nauerunt, dum oculi, qui 
in caligine uidere conantur, grandiores atque grandiores 
atque grandiores increscunt; sed sunt altera mucosiora 
quam pisces, sunt altera etiam in cuniculis atque antris 
factis a gobelinis ad usum suum, quae ex externis in 
interiorem correpserunt ut in tenebris iacerent, et quae 
uiuunt illis incognita, nonnulla antra etiam in initiis suis ad 
saecula ante gobelinos redeunt, qui solum ea dilatauerunt 
atque inter se cum aditibus iunxerunt, et possessores 
pristini etiam ibi sunt, in angulis subsiciuis, se 
subducentes atque circum olfactantes. 

hic in profundo iuxta aquam atram uetus Gollum, 
paruum mucosum animal, uiuebat. unde ueniret nescio, nec 
quis aut quod esset. Gollum fuit - tam tenebrosum quam 
tenebrae, oculis magnis rotundis pallidis in facie eius 
tenui exceptis, paruam scapham habuit, atque satis tacitus 
circum in lacu remigabat; nam lacus fuit, latus et profundus 
et letaliter frigidus, pedibus magnis super latus eius 
pendentibus scapham impulit, neque umquam ab eo aqua 
fluctuata est. non ab eo. ex oculis pallidis, lucernis 
similibus, pisces caecos petebat, quos cum digitis longis 
tam celer quam cogitans cepit, caro quoque ei placuit, 
putauit Gobelinum esse bonum, quandocumque eum 
acquirere potuit; sed cauit ne illi ipsum umquam 
inuenirent. a tergo aliquem, qui umquam solus limini 



aquae propinquauit dum is circum praedatur, strangulauit. 
raro propinquauerunt gobelini, nam senserunt aliquid 
foedum latere in profundo, in radicibus ipsis montis, 
lacum inuenerant, dum diu deorsum defodiunt, et se non 
ulterius procedere intellexerunt; ita ibi uia finita est in ea 
parte, nec quisqam in animo habuit iter facere eo - nisi 
Gobelinus Magnus eum miserat, qui aliquando pisces ex 
lacu desiderauit, et aliquando nec gobelinus nec piscis 
reuenit. 

re uera Gollum in insula mucosa saxea in medio lacu 

•j/ 

habitabat, nunc Bilbonem oculis pallidis perspicillis 
similibus procul intuebatur, quem Bilbo uidere non 
poterat, sed qui de Bilbone ualde mirabatur, nam eum 
nequaquam esse gobelinum uidere poterat. 

Gollum scapham conscendit atque ex insula uolauit, 
dum Bilbo omnino commotus in fine et itineris et 
ingeniorum in ripa sedet, repente Gollum aduenit et 
susurrauit et sibilauit: 

“di nos ament et mihi aquam aspergant, mi pretiossse! 
puto id esse dapem exquisitam; saltem gustulum id futurum 
esse nobis, gollum!” et cum gollum dixisset, in gula 
sonitum haustus foedi produxit, id est quomodo nomen 
suum acquisiuit, quamquam semper se appellabat “mi 
pretiose”. 

cum sibilum in aures uenisset, et subito oculos pallidos 
ad ipsum eminentes uidisset, hobbitus paene e pellicula 
sua saluit. 



“quis es tu?” inq uit, pugionem ante ipsum trudens. 

“quid esst ille, mi pretiossse?” Gollum susurrauit (qui 
semper sibi dixit quod nemo alius umquam adest cui 
dicere potest), ad quod quaerendum aduenerat, nam hoc 
tempore non ualde esuriens erat solum curiosus; alioquin 
primum comprehenderit et postea susurrauerit. 

“sum Dominus Bilbo Baggins. et nanos amisi et magum 
amisi neque ubi sim scio neque scire uolo, dummodo 
effugiam.” 

“quid habet in manibuss?” Gollum inquit, ensem 
aspiciens, qui non ei placet. 

“ensis quidam, ensis qui e Gondoline egressus est!” 
“ssss” Gollum inquit, qui comior factus est. “frtasse 
hic sedebimus atque cum eo loquemur paulisper-y, mi 
pretiossse. placentae ei aenigmata, frtasse placent, 
placentae?” anxius fuit ut amicus uideretur, saltem hoc 
tempore et donec plura de ense atque hobbito inueniret, 
num ille omnino solus esset, num bonum edi esset, et num 
Gollum profecto esuriret, aenigmata fuerunt sola de quibus 
cogitare potuit, quae rogare et, aliquando, conicere fuerat 
ludus solus, quem ille cum alteris inusitatis animalibus in 
foraminibus sedentibus in temporibus multo, multo ante 
luserat, antequam, amicis omnibus amissis, solus abactus 
est et deorsum in caliginem sub montibus repsit. 

“bene est,” Bilbo inquit, qui anxius fuit ut cum illo 
consentiret, donec plura de animale inueniret, num ille 
omnino solus esset, num ferox aut esuriens esset, et num 



amicus gobelinorum esset. 

“tu primum roga,” inquit, quod nullum tempus habuit ut 
aenigma cogitaret. 

itaque Gollum sibilauit: 


maius. 

licitum? 


quid tenet inuisas radices, arbore 
altius, altius it, crescere non 


“facile!” Bilbo inquit, “mons, ut puto.” 

“conicitne facile? illi cum nobis certamen ineundum est, 
mi pretiossse! si pretiosus id rogabit et id non 
respondebit, id edemus, mi pretiossse. si id nos rogabit, et 
nos non respondebimus, tum quid id uelit faciemus, eh? 
uiam ad exteriorem ei monstrabimus, ita!” 

“sane!” Bilbo inquit, qui non dissentire ausus paene 
cerebrum rumpebat dum de aenigmatibus, quae ne 
comessetur impedirent, cogitat. 


sistere possint: 
maneant. 


sunt qui post mandunt feriunt quam 
triginta equi albi colle rubro 


id fuit solum quod ad rogandum cogitare potuit - de 
cibum edendo aliquantulum cogitabat, id fuit etiam 
antiquius, et Gollum responsum tam bene quam tu sciuit. 



“castaneae, castaneae,” sibilauit.“dentes! dentes! mi 
pretiossse; sed sex solum habemus!” tum secundum 
rogauit: 


nihilominus alis, 
item strepitat. 


uoce carens clamat, uolitat 

dente carens facie, mordet 


“dimidi um momentum!” Bilbo clamauit, qui etiam de 
cenando incommode cogitabat, feliciter, olim aliquid 
similius audiuerat, et acumine ingenii redito responsum 
cogitauit. “uentus, sane uentus,” inquit, et adeo laetus fuit 
ut statim unum fingeret, “foedum paruum animal ab hoc 
confundetur,” putauit: 

lumina caerulea facie cum lumina 

uidit 

in uiride aspectu, primus 

ocellus ait: 

“hic similis illo, disiunctus quisque 

habitabat 

in spatiis imis, aetheriisque 

locis. ” 


“ss, ss, ss,” Gollum inquit, diu, diu sub terra 
habitauerat, ut talium rerum obliuisceretur. sed cum 
primum Bilbo sperabat fore ut perditus respondere non 



posset, Gollum memorias saeculorum saeculorumque ante, 
in quibus cum auia sua in foramine in ripa iuxta flumen 
habitauerat, extulit, “sss, sss, mi pretiossse,” inquit, “sol 
in belles perennes, id significat.” 

sed talia usitata super terram quotidiana aenigmata eum 
fatigauerunt. etiam eum monuerunt dierum in quibus minus 
solus et furtiuus et malus fuerat, ut iracundus fieret, 
praeterea, illa effecerunt ut esuriret; ita hoc tempore 
aliquid difficilius atque scelestius conatus est: 


audiar umquam, 
foramina semper, 
gaudia caedo. 


nec uidear neque nemine sentiar 
post stellas iaceo, repleoque 
aduenio primum, sequor, et tum 


Gollum fuit infelix, nam Bilbo tales res antea audiuerat; 
et praeterea responsum eum circumstabat, “tenebrae!” 
inquit, nec etiam caput scabens nec pileum cogitantem 
induens. 


clauibus arca: 
intus. 


est sine cardinibus, sine tecto, 
thesaurus sed iam celatur et aureus 


rogauit, ut tempus acquireret donec difficillimum 



quiddam cogitaret, putauit id esse castaneam facillimam, 
quamquam id cum uerbis solitis non rogauerat. quod autem 
Gollo euenit ut quaestio esset difficillima, secum sibilauit, 
etiam non respondit; susurrauit atque balbutiuit. 

post tempus nonnullum Bilbo fiebat impatiens, “itaque, 
quid est?” inquit, “responsum non est aeneum feruens, ut tu 
clamosus cogitare uideris.” 

“opportunitatem nobis da; det nobis opportunitatem, mi 
pretioss - ss - sse.” 

sed subito Gollum meminerat se iampridem furatum 
esse nidos, atque se sub ripa fluminis sedisse, auiam suam 
docuisse, auiam suam docuisse ut illa sugeret - “ouaa!” 
sibilauit. id est ouaa!” tumrogauit: 


Orcus, 

taciturna. 


cum nullis animis uiuit, tam frigidus 
non sitiens haurit, lorica cum 


uicissim putauit id esse facillimum, quod semper de 
responso cogitabat, hoc autem tempore aliquid melius non 
meminisse potuit, adeo a quaestione ouorum commotus 
est. nihilominus quaestio Bilboni misero difficilis fuit, qui 
numquam negotium cum aqua habuit, si eam uitare potuit, 
ego puto te scire responsum, sane, aut id conicere posse 
quam facilius tam nictare, quia domi commode considis 
neque periculum ut comedaris habes, quod cogitationem 
tuam commouebit. Bilbo consedit atque gulam purgauit 



semel aut iterum, sed responsum uenit nullum 

post nonnullum tempus Gollum secum laetus sibilauit: 
“est bonum, mi pretiossse? est sucosum? est gustandum ad 
mordendum?” e tenebris Bilbonem aspiciebat. 

“dimidium momentum,” hobbitus quassans inquit, 
“iamnunc opportunitatem longissmam tibi dedi.” 

“ei festinandum est, festinandum!” Gollum inquit, e 
scapha in litus ascendens ad Bilbonem capiendum, sed 
cum primum pedem longum membranaceum in aquam 
posuit, piscis quidam in terrore exsiluit atque in digitos 
pedum Bilbonis decidit. 

qui “ugh!” inquit, “est frigidus atque mucosus!” - itaque 
coniecit. “pisces! pisces!” clamauit. “id est pisces!” 

Gollum ualde frustratus est; sed Bilbo alterum aenigma 
rogauit tam celerrime quam umquam potis erat, ut Gollum 
iterum ingredi scapham et cogitare cogeretur. 

nulla-crura in unum-crus iacuit, dua-crura in 
cruribus tribus propinqua sedit, quattuor-crura 
aliquantum habuit. 

re uera hoc tempore aenigma illud non fuit aptum, sed 
Bilbo fuit impatiens, si in alio tempore id rogauerit, id 
coniciendi causa Gollum molestiam nonnullam habuerit, 
rebus de piscibus dictis, “nulla-crura” non tam 
difficillimum fuit, et post id cetera facilia erant, “piscis in 
mensa parua, homo ad mensam in sella sedens, feles ossa 
habet,” id, sane, est responsum, quod Gollum mox dedit, 
tum constituit tempus aduenire ad aliquid difficile 



horribileque rogandum, id est quod dixit: 


per orbem; 
saxa moluntur; 
urbes. 


omnia deuorat id, florentia ubique 
cum chalybe et ferro morsis, tum 
necantur reges, montes caeduntur et 


miser Bilbo in tenebris sedit cogitans de nominibus 
horribilibus gigantum et holiorum, quae in fabulis 
audiuerat, sed nemo quorum omnes illas res fecerat, sensit 
responsum esse satis dispar, et se id scire oportere, sed id 
cogitare non potuit, pauescebat, quae res ad cogitandum 
est mala. Gollum e scapha egrediebatur, in aquam cum 
alapa pedum ibat atque ad ripam manibus se impellebat; 
Bilbo oculos aduenientes ad se uidere non potuit, lingua 
sua in ore adhaerere uisa est; exclamare uoluit: “da mihi 
plus temporis! da mihi tempus!” sed ululatu subito solum 
quod emisit fuit: 


“tempus! tempus!” 

Bilbo felicitate mera seruatus est. nam id, sane, 
responsum fuit. 

Gollum rursus frustratus est; et nunc irascebatur, et adeo 
ludus eum fatigabat ut ualde esuriret, hoc tempore ad 
scapham non rediit, in tenebris iuxta Bilbonem consedit, a 



quo hobbitus ualde conturbatus est et ingenia eius sparsa 
sunt. 

“ei noss rogandum esst quaestionem, mi pretiossse, ita, 
itaa, itaaa. alteraam quaestionem, ut coniciam, ita, itaa,” 
Gollum inquit. 

sed Bilbo de quaestione ulla cogitare non potuit dum id 
foedum, madidum, frigidum iuxta eum sedet, eum tanget 
atque fodicat, se scabit, se uellicauit; etiam de aliquo 
cogitare non potuit. 

“roga nos! roga nos!” Gollum inquit. 

Bilbo se uellicauit atque se feriuit; paruum ensem 
arripuit; etiam manu altera sinum explorauit. ibi anulum, 
quem in aditu sustulerat cuiusque oblitus est, inuenit. 

“quid in sinu meo habeo?” clara uoce inquit, secum 
dicebat, sed Gollum putauit id esse aenigma, et ualde 
commotus est. 

qui “iniuste! iniuste!” sibilauit. “id iniustum, mi 
pretiossse, estne, nos rogare quid in paruis foedis 
sinibusss haberet?” 

Bilbo quid eueniret intellegebat, et nullo meliore 
rogando ad quaestionem adhaesit, “quid in sinu meo 
habeo?” maiore uoce inquit. 

“s-s-s-s-s,” Gollum sibilauit. “nobis ab eo dandum est 
coniecturae tresss, mi pretiossse, coniecturae tresss.” 

“esto! conice!” Bilbo inquit. 

“manusss!” Gollum inquit. 

“falsum,” Bilbo inquit, qui modo manum feliciter iterum 



extulerat, “iterumconice!” 

“s-s-s-s-s,” Gollum commotius quam umquam inquit, de 
omnibus, quae in sinibus suis tenebat, cogitauit: ossibus 
piscium, dentibus gobelinorum, conchis madidis, parte 
alae uespertilionis, saxo acuto quo dentes suos acueret, et 
ceteris foedis, quid alii in sinibus tenerent cogitare 
conatus est. 

“culter!” postremo inquit. 

“falsum!” Bilbo inquit, qui suum tempus nescio quid 
abhinc amiserat, “coniectura ultima!” 

nunc Gollum multo in statuo peiore fuit quam cum Bilbo 
ouum-quaestionem rogauerat. sibilauit atque balbutiuit 
atque se rursum prorsum uacillauit, atque pedes in solum 
tundit, atque se sinuauit torsitque; sed etiam coniecturam 
ultimam perdere non ausus est. 

“festina!” Bilbo inquit, “sum exspecto!” audax et laetus 
uideri conatus est, sed non sensit se omnino certum esse 
quomodo ludus finiretur, num Gollum recte coniceret 
necne. 

“tempus est!” inquit. 

“linum aut nihil!” Gollum ululauit, quod non satis 
iustum fuit - duas coniecturas simul addere. 

“ambae sunt falsae,” Bilbo ualde releuatus clamauit; et 
statim exsiluit, tergum suum ad murum proximum posuit, et 
paruum ensem porrexit, sciuit, sane, ludum aenigmatum 
esse sacrum atque antiquissimum, et etiam animalia 
scelesta, cum eum luderent, uereri ne fraudarent, sensit 



autem se huic mucoso non credere ut illud in re angusta 
promissum ullum seruaret. ex quo, excusatione qualibet 
praelata, laberet. praeterea, quaestio ultima illa non fuerat 
aenigma uera secundum leges antiquas. 

nihilominus Gollum non statim in eum impetum fecit, 
qui ensem in manu Bilbonis uidere potuit, immotus sedit, 
horrens atque susurrans, denique Bilbo non longius 
manere potuit. 

“itaque?” inquit, “quid de promisso tuo? exire uolo. a te 
uiam mihi monstrandam est.” 

“diximusne ita, pretiose? exitum Bagginssi paruo malo 
monstra, ita, ita. sed quid id in sinibuss habet, eh? non 
linum, pretiose, sed nonnihil, minime o! gollum!” 

“numquam tu cures,” Bilbo inquit, “promissum est 
promissum.” 

“id iratum est, impatiens, pretiose,” Gollum sibilauit. 
“sed ei manendum est, ita, manendum est. cuniculos 
properantius ascendere non possumus, eundum est nobis ut 
res aliquas caperemus, ita, quas nos iuuarent.” 

“ergo festina!” Bilbo inquit, qui cogitare de Gollo 
abeundo gauisus est. putauit eum praeferre excusationem 
neque in animo habere ut rediret, quid dicit Gollum? quam 
rem utilem in lacu tenebroso seruare potuit? sed falsus est. 
Gollum in animo habuit ut rediret, nunc iratus est atque 
esuriens, porro miserum scelestum animal fuit, quod iam 
consilium habuit. 

insula eius non longe afuit, cuius Bilbo nescius fuit, et 



ibi in loco secreto aliquantas miseras nugas seruauit, et 
unam pulcherrimam rem, pulcherrimam, admirandissimam, 
anulum habuit, anulum aureum, anulum pretiosum. 

“donum diei natalis!” secum susurrauit, sicut saepe per 
dies perpetuos tenebrosos susurrauerat. “id est quod nunc 
desidero, ita; id desideramus!” 

id desiderauit quod anulus fuit potestatis, et si anulum 
digito tuo indueres, inuisibilis fieres; solum in sole pleno 
uideri posses, tum solum ab umbra tua, quae tenuis 
quassaque esset. 

“donum diei natalis! quod ad me aduenit die natali, mi 
pretiose.” ita semper sibi dixerat, sed quis scit quomodo 
Gollum donum illum acceperit, saeculis abhinc in diebus 
pristinis cum tales anuli in orbe terrarum adhuc adfuerint? 
fortasse etiam Dominus, qui eos rexit, non dicere potuerit, 
primum Gollum illum induere solebat, donec ille eum 
fatigauit; tum illum in sacco iuxta pellem suam tenuit, 
donec ille eum perussit; et nunc illum in foramine in saxo 
in insula celare solebat, et semper ad illum aspiciendum 
reddebat, etiamnunc aliquando illum induit cum ab illo 
separari longius non passus est, aut cum ualde, ualde 
esuriebat et piscibus defessus, tum secundum meatus 
tenebrosos, gobelinos errantes quaerens, reptare solebat, 
etiam in locos in quibus faces accensae sunt, ut oculi sui 
coniuerent atque adurerentur, iniret; nam tutus esset, o ita, 
satis tutus, nemo eum uidere posset, nemo eum 
animaduerteret, donec ille digitos suos in gulam eius 



posuit, solum paucas horas abhinc anulum induerat, et 
paruum gobelinum-prolem ceperat, quomodo ille striderat! 
etiam ossa una aut dua mordenda supersunt, sed aliquid 
mollius desiderauit. 

“satis tutus, ita,” secum sibilauit. “id nos non uidebit, 
nonne, mi pretiose? minime, id nos non uidebit, et paruus 
ensis malus eius erit inutilis, ita quidem.” 

id fuit in parua mente mala ut subito e latere Bilbonis 
lapsus alapa pedum ad scapham rediit et in tenebras 
progressus est. Bilbo putauit se finem eius audisse, 
nihilominus, paulisper commoratus est; nam nihil in 
mentem uenit quomodo solus exitum inueniret. 

subito stridorem audiuit, qui quassationem secundum 
tergum eius misit. Gollum in caligine non procul, ut a 
sonitu uisum est, maledicebat atque ululabat, in insula sua 
fuit, hic et illic scabens, frustra quaerens petensque. 

“ubi esst ille? ubi esst ille?” Bilbo eum, qui clamabat 
audiuit. “amisssus est, mi pretiose, amissus, amissus! 
maledic nobis atque obtere nos, meus pretiosus amissus 
est!” 

“quid est?” Bilbo uocauit. “quid amisisti?” 

“id nos rogare non oportet,” Gollum stridit.“non est 
negotium eius, minime, gollum! amisssus est, gollum, 
gollum.” 

“ita ego item,” Bilbo clamauit, “et non-amissus esse 
uolo. et ego in ludo uici, et tu promisisti, ita ueni huc! ueni 
ut me dimittas, tum aspicere perge!” Bilbo, quamquam 



audire potuit quomodo omnino miser esset Gollum, 
multam misericordiam in corde suo inuenire nequiuit, et 
sensit aliquid, quod a Gollo tam multo desiderabatur, uix 
esse bonum, “ueni huc!” clamauit. 

“minime, non iam, pretiose!” Gollum respondit, “ille 
nobis quaerendus est, amissus est, gollum!” 

“sed numquam quaestionem ultimam meam coniecisti, 
atque promisisti,” Bilbo inquit. 

“numquam conieci!” Gollum inquit, tum subito e 
caligine sibilum acutum uenit. “quid id habet in sinibuss? 
dic nobis illud, primum ei dicendum est.” 

quoad Bilbo sciuit, non fuit ratio quaedam quamobrem 
non dicere oporteret, mens Golli ad coniecturam saluerat 
citius quam eius; necessarie, nam Gollum per saecula in 
hoc uno incuberat, et semper ueretur ne id furaretur. Bilbo 
autem cum mora stomachatus est. sane, in ludo uicerat, 
satis iuste, cum periculo horribili, “responsa esse coniecta 
non data,” inquit. 

“sed quaestio non fuit iusta,” Gollum inquit, “non 
aenigma, pretiose, minime.” 

“esto, si res est de quaestionibus cottidianis,” Bilbo 
respondit, “tum unam primum rogaui. quid amisisti? illud 
dic mihi!” 

“quid id habet in sinibuss?” sonitus sibilans clarior 
atque acutior uenit, ad quem aspiciens nunc Bilbo trepidus 
dua parua acumina lucis eum intuentia uidit. ut suspicio in 
mente Golli crescebat, lux oculorum cum flamma pallida 



flagrabat. 

“quid amisisti?” Bilbo perseuerauit. 

sed nunc lux in oculis Golli facta est ignis uiridis, quae 
celeriter appropinquabat. Gollum in scapha iterum fuit, 
ferociter manibus se impellebans ad litus atrum; tali ira 
amittendi atque suspicione in corde suo ut non iam ab ense 
ullo terreretur. 

Bilbo conicere non potuit quid mentem miseri animalis 
alienauisset, sed intellexit finem facere omnibus, et sane 
Gollum in animo habere ut eum necaret, in ipso articulo 
temporis se terga data secundum aditum tenebrosum, per 
quem descenderat, recurrit, iuxta murum manens quem 
laeua tangebat. 

“quid id habet in sinibuss?” sibilum clare pone eum et 
Gollum aspergentem, dum ille e scapha exsilit, audiuit. 
“quid habeo, miror?” secum inquit, ut anhelans et 
offendens progressus est. laeuam in sinu posuit, anulum 
esse frigidissimum sensit, qui in digitum indicem 
temptentem lapsus est. 

sibilus in tergo paene aderat, nunc se uertit et oculos 
Golli quasi paruas lanternas uirides cliuem ascendentes 
uidit. territus celerius currere conatus est, sed subito, 
digitis in fissura soli offensis, pronus, paruo ense sub eo, 
decidit. 

statim Gollum aderat, sed antequam Bilbo aliquid agere 
potuit, anhelitum recipere, se tollere, aut ensem gerere, 
Gollum praeteriit, nequaquam eum animaduertens, 



maledicens atque sibilans dum currit. 

quid significat hoc? Gollum in tenebris uidere poterat, 
Bilbo lucem pallidam oculorum eius nitentem etiam e 
tergo uidere potuit, magno cum dolore surrexit atque 
ensem, qui nunc iterum hebes fulgebat, recondidit, tum 
cautissime secutus est. nihil alium agendum uisum est. 
reptare deorsum ad aquam Golli non profuit, fortasse si 
illum secutus est, Gollum eum ad fugam nonnullam 
imprudenter duceret, “illi maledic! illi maledic! illi 
maledic!” sibilauit Gollum. “Bagginsi maledic! id abest! 
quid id habet in sinibuss? o, conicimus, conicimus, mi 
pretiose, ille id inuenit, ita certe, meum donum diei 
natalis.” 

Bilbo aures eleuauit. postremo ipse conicere incipiebat, 
aliquantulum festinauit, tam propinquus quam ausus est 
post Gollum mouens, qui etiam celeriter ibat, neque 
respiciebat sed caput suum huc et illuc uertebat, ut Bilbo a 
fulgore hebeti in muris uidere poterat. 

“meum donum diei natalis! illi maledic! quomodo id 
amisimus, mi pretiose? ita, id est. ubi proxime ab hac uia 
uenimus, ubi foedum iuuenem sstridorem torsimus, id est. 
illi maledic! id, post saecula omnia haec, e nobis lapsum 
est! amissum est, gollum.” 

subito, gollum consedit et lacrimare coepit, sonitus 
sibilans atque singultans horribilis auditu. Bilbo constitit 
et se in murumcuniculi complanauit. paulo post Gollum 
lacrimare destitit et loqui coepit, secum disputari uisus 



est. 

“reddere illuc quaesitum inutile, minime, omnes locos 
quibus obiuimus non meminimus, et inutile est. 
Bagginssem in sinibuss id habere; nasutum foedum id 
inuenisse, dicimus. 

“nos conicimus, pretiose, modo conicimus. non scire 
possumus donec animal foedum inueniamus atque id 
comprimamus, sed nonne id quae donum ageret nesciuit? 
modo id in sinibuss tenebit, nesciuit, nec longe ire potest, 
se amisit, id foedum nasutum exitum nesciuit. id ita dixit. 

“ita dixit, ita; sed id est dolosum quae uult non dicit, 
quod in sinibus habet id non dicet, id scit, ingressum scit, 
exitum scire oportet, ita. ad posticum eundem est. ad 
posticum, id est. 

“gobelini igitur id capient, ex illa uia exire non potest, 
pretiose. 

“ssss, sss, gollum! gobelinii! ita, sed si donum habet, 
donum nostrum pretiosum, tum gobelinii illum capient, 
gollum! illum inuenient, quid illum agat cognoscent, 
numquam tuti postea erimus, numquam, gollum! gobelinus 
unus illum inuduet, tum nemo eum uidebit. ibi aderit sed 
non uideri poterit, nec etiam oculi callidi nostri eum 
animaduertent; qui reptans et dolosus ueniet atque nos 
capiet, gollum, gollum! 

“ergo dicere desinamus, pretiose, et festinemus, si 
Baggins secundum illam uiam iit, nobis celeriter eundum 
est ut uideamus. ite! non longe est nunc, festinate!” 



Gollum exsiluit et gradu celeri membris dissolutis 
progredi coepit. Bilbo eum festinater secutus est, caute 
etiam, quamquam imprimis uerebatur ne pedes in fissura 
altera offenderet et cum sonitu decideret, caput spe atque 
admiratione commouebatur. uisum est anulum esse 
magicum; qui effecit ut tu inuisibilis fieres! de talibus 
rebus, sane, in fabulis pristinis, pristinis audiuerat; sed 
magnum fuit credere se quidem unam casu inuenisse. 
nihilominus, ibi fuit res: Gollum cum oculis claris eum 
praeteriuerat, una ulna solum ad latus. 

pergebant, Gollum in fronte pedibus plaudentibus, 
susurrans atque maledicens; Bilbo in tergo tam tacitus 
quam hobbitus pote, mox ad locos ubi, ut Bilbo in uia 
deorsum animaduerterat, meatus ad latera huc et illuc 
aperti sunt, aduenerunt. statim Gollum eos numerare 
coepit. 

“unus ad sinistram, ita. unus ad dexteram, ita. duo ad 
dexteram, ita, ita. duo ad sinistram, ita, ita.” et cetera et 
cetera. 

numeratione crescente, ille retardauit, et se quassare et 
lacrimas effundere coepit, nam longius et longius in tergo 
aberat aqua, et ille timebat, fortasse Gobelini aderant, et 
anulum suum amiserat, demum iuxta aperturam humilem, 
ad sinistram dum ascendunt, constitit. 

“septem ad dexteram, ita, sex ad sinistram, ita!” 
sibilauit. “haec est. est uia ad posticum, ita. hic est 
meatus!” 



intus intuitus refugit, “sed introire non audemus, 
pretiose, minime non audemus, gobelini istic sunt, multi 
gobelini. eos odoramur, ssss! 

“quid agemus? illis maledic et illos obtere!” nobis hic 
manendum est, pretiose, paulum manendum ut uideamus.” 

ergo omnino constiterunt. Gollum quidem Bilbonem ad 
exitum ducerat, sed Bilbo intrare non poterat! ibi erat 
Gollum gibbus in media apertura sedens, oculis in capite 
frigidis nitentibus dum id in utramque partem inter genua 
uacillatur. 

Bilbo magis tacitus quam mus e muro repsit; sed statim 
Gollum riguit et odorem naribus duxit, et oculi in uiridem 
uersi sunt, molliter sed minaciter sibilauit. hobbitum 
uidere non potuit, sed nunc uigilans erat, et sensus alteros 
habuit, qui a tenebris facti erant acuti: auditio atque 
odoratio, manibus planis in solo extensis atque capite 
proiecto, nare paene ad saxum, usque deorsum demissus 
esse uisus est. quamquam ille in fulgore oculorum suis 
modo umbra atra fuit, nihilominus Bilbo uidere uel sentire 
potuit illum esse tam rigidum quam neruum, conglobatum 
ad saliendum. 

Bilbo paene spirare desiit, atque ipse riguit, desperatus 
fuit, ei effugiendum est, e caligine horribili, dum ei uis 
ulla superest. ei pugnandum est. id foedum ab eo 
fodiendum est, oculi eius exstinguendi sunt, id necandum, 
in animo habuit ut eum necaret, minime, pugna fuit iniusta. 
nam nunc inuisibilis fuit. Gollum tamen ensem nullum 



habuit, re uera Gollum eum necare non minatus erat, neque 
etiam conatus est. qui, porro, miser fuit, solus, amissus, 
intellectus subitus, misericordia quaedam cum horrore 
mixta, in corde Bilbonis scatebat: ille dies innumerabiles 
praetermissos sine luce aut spe meliorum aspexit, saxum 
durum, pisces frigidos, furtiue serpentem susurrantemque. 
quae sententiae omnes in fulgore puncti temporis 
praeterierunt. Bilbo horruit, tum satis subito in fulgore 
altero, quasi ui noua atque uoluntate sublatus, saluit. 

qui non fuit magnus saltus hominis, sed saltus in 
tenebris, directe super caput Golli saluit, septem pedes 
prorsum, tres in aerem; quidem, utinam sciuerit, uix uitauit 
quin caput in arcu humili meatus tunderet. 

Gollum se retrorsum iecit et, dum hobbitus superuolat, 
eum prehendit, sed tardius: manus in aere tenui crepuerunt, 
et Bilbo, in pedes robustos aeque decidens, secundum 
cuniculum nouum properauit. nec se uertit ad uidendum 
quid Gollum ageret, primum fixit sibilans atque maledicens 
paene ad calces, quod tum destiterunt, statim stridor, qui 
sanguinem coagulauit, odii atque desperationis plenus 
uenit. Gollum uictus est. non ulterius ire ausus est. 
amiserat; praedam amiserat, etiam rem solam, quam 
umquam curauerat, amiserat, scilicet pretiosum suum, 
stridor cor Bilbonis ad os intulit, sed etiam perrexit, nunc 
tam hebes quam imago, sed minax, in tergo uenit uox: 

“fur, fur, fur! Baggins! id odimus, id odimus, in 
aeternum id odimus!” 



tum silentium fuit, quod quoque Bilboni minari uisum 
est. “si gobelini adeo adsunt ut ille eos odoraret,” 
cogitauit, “tum eum, qui stridebat atque maledicebat, 
audiuerunt. nunc caue, aut hoc iter te ad peiora ducet.” 

meatus fuit humilis et aspere factus, qui hobbito non 
difficilior fuit, praeter cum, omnibus curis exceptis, 
digitos pedum miseros in saxa serrata mala aliquotiens 
rursus contudi t. “satis humilis gobelinis, saltem magnis 
illis,” Bilbo cogitauit, qui nesciuit magnos illos etiam, 
*orcos montium, celeriter pergere se inclinantes, manibus 
paene humi. 

mox meatus, qui deorsum declinauerat, iterum 
ascendere coepit, et paulo post praeceps scandit, quae res 
Bilbonem retardauit. postremo autem decliue destitit et 
meatus circum angulum se uertit et deorsum iterum uergit, 
et ibi, in imo decliue breui, circum angulum alterum 
colantem, uidit - fulgorem lucis, non lux rubra, quasi ignis 
aut lanternae, sed pallida foris lux. tum Bilbo currere 
coepit. 

festinans tam celeriter quam crura eum ferre potuerunt 
circum angulum ultimum se uertit et subito in spatium 
apertum emersit, in quo lux, post omne tempus illud in 
tenebris, adeo splendida esse uisa est ut oculos eius 
perstringeret, re uera fuit solum radius solis qui per fores 
perfluebat, ubi ingens ianua, saxosa ianua, aperiebatur. 

Bilbo coniuit, et tum subito gobelinos uidit: gobelinos 
armatos ensibus eductis, sedentes in foribus, quas cum 



oculis late apertis, et aditum, qui ad eas tetendit, 
aspiciebant, suscitati, uigilantes fuerunt, ad omnia parati. 

illi eum uiderunt maturius quam is illos, ita, eum 
uiderunt. utrum id casu euenit, an id fuit dolus ultimus 
anuli antequam ille dominum nouum cepit, ille in digito 
eius non fuit, cum clamoribus laetis gobelini in eum 
ruerunt. 

dolor metus amissionisque, quasi imago miseriae Golli, 
Bilbonem feriuit, et etiam ensem educere oblitus, manus in 
sinus infixit, ibi adhuc fuit anulus, in sinu sinistra, qui in 
digito eius lapsus est. gobelini statim destitit, signum eius 
non uidere potuerunt, ille euanuerat. alterum tantum maius 
clamauerunt quam ante, sed non tam laetius. 

“ubi est id?” praedicauerunt. 

“secundum aditum redite!” nonnulli clamitauerunt. 

“huc ite!” alii clamauerunt. “illuc ite!” alii clamauerunt. 
“ianuam intuemini,” dux mugiuit. 
fistulae flabantur, arma concrepabantur, enses 
crepitabant, gobelini maledicentes atque res exsecrantes 
huc et illuc cucurrerunt, alii super alios occidentes 
iratissimi fiebant, fuit clamor terribilis, conuicium, et 
perturbatio. 

Bilbo ualde timuit, sed ingenium mentis habuit 
intellegere quid egisset et post magnam cupam, quae 
potionem pro gobelinis-custodibus tenuit, reptare, itaque e 
uia exiit et uitauit ne contunderetur, ad mortem calcaretur, 
aut a tactu caperetur. 



“ad ianuam mihi perueniendum est, ad ianuam mihi 
perueniendum est!” secum iterauit, sed diu id conari non 
ausus est. tum res fuit quasi *lusus horribilis uiri oculis 
obligatis, locus erat gobelinorum discurrentium plenus, et 
paruum hobbitus miser huc et illuc elapsus, a gobelino 
quodam, qui intellegere quid offendisset non poterat, 
deicebatur, iterum quadrupes se ferebat, in tempore ipso 
inter crura ducis lapsus, surrexit, et ad ianuam cucurrit. 

quae etiam aperta est, sed gobelinus quidam eam 
pepulit ut paene clauderetur. Bilbo nixus est sed eam 
mouere non potuit, per rimam se comprimere conatus est. 
se compressit atque compressit, tum fixus est! res fuit 
horribilis, orbiculi eius inter limen ianuae et postem 
cunebantur. foris in aerem apertam uidere potuit: fuerunt 
scalae in uallem angustam inter montes altos descendentes; 
sol a tergo nubis egressus extrinsecus in ianuam clare 
lucebat - per quam transire non potuit. 

subito gobelinus quidam intrinsecus clamauit: “est 
umbra iuxta ianuam nescio quid foris est!” 

cor Bilbonis in os saluit, maxime se elisus est. orbiculi 
ubique eruperunt, tum pertransiit, tunica "subuculaque 
scissa, sicut capra de scalis desiliens, dum gobelini 
perturbati orbiculos aereos bonos in foribus tollent. 

sane, mox descenderunt ut eum sequerentur, gementes 
clamantesque, atque inter arbores uenantes. quibus autem 
sol non placet: qui efficit ut crura quassentur et capita 
uertantur. Bilbonem anulum induentem, per umbras 



arborum labentem, celeriter et tacite currentum, et e sole 
manentem, inuenire non potuerunt; itaque mox mussantes et 
maledicentes redierunt ut ianuam custodirent. Bilbo 
effugerat. 



CAPVT SFXTVM 


F, SARTAGINF. IN TGNF.M 


Bilbo e gobelinis eflugerat, sed ubi esset nesciuit. 
cucullum, amiculum, cibum, mannum, orbiculos, et amicos 
amiserat, ulterius et ulterius errabat, donec sol ad 
occidentem occidere coepit -pone montes, umbrae 
quorum trans uiam Bilbonis descenderunt, qui rursum 
aspexit, tum prorsum aspexit et ante eum solum iuga atque 
decliuia descendentia ad campos et locos planos rare 
dispectos inter arbores uidere potuit. 

“pro di immortales!” exclamauit. “ego usque ad latus 
alterum Montium Nebulosorum aduenisse uideor, usque ad 
limen Terrae Vlterioris! quo et o quo Gandalphus atque 
nani ierunt? pro fidem utinam in tergo illic in potestate 
gobelinorum adhuc non sint!” 

ulterius etiam errabat, e parua ualle alta, super limen 
eius, et deorsum decliuia ultra; sed semper sententia 
incommoda intra eum crescebat, miratus est num, nunc 




anulum magicum habuit, se in horribiles, horribiles 
cuniculos redire oporteret ad amicos quaerendos, animum 
modo induxit rem esse officium suum, sibi reuertendum 
esse - de qua re miserrimus fuit - cumuoces audiuit. 

constitit et auscultauit. sonitus non gobelinorum esse 
uisus est; ita prorsus caute reptauit. in semita lapidosa fuit, 
quae deorsum se insinuabat, cum muro saxeo ad sinistram; 
ad alterum terra fuit decliuis, et sub semita fuerunt luci 
fruticibus atque arboribus humilibus pendentibus, in luco 
quodam sub fruticibus loquebantur homines. 

propius reptauit, et subito inter dua ingentia saxa caput 
cum cucullo rubro despiciens uidit: fuit Balinus 
circumspectans, pro gaudio plaudauerit atque clamauerit, 
sed nihil fecit, anulum adhuc induebat, ueritus ne nescio 
cui inopinato atque iniucundo obuiam iret, et uidit Balinum 
directe aspicere ad eum sed non animaduertere eum. 

“efficiam ut illi obstupefacti sint,” cogitauit, dum in 
frutices in limine luci reptat. Gandalphus cum nanis 
disputabat, de omnibus, quae in cuniculis sibi euenissent, 
loquebantur et mirabantur atque secum agitabant quid nunc 
agerent, nani mussabant, et Gandalphus dicebat se, 
Domino Bagginse in manibus gobelinorum relicto, 
nequaquam iter pergere posse quin inuenire conarent 
utrum uiuus esset an mortuus, et quin eum seruare 
conarent. 

“saltem amicus meus est,” magus inquit, “neque malum 
salaputium. sentio me de eo praestare, pro fidem utinam 



eum non amisissetis.” 

nani uoluerunt scire quamobrem ille umquam latus 
esset, quamobrem ille amicis adhaerere atque cum illis 
progredi non potuisset, et quamobrem magus nescio quem 
maiore ingenio non elegisset, “adhuc molestior quam 
utilior fuit,” unus inquit, “si nunc nobis reddendum est in 
illos cuniculos abominandos ut eum quaeramus, tum di 
eum perdant, ita dico.” 

Gandalphus iratus respondit: “ego eum tuli, neque res 
inutiles fero, aut me iuuatis ad eum quaerendum, aut 
discedam et uos hic relinquam ut ipsi e turba ista, quam 
maxime possitis, effugiatis, si modo eum iterum inuenire 
possimus, gratias mihi dabitis antequam omnia finita erunt, 
quamobrem eum demittere uis, Dori?” 

“tu eum demiseris,” Dorius inquit, “si repente gobelinus 
a tergo in tenebris crura tua prehenderit, pedes tuos 
supplantauerit et te in tergo tuo calcauerit!” 

“tum quare eum non iterum sustulit?” 

“pro di immortales! dicisne! gobelinis pugnantibus 
atque mordentibus in tenebris, omnibus supra corpora 
incidentibus atque inter se uerberantibus! tu me 
Glamdringe paene decollauit, et Thorinus huc et illuc et 
ubique Orcristo omnia fodiebat, subito tu unum fulgorem 
splendidum tuum emisisti, et gobelinos retrorsum 
currentes stridentes uidimus. tu ‘omnes me sequimini!’ 
clamauit, et omnes secuti esse oportuit, putauimus omnes 
id fecisse, fuit nihil temporis ad numerandum, ut 



rectissime scis, donec per custodes-portae, ex ianua 
inferiore, et praecipites deorsum huc properaueramus. 
nunc hic sumus - sine effractario, eum confunde!” 

“ecce effractarius!” Bilbo inquit, anulo remoto, in 
medium eorum ingrediens. 

di me ament, quomodo saluerunt! tum stupefacti atque 
delectati clamabant. Gandalphus tam attonitus quam 
aliquis fuit, sed magis gaudere quam ceteri uisus est. 
Balinum uocauit, cui dixit quid putaret de homine 
circumspectanti, qui homines usque in medium eorum in 
illo modo sine admonitione ambulare sinebat, uerum est 
famam Bilbonis apud nanos post illam rem multo 
ascendisse, etiamsi illi dubitauerant eum quidem esse 
effractarium principem, uerbis Gandalphi neglectis, non 
iam dubitauerunt. Balinus omnium perplexissimus fuit; sed 
omnes dixerunt rem esse callidissimam. 

laudes quorum quidem Bilboni adeo placuerunt ut ille 
modo cachinnaret et nihil quodcumque de anulo diceret; et 
cum eum rogauissent quomodo id fecisset, dixit: “o, modo 
prorsus reptaui, scitisne - cautissime taciteque.” 

“est primum quidem tempus etiam murem caute 
taciteque sub naso meo reptare neque aspici,” Balinus 
inquit, “et cucullum meum tibi aufero.” quam rem fecit. 
“Balinus tibi seruio,” inquit. 

“seruus tuus, Dominus Baggins,” Bilbo inquit, 
tum omnia de facinoribus eius, postquam eum 
amiserunt, scire uoluerunt, itaque is consedit et omnia illis 



narrauit - de anulum inueniendo excepto (“non in 
praesenti,” cogitauit). certaminisaenigmatum praecipue 
studiosi fuerunt, et descriptionem eius Golli gratissime 
horruerunt. 

“et tum quaestionem alteram cogitare nequiui dum ille 
iuxta me sedet,” finem fecit Bilbo; “ita ego dixi ‘quid in 
sinu meo est?’ neque ille tribus conatis conicere poterat, 
ita dixi: ‘quid de promisso tuo? exitum mihi monstra!’ sed 
ille ad me uenit ut me necaret, et effugi, et decidi, et ille in 
tenebris me amisit, tum illum secutus sum quod illum, qui 
secum loquebatur, audiui. qui putauit me re uera scire 
exitum, itaque ad id progrediebatur, et tum in introitu 
consedit neque praeterire potui, ita super eum saluit et 
euasi, et ad portam decurri.” 

“quid de custodibus?” rogauerunt. “num fuerunt nulli?” 
“sane! multi; sed eos elusi, in ianua fixus sum, quae 
solum a rima aperta est, et multos orbiculos amisi,” tristis 
inquit, uestimenta scissa aspiciens.“sed per ianuam 
quidem se compressi - ecce hic sum.” 

nani eum honoris noui satis dignum aspexerunt, dum de 
custodes eludendo, super Gollum saliendo, et per ianuam 
se comprimendo loquitur, quasi res nec difficilis nec 
periculosa fuisset. 

“quid uobis dixi?” Gandalphus ridens inquit, “est 
Domino Bagginsi magis quam coniecistis.” his dictis, 
Bilbonem sub superciliis fruticosis mirimodis intuitus est, 
et hobbitus miratus est num ille partem fabulae, quam is 



omiserat, coniecisset. 

tum quaestiones suas rogandas habuit, nam, quamquam 
Gandalphus iam rem nanis explicauerat, Bilbo eam non 
audiuerat. quomodo magus redisset et quo nunc omnes 
uenissent scire uoluit. 

re uera mago explicare callidum suum magis quam 
semel numquam displicuit, itaque nunc Bilboni dixit et se 
et Elrondem multum animaduertisse gobelinos malos 
adesse in illa parte montium, portam autem quorum 
primam in transitu altero antea apertam fuisse, per quem 
facilius iter factum est, ut homines nocte opprimos iuxta 
portas suas saepe cepissent, sane homines uiam illam 
reliquisse, et haud dubium est quin gobelini ingressum 
nouum in summo transitu recens aperuissent, quem nani 
secuti erant, quod usque ad nunc illum tutissimum fuisse. 

“mihi oportet inuenire gigantem magis minusue 
honestum qui illum iterum obstruat,” Gandalphus inquit, 
“aut mox trans montes numquam ibitur.” 

cum primum Gandalphus clamorem Bilbonis audiuerat, 
quid factum esset intellexerat, in fulgore, qui gobelinos 
eum prehendentes necauerat, is in rimam properauerat cum 
maxime crepitu clausa erat, agitatores et captiuos secutus 
erat usque ad limen magnae aulae, et ibi in umbris 
consederat ad maximam magiam, quam potuit, gignendam, 
“fuit res trepidissima,” inquit, “tange et i!” 
sed sane, Gandalphus carminibus cum igne et lucibus 
praecipue studuerat (hobbitus etiam pyrobolorum 



chartaceorum magicorum in conuiuiis pridie mediam 
aestatis Senis Tookis numquam oblitus est, ut meministi), 
cetera nos omnes scimus - nisi quod Gandalphus omnia de 
postico sciuerat, quod gobelini portam inferiorem 
appellabant, qua Bilbo orbiculos amiserat, re uera, illud 
omnibus, qui hanc partem montium nouerunt, bene 
sciebatur; sed opus fuit mago qui in cuniculis aequa mente 
seruata eos recta uia duceret. 

“illam portam saecula abhinc fecerunt,” inquit, “partim 
effugiendi causa, si illis uia opus fuit; partim egrediendi 
causa in terras ulterias, in quibus adhuc in tenebris ueniunt 
atque multa spoliant, quam semper custodiunt nec 
quisquam eam obstruere potuit, post hanc rem eam bis 
custodient,” risit. 

ceteri quoque riserunt, re uera multa amiserant, sed 
Magnum Gobelinum necauerant atque multos ceteros 
praeterea, et omnes ipsi effugerant, ergo licet dicere eos 
hactenus habuisse optimum rerum. 

sed magus eos ad mentes suas uocauit. “statim nobis 
progrediendum est, nunc paulum requieti sumus,” inquit, 
“nocte adueniente magnae copiae eorum nos quaerentes 
exibunt; et iam umbrae crescunt, illi uestigia nostra 
odorari possunt post horas et horas quam praeteriimus, 
ante crepusculum milibus passuum nobis progrediendum 
est. erit pars lunae, si caelum manebit tranquillum, quod 
felix est. luna illis non multum displicet, sed lucem nobis 
dabit, quae nos diriget.” 



“o ita!” respondens quaestionibus pluribus hobbiti 
inquit, “in cuniculis-gobelinorum uestigium temporis 
amittis, hodie est dies Iouis, et fuit aut nox diei lunae aut 
mane diei Martis in quo capti sumus, milia et milia 
passuum uenimus, et usque per cor montium descendimus, 
et nunc in latere altero sumus - uia fuit satis compendiaria, 
sed non in loco adsumus quo transitus noster nos duxerit; 
ad Septentriones longius sumus, et in fronte est terra 
difficilis. etiam admodum in excelso sumus, 
progrediamur!” 

“ualde esuriens sum,” Bilbo gemuit, qui subito sensit se 
a nocte ante noctem ante nouissimam non cenauisse. id pro 
hobbito solum cogita! stomachus omnino inanis laxusque 
esse uisus est et crura tremula, nunc concitatio finita est. 

“id iuuare non possum,” Gandalphus inquit, “nisi redire 
tibi placeat ut gobelinos uenuste roges num mannum tuum 
et impedimenta tibi reddant.” 

“minime, gratias ago tibi!” Bilbo inquit. 

“maxime tunc, nobis cingula constringenda sunt et porro 
pedibus fessis progrediendum - aut nos in cenam 
mutabimus, quae res multo peior erit quam aliquid nobis 
defuerit.” 

dum progrediuntur, Bilbo hinc atque illinc esculenta 
quaerebat; sed rubi etiamnum in floribus fuerunt, et certe 
nuces non fuerunt, non etiam ac i ni-"crataegi oxycanthae. 
paruum "lapathi rosit, et e riuo-montano, qui iter transibat, 
bibit, et tria fraga, quae in ripa inuenit, edit, sed non multo 



ad rem. 

adhuc progressi sunt porro et porro, semita dura 
euanuit. frutices, et gramina longa inter saxa magna, et 
panni herbae a cuniculis tonsae, "thymum atque "saluia 
atque "amaracus, et rosae-saxorum flauae, omnes 
euanuerunt, et illi inuenerunt se esse in summo lato atque 
praecipite cliui saxorum deiectorum, quae fuerunt reliqua 
lapsus terrae, cum descendere coepissent, rudera atque 
parui lapilli e pedibus uoluti sunt; mox fragmenta saxorum 
fractorum ingentiora crepitibus descendebant ut fragmenta 
altera infra inciderent quae laberentur et uoluerentur; tum 
massae saxosae commouebantur quae exsiliebant, fragosae 
puluere atque sonitu descendentes, mox omnis cliuus super 
eos atque infra eos moueri uisus est, et globosi 
elabebantur, saxis crustisque labentibus, crepitantibus, 
frangentibus confusis. 

arbores in imo eos seruauerunt. lapsi sunt in limen 
nemoris ascendentis pinum, quae hic tetendit e siluis 
altioribus atrioribus infra usque secundum cliuum montis, 
alii truncis ceptis se iactauerunt in ramos inferiores, alii 
(sicut paruus hobbitus) post arborem ierunt ut a impetu 
saxorum tegerentur, mox periculum finitum est, lapsus 
destiterat, atque ultimi fragores hebetes audiri potuerunt ut 
ingentiores saxorum commotorum inter filices et radices 
pinum long infra desiliebant atque uoluebantur. 

“en! ab illa re paulo perreximus,” Gandalphus inquit; 
“etiam gobelini nos inuestigantes taciti huc aegre 



descendent.” 

“sane,” Bombur mussauit;“sed illis nihil erit negotii 
demittere saxa salientia in capita nostra.” nani (et Bilbo) 
sentiebant se longe a felicitate abesse, et contusa laesaque 
crura atque pedes tricabant. 

“gerrae! hic e uia lapsus deuertemus. nobis festinandum 
est! lucem aspicite!” 

sole post montes longe occaso, iam circum eos umbrae 
altiores erant, quamquam longe per arbores atque super 
uertices nigros illarum, quae inferius crescebant, luces 
uesperi in campis ultra adhuc uidere potuerunt, per cliuos 
molles siluae pinum secundum semitam obliquam, quae ad 
meridiem constanter tendebat, claudicantes quam 
celerrime descenderunt, aliquando mare filicium foliis 
altis ascendentibus usque supra caput hobbiti 
perrumpebant; aliquando quam taciti tam taciti super 
solum acuum pinum iter faciebant; ut caligo-siluae densior 
fiebat atque silentium-siluae altius, uesperi illo erat nihil 
uenti qui etiam suspirium-maris in ramos arborum ferret. 


“debemusne ire ulterius?” Bilbo rogauit, cum adeo 
tenebrosum esset ut solum barbam Thorini uacillantem 
iuxta eum uidere posset, et adeo tacitum ut spiritus 
nanorum quasi sonitum magnum audire posset, “digiti 
pedum sunt omnino contusi atque curui, et stomachus quasi 
saccus inanis uacillat.” 

“paulo ulterius,” Gandalphus inquit. 



post quod multo ulterius esse uisum est, subito ad 
locum, in quo arbores nullas crescebat, aduenerunt. luna 
erecta in apertum lucebat, nescio quo modo omnes 
perceperunt hunc nequaquam esse locum amoenum, 
quamquam nihil mali uideri potuit. 

repente ululatum quoddam ex prono collis audiuerunt, 
longum horrentem ululatum alterum ad dexteram et multo 
propius eis respondit; tum alterum non longe ad sinistram, 
erant lupi ululantes ad lunam, lupi se congregantes! 

nulli lupi propinqui foramini Domini Bagginsis domi 
habitabant, sed illum sonitum sciuit, qui ei in fabulis 
saepenumero descriptus erat, quem consobrinus maior 
quiddem (e stirpe Tookis), qui uiator egregius fuerat, 
imitari solebat ut eum terreret, audire quem foris in siluis 
sub luna fuit res nimia Bilbone. etiam anuli magici contra 
lupos non multum utiles sunt - praecipue contra manus 
malas, quae sub umbra montium gobelinis infestatorum, 
super Limen Vastitatis in finibus ignotorum habitabant, 
lupi illius generis acutius quam gobelini odorantur, neque 
illis opus est te uidere ad te capiendum! 

“quid agemus, quid agemus!” ille clamauit. “gobelinos 
effugimus ut a lupis caperemur!” inquit, et prouerbium 
factum est, quamquam nunc “e sartagine in ignem” in 
eisdem locis incommodis dicimus. 

“arbores ascendite, cito!” Gandalphus clamauit; et ad 
arbores in margine nemoris cucurrerunt, illas cum ramis 
humilioribus aut satis tenuibus quaerentes ut illas 



ascenderent, quas tibi liceat conicere eos, celerius quam 
umquam potuerunt, inuenisse; atque ascendere tam altius 
quam umquam ramis confidere potuerunt, tu riseris (a 
distantia tuta), si nanos in arboribus sedentes cum barbis 
dependentibus, similes senibus insanis qui quasi pueri 
luderent, uideris. Filius et Killius in uertice laricis 
excelsae similis arbori ingenti Diei Natalis Christi 
fuerunt. Dorius, Norius, Oinus et Gloinus commodiores 
fuerunt in pinu ingenti, cum ramis ordinariis ex interuallis 
protrusis, radiis rotae similibus. Bifur, Bofur, Bombur et 
Thorinus in altera fuerunt. Dwalinus et Balinus abietem 
excelsam tenuem cum ramis paruis ascenderant et locum 
ad sedendum aptum apud uiriditatem frondium 
excelsissimarum inuenire conabantur. Gandalphus, qui 
multo altior quam ceteri fuit, arborem inuenerat, in quam 
ascendere non potuerunt, pinus magna quae in margine 
ipso nemoris stabat, is in ramis omnino celatus est, sed 
oculos eius nitentes in luna uidere potuisti dum prospicit. 

et Bilbo? in arborem ullam ascendere nequiuit et e 
trunco ad truncum circumerrabat sicut cuniculum foramine 
amisso et cane eum consequente. 

“effractarium iterum reliquisti!” Norius deorsum 
aspiciens Dorio inquit. 

“effractarios in tergo meo semper ferre non possum,” 
Dorius inquit, “secundum cuniculos et sursum arbores! 
quem me esse putas? *baiulumne?” 

“ille consumetur nisi aliquid agimus,” Thorinus inquit, 



nam nunc ululatus circum eos erant, propius atque propius 
mouentes. “Dori!” uocauit, nam Dorius erat i nfi mus in 
arbore facillima, “festina, et manum Domino Bagginsi ad 
ascendendum da!” 

Dorius sane fuit honestus homo, mussantibus non 
neglectis, miser Bilbo manum eius attingere nequiuit, 
etiam cum ille ad ramum imum descendisset atque 
bracchium suum longius deorsum, quam maxime potuit, 
suspendisset, itaque Dorius re uera, ex arbore egressus, 
Bilbonem ascendere et in tergum suum stare siuit. 

nunc cum maxime lupi ululantes in apertum ambulabant, 
repente erant sescenti oculi eos aspicientes, nihilominus 
Dorius Bilbonem non demisit, moratus donec Bilbo ex 
umeris eius in ramos scanderat, ipse in ramos exsiluit, 
modo in tempore! lupus quidam amiculum cuius, qui 
sursum saliebat, mordicus arripuit, et paene illum cepit, in 
puncto temporis erant omnis grex luporum circum arborem 
ganniens et ad truncum exsiliens, flagrantibus oculis et 
linguis dependentibus. 

sed etiam feri *wargi (nam sic lupi mali super Limen 
Vastitatis appellabantur) arbores ascendere nequeunt, per 
tempus nescio quod tuti fuerunt, feliciter tempestas erat 
tepida non uentosa. arbores non sunt ualde commodae ad 
diu sedendum aliquo tempore; sed in frigido et uento, cum 
lupis circumiacentibus infra te exspectantibus, loci 
miserrimi esse possunt. 

hoc nemus euidenter fuit locus conuentus luporum. 



plures atque plures introibant, custodibus relictis in ima 
arbore in qua Dorius et Bilbo fuerunt, naribus humi 
errabant donec quamque arborem, cui aliquis inerat, 
olfecerant, quas quoque custodiuerunt, dum ceteri (centum 
et centum esse uisi sunt) in circulo magno in nemore 
considunt; et in medio circulo fuit magnus lupus canus, 
cum illis in lingua horribili wargorum locutus est. quam 
Gandalphus intellexit. Bilbo non intellexit, sed absonam 
esse terribilem putabat, quasi sermo eorum omnis de 
crudelis atque malis rebus fuit, ut sane fuit, aliquando 
omnes wargi in circulo duci cano una respondere 
solebant, et clamor quorum dirus paene effecit ut hobbitus 
e pinu decideret. 

tibi dicam illa, quae Gandalphus audiuit, quamquam 
Bilbo illa non intellexit, wargi et gobelini saepe inter se 
malis rebus iuuabantur. gobelini longe a montibus 
peregrinari non solebant, nisi expulsi domus nouas 
quaerebant, aut ad bellum iter faciebant (quae res, mihi 
placet dicere, diu non accidit), sed illis in diebus 
aliquando impetus facere solebant praecipue ad 
spoliandum cibum aut seruos, qui illis laborarent, saepe 
wargis iuuantibus, quibus spolia partiuerunt. aliquando in 
lupis equitabant sicut homines in equis, nun c nocte ipsa 
magnus impetus gobelinorum cogitatus esse uisus est. 
wargi aduenerant ut obuiam gobelinis irent et gobelini 
tardi fuerunt, sine dubio propter mortuum Magni Gobelini, 
et omnis concitatio quam nani et Bilbo et magus fecerant, 



quos probabiliter adhuc uenabantur. 

periculis omnibus huius terrae extremae non exceptis 
homines audaces in eam e Meridie recens reuersi erant, 
arbores decidentes et ipsis aedificantes locos in quibus 
apud amoeniores siluas in uallibus et secundum litora- 
fluminorum habitare potuerunt, multi erant, fortes atque 
bene armati, nec etiam wargi in illos, cum illi complures 
una essent, impetum facere ausi sunt, aut in clara luce, 
nunc autem, gobelinis adiuuantibus, in uicos aliquos 
proxime montes noctu descendere cogitauerant. si 
consilium quorum effectum esset, ibi proximo die nemo 
superesset; omnes necati essent, paucis exceptis quos, a 
wargis receptos, gobelini captiuos ad antra sua retulissent. 

haec fuit sermo terribilis audienda, non solum propter 
fortes homines-siluestres atque mulieres eorum et liberos, 
sed etiam propter periculum, quod nunc Gandalpho et 
amicis imminebant, wargi irati sunt atque incerti 
quamobrem illos hic in loco conuentus ipso inuenirent. 
putauerunt illos esse amicos hominum-siluestrium atque 
aduenisse ut ipsos specularent, et nuntium consiliorum in 
ualles laturos esse, et tum gobelinis atque lupis atrociter 
pugnandum erit, potius quam et captiuos capere et homines 
ex somno subito excitatos deuorare. ita wargi nequaquam 
in animo habuerunt se abscedere et pati homines in 
arboribus effugere, non utique ad mane, longe ante quod, 
dixerunt gobelinos-milites e montibus descensuros esse; et 
gobelini arbores ascendere possunt, aut illas decidere. 



tu nunc potes intellegere quamobrem Gandalphus illos, 
qui ganniebant et ululabant, audiens, ualde timere 
coepisset, etiamsi magus fuit, atque sentire se ipsos esse 
in loco pessimo et nequaquam effugisse, nihilominus non 
patiebatur illos omnino uincere, quamquam multa facere 
nequiuit dum in arbore excelsa, lupis infra 
circumiacentibus humi, figebatur, conis-pinus ingentibus e 
ramis arboris collectis, quemdam igne caeruleo claro 
incensum sonitu stridulo in circulum luporum deiecit. qui 
unum in tergo percussit, qui statim, pelle hirsuta 
inflammata, horribili modo ululans huc et illuc saliebat, 
tum alter uenit atque alter, alius caeruleis flammis, alius 
rubris, alius uiridibus. humi in medio circulo rupti, 
scintillis coloratis et fumis dissipabantur, unus quidam 
praecipue magnus lupum principem in narem percussit, qui 
decem pedes in aerem exsiluit, tum circum et circum 
circulum festinauit, iratus territusque etiam lupos alteros 
mordens et mordicus arripiens. 

nani et Bilbo clamauerunt atque plauserunt, ira luporum 
fuit res terribilis uideri, et concitatio, quas illi fecerunt, 
omnem siluam impleuit. omnibus temporibus lupi ignem 
timent, sed hic fuit ualde horribilis atque insolitus ignis, si 
scintilla quaedam in pelles illorum uenit, fixa est atque 
illos inussit, et nisi celerrime se humi prouoluerunt, breui 
tempore in flammis omnino fuerunt, mox ubique per nemus 
lupi se reuoluebant atque reuoluebant ut scintillas in tergis 
suis exstinguerent, dum flagrantes discurrunt ululantes et 



alios incendentes, donec ab amicis pulsi secundum 
decliuia stridentes et ululantes et aquam quaerentes 
effugerunt. 


“quid est omnis clamor hoc nocte in silua?” Dominus 
Aquilarum inquit, qui niger in lumine lunae, in summo 
fastigio solo saxeo ad limen orientale montium sedebat, 
“uoces luporum audio! suntne gobelini malefacientes in 
siluis?” 

in aerem uerrit, et statim duo custodes eius e saxis 
lateribus utrisque exsiluerunt qui eum sequerentur, in 
caelo circumuolabant et anulum wargorum despectabant, 
maculam paruam longe, longe infra, aquilis autem oculi 
acuti sunt et paruula procul uidere possunt. Dominus 
Aquilarum Montium Nebulosi oculos habuit, qui inconiui 
solem intueri, et cuniculum humi mouentem milia passuum 
infra etiam in lumine lunae uidere potuerunt, itaque 
quamquam homines in arboribus uidere nequiuit, 
concitationem apud lupos aspicere, et fulgores paruulos 
uidere, et stridores ululatusque, qui hebetes ex longinquo 
infra ascendebant, audire potuit, porro lunam in hastis 
galeisque gobelinorum fulgentem uidere potuit, ut acies 
longae mali populi secundum decliuia e porta deripiebant 
et in siluam se insinuabant. 

aquilae non sunt aues benignae, nonnullae sunt ignauae 
et crudeles, gens autem antiqua montium septentrionum 
erant maximae auium omnium; superbae et fortes et 



generosaecordibus. gobelinos nec amauerunt nec 
timuerunt, cum illos subinde animaduertissent (quae res 
fuit rara, nam animalia ista non ederunt), in illos 
insiluerunt quos stridentes ad antra depulerunt et quos a 
quoquo malo, ab illis facto, prohibuerunt, gobelini aquilas 
oderant atque timuerunt, sed nec sedes excelsas attingere 
nec illas e montibus expellere potuerunt. 

hoc nocte Dominus Aquilarum ualde curiosus fuit ad 
intellegendum quid ageret; itaque, multis aquilis ad eum 
uocatis, e montibus euolauerunt et lente circum et circum 
semper circumuolabant et deorsum et deorsum ad anulum 
luporum atque locum conuentus gobelinorum 
descendebant. 

quae res, sane, fuit optima! terribiles res in illo loco 
actae sunt, lupi incensi in siluam effugerant, quam in locis 
nonnullis incenderant, fuit aestas alta, et in hoc latere 
orientali montium parum pluuiae per aliquum tempus 
fuerat, filices flauescentes, rami deiecti, acus pinuum alte 
aceruae, atque huc et illuc arbores mortuae mox 
flagrabantur, ignis circum apertum wargorum ubique 
exsiliebat, lupi-custodes autem arbores non relinquerunt. 
insani at irati circum truncos saliebant et ululabant, et 
nanis in lingua horribili maledicebant, cum linguis 
pendentibus et oculis nitentibus tam rubris atque ferocibus 
quam flammis. 

repente gobelini clamitantes festinanter aduenerunt. 
putabant proelium commoueri cum hormnibus-siluestribus; 



sed mox quid uero actae essent intellexerunt, alii quidem 
consederunt atque ridebant, alii hastas agitabant et hastilia 
in scuta concrepabant, gobelini ignem non timent, et mox 
consilium habuerunt, quod ipsis iucundissimum esse uisum 
est. 

alii lupos in unam manum contraxerunt, alii filices atque 
sarmenta circum arbores aceruauerunt. alii 
circumcursantes humum pedibus pulsauerunt et tutuderunt, 
atque tutuderunt et humum pedibus pulsauerunt, donec 
paene omnes flammae exstinctae sunt - sed ignem 
proximum arboribus in quibus nani fuerunt non 
exstinxerunt, quem ignem foliis et ramis mortuis et 
filicibus pascebant, mox anulum fumi atque flammae 
circum nanos habuerunt, anulum quem extrinsecus extendi 
non siuerunt; sed qui lente intrinsecus progressus est 
donec ignis currens *cremia sub arboribus aceruata 
lambebat, erat fumus in oculis Bilbonis, qui calorem 
flammarum sentire poterat; et per odorem gobelinos 
circum et circum in circulo saltantes sicut homines circum 
ignem media-aestatis uidere poterat, in exteriore anuli 
militum cum hastis et securibus saltantorum, lupi 
longinque obseruanter, aspicientes atque manentes, 
stabant. 

is aud ire poterat gobelinos carmen horribile coepisse: 

quinque aues quindecim arboribus 

pennis pulsis flatibus flagrantibus! 



aues sine alis quam insolitis! 
quid agemus de iocosis paruulis? 
aut torrete aut in aula coquite; 
frictas, coctas calidas nunc edite? 

tum destiterunt atque exclamauerunt: “euolate, aues 
paruae! euolate si possitis! de scendite, aues paruae, aut in 
nidis torrebitis! cantate, cantate aues paruae! quare non 
cantatis?” 

“abite! pueri parui!” Gandalphus responde ns clamauit. 
“non est tempus nidificandi, porro pueri improbi, qui cum 
igne ludunt, poenas dabunt.” haec dixit ut illi irascerentur, 
atque illis monstraret se de illis non timere - quamquam re 
uera timebat, etiam magus fuit, sed eo non animaduerso illi 
cantare perseuerabant: 

arde silua, filex arde, 
sicut faces nunc incende 
fiat lux in laeta nocte, 
euge! 

coq ue, torre, illos frige 
barbae flagrent atque orbes 
foede coquas pellem, crines, 
sebum, ossa tum liquesce, 
soluent illa 
in fauilla 
subter astra 



fiat lux in laeta nocte, 
euge! 
eugepae! 
eugael 

cum illa eugae! flammae sub arbore Gandalphi erant, 
quae in puncto temporis ad alteras diffundebantur, cortex 
inflammabatur, rami inferiores frangebantur. 

tum Gandalphus ad uerticem arboris suis ascendit, 
splendorem subitum quasi fulgur e uirga sua emisit dum se 
parat de excelso usque inter hastas gobelinorum desilire, 
id finem eius fecerit, etiamsi desiliens quasi fulmen multos 
probabiliter necauerit. sed numquam saluit. 

tunc cum maxime Dominus Aquilarum desuper 
deuolauit et, illo in unguibus suis rapto, afuit. 


gobelini irati atque attoniti ululauerunt. magna uoce 
Dominus Aquilarum, cui Gandalphus iam dixerat, stridit, 
reuenerunt magnae aues, comites eius, et quasi ingentes 
umbrae nigrae descenderunt, lupi ululabant et dentibus 
frendebant; gobelini clamabant et iratissimi, hastibus 
grauibus in aerem frustra iactis, humum pedibus pulsabant, 
supra quos aquilae deuolauerunt; cursus ater alarum 
palpitantium illos uel humum feriuit uel longe depulit; 
ungues facies gobelinorum laniauerunt. aliae aues ad 
uertices arborum uolauerunt et nanos, nunc ascendentes 
quatenus umquam ire ausi sunt, rapuerunt. 



miser paruulus Bilbo paene rursus relinquebatur! uix 
crura Dorii prehendere poterat, ut Dorius nouissimus 
omnium auferebatur; ita supra turbam et flagrantiam, 
Bilbone in aere pendente cum bracchiis paene 
frangentibus, una ascenderunt. 

nunc longe infra gobelini atque lupi longe lateque in 
silua spargebantur, paruae aquilae supra locum pugnae 
circumuolitabant uerrebantque. flammae circum arbores 
repente super ramos altissimos surrexerunt. qui in ignibus 
crepitantibus consumebantur, fuit concitatio repentina 
scintillarum atque fumi. Bilbo modo in tempore effugerat! 

mox lux flagrantiae fuit hebes infra, rubra micans in 
solo atro; et excelsi fuerunt in caelo, semper ascendentes 
in circulis fortibus uerrentibus. Bilbo uolatus illius 
numquam oblitus est, talariis Dorii adhaerescens, 
“bracchia mea, bracchia mea!” gemuit; sed Dorius “crura 
mea misera, crura mea misera!” ingemuit. 

in temporibus optimis, loci excelsi Bilbonem uertigine 
affecerunt, insolitus fieri solebat si de margine rupis satis 
paruae despexit; atque scalae ei numquam placuerunt, 
arboribus non omissis (nam numquam effugere e lupis ei 
opus fuit antea), ita fingere possis quomodo nunc caput 
eius nataret cum is, inter digitos pedum pendentes, 
despiceret et terras tenebrosas late aperientes, quas hic et 
illic luce lunae in saxo quodam in latere collis aut in 
fluuio quodam in campis tactas, sub se uideret. 

uertices pallidi montium propius ueniebant, cuspides 



saxeae ab umbris nigris eminentes a luce lunae 
illuminatae, aestas aut non, frigidissimum esse uisum est. 
oculis clausis cogitabat num diutius tenere posset, tum 
fingebat quid ageret si non teneret, nauseabat. 

modo in tempore ei uolatus finitus est, antequam 
bracchia sua defecerunt, talariis Dorii demissis, anhelans 
in suggestum durum nidi aquilae decidit, sine sermone ibi 
iacuit, et cogitationes fuerunt mixtura admirationis, quod 
ab igne seruatus erat, atque metus ne e loco angusto in 
umbras profundas in utroque latere decideret, hoc tempore 
sensit se insolitissimum esse quidem in capite suo, post 
facinora horribilia trium dierum proximorum cum paene 
nullis rebus, quae esui fuerunt, et cognouit se clara uoce 
dicere: “nunc intellego quomodo pars laridi sentiat ubi in 
furca e sartagine subito sublata in pluteum reponatur.” 




montes nebulosi, in Occidentem e nido ad portam Gobelinorum 

prospectans 

Dorium “non intellegis!” respondentem audiuit, “quod 
laridum scit se in sartaginem serius aut ocius rediturum 
esse; et spes est nos non rediturum, praeterea aquilae non 
furcae sunt!” 

“minime! non omnino similes furibus - furcis, dico,” 
Bilbo inquit, resurgens et aquilam, quae propinqua 
assidebat, anxie aspiciens, cogitauit quid nugas alteras 
dixisset, et num aquila eas esse rusticas putaret, dicere 
aquilae rustice te non oportet, ubi tibi paruitas hobbiti est, 
et in nido alto eius nocte es! 







aquila, nequaquam eum animaduertens, modo rostrum in 
saxo acuit et pennas compsit. 

mox aquila alia inuolauit. “Dominus Aquilarum rogauit 
te ferre captiuos ad Magnum Pluteum,” clamauit, et 
abscessit, alia, Dorio in unguibus rapto, in noctem 
euolauit, Bilbone solo relicto, cui solum satis fortis fuit ut 
miraretur quid nuntius a “captiuis” uoluisset, et inciperet 
cogitare se uicissim sicut cuniculum rescissurum esse ad 
cenandum. 

aquila rediuit et, illo in unguibus a tergo tunicae rapto, 
euolauit. nunc modo breui tempore uolabat. mox Bilbo, 
metu horrens, in pluteum latum saxeum in latere montis 
depositus est. ad quem fuit nulla uia, nisi uolando; nec uia 
de quo, nisi ex praecipiti saliendo, ibi omnes ceteros cum 
tergis ad murum montis sedentes inuenit. Dominus 
Aquilarum etiam ibi fuit, cumGandalpho loquens. 

uisum est fore ut Bilbo non tamen ederetur, apparuit 
magum et aquilam-dominum inter se paulum noscere, et 
etiam amicos inter se esse, re uera, Gandalphus, qui saepe 
in montibus fuerat, olim aquilis beneficium dederat cum 
dominum eorum a sagitta uulneratum sanauerat. itaque 
uides “captiuos” significauisse modo “captiuos a 
gobelinis liberatos”, neque captiuos aquilarum, dum Bilbo 
sermonem Gandalphi auscultat, intellexit se uerum quidem 
a montibus terribilibus postremo effugituros esse, ille cum 
Magna Aquila loquebatur de consiliis ad nanos et ipsum et 
Bilbonem longe auferendos ut ulterius in itinere trans 



campos infra deponerentur. 

Dominus Aquilarum negauit se ferre eos aliquo prope 
locos in quibus homines habitabant, “illi arcus ingentes 
taxeos in nos intendent,” inquit, “nam nos uenari oues suas 
putauerint. aliis temporibus recte iudicauerint. minime! 
laetamur nos fraudauisse gobelinos uenationis suae, et 
laetamur gratias tibi nostras referre, sed nos pro nanis non 
periclitabimur in campis meridianis.” 

“ita sit,” Gandalphus inquit, “ferte nos quo et tam 
quatenus quamuultis! iamualde fecistis pergratum nobis, 
sed interim ad extremam inopiae uenimus.” 

“fame paene morior,” Bilbo tenui uoce parua inquit, 
quam nemo audiuit. 

“quae res fortasse reticeri potest,” Dominus Aquilarum 
inquit. 

serius ignem clarum in pluteo saxi, circum quem figuras 
nanorum coquentes et odorem iucundum torrentis facientes 
uidere potueris, aquilae cuniculos, lepores, et ouem 
paruam portauerant. nani omnia parauerunt. Bilbo adeo 
fessus fuit ut rem non iuuaret, praeterea cuniculos 
deglubendi aut carnem consecandi non satis peritus, nam 
eam accipere a lanione iam paratam ad coquendam 
solitus. Gandalphus quoque, parte sua in accendendo ignis 

•j/ 

perfecta, iacebat, quod Oinus et Gloinus igniaria sua 
amiserant, (nani etiamnunc filis sulphuratis non utuntur.) 

itaque facinora audacia Monium Nebulosorum finita 
sunt, mox Bilbo sensit et stomachum suum esse plenum 



atque rursus commodum, et se aequo animo dormire 
posse, quamquam panem et butyrum magis quam carnem in 
baculis tostam sibi placuerint, se glomerato, in saxo duro 
dormiebat arctius quam umquam in lecto pennato in 
foramine suo domi dormiuerat. totam autem noctem de 
domu sua somniabat et in somnio per conclauia omnia 
errabat nescio quid quaerens quod nec inuenire nec 
quomodo appareretur meminisse potuit. 



CAPVT SF.PTTMVM 


DFVF.RSORTA INSOPITA 


mane proximo Bilbo cum sole matutino in oculis excitatus 
est. ad tempus uidendum et aeneum suum calefacendum 
exsiluit - tum cognouit se nequaquam domi esse, itaque 
consedit et frustra lauare atque se detergere uoluit. 
neutrum ei datum est, nec thea nec panis tostus nec laridum 
ientaculo fuit, modo ouilla frigida et cuniculus, postquam 
opus fuit se parare ad denuo discedendum. 

hoc tempore in tergo aquilae ascendere et inter alas eius 
adhaerere situs est. aer super eum ruebat ut oculos suos 
clauderet, nani ualedicebant atque se remuneraturos 
Dominum Aquilarum si umquam possint promittebant, dum 
quindecim magnae aues e latere montis surgunt. sol adhuc 
prope marginem orientem rerum erat, mane erat frigidum, 
nebulae in uallibus atque lacunis erant et huc et illuc 
uerticibus fastigiisque collium circumuolutae. Bilbo uno 
oculo aperto ad aspiciendas aues iam in excelso esse et 




orbem terrarum longe abesse et montes pone recidere in 
distantiam uidit. oculis iterum clausis artius adhaesit. 

“noli uellicare!” aquila eius inquit, “non tibi opus est 
timere sicut cuniculo, etiamsi uni similior es. est mane 
serenum, uento paruo. quid est melius quamuolare?” 

Bilboni placuerit dicere: “balneum calidum et postea 
ientaculum tardum in prato;” sed melius putauit se nihil 
dicere oportere, et manus paululum laxauit. 

post nonnullum tempus apparuit aquilas uidisse locum, 
quo progressi sunt, etiam ex magna altitudine, nam in 
magnis spiris circumuolantes descendere coeperunt, quae 
res diu fecerunt, et postremo hobbitus oculos iterum 
aperuit, terra multo propior fuit, et sub eis fuerunt arbores, 
quae quercus et ulmi esse uisae sunt, et campi lati 
graminei, et flumen per omnia currens, sed e terra 
eminens, in medio cursu ipso fluminis, quod circum id se 
circumagebat, fuit saxum magnum, paene collis saxeus, 
quasi statio extrema montium, qui longe afuerunt, aut 
ingens pars milia passuum in campum a gigante nescio quo 
inter gigantes iacta. 

celeriter nunc ad summum saxum aquilae singulae 
deuolauerunt et uectores suos deposuerunt. 

“ualete!” clamauerunt, “quocumque ualetis, donec nidi 
uestri in fine itineris uos accipient!” quae est res urbana 
dicenda coram aquilis. 

“uentus sub alis uos ferat quo sol nauigat et luna 
ambulat,” Gandalphus respondit, qui responsum rectum 



sciuit. 

itaque digressi sunt, et quamquam Dominus Aquilarum 
in diebus posterioribus Rex Omnium Auium factus 
coronam aureum induit, et quindecim duces eius torques 
aureos (ex aureo, quod nani illis dederat, factos), Bilbo 
numquam illas iterum uidit - nisi excelse et procul in 
Proelio Quinque Exercituum, sed quod id in fine fabulae 
huius ueniet, nunc nihil amplius de eo dicimus. 

fuit spatium planum in summo colle saxeo et uia penitus 
detrita cum multis gradibus descendentibus ad flumen, 
trans quod uadum ingentium planorum saxorum ad terram- 
gramineam ultra flumen tetendit, fuit antrum paruum 
(salubre quoddam cum humo calculoso) in imis gradibus 
prope finem uadi saxei, hic, comitibus collectis, quid 
ageretur locuti sunt. 

“semper in animo habui ut uos tutos (si possem) trans 
montes ducerem,” magus inquit, “et nunc bona cura atque 
fortuna id egi. profecto nunc multo ulterius ad orientem 
sumus quam umquam in animo habui ut uobiscum uenirem, 
nam quidem id non est facinus meum, fieri potest ut in eo 
iterum inspicerem antea finitum erit, sed interim negotium 
alterum habeo, quod mihi animaduertendumest.” 

nani, uultibus ualde afflictis, gemuerunt, et Bilbo 
lacrimauit. nam coeperant putare Gandalphum usque ad 
finem uenturum atque semper adfiiturum esse ad illos in 
angustiis adiuuandos. “non cum maxime effugio,” ille 
inquit, “diem aut duo plures uobis dare possum. 



probabiliter uos e periculo praesenti iuuare potero, et mihi 
ipsi opus est auxilio paruo. nihil cibi habemus, nihil 
impedimentorum, nec mannos in quibus equitemus; et ubi 
sitis nescitis, nunc id uobis dicere possum, estis etiam 
nonnulla milia passuum ad septentrionem semitae quam 
secuti esse debuimus, si a transitu montis properanter non 
discesserimus, paucissimi homines in his regionibus 
habitant, nisi huc aduenerunt postquam ultimum tempus in 
quo hic adfui, nonnullos annos abhinc, est autem aliquis 
quem scio, qui non procul habitat. Aliquis ille scalas in 
magno saxo fecit - quod Carrec illud appellatum est, ut 
credo, ab illo, qui non saepe huc uenit, certe non in die, et 
non ex usu nostro est illum exspectare, re uera id 
periculosum fuerit, nobis eundum est ut illum inueniamus; 
et si conuentus noster bene geratur, puto me abesse et sicut 
aquilae uobis dicere ‘ualete quocumque ualetis!’” 

eum precati sunt ne ipsos relinqueret, aurum-draconis 
atque argentum atque gemmas ei obtulerunt, sed mentem 
conuertere negauit. “uidebimus, uidebimus!” inquit, “et 
puto me iam emeruisse aliquid auri-draconis - quando id 
ceperitis.” 


postea orare destiterunt, tum, uestibus depositis, in flumine 
lauerunt, quod uadosum et clarum et saxosum in uado fuit, 
cum in sole, qui nunc fortis calidusque fuit, siccaui essent, 
recreati sunt quamquam etiam in dolore et paulum 
esurientes, mox uado transito (hobbito portato) per 



gramina longa atque uiridia et secundum lineas quercuum 
bracchiis-latis et ulmorum procerorum iter facere 
coeperunt. 

“et quare id appellatur Carrec?” Bilbo rogauit, latus 
magi tegens. 

“ille id appellauit Carrec, quod carrec est uerbum eius 
pro eo. ille talia appellauit carrecia, et ipsum est Carrec 
illud, quod est solum in propinqua domu eius et id bene 
scit.” 

“quis id appellauit? quis id scit?” 

“Aliquis ille, cuius dixi - uir maximus, cum uos 
introduxero omnes esse urbanissimi debebitis, uos lente 
introducem, bini, ut puto; et debebitis curare ne eum 
uexetis, aut quid acturum sit di immortales sciunt, ille 
iratus esse terrificus potest, quamquam satis benignus si 
mos eius geritur, nihilominus uos moneo eum facillime 
fieri iratum” 

nani, cum magum loquentem in hoc modo cum Bilbone 
audiuissent, congregati sunt, “estne homo ad quem nos 
nunc ducis?” rogauerunt.“potesne aliquem aequiorem 
animo inuenire? oportetne te rem clarius explicare?” - et 
cetera. 

“ita, certe est! minime, non possum! et rem 
diligentissime explicabam,” magus iratus respondit, “si 
uobis plura scienda sunt, nomen eius est Beorn. est 
fortissimus, et mutator-pellis.” 

“quid! uenditor quidam pellium, homo qui cuniculos 



appellat *conies, cum pelles quorum in *sciuros non 
uertit?” Bilbo rogauit. 

“pro deum fidem, minime, minime, minime, MINIME!” 
Gandalphus inquit, “noli stultus esse, Domine Baggins, si 
id facere potes; et in nomine omnis admirandi noli dicere 
uerba uenditor pellium iterum dum intra centum milia 
passuum domus eius es, nec stragulum, "umerale, 
amictorium, *integumentum manuum, nec aliquid tale 
infelix uerbum! ille est mutator-pellis. ille pellem suam 
mutauit: aliquando est ingens ursus niger, aliquando est 
magnus fortis uir crinibus nigris, ingentibus bracchiis et 
magna barba, multa plura dicere non possum, quamquam 
id satis esse oportet, alii ferunt illum esse ursum ortum a 
magnis et antiquis ursis montium, qui illic habitauerunt 
ante gigantes quam uenerunt. alii illum esse hominem 
ortum a primis hominibus, qui ante Smaug aut aliquae 
dracones quam in hanc partem orbis terrarum uenerunt, et 
ante gobelini quam e Septentrionibus in colles uenerunt, 
uixerunt. non dicere possum, quamquam puto nouissimam 
esse fabulam ueram. ille non talis est uir qualis interrogari 
potest. 

“utique ille sub nullo carmine nisi suo est. in silua 
quercuum habitat et magnam uillam ligneam habet; dum uir 
est boues et equos, qui paene tam admirabiles sunt quam 
ipse, habet, qui pro eo laborant atque cum eo loquuntur, 
nec illos edit, nec feras uenatur nec edit, aluearia et 
aluearia apium magnarum ferocium habet, et plerumque 



spuma lactis atque meile uiuit. dum ursus est longe lateque 
errat, olim eum uidi sedentem solum in summo illo 
Carrece nocte lunam, quae ad Montes Nebulosos cadebat, 
aspicientem, et eum audiui in lingua ursorum frementem: 
‘dies ueniet quo illi perierint et ego redibo!’ ergo credo 
eum olim a montibus uenisse.” 


Bilbo et nani nunc multa cogitanda habuerunt, et 
quaestiones plures non rogauerunt. prae quibus iter longum 
ambulandum adhuc fuit, pedibus fessis aduersum cliuum 
atque secundum conuallem gressi sunt, calidissimum 
factum est. aliquando sub arboribus requieuerunt, et tum 
Bilbo sensit se tam esurire ut glandes ederet, si ullae iam 
satis maturae fuerint quae humi decidissent. 

fuit medio post meridie antequam animaduerterunt 
magnos globos florum florescere coepisse, omnia genera 
eadem una crescebant quasi sata erant, praecipue fixit 
trifolium, globi fluitantes trifolii cristati atque trifolii 
purpurei, et spatia lata trifolii breuis albi dulcis odore- 
melle. in aere fuit bombizatio et stridor et bombus, apes 
occupatae ubique erant, et quantae apes! tanta huius modi 
Bilbo numquam uiderat. 

“si quaedam me pungat,” ille cogitauit, “altero tanto 
maior quam sum distendar!” 

illae maiores quam crabrones erant, fuci maiores quam 
pollex tuus erant, multum, et baltei flaui in corporibus atris 
quasi aurum igneum fulgebant. 



“propius sumus,” Gandalphus inquit.“in margine 
pascuorumapium eius sumus.” 


paulo post ad cingulum quercuum procerarum et 
antiquissimarum aduenerunt, ultra quas ad saepem uepris 
altam per quam nec uidere nec perrumpere potuisti. 

“uos oportet hic manere,” magus nanis inquit; “et cum 
uocauero aut sibilauero me sequi incipite - uiam qua iero 
uidebitis - sed bini solum, cauete, circum quinque 
momenta temporis inter paria singula. Bombur est 
pinguissimus ut duos faciat, illum solum et nouissimum 
uenire oportet, ueni, Domine Baggins! est porta in aliquo 
loco illic.” his dictis secundum saepem abscessit, 
hobbitum pauidum secum ferens. 

mox ad portam ligneam aduenerunt, altam et latam, ultra 
quam hortos et globum aedificiorum humilium ligneorum 
uidere potuerunt, aliqua stramento tecta et tignis 
informibus facta; horrea, stabula, tuguria, et domum 
longam humilem ligneam, intrinsecus ad latus meridionale 
saepis magnae fuerunt ordines atque ordines alueariorum 
cum fastigiis tintinnabulorum figuris stramento factis, 
sonitus apium ingentium huc et illuc uolantium atque 
intrinsecus et extrinsecus reptantium aerem implebat. 

magus et hobbitus portam ponderosam crepantem pulsu 
aperuerunt et semitam latam domum secuti sunt, equi 
aliqui, nitidissimi atque bene curati, lento cursu trans 
gramina appropinquauerunt et eos faciebus ualde 



intelligentibus arte intuiti sunt; tum quadrupedantes ad 
aedificia ierunt. 

“illi ierunt ut huic narrarent de aduentu hospitum,” 
Gandalphus inquit. 

mox ad aulam quamdem aduenerunt, tres muri cuius a 
domu lignea et duobus alis eius longis formati sunt, 
magnus truncus quercus in medio iacebat, iuxta quem rami 
multi decisi erant, ingens uir densa nigra barba et crinibus, 
magnis bracchiis nudis et cruribus musculis nodis prope 
stabat in tunica lanea usque ad genua uestitus, magna 
secure nitens, equi naribus ad umerum eius eum 
assistebant. 

qui “ugh! illi adsunt!” equis inquit, “periculosi non esse 
uidentur, discedatis!” magnum risum uolubilem risit et, 
secure deposita, appropinquauit. 

“qui estis et quid uultis uos?” dure quaesiuit, in fronte 
eorum stans atque super Gandalphum alte eminens. Bilbo, 
sane, facile per crura eius ambulare potuerit capite non 
demisso ad fimbrias tunicae fuluae uitandas. 

“sum Gandalphus,” magus inquit. 

“numquam eum audiui,” uir fremuit, “et quid est hoc 
salaputium?” pronus superciliis fruticosis nigris contractis 
ad hobbitum inquit. 

“id est Dominus Baggins, hobbitus quidem gentis bonae 
et famae sanctae,” Gandalphus inquit. Bilbo caput 
submisit, nullum petasum, quem deponeret, habuit et anxie 
orbiculorum multorum amissorum conscius fuit, “magus 



sum,” Gandalphus continuabat, “ego te audiui, etiamsi tu 
non me audiuisti; sed fortasse meum consobrinum bonum 
Radagastum, qui prope marginem Meridionalem 
Mirksiluae habitat, audiuisti?” 

“ita; non malus homo, etiamsi magus est, ut puto, eum 
aliquando uidere solebam,” Beorn inquit.“nunc qui sitis 
cognosco, aut quos esse dicatis, quid uultis?” 

“esto, tibi uera dico, impedimenta nostra amisimus 
atque uiam nostram paene amisimus, et nobis aliquanto 
auxilio opus est, aut consilio saltem, mihi liceat dicere nos 
a gobelinis in montibus aliquanto uexatos esse.” 

“gobelini?” magnus uir minus dure inquit, “o ho, itaque 
uos uexati estis ab illis, uero? quare ad illos 
appropinquauistis?” 

“id non in animo habuimus, nos imparatos nocte in 
transitu, per quem nobis transeundum fuit, inciderunt, dum 
e Terris ultra Occidentalem in has regiones egredimur - 
est fabula longa.” 

“tum te intrare oportet ut aliquid illius mihi dicas, si illa 
totum diem non occupabit,” uir inquit, illos ducens per 
ianuam atram, quae ex aula in domum aperta est. 

illi, eum secuti, inuenerunt se esse in atrio lato cum foco 
in medio, fuit aestas, nihilominus ignis-ligneus ardebat et 
fumus ad trabes atratas ascendebat exitum per aperturam 
in tecto quaerens, per hoc atrium obscurum, quod solum ab 
igne atque foramine supra eum illuminabatur, transierunt et 
per alteram ianuam minorem uenerunt in quasi subdiale a 



pilis ligneis singulis truncis factis sufilulctum, quod ad 
meridiem aspectabat et adhuc calidum erat et plenum lucis 
solis occidentis, quae in eo obliquata est, et aurea in 
hortum plenum florum, qui usque ad gradus aduenerunt, 
cecidit. 

hic in subselliis ligneis considerunt dum Gandalphus 
fabulam suam incipit, et Bilbo crura sua pendentia uibrat 
et flores in horto aspicit, cogitans quae nomina eorum sint, 
quia numquam dimidiam partem eorum antea uidit. 

“ego super montes transibam cum amico aut duobus 
magus inquit. 




«gABeoRnis 

















































“aut duobus? unum solum atque paruulum quemdam 
uidere possum,” Beorn inquit. 

“esto, tibi uera dico, non mihi placuit te molestare cum 
multis nostris donec inueneram num occupatus esses, 
uocabo, si mihi licet.” 

“perge, uoca!” 

ita Gandalphus sibilum longum acutum emisit, et mox 
Thorinus atque Dorius circum domum secundum semitam 
horti uenerunt et capitibus profunde demissis ante eos 
steterunt. 

“te significasse unum aut tres intellego!” Beorn inquit, 
“sed illi non sunt hobbiti, sunt nani!” 

“Thorinus Scutumquerceum, tibi seruio! Dorius, tibi 
seruio!” duo nani capitibus iterum demissis inquiunt. 

“seruitute uestra mihi non opus est, uobis gratias,” 
Beorn inquit, “sed credo uos opus esse mea. nanos non 
ualde amo; sed si uerum est te esse Thorinum (Thraini 
filium, Throris filii, ut puto), et comitem tuum esse 
honestum, et uos esse gobelinorum inimicos nec iniuriam 
in terris meis agere - quid agitis, quaeso?” 

“illi iter faciunt ad terram patrum suorum uisitandam, in 
oriente ultra Mirksiluam,” Gandalphus interiecit, “et est 
omnino casu nos etiam in manibus tuis esse, ab Alto 
Transitu, qui nos ad uiam in meridie terrae tuae tulisse 
oportuit, transibamus, cum gobelini mali nos aggressi sunt 
- sicut ego tibi narraturus.” 

“tum perge narrare!” Beorn inquit, qui numquam ualde 



urbanus fuit. 

“erat tempestas terribilis; gigantes-lapidei foris erant 
saxa iacientes, et in capite transitus refugium in antro 
quaesiuimus, hobbitus et ego et nonnulli comites ...” 

“dicisne duos esse nonnullos?” 

“minime, re uera magis quam duo erant.” 

“ubi sunt? necati, esi, domum discessi?” 

“minime, illi non aduenisse uidentur postquam sibilaui. 
uerecundi, puto, uides, ualde ueremur ne tu nos plures 
hospitio accipiat.” 

“perge, iterum sibila! conuiuium erit mihi, ita uidetur, et 
non multum interest quod unus aut duo plures adsunt,” 
Beorn fremuit. 

Gandalphus iterum sibilauit; sed paene ante is destitit 
quam Norius et Orius adfuerunt, nam, si tu meministi, 
Gandalphus illis dixerat ut bini quaque quinque momenta 
temporis uenirent. 

“saluete!” Beorn inquit, “celerius uenistis - ubi se 
abdidistis? uenite, e latibulo exsilientes!” 

“Norius, tibi seruio, Orius, tibi ...” dicere coeperunt; 
sed Beorn eos interpellauit. 

“uobis gratias! cum auxilium uestrum uoluero, id 
rogabo, considite ut narrare fabulam nostram pergamus aut 
hora cenandi erit antequam illa finita est.” 

“cum primum dormiebamus,” Gandalphus continuabat, 
“rima quaedam in tergo antri aperta est; gobelini egressi 
hobbitum et nanos et copiam mannorum rapuerunt -” 



“copia mannorum? quid eratis uos - circusne 
peregrinus? uel multas bonas ferebatis? uel semper dicis 
sex esse copiam?” 

“minime! re uera, magis quam sex manni erant, nam 
magis quam sex nostri erant - esto, hic sunt duo plures!” 
tum maxime Balinus et Dwalinus apparuerunt capitibus 
adeo demissis ut barbae suae solum saxeum uerrent. 
primum, magnus uir supercilia contrahebat, sed illi 
omnibus uiribus comissimi se gesserunt, nutantes et se 
flectentes et capita demittentes et cucullos agitantes ante 
genua (de more uero nanorum), donec is supercilia 
contrahere destitit et cachinnabilis cachinnauit: nam, 
aspectu tam ridiculo apparuerunt. 

“copia, recte dicta,” inquit, “quaedem bona ridicula, 
intrate, mei homines iucundi, et quae nomina nobis sunt? 
seruitutemuestram nunc non uolo, modo nomina tua; et tum 
considite et mouere desistite!” 

“Balinus et Dwalinus,” offendi non audentes inquiunt, et 
aspectibus attonitis in solo statim sederunt. 

“nunc iterum perge!” Beornmago inquit. 

“ubi fui? ita - ego non raptus sum. cum fulgore 
gobelinum aut duos necaui -” 

“bene!” Beorn fremuit, “ita est aliquid boni esse 
magus.” 

“- et per rimam lapsus sum antequam clausa est. 
deorsum eos secutus sum in atrium princeps gobelinis 
atratum. Magnus Gobelinus cum triginta aut quadraginta 



custodibus armatis adfuit, secum cogitaui, ‘etiamsi omnes 
inter se non catenati sint, quid duodecim contra multos 
agere possint?’” 

“duodecim? id est primum tempus in quo octo nominari 
duodecim audiui. habesne etiam plures qui non iam e 
latibulis exsiluerunt?” 

“maxime, nunc bini plures hic esse uidentur - Filius et 
Kilius, credo,” Gandalphus inquit, ut duo nunc apparuerunt 
et capitibus demissis subridentes steterunt. 

“iam satis est!” Beorn inquit, “considite et tacite! nunc 
perge, Gandalphe!” 

ita Gandalphus fabulam narrare perrexit, donec ad 
pugnam in tenebris aduenit, portae inferioris inuentum, et 
horrorem eorum cum Dominum Bagginsem amissum esse 
intellexerant, “se numeratis hobbitum abesse repperimus. 
solum quattuordecim superfuerunt!” 

“quattuordecim! id est primum tempus in quo decem 
minus unum esse quattuordecim audiui. uisne nouem, 
alioquin non iam nomina omnia copiae tuae mihi dixisti.” 

“sane, Oinum et Gloinum non iam uidisti. et di me 
ament! hic sunt, spero te molestantibus ignotum iri.” 

“o utinam omnes adsimus! festinate! uenite, uos duo, et 
considite! sed attende, Gandalphe, etiamnunc solum te 
ipsum et decem nanos et hobbitum, qui amissus est, 
habemus, id solum est undecim (uno amisso addito) neque 
quattuordecim, nisi magi aliter ab aliis numerant, sed 
nunc, quaeso, fabulam narrare perge.” Beorn res non 



patefecit magis quam potis erat, sed re uera ualde studium 
tenere coeperat, uides, in diebus antiquis partem ipsam 
montium, quam Gandalphus describebat, cognoscerat. cum 
reditum hobbiti et lapsum eorum secundum decliue- 
saxeum et anulum luporum in siluis audiuisset, nutauit et 
fremuit. 

cum Gandalphus ad ascensionem in arbores cum 
omnibus lupis infra aduenisset, ille surrexit et 
perambulans mussabat: “utinam ego illic adfuerim! magis 
quam pyrobolos chartaceos illis dederim!” 

“ita est,” Gandalphus inquit, ualde gaudens fabulam 
suam bene commouere illum, “rem gessi quam maxime 
potui, ibi eramus, cum lupis insanientibus sub nobis, et 
silua in locis nonnullis ardenti, cum gobelini e collibus 
descenderunt et nos inuenerunt. laeti clamauerunt et 
carmina ad nos ludificandos cantauerunt. quinque aues 
quindecim arboribus ...” 

“di immortales!” Beorn fremuit, “noli fingere gobelinos 
numerare non posse, possunt, duodecim non esse 
quindecim sciunt.” 

“itaque ego scio, adfuerunt Bifur et Bofur praeterea, 
illos introducere antea non conatus sum, sed hic sunt.” 

Bifur et Bofur introierunt, “ego quoque!” Bombur in 
tergo cum flatu appropinquans anhelauit. pinguis fuit, et 
porro iratus quod nouissimus relictus est. manere quinque 
momenta temporis recusauit, itaque statim post duos 
alteros secutus est. 



“ita, nunc uestri sunt quindecim; et quia gobelini 
numerare possunt, puto id esse omnes qui in arboribus 
adfuerunt, nunc fortasse fabulam sine interruptionibus 
ulterioribus perficere poterimus.” tum Dominus Baggins 
intellexit quam callidus Gandalphus fuisset, re uera 
interruptiones illae effecerant ut Beorn magis studium 
fabulae tenuisset, et fabula illa eum prohibuerat ne nanos 
sicut mendicos suspectos statim dimisisset, ille homines 
domum suam numquam inuitauit, si id uitare potuit, paucos 
amicos, qui longius habitabant, habuit; et magis quam bini 
horum semel domum suam numquam inuitauit. nunc 
quindecim hospites in atrio suo sedentes habuit! 

tempore quo magus fabulam suam perfecerat et 
quomodo ab aquilis seruati essent et ad Carrec lati essent 
narrauerat, sol post cacumines Montium Nebulosorum 
occiderat et umbrae erant longae in horto Beornis. 

qui “fabula ualde bona!” inquit, “optima, quam diu 
audiui. si mendici omnes talem bonam fabulam narrare 
potuerint, me esse benigniorem inueniant. fortasse tu 
omnia fingas, sane, sed cenam pro fabula nihilominus 
meres, cenemus!” 

“ita uolumus!” inquiunt una. “tibi gratias maximas!” 


in aula nunc omnia tenebrosa erant. Beorn manus 
complosit et quattuor manni albi pulchri atque nonnulli 
magni canes raui corporibus longis ingressi sunt, quibus 
Beorn aliquid in lingua insolita quasi sonitibus animalium 



in orationem uersis dixit, qui iterum egressi mox 
reuenerunt in oribus faces ferentes, quas igne inflammatas 
in mutulis humilibus in columnis aulae circum focum 
medium posuerunt, canes in posterioribus pedibus stare, 
quandocumque uoluerunt, et aliqua cum prioribus pedibus 
ferre potuerunt, cito tabulas atque fulcimenta e parietibus 
utrimque extulerunt, quas iuxta ignem statuerunt. 

tum baa - baa - baa! audiebatur, et nonnullae oues 
niueae magno ariete colore carbonis ducente ingressi sunt, 
alia pannum album figuris animalibus praetextum ferebat; 
aliae in tergis suis latis fercula cum pateris atque patellis 
et cultris atque cochlearibus ferebant, quae canes ceperunt 
et cito in mensas-fulcimenta posuerunt, quae fuerunt 
humillimae, satis humiles etiam ut Bilbo commode 
sederet, iuxta quas mannus quidam dua subsellia sedibus 
humilibus, fundis latis scirpeis et pedibus breuibus densis, 
Gandalpho et Thorino propulit, dum sellam eiusdem 
generis magnam nigram Beornis (in qua magnis cruribus 
longe proiectis sub mensa sedebat) in fine extremo ponit, 
hae fuerunt omnes sellae quas ille in aula habuit, et ueri 
simile est eas sicut mensas humiles esse in usum 
animalium mirabilium, quae eum seruauerunt. in quibus 
ceteri sederunt? qui non ex memoria depositi sunt, ceteri 
manni introierunt partes tignorum in figuris tympanorum 
reuoluentes, quae leuata atque expolita etiam Bilboni satis 
humilia fuerunt; itaque mox omnes apud mensam Beornis 
sedebant, neque aula tale conuiuium per multos annos 



longos uiderat. 

ibi cenauerunt, aut tarde pranderunt, in tali modo quali 
non fecerant ex quo e Domu Familiari Vltima discesserant 
et Elrondi ualedixerant. lux facum et ignis circum eos 
coruscabat, et in mensa erant duae candelae cereae altae 
rubrae, per omnem tempus edendi, Beorn uoce profunda 
undulata fabulas de terris uastis in hoc latere montium 
narrabat, et praeterea de silua atra atque periculosa, quae 
longe ad Septentrionem et Meridiem iacebat, cursu die 
ante eos, uiae ad Orientem obstante, saltu terribili 
Mirksiluae. 

his auditis, nani barbas agitauerunt, nam sciuerunt sibi 
mox in siluam illam iter faciendum esse quam, post 
montes, esse periculum pessimum per quod sibi 
transeundum esse antequam ad arcem draconis aduenirent. 
postquam cenauerunt, fabulas suas narrare coeperunt, sed 
Beorn somnolentus fieri uisus est et paulo eos 
animaduertit. de auro atque argento atque gemmis atque 
rebus a fabris fabricatis multum dixerunt, et Beorn tales 
res curare non uisus est: erant in aula nullae res aureae aut 
argenteae, et paucae sane praeter cultros a metallo 
fabricatae sunt. 

diu apud mensam cum poculis ligneis mulsi plenis 
sederunt, foris nox tenebrosa aduenit. ignibus in media 
aula ab tignis nouis aedifcatis et facibus exstinctis etiam in 
luce flammarum saltantarum cum columnis domus post 
illos tenebrosis et altis stantibus ad uertices sicut 



arboribus siluae sederunt, utrum magia erat annon, Bilboni 
uisum est se audire sonitum in trabibus mouentem sicut 
uentum in ramis et gemitum bubonum, mox somnolentus 
nutare coepit et uoces hebetes fieri uisae sunt, donec 
repente excitatus est. 

magna ianua striderat et strepitu aperta erat. Beorn 
aberat, nani poplitibus alternis genibus impositis humi 
circum ignem sedebant, et mox cantare coeperunt, uersus 
aliqui erant huic similes, sed multi plures erant, et diu 
cantabant: 


deserta uentus marcida transigit, 
sed frondeis in saltibus est quies, 
qua per dies noctesque reptant 
in tenebris tacitis mala atra. 

de montibus nunc frigidus aduenit 
uentus uolutans undique fluctuans; 
fremere rami, silua luxit 
frondibus hic et ubique stratis. 

uentisquepulsis ab Orientibus 
ad solis Ortus, silua quiescitur; 
sed trans paludes liberatae 
cum strepituque fragore uoces. 


flexis ab aura crinibus herbidis, 
ultra crepantes prorsus harundines, 



super paludes subter astra 
quis secat et laceratque nimbos. 

solumque Montem praeterit irritum, 
draconis antrum desuper incidit; 
hic rupibus caliginosis 
flectitur aere fumus ater. 

terris relictis, spiritus euolat 
noctu peragrans alta per aequora; 
nunc nauigat remisque luna 
aeriis salientia astra. 

Bilbone iterum nutare incipiente, subito surrexit 
Gandalphus. 

qui “nunc est dormiendum,” inquit, nobis, sed non, 
puto, Beorni. in hac aula arte atque tute requiescamus, sed 
cauete ne obliuiscamini quid Beorn dixisset antequam a 
nobis discessit: nolite foris errare donec sol ortus est, aut 
in periculum uocabimini.” 

Bilbo inuenit lectos iam depositos esse ad latus aulae, 
in quasi suggesto sublato inter columnas et parietem 
exteriorem, ei erat 'culcitula straminea atque stragula 
lanata, in quibus laetissimus se inuoluit, etsi aestas fuit, 
igne deficiente obdormiuit. nihilominus nocte experrectus 
est; ignis in fauillas paucas ceciderat, nani et Gandalphus, 
ita e spirantibus uisum est, dormiebant; macula alba in 
solo e luna alta uenit, quae per foramen-fumum in tecto 



despiciebat. 

foris erat fremitus, et sonitus sicut magnum animal in 
foribus rixabatur. Bilbo admiratus est quid esset, et num 
Beorn in figura incantata esset, et num ille ursus introiret 
ut eos necaret, sub stragulis se mersit et caput suum 
celauit, tum, metibus neglectis, iterum obdormiuit. 


mane plenum fuit cum ex somno excitatus est. nanus 
quidam trans eum iacentem in umbris ceciderat, et 
contusus e suggesto in solum deuolutus erat, fuit Bofur, qui 
de re mussabat cum Bilbo oculos aperuit. 

“excita, tu ossibus pigris,” ille inquit,“aliter nullum 
ientaculum tibi supererit.” 

exsiluit Bilbo, “ientaculum!” clamauit. “ubi est 
ientaculum?” 

“maxima pars intus nos est,” ceteri nani responderunt, 
qui circum aulam deambulabant; “sed quod superest 
extrinsecus in subdiali est. cum sol ortus esset Beornem 
quaesiuimus; sed nec ullum uestigium illius uspiam est, 
tametsi cum primum egressi sumus ientaculum instructum 
esse inuenimus.” 

“ubi est Gandalphus?” Bilbo rogauit, quam celerrime 
aliquid cibi quaerens. 

“o! in locis nonnullis foris,” ei inquiunt, sed per totum 
diem nullum uestigium magi uidit donec uesper fuit, paulo 
ante solis occasum ille in aulam ambulauit, in qua 
hobbitus et nani cenabant, animalibus mirabilibus 



seruientibus, ut per totum diem seruiuerant. de Beorne 
nulla aut uiderant aut audierant a nocte priore, et de re 
dubitabant. 

“ubi est hospes noster, et ubi totum diem tu solus eras?” 
omnes clamauerunt. 

“una quaestio in uno tempore - et nullae donec cenaui! 
non morsum habui ex ientaculo.” 

demum Gandalphus, patella urceoque expulsis - duos 
panes totos (butyro multo et meile et flore lactis concreto) 
comederat et quadrans minime mulsi biberat - fumisugium 
extraxit, “primum ad quaestionem secundam respondero,” 
inquit, “- sed di me ament! hic est locus splendidus ad 
coronas fumi emittendas!” re uera, per longus tempus nihil 
magis ab illo non elicere poterunt, adeo occupatus est in 
coronas fumi emittendo, quae columnas aulae 
circumerrarent, mutando illas in omnibus generibus 
colorum figurarumque, et demum cogendo illas ut inter se 
e foramine in tecto sequerentur, nimirum ab exteriore 
apparuit illas insolitissimas uideri, una post unam in 
aerem emergens, uiridis, caerulea, rubra, aurea-glauca, 
fulua, alba; aliae magnae, aliae paruae; paruae per magnas 
errantes et in figuris-octauis se iungentes, et quasi grex 
auium in distantiam egredientes. 

“uestigia ursorum eligi,” demum ille inquit, “nimirum 
conuentus ordinarius ursorum fuit nocte priore hic foris, 
mox uidi Beornem non posse illa omnia facere: erant 
nimis multa eorum, et quoque magnitudinum uariarum. 



mihi licet dicere ursos paruos, ursos magnos, ursos 
usitatos, et ursos ingentes giganteos adesse, omnes foris 
saltantes a solis occaso paene ad solis orientem, a 
partibus paene omnibus uenerant, praeter ab occidente 
super flumen, a Montibus, ad illam partem unum uestigium 
solum tetendit - nulla aduenerunt, solum ab hoc 
egredientia. quae usque ad Carrec secutus sum. ibi in 
flumen euanuerunt, sed aqua ultra saxum nimis alta et 
fortis fuit ut non transirem, est satis facilius, si meministis, 
a hac ripa ad Carrec transitu ire, sed in latere altero est 
rupes quae ex alueo turbato exsurgit, multa milia passuum 
mihi ambulandum fuit antequam locum inueni in quo 
flumen fuit satis latum uadosumque mihi ut pedibus 
transirem et narem, et retrorsus iterum multa milia 
passuum donec uestigia iterum inueni. tunc tempus fuit 
tardius ut illa non longe sequerer, quae recto itinere ierunt 
ad siluaspinuum in latere oriente Montium Nebulosorum, 
ubi conuiuium iucundum paruum cum wargis nocte ante 
ultimam habuimus, et nunc puto me quaestioni primae 
uestrae etiam respondisse,” Gandalphus finem fecit, tum 
tacitus diu sedit. 

Bilbo putauit se quid magus uellet intellegere, “quid 
agemus,” clamauit, “si ille omnes wargos atque gobelinos 
huc deduxerit? nos omnes capiemur atque necabimur! 
putaui te dixisse illum non amicum esse illis.” 

“ita dixi, et noli fatuus esse! te oportet cubitum ire, 
ingenia tua sunt somnolenta.” 



hobbitus sensit se admodum opprimi, et quia nihil 
agendum esse uisum est, sane cubitum iit; et dum nani 
carmina cantant obdormiuit, etiam in capite suo de Beorne 
admirans, donec somnum somniauit de ursis nigris 
sexcentis saltantibus saltationes graues lenesque circum et 
circum in luce lunae in atrio, tum experrectus est dum 
ceteri dormiunt, et radentem eandem, rixantem, odorantem 
atque trementem ut ante audiuit. 

mane proximo omnes a Beorne ipso excitabantur, qui 
“ita hic sunt omnes adhuc!” inquit, hobbitum sustulit et 
risit: “te non deuoratum esse a wargis aut gobelinis aut 
ursis malis uideo”; et subuculam Domini Bagginsis 
multum irreuenter fodicauit. “paruus cuniculus denuo fit 
satis pinguis per panem atque mei,” cachinnauit. “ueni ut 
plures habeas!” 

itaque omnes ad ientaculum cum illo ierunt. Beorn uice 
uersa fuit iucundissimus; sane ualde hilaris esse uisus est 
et fabulas eius iocosas riserunt omnes; neque illis longe 
admirandum fuit quo uenisset aut quamobrem illis suauis 
esset, nam ipse illis dixit, super flumen uenerat et usque in 
montes - a quo conicias eum iter celeriter facere posse, in 
figura ursi utique, a nemore luporum incenso mox inuenit 
partem fabulae eorum ueram esse; sed plura quam id 
inuenit: wargum et gobelinum ceperat, ex quibus nuntium 
acceperat: manus gobelinorum adhuc cum wargis nanos 
uenabantur, et iratissimi erant propter Magnum Gobelinum 
mortuum, et porro propter narem ducis luporum incensam 



et multos seruos eius principes ab igne magi mortuos, cum 
illos coegisset ita e i dixerunt, sed plura mala esse quam 
illa agitata coniecit, et mox impetum magnum ab exercitu 
gobelinorum omni cum lupis-sociis in terras a montibus 
umbratas facere, ut nanos inueniant, aut homines et 
animalia, qui ibi habitant et quos nimirum conseruare illos 
putauerunt, ulciscantur. 

“tua fabula fuit bona,” Beorn inquit, “quae mihi etiam 
melius placet nunc illam esse ueram scio, tu mihi ingoscas 
quod fidei tuae non credidi, sed si iuxta Mirksiluam 
habitares, tu fide i neminis non crederes, cuius tam bene 
quam ffatem aut meliorem non nouisti. nihilominus, solum 
mihi licet dicere me domum quam celerius festinare ut uos 
esse tutos uideam, et uobis offere tantum auxilium quantum 
potis sum. post hoc, de nanis melius cogitabam. Magnus 
Gobelinus necatus, Magnus Gobelinus necatus!” secum 
ferociter cachinnabat. 

“quid fecisti de gobelino atque wargo?” Bilbo repente 
rogauit. 

“ueni ut uideas!” Beorn inquit, quem circum domum 
secuti sunt, caput gobelini extra portam fixum est et paulo 
ultra pellis wargi ad arborem confixa est. Beorn erat 
hostes ferox, sed nunc eis amicus fuit, itaque Gandalphus 
sapienter putauit se illi omnem fabulam suam atque 
rationem itineris narrare, ut maximum auxilium, quod 
offere posset, habeant. 

haec sunt res, quas is pro illis facere pollicitus est: se 



mannos omnibus prouisurum esse, et equum Gandalpho, 
iter ad siluam faciendi causa, et illos oneraturum, ut per 
hebdomades cum cura sustineantur, cum satis cibi collecti 
ut quam facilius feratur - nuces, farinam, ollas frugum 
siccatarum opertas, et fictilia rubra mellis, et liba bis 
cocta, quae longum tempus bonum condi possint, et in 
paruo cuius longe iter facere poterunt, de faciendo quorum 
fuit una rerum arcanarum eius; sed mei in eis inerat, sicut 
in plurimis cibis suis, et bona edi erant quamquam 
effecerunt ut quidam sitiat, aquam, dixit, portari illis non 
opus esse in hoc latus siluae, nam flumina atque fontes 
secundum uiam erant, “sed cursus uester per Mirksiluam 
est ater, periculosus et difficilis,” inquit, “aqua ibi non 
facilius inueniri potest, nec cibus, tempus non iam adest 
nucibus (quamquam id quidem afuerit et abierit ante ad 
latus alterum quam adueneritis), et nuces sunt paene sola 
quae ibi ad cibum apta; illic ferae sunt atrae, insolitae, et 
saeuae. pelles ad aquam portandam uobis prouidebo, et 
arcus aliquos sagittasque uobis dabo, sed non multum 
dubito quin aliqua, quae in Mirksilua inuenietis, insalubria 
edi aut bibi sint, ibi est flumen unum, scio, nigrum atque 
forte, quod semitam transit, nolite ex eo bibere nec in eo 
lauare; nam audiui id quoddam incantamentum atque 
magnum somnum et immemoriam ferre, et in umbris 
hebetibus loci illius non puto uos ferituros esse aliqua, aut 
salubria aut insalubria, ne e semita erretis, id uobis NON 
AGENDUM EST, non pro causa aliqua. 



“id est omne consilium, quod uobis dare possum, ultra 
marginem siluae uos non multum adiuuare possum; a uobis 
felicitati atque uirtuti confidendum est, et cibo, quem cum 
uobis mitto, ad portam siluestrem, uos mihi rogandi sunt ut 
equum meum et mannos remittatis, cupio autem cursum 
uestrum esse secundum, et domus mea aperta uobis est, si 
umquamab hac uia iterum reueniatis.” 

illi gratias egerunt, sane, cum capitibus frequenter 
demissis atque cucullis agitatis atque multis “tibi seruio, o 
domine aularum latarum lignearum!” sed a uerbis eius 
animi descensi sunt, et omnes senserunt facinus esse multo 
magis periculosum, quam putauerant, quia per omnem 
tempus, etiamsi periculis uiae praeteruectis, in fine draco 
ipsos exspectabat. 

per mane totum ad comparationes occupati sunt, paulo 
post meridie cum Beorne postremum cenauerunt, et post 
cenam quadrupedes, quos ille eis commodabat, 
conscenderunt, et multum ualedicentes per portam eius 
cursu auecti sunt. 

cum primum a saepibus altis ad orientem terrarum eius 
saeptarum abscesserunt, iter ad septentrionem uerterunt, 
tum ad septentrionem-occidentem contenderunt, consilio 
eius, uiam siluestrem principem ad meridiem terrae eius 
non iam petebant, si transitum secuti essent, uia illos 
duxerit secundo flumine a montibus, quod milia passuum 
ad meridiem Carrecis magno flumini iungitur. ibi erat 
uadum profundum, quod transierint si mannos suos adhuc 



habuerint, ultra quod semita ad oram siluae et limen uiae- 
siluestris ueteris ipsae tetendit. Beorn autem illos 
monuerat uiam illam saepe usui esse gobelinis, dum uia 
siluestris ipsa, ita ille audiuerat, obsita et desueta in finem 
orientem esse et ad paludes imperuias, in quibus semitae 
longum tempus amissae erant, tendere, apertum cuius 
orientale longe ad meridiem Montis Soli semper fuisse, ut 
iter longum difficileque illis ad septentrionem superfuerit 
postquam ad latus alterum aduenerint. ad septentrionem 
Carrecis, margo Mirksiluae propius uergebat ad oras 
Magni Fluminis, et quamquam illic Montes quoque 
uergebant, Beorn monuit illos a hac uia iter facere; nam in 
loco quodam dies aliquos cursu ad septentrionem Carrecis 
erat porta semitae minus cognitae per Mirksiluam, quae 
paene ad Montem Solum directe tendebat. 

“gobelini,” Beorn dixerat, “Magnum Flumen transire 
centum milia passuum ad septenrionem Carrecis non 
audebunt, nec domum meam appropinquare - bene 
defenditur est nocte! - sed celeriter equitetis; nam si mox 
impetum faciant, illi flumen ad meridiem transibunt et 
marginem omnem siluae uerrent ut uos intercluderent, et 
wargi celerius quam manni currunt, nihilominus, tutiores 
estis ad septentrionem euntes, etiamsi uos propius ad 
arces eorum redire uidemini, nam id est quod minime 
exspectabunt, et illis equitatus longior erint ad uos 
capiendos, abite nunc quam celerrime potestis!” 

id est quare nunc taciti equitabant, citatis mannis 



contendentes ubicumque terra erat graminea atque plana, 
cum montibus tenebrosis in sinistra, et procul linea 
fluminis cum arboribus semper appropinquantibus, sol 
solummodo ad occidentem uerterat cum profecti erant, et 
usque ad uesperum aureus in terra circum eos iacebat. 
magnum fuit cogitare de gobelinis sequentibus in tergo, et 
cum multa milia passuum inter se et domum Beornis 
posuissent, rursus loqui et cantare, et semitae siluestris 
atrae, quae in fronte eos exspectabat, obliuisci 
incipiebant, uesperi autem, crepusculo adueniente et 
uerticibus montium contra solis occasum minantibus, 
castra et stationem posuerunt, et plurimi trepidi 
dormiuerunt cum somniis in quibus ululatus luporum 
uenantium atque clamores gobelinorum uenerunt. 

nihilominus mane proximum rursus clarum atque 
serenum diluxit, erat nebula quasi-autumnalis humi cana et 
aer frigida, sed mox, sole ortu rubro in Oriente, nebulae 
euanuerant, et dum umbrae etiam longae sunt, rursus 
discesserunt, ita nunc dies duos plures equitauerunt, 
semper nulla nisi gramen et flores et aues et arbores 
diffusas uidentes, et subinde greges paruos *ceruorum 
elaphorum, qui gramen carpebant aut meridie in opaco 
sedebant, aliquando Bilbo cornua ceruorum e graminibus 
longis eminentia uidit, et primo putauit illa esse ramos 
mortuos arborum, uesperi tertio illo adeo progredi 
cupiebant, nam Beorn dixerat eos ad portam-siluestrem 
mature quarto die aduenturos esse, ut etiam post 



crepusculum et in noctem sub luna prorsus equitarent, dum 
lux hebescit, Bilbo putauit se uidere ad dexteram, aut ad 
sinistram, formam umbrosam ursi magni secundum cursum 
eundem uagantis. sed si de eo mentionem facere 
Gandalpho audebat, magus solum inquit: “tace! noli 
animaduertere!” 

postridie ante solis ortum profecti sunt, quamquam nox 
sua breuis fuerat, cum primum lux fuit, siluam tamquam 
appropinquantem, ut eis obuiam iret, aut eos expsectantem 
sicut murum nigrum fronte contracta ante eos uidere 
potuerunt, terra accliuis et accliuis fieri coepit, et hobbito 
uisum est silentium circumire in eos coepisse, aues minus 
cantare coeperunt, ceruorum non amplius fuerunt; nec 
etiam cuniculi uideri potuerunt, post meridie ad limina 
Mirksiluae aduenerunt, et paene sub ramis magnis 
impendentibus arborum eius exteriorum requiescebant, 
trunci quarum magni et nodosi erant, rami torti, folia atra 
et longa, in quibus hedera crescebat et humi diffundebatur. 

“itaque, hic est Mirksilua!” Gandalphus inquit, “maxima 
siluarum orbis Septentrionalis, spero aspectum eius uobis 
placere, nunc manni praestantes, quos mutuati estis, uobis 
remittendi sunt.” 

de hac re nani ad mussantem inclinabant, sed magus 
illis dixit illos stultos esse.“Beorn non tam longe abest 
quam putare uidemini, et praeterea uos oportet promissa 
uestra seruare, nam ille est hostis malus, oculi Domini 
Bagginsis acutiores sunt quam uestri, si quaque nocte post 



tenebras ursum magnum nos comitantem aut procul 
sedentem in luna, castra nostra aspicientem, non uidistis. 
non solum ut ille uos custodiat et uos ducat, sed etiam 
mannos suos intueatur. Beorn uobis amicus sit, sed 
animalia sua sicut liberos amat, quantum benignitatis ille 
uobis monstraret in sinendo illos equitari a uobis tam 
longe et tam celeriter non coniecistis, nec quid uobis 
acturum esset, si eos in siluam ducere conaremini.” 

“quid de equo, ergo?”Thorinus inqui t.“non mentionem 
facis te illum remissurum esse.” 

“non facis, quod illum non remitto.” 

“quid de promisso tuo, ergo?” 

“ego illud seruabo. equum non remitto, illum equito!” 
tum intellexerunt Gandalphum eos relicturum esse in 
margine ipso Mirksiluae, et desperauerunt. nullis autem 
uerbis m entem eius mutare potuerunt. 

“iam de hac re antea locuti sumus, cum in Carrece 
expositi sumus,” ille inquit, “disputare non usui est. habeo, 
ut uobis dixi, aliquid negotii grauis in meridie; et iam 
tardus sum quod de uobis exercitus sum. nobis liceat 
rursus obuiam ire antequam omnis res finita est, sed autem 
sane non liceat, quae res felicitate uestra et uirtute et 
ingenio pendet; Dominum Bagginsem cum uobis mitto, cui 
ante dixi uobis plura esse quam coniciatis, quam rem mox 
cognoscetis, itaque bono animo es, Bilbo, nec uultu tam 
misero es; bonis animis esto, Thorine et Comites! haec est 
expeditio uestra saltem, de thesauro in fine cogitate, et 



siluae et draconis obliuiscimmi, utique donec mane cras!” 

cum mane cras aduenisset, etiam eadem dixit, itaque 
nihil fuit agendum praeterquam ut pelles-aquas a fonte 
claro, quem iuxta portam siluestrem inuenerunt, implerent 
et mannos exonerarent, tam aeque impedimenta 
distribuerunt quam potuerunt, quam quam Bilbo putauit 
onus suum esse operose ponderosum, neque ualde ei 
placuit cogitare de ambulando milia et milia passuum 
pedibus fessis cum omnibus rebus in tergo suo. 

“noli uexari!” Thorinus inquit, “id breuissimo tempore 
leuabitur. mox, ut puto, nos omnes desiderabimus sarcinas 
esse grauiores, cum cibus fieri exiguus coeperit.” 

demum mannis ualedixerunt, capita quorum domum 
uerterunt. qui lento cursu laeti discesserunt, caudis ad 
umbram Miriksiluae uersis ualde gaudere uiderentur. dum 
egrediuntur, Bilbo iurauerit aliquid urso simile ab umbris 
arborum discedere et celeriter incessu dissoluto ad illos 
ambulare. 

nunc Gandalphus quoque ualedixit. Bilbo humi sedit 
sentiens se miserrimum esse et desiderans se iuxta magum 
in equo eius celso esse, paulo in siluam introierat post 
ientaculum (quoddam ualde exile), et tam teneb rosum 
mane quam nocte in illo loco esse uisum est, et 
occultissimum: “quasi sensus aspiciendi atque 

exspectandi,” secum inquit. 

“uale!” Gandalphus Thorino inquit, “et ualete omnes, 
ualete! recta per siluam nunc est uia uestra. nolite e semita 




errare! - si id feceritis est mille ad unum numquam eam 
iterum inuenietis, neque e Mirksilua exibitis; tum non puto 
me umquam, nec aliquem, uos rursus uisurumesse.” 
“debemusne pertransire quidem?” hobbitus gemuit. 

“ita, debetis!” magus inquit, “si ad alterum latus 
aduenire uultis. uobis aut pertranseundum aut quaesitio 
uestra relinquenda est. nec nunc sinam te pedem referre, 
Domine Baggins. me pudet tui de eo cogitantis, tibi omnes 
nani curandi sunt pro me,” risit. 

“minime! minime!” Bilbo inquit, “id non uolui. uolui, 
nonne est uia quae circumit?” 

“ita est, si ducenta milia passuum e uia ad 
septentrionem, et bis tantum ad meridiem ire pateris, sed 
etiamtunc uiam tutam non habueris, uiae tutae in hac 
regione orbis non sunt, memento te nunc ultra Limen 
Vastitatis esse, et, quocumque eas, multas res iocosas 
habiturum esse, antequam Mirksiluam in Septentrione 
circumieris, apud cliuos Montium Glaucorum fueris, qui 
go b e 1 i no r um, *hobgobelinorum, atque *orcorum 

descriptionis pessimae quidem pleni sunt, antequam eam 
in Meridie circumieris, in terram Necromantici ueneris; 
non opus est etiam tibi, Bilbo, dici a me fabulas de illo 
mago atro, non tibi suadeo locos a turre eius atra 
prospectos admodum appropinquare! semitaesiluestri 
adhaere, animos tuere, optimum spera, et cum segmento 
felicitatis magno die quodam exeas atque Paludes Longas 
uideas sub te iacentes, ultra quas, excelsum in Oriente, 



Montem Solum, ubi carus uetus Smaug habitat, quamquam 
spero eum non te exspectaturum esse.” 

“quam consolans es, hercle,” Thorinus fremuit, “uale! si 
nobiscum non uenies, te oportet abire sine uerbis 
pluribus!” 

“ergo ualete, et quidem ualete!” Gandalphus inquit, et 
equo uerso in Occidentem equitauit. desiderio autem 
loquendi nouissima succubuit, antequam ab auditu omnino 
abiit, se uertit et manibus ad os positis eis exclamauit. 
uocem eius hebetem audiuerunt:“ualete! boni esto, se 
curate - et NOLITE A SEMITA ABSCEDERE!” 

tum citato equo afuit, et mox uideri non potuit, “o uale et 
abi!” nani grunniuerunt, adeo iratiores quod re uera timore 
amittendi eum percussi sunt, nunc pars omnis itineris 
periculosissima incepit, sarcina ponderosa atque aqua- 
pelle, quae pars eius fuit, in humerum sublata, quisque a 
luce, quae in terris extrinsecus iacebat, se auertit et in 
siluam se immersit. 



CAPVT OCTAVVM 

in ordine ambulabant, aditus semitae fuit quasi fornix 
tendens in cuniculum caligineum a duabus arboribus 
factum, quae ad se acclinabant, nimis ueteres et hedera 
strangulatae et lichene uestitae ut magis quam pauca folia 
nigrata non pararent, semita ipsa fuit angusta et inter 
truncos intrinsecus et extrinsecus se insinuabat, mox lux 
portae erat quasi foramen paruum clarum longe in tergo, et 
quies erat tam profunda ut pedibus pulsantibus progredi 
uiderentur, dum omnes arbores super eos inclinant atque 
auscultant. 

oculis obscuritati assuetis ad utrumque latus in uiridibus 
sublucentibus tenebris paulo uidere potuerunt, aliquando 
radius exilis solis, qui felix per apertum nescio quid in 
foliis longe supra illapsus erat, et qui felicior a ramis 
tortis atque 'ramalibus implicatis infra non captus erat, 
tenuis et clarus ante eos deorsum fossus est. res autem fuit 




rara, et mox omnino destitit. 

erant in silua sciuri nigri, quos, ut oculi acuti Bilbonis 
res uidere assuescebant, aliquando e uia festinantes et post 
truncos arborum discurrentes aspicere poterant, erant 
etiam sonitus insoliti, grunnitus, rixantia, et cursitantia in 
uirgultis, et inter folia quae in locis humi siluae densa sine 
fme aceruata iacebant; sed illa, quae sonitus emittebant, 
uidere non potuit, res pessimae, quae uiderunt, erant 
*aranea: aranea atra densaque filis mirifice crassissimis, 
paene ab arbore ad arborem praetentis, aut in ramis 
inferioribus in utroque latere eorum tortis, erant nulla trans 
semitam praetenta, sed utrum magia nonnulla eam apertam 
conseruaret an qua ratione altera coniecere non potuerunt. 

mox siluam, quae etiam minus spei finis offere uisa est, 
tam effuse quam cuniculos gobelinorum oderant, odisse 
coeperunt, illis autem prorsus atque prorsus pergendum 
est, diu postquam aspectui solis et caeli aegrescebant, et 
sensum uenti in uultibus desiderabant, sub tecto siluae erat 
nihil motus aeris, quae per aeternum erat immota atque 
tenebrosa atque opressa. quam rem nani etiam, qui 
cuniculos agere solebant et temporibus nonnullis sine luce 
solis diu habitabant, senserunt; sed hobbitus, cui foramina 
placent colendi causa sed non dies aestatis transigendi, 
sensit se lente suffocari. 

noctes erant pessimae, tum tenebrosa-pix erat - non 
quae tu tenebrosam-picem appelles, sed enimuero pix: 
adeo nigra ut uerum nulla uidere posses. Bilbo manum 



ante narem agitare conatus est, sed eam uidere nequaquam 
potuit, re uera, fortasse non ueri simile est di cere eos 
nulla uidere posse: nam oculo s uidere poterant, 
contubernales una dormiebant, et inuicem uigilabant; dum 
Bilbo uigilat, fulgores in tenebris circum eos uidere 
solebat, et aliquando oculi eum a distantia parua intueri 
solebant, qui lente hebescebant et euanescebant tum in 
altero loco lente elucebant, aliquando a ramis supra eum 
proximis deorsum fulgere solebant; quod maxime fuit 
terribile, sed oculi, qui illi minime placuerunt, genus 
fuerunt oculorum horribile bulbosum. “oculi insectorum,” 
putauit, “non oculi animalium, modo multo ingentiores 
sunt.” 

quamquam non iam frigidissimum erat, nocte ignes- 
uigilantes incendere conati sunt, sed id mox reliquerunt, 
quod sescentos oculos circum eos aduocare uisum est, 
quamquam ferae, quaecumque essent, curauerunt ne 
umquam corpora sua in flammis tremulis paruis 
patefacerent, peius etiam, id milia blattarum glaucarum et 
nigrarum, aliquae paene tam magnae quam manus tua, alas 
plaudentium et stridentium circum aures eorum, aduocauit. 
quas res pati non poterant, neque ingentes uespertiliones, 
tam nigri quam petasus altus; ita ignibus relictis nocte 
sederunt atq ue in ingentibus tenebris insolitis 
dormi tauerunt. 

talia omnia, ita res hobbito uisa est, per saecula et 
saecula continuabant; et semper ille esuriebat, nam de 



cibariis ualde curauerunt. nihilominus, per dies sequentes, 
cum silua etiam esse eadem uidebatur, anxii fieri 
coeperunt, cibus per aeternum non sufficere poterat: qui, 
re uera, etiamnunc exiguus fieri incipiebat, sagittas in 
sciuros conicere conati sunt, sed multas consumpserunt 
antequam unum in semitam decidere potuerunt, qui coctus 
fuit horribili gustando; itaque non iam sagittas in sciuros 
coniecerunt. 

sitiebant quoque, nam non nimius aquae habuerunt, et 
per omne tempus nec fontem nec flumen uiderant. qui fuit 
status eorum die quodam cum inuenerunt uiam suam ab 
aqua currenti obsaeptam esse, quae rapida atque fortis sed 
non lata usque trans uiam fluebat, et nigra erat, aut sic in 
caligine esse uisa est. Beorn bene fecerat quod eos contra 
eam monuerat, aliter ex illa biberint, colore neglecto, et in 
ripa eius pelles aliquas exhaustas impleuerint. nunc modo 
cogitabant quomodo eam transirent neque in aqua eius se 
mergerent, fuerat pons ligneus trans eam, sed putrefactus 
erat et deciderat, ut solum pili fracti iuxta ripam 
superessent. 

Bilbo genibus in ora positis et prorsus intuens clamauit: 
“est linter iuxta ripam ulteriorem! nunc quare in hoc latere 
non esset!” 

“quantum longe absit illa, putas?” Thorinus rogauit, nam 
nunc intellexerunt Bilbonem habere oculos acutissimos 
apud eos. 

“non admodum longe, non magis quam duodecim ulnas 



puto.” 

“duodecim ulnas! putauerim illam triginta minime esse, 
sed oculi mei non uident tam bene quam centos annos 
abhinc uidere solebant, nihilominus, duodecim ulnae sunt 
tam utiles quam milia passuum, trans eas non salire 
possumus nec conari aut ambulando aut natando audemus.” 
“potetisne aliqui iacere funem?” 

“quomodo id usui sit? certe linter ligata est, etiamsi 
eam unco capere potuerimus, de qua re dubito.” 

“non credo eam ligari,” Bilbo inquit, “quamquam sane 
in hac luce non certus esse possum; sed mihi uisum est 
eam modo subductam esse in ripam, quae humilis est in 
loco ipso quo semita in aquam tendit.” 

“Dorius est fortissimus, sed Filius est natu minimus et 
etiam aspectum optimum habet,” Thorinus inquit, “ueni 
huc, Fili, et lintrem, de qua Dominus Baggins loquitur, 
uidere conare.” 

Filius se posse putauit; itaque postquam diu intuitus est 
ut notionem cursus acciperet, ceteri funem illi tulerunt, 
quorum nonnullos secum habuerunt, et in fine longissimi, 
unum magnorum uncorum ferreorum, quibus ad iungendas 
sarcinas ad lora circum umeros suos uti sunt, finxerunt. 
Filius illum in manu prehendit, illum per momentum 
temporis librauit, tum illum trans flumen iecit. 

qui aspergine in aquam decidit! “non satis longe!” 
Bilbo inquit, qui prorsus intuebatur, “duos pedes et illum 
in lintrem demiseris, iterum conare, non puto magiam esse 



satis fortem ut tibi noceret, si modo partem funis madidi 
tangis.” 

cum illum reduxisset, nihilominus Filius funem paulo 
dubitanter sustulit, quem hoc tempore magno ui iecit. 

“firmus es!” Bilbo inquit,“nunc illum usque in siluam in 
latere altero iecisti. illum leniter reduce.” Filius funem 
lente reduxit, et post tempus nonnullum Bilbo inquit: 
“caute! in lintre iacet; speramus uncum captum iri.” 

captus est. funus adeo contentus est, ut Filius frustra 
illum retraheret. Kilius eum adiuuit, tum Oinus et Gloinus. 
qui illum attrahebant et attrahebant, et repente omnes in 
terga deciderunt. Bilbo aspiciens, tamen, funem cepit, et 
baculo paruam lintrem nigram trans fluuium currentem 
reppulit. “iuuate!” clamauit, et Balinus tunc cum maxime 
lintrem cepit antequam illa secundum fluuium defluit. 

“ligata est tamen,” ille inquit funem fractum aspiciens, 
qui etiam ab ea dependebat, “id bene attracta est, mi pueri, 
et opus fortunatum quod funis noster erat fortior.” 

“quis primus transibat?” Bilbo rogauit. 

“transibo,” Thorinus inquit, “et tu mecum uenies, et 
Filius atque Balinus, qui tot sunt quot linter uno tempore 
ferre potest, posteaquam Kilius et Oinus et Gloinus et 
Dorius; proxime Orius et Norius, Bifur et Bombur; et 
postremum Dwalinus et Bombur.” 

“postremus semper sum, quod non mihi placet,” 
Bombur inquit, “hodie aliquis in mei uicem sit.” 

“te non oportet esse tam pinguem quia es, cum 



nouissimo atque leuissimo onere lintris tibi eundum est. 
noli tremere contra iussa, aut aliquid mali tibi accidet.” 

“sunt nulli remi. quomodo lintrem ad ripam ulteriorem 
rursus pelles?” hobbitus rogauit. 

“mihi da longitudinem alteram funis atque uncum 
alterum,” Filius inquit, quem paratum in tenebras iecit tam 
alte quam eum iacere potuit, cum non iterum decidisset, 
eum in ramis sane adhaesisse intellexerunt, “nunc 
conscendite,” Filius inquit,“et alius trahe funem, qui in 
arbore in latere altero adhaeret, uncus, quo primum uti 
sumus, ab alio tenendus est, qui, cum in latere altero tuti 
adfuerimus, eum infigere poterit, ut lintrem retrahere 
possitis.” 

in hoc modo mox omnes in latere ulteriore tuti trans 
flumen incantatum adfuerunt. Dwalinus cum fune 
bracchium suum circumuoluto modo enixus erat, et 
Bombur (etiam fremens) eum sequi parabat, cum aliquid 
mali sane accidit, a fronte erat sonitus uolans ungularum in 
semita, e caligine figura cerui uolantis repente uenit, quae 
in nanos impetum fecit et eos strauit, tum se collegit ad 
saliendum in excelsum exsiluit et omnibus uiribus aquam 
transiluit, latus autem alterum non attigit tutus. Thorinus 
solus et pedes et ingenia tenuerat, cum primum expositi 
erant, arcum flexerat cui sagittam applicauerat ne custos 
quidam celatus lintris appareret, nunc ictum celerem atque 
certum in feram salientem misit, quae, ut latus ulterius 
attigit, lapsa est. umbrae eam deuorauerunt, sed sonitum 



ungularum celeriter haesitantium, quae tunc quieuerunt, 
audiuerunt. 

antequam tamen ictum clamoribus laudare potuerunt, 
stridor horribilis e Bilbone omnes cogitationes ferinae e 
mentibus expulsit. “Bombur incidit! Bombur submergitur!” 
ille clamauit. res fuit uerissima. cum ceruus in eum 
contendisset et super eum exsiluisset, Bombur pedem 
unum in terra habuit, qui haesitauerat, lintrem e ripa 
repellens, et tunc, manibus e radicibus mucosis lapsis in 
aquam atram recidit dum linter lente euoluitur et euanescit. 

cum ad ripam cucurrissent, cucullum eius super aquam 
adhuc uidere potuerunt, celeriter, funem cum unco ad eum 
iecerunt. quo manu eius capto, eum ad litus traxerunt, a 
capillis ad calceos madebat, sane, quae res non pessima 
fuit, cum eum in ripa deposuissent, ille iam grauiter 
dormiebat, manu una funem prehendente adeo stricte ut 
illum e manu eius remouere non possent; et grauiter 
dormiens remansit, omnibus rebus ab eis gestis non 
exceptis. 

super eum etiam stabant, fortunae suae malae 
maledicentes et rusticitati Bomburis, et lintrem amissam 
lamentantes, quamobrem impossibile fixit ut redirent ad 
ceruum quaerendum, cum flatum hebetem cornuum in silua 
et sonitum quasi canes a longe latrantes senserunt, tunc 
omnes siluerunt; et sedentes clamorem magni uenatus 
praetereuntis ad septentrionem semitae posse audire uisi 
sunt, quamquam signam nullam cuius uiderunt. 



ibi diu sederunt nec mouere ausi sunt. Bombur cum risu 
in uultu pingui dormiebat, sicut non iam curabat de 
omnibus molestiis, quae eum uexauerant. subito in semita 
in fronte aliquae ceruae albae apparuerunt, una cerua et 
hinnulei tam niuei quam ceruus erat ater, in umbris 
fulgebant, antequam Thorinus exclamare potuit, tres nani 
ad pedes exsiluerant et sagittas ex arcibus suis emiserant, 
nullis recte colliniatis, ceruae terga uerterunt et in arbores 
euanuerunt tam tacitae quam uenerant, ut frustra nani 
sagittas in eas conicerent. 

“desinite! desinite!” Thorinus clamauit; sed serius fuit, 
nani incitati sagittas reliquas consumpserant, et nunc 
arcus, quos Beorn illis dederat, inutiles fuerunt. 

illa nocte manus fuit miserabilis, et per dies sequentes 
miseria eos etiam altius cinxit, flumen incantatum 
transierant; sed ultra id semita palari uisa est in modo 
eodem quo ante fecerat, et in silua mutationem uidere 
potuerunt nullam, si tamen plura de re cognouissent et 
cogitauissent de significatione uenatus atque ceruarum 
albarum, quae in uia eorum apparuerant, nouerint se ad 
marginem orientem demum appropinquare, et mox, 
dummodo uirtutem atque spem conseruauerint, ad arbores 
rariores aduenerint, atque ad locos in quibus lux solis 
rursus uenit. 

sed illa non nouerunt, et corpore graui Bomburis onerati 
sunt, quod illis portandum fuit quam maxime potuerunt, 
quattuor quisque inuicem opus operosum gerentes, dum 



ceteri sarcinas partiuerunt. si illae non nimium leuatae 
sint, rem numquam egerint; sed Bombur dormiens atque 
subridens fuit permutatio exigua pro sarcinis cibi plenis, 
quantiscumque grauibus. post dies paucos tempus aduenit 
in quo paene nihil edendi aut bibendi superfuit, nihil 
salubritatis in silua crescens uidere potuerunt, solum 
fungos atque herbas cum foliis pallidis et odore foedo. 

circum quattuor dies e flumine incantato ad partem 
quamdam aduenerunt in qua arbores plerique fuerunt fagi, 
primum a mutatione hilarari inclinati sunt, nam hic fuerunt 
uirgulta nulla et umbra non tam profunda fuit, fuit lux 
quasi-uiridis circum eos, et in locis ad utraque latera 
semitae paulum uidere potuerunt, nihilominus lux modo 
illis lineas infinitas truncorum rectorum glaucorum quasi 
columnas ingentis aulae nescio cuius patefecit, fuit spiritus 
aeris et sonitus uenti, sed sonitus fuit tristis, folia pauca 
arguta deciderunt quae eos monuerunt autumnum 
extrinsecus appropinquare, pedes sui apud folia mortua 
autumnorum aliorum innumerorum, quae e stragulis ualde 
rubris siluae super ripas semitae delata sunt, crepitabant. 

adhuc Bombur dormiebat et ualde defessi sunt, 
aliquando a sonitu risus sollicitati sunt, aliquando quoque 
cantum procul audiuerunt. risus fuit risus uocum 
formosarum, non gobelinorum, et cantus fuit pulcher, 
quamquam alienus atque insolitus, ut non consolarentur, 
sed e partibus illis cum quantis uiribus, quae eis 
superfuerunt, se agerent. 



duos post dies, inuenerunt semitam deorsum tendere, et 
mox in ualle ingentium quercuum paene plena adfuerunt. 

“estne nullus finis huius siluae exsecrabilis?”Thorinus 
inquit, “arbor alicui ascendenda est qui, capite eius 
sublato super tectum, circumspiceret, solus modus est 
eligere arborem procerissimam, quae semitae imminet.” 

sane “alicui” Bilbonem significauit. eum elegerunt, 
quod, ut ascensor usui sit, caput suum tollendum est super 
folia superiora, ergo illum satis leuem esse oportet ut rami 
excelsissimi atque tenuissimi illum ferant, arbores 
ascendendae numquam misero Domino Bagginsi usu 
uenerant, sed eum in ramos inferiores ingentis quercus, 
quae usque in semitam creuerat, subleuauerunt, et ei 
ascendendum fuit quam maxime potuit, per ramulos tortos 
cum alapis multis in oculum se impulit; uiridis atque 
sordidus a cortice uetere ramorum maiorum factus, et 
magis quam semel lapsus atque in tempore a se susceptus; 
demum, post certamen terribile in loco quo rami commodi 
nequaquam esse uisi sunt, prope uerticem uenit. per omne 
tempus num "araneae in arbore essent et quomodo iterum 
(nisi decidat) descensurus esset demirabatur. 

in fine caput suum super tectum foliorum impulit, et tunc 
sane araneas inuenit. illae autem paruae fuerunt 
magnitudinis usitatae, quae papiliones uenabantur. oculi 
Bilbonis a luce paene caecati sunt, nanos ad eum 
exclamantes a longe infra audire potuit, sed respondere 
non potuit, solum se tenere et coniuere. sol clare lucebat, 



quem solum post longum tempus pati potuit, cum illum 
pateretur, mare glaucum, hic et illic ab aura turbatum, 
circum eum uidit; et ubique sescenti papiliones erant, puto 
eos fuisse generis “*apatura iris”, papilio quidam qui 
uertices quercussiluestris amabat, sed illi quidem purpurei 
non fuerunt, color illis fuit ater, ater sericus-niger sine 
notis uisibilibus ullis. 

diu “apaturas irides” aspexit, et sensu aurae in crinibus 
atque uultu gauisus est; sed demum clamores nanorum, qui 
infra impatientes nunc uerum humum pedibus pulsabant, 
eum de negotio uero monuerunt, inutile fuit, intuitus quam 
maxime potuerit, finem arborum et foliorum in parte 
qualibet non uidere potuit, cor suum, quod ab aspectu solis 
atque sensu uenti leuatum erat, in digitos pedum remeauit: 
ei ad nullum cibi infra redeundum est. 

re uera, ut tibi dixi, non procul a margine siluae 
afuerunt; et si Bilboni ingenium esset ad rem uidendam, 
arbor, quam ascenderat, quamquam procera in ipsa fuit, 
iuxta fundum uallis latae stabat, ut e uertice eius arbores 
circum margines omnes ingentis crateris tumescere uisae 
essent, neque ille quousque silua extenderetur uidendo 
exspecaret. nihilominus rem non uidit, et desperationis 
plenus descendit, demum ad fundum iterum peruenit, rasus, 
calidus atque miserabilis, neque, cum illuc aduenisset, 
aliquid in caligine infra uidere potuit, nuntius eius effecit 
ut ceteri tam miserabiles quam ille fierent. 

“silua ubique et ubique et ubique in omnibus partibus 



extenditur! quodcumque agemus? et quid usus est mittendi 
hobbitum?” clamauerunt, sicut ille in culpa esset, 
papiliones nihili putauerunt, et, cum de aura amoena, quam 
sentire non potuerunt quod ad ascendendum grauiores 
fuerunt, illis dixisset, modo iratiores facti sunt. 


illa nocte, frusta ultima atque micas cibi ederunt; et mane 
proximo cum experrecti essent primo animaduerterunt se 
etiam esurienter esurire, et secundo pluere, guttis hic et 
illic grauiter cadentibus in solum siluae, quae res modo 
eos monuit etiam sitienter sitire, sed non effecit ut 
releuarentur: non sitim terribilem leuare potes astando sub 
quercibus giganteis et exspectando guttam fortuitam quae 
in linguam tuam decideret, frustum solum consolationis a 
Bombure casu uenit. 

qui, repente experrectus, caput suum radens surrexit. ubi 
esset, nec quare se esse adeo esuriens sentiret, nequaquam 
intellexit; nam omnium rerum, quae acciderant cum iter 
illo mane Maio iampridem incepissent, oblitus est. 
conuiuium apud hobbitum fuit nouissima res quam ille 
meminerat, et uix potuerunt facere quin fabulae eorum de 
multis facinoribus, quae ex quo tempore susceperant, 
crederet. 

cum nihil cibi esse audiuisset, consedit et lacrimauit, 
nam sensit se infirmissimum atque instabilem in cruribus 
esse, “quare umquam experrectus sum?” clamauit. 
“somnia tam pulchra habebam, somniabam me ambulare in 



silua similis huic, modo a facibus in arboribus atque 
lucernis e ramis pendentibus atque ignibus humi 
illuminata; ibi magnum conuiuium agitabatur, per aeternum 
agitabatur, rex siluestris aderat, corona foliata, et ibi erat 
cantus iocosus, neque illa edenda et bibenda numerare aut 
describere poteram” 

“tibi non opus est conari,” Thorinus inquit, “re uera, si 
de aliquo loqui non potes, te tacere oportet, tibi iam satis 
irati sumus, si non experrectus sis, te cum somniis fatuis 
tuis in silua reliquerimus; non est iocus te ferre, etiam post 
hebdomades cibariorum paruorum.” 

nunc non potuerunt facere quin, cingulis circum uentres 
inanes cinctis et sarcinis saccisque inanibus sublatis, 
pedibus fessis progressi sint sine magna spe quadam ad 
finem aduenturos esse antequam iacuerint et fame enecati 
erunt, quam rem per illum diem agitabant, lentissime atque 
defessi progredientes; dum Bombur clamitat crura sua 
ipsum non ferre, et se iacere atque dormire uelle. 

“minime, noli id facere!” inquiunt, “crura tua partem 
suam tollant, te satis longe tulimus.” 

nihilominus subito recusauit se gradum unum longius 
iturum esse, et humi se deiecit. “pergite, si debetis,” 
inquit, “ego hic solum iacebo et dormiam et de cibo 
somniabo, si eum habere a modo altero non possum, spero 
se numquam experrecturum esse iterum” 

ipso tempore Balinus, qui paulo in fronte fuit, 
exlamauit:“quid erat illud? putaui me fulgorem quemdam 



lucis in silua uidere.” 

omnes aspexerunt, et fulgorem rubrum, qui longe abesse 
uidebatur, in tenebris uiderunt; tum alius et alius iuxta 
illum exsiluit. Bombur etiam surrexit, et tum maturauerunt, 
nil morantes num ibi trolla an gobelini sint, lux in fronte 
eorum et ad sinistram semitae fuit, et demum cum ad 
locum aequum cum illa peruenissent, manifestum esse 
uisum est faces atque ignes sub arboribus flagrare, sed 
longissime a uia sua. 

“uidetur somnia mea fieri uera,” Bombur cum flatibus a 
tergo appropinquans anhelauit, qui in siluam ad luces 
sequendas directe irruere uolebat. ceteri autem 
admonitionum magi et Beornis nimium meminerant. 

“conuiuium non usui fuerit, si ex quo uiui numquam 
redibimus,” Thorinus inquit. 

“sed sine conuiuio non multum longius uiuemus, 
nihilominus,” Bombur inquit, cui Bilbo uehementer 
consensit, de re inter se diu disputabant, donec tandem 
secum consenserunt fore ut duo exploratores emitterentur, 
qui prope luces reptarent ad plura de illis quaerenda, sed 
tum de quibus mittendis non consentire potuerunt: nemo 
anxius esse uisus est qui rem periclitari uoluit, ne amissus 
fieret neque umquam amicos suos rursus inueniret. in fine, 
admonitionibus exceptis, esuritio rem pro illis decidit, 
quod Bombur omnia bona, quae secundum somnium eius 
apud conuiuium siluestre edebantur, describebat; itaque 
omnibus e semita egressis una in siluam se demiserunt. 



postquam multum reptauerunt atque serpserunt, truncos 
circumspexerunt atque in apertum intuiti sunt, in quo 
arbores nonnullae decisae erant et humus exaequatus erat, 
ibi erant multi, homines qui dryades esse uisi sunt, uiridi 
atque fiiluo uestiti qui in anulis secatis arborum decisarum, 
quae in circulo magno fuerunt, sedebant, erat ignis in 
medio et faces arboribus nonnullis circum alligatae sunt; 
sed res splendidissima omnium uidenda: edebant atque 
bibebant atque iocose ridebant. 

odor carnum assarum adeo dulcissimus fuit ut, non 
morati ad inter se consulendum, omnis quisque surgeret et 
properanter prorsus in anulum properaret, cum sententia 
una de cibum aliquem obsecrando, cum primum primus in 
apertum ingredi erat, quam luces omnes sicut a magia 
exstingebantur. aliquis ignem calcauit, qui in missilibus 
scintillarum micantarum ascendit tum euanuit. in tenebris 
omnino sine luce amissi sunt, neque alius alium etiam 
inuenire poterat, non diu sane, postquam in caligine 
furiose errauerunt, super stipites cadentes, in arbores 
crepitu incidentes, et clamitantes et exclamantes donec 
omnia in silua per milia passuum illis excitanda sunt, 
demum se colligere in globo et tactu se numerare 
potuerunt, ex quo tempore, sane, in qua parte semita esset, 
omnino obliti erant, et sine spe, usque ad mane saltem, 
amissi sunt. 

non facere potuerunt quin in illo loco ipso per noctem 
considerent; neque etiam humi frusta cibi quaerere ausi 



sunt, nam timuerunt ne iterum separarentur, sed non diu 
iacebant, et Bilbo solummodo dormitabat, cum Dorius, qui 
primum uigilias agitauit, susurro magno dixit: 

“illic luces iterum nitescunt, et plures quam umquam.” 
omnes exsiluerunt, illic, sane, non longe aberant, centum 
luces coruscabant, et uoces et risus clarissime audiuerunt. 
ad illas in una linea, quisque tergum huius, qui in fronte 
fuit, tangens, lente reptauerunt. cum prope 
appropinquauissent, Thorinus inquit: “hoc tempore nolite 
prorsus properare! nemo e latebris moueat donec dixi, 
primo Dominum Bagginsem solum mittam, qui cum illis 
loquatur, illi eum non timebunt - (“egone illos?” cogitauit 
Bilbo) - et praeterea spero illos ei non malum daturos 
esse.” 

cum ad marginem circuli lucum aduenissent, Bilbonem 
a tergo repente pepulerunt, antequam ille tempus ad 
anulum suum induendum habuit, in fulgorem plenum ignis 
atque facum incidit, res inutilis fuit, omnes luces iterum 
exstinguebantur et tenebrae totae deciderunt. 

si difficile fuerat se colligere ante, hoc tempore multo 
peius fuit, et nequaquam hobbitum inuenire potuerunt, 
quandocumque se numerabant, summa fuit tredecim solum, 
clamitabant et exclamabant: “Bilbo Baggins! hobbite! tu 
hobbite perdite! heus! hobbite! te confunde, ubi es?” et 
cetera illius generis, sed responsum erat nullum. 

illi spem relicturi, cum Dorius casu eum inuenit. in 
tenebris trans aliquid, quod esse stipitem putauit, inciderat 



et inuenit id esse hobbitum, procumbentem atque grauiter 
dormientem, quem multo quassauerunt ad eum excitandum, 
qui cum experrectus esset nequaquam delectatus est. 

“somnium tam pulchrum somniabam,” tremuit, “de cena 
sumptuossima.” 

“di immortales! ille sicut Bombur factus est,” inquiunt, 
“noli dicere nobis de somniis, cenae-somniorum non usui 
sunt, neque eas partire possumus.” 

“illae sunt optimae, quas in hoc loco horrido 
probabiliter habebo,” mussauit ille dum iuxta nanos iacet 
et dormire denuo conatur ut somnium suum iterum inueniat. 

sed illae non fuerunt in silua ultimae luces, serius cum 
nox certe senesceret, Kilius, qui tum uigilabat, uenit ut eos 
rursus excitaret, dicens: 

“est fulgor uerus lucis, qui inceptus non longe abest - 
sescentae faces atque ignes multi repente atque a magia 
incendendi sunt, et cantus atque lyras au scultate!” 

postquam paulisper iacuerunt et audiuerunt, inuenerunt 
se desiderio propius mouendi non resistere posse, ut 
denuo auxilium petere conarentur, rursus exsiluerunt; et 
hoc tempore res calamitose euenit. conuiuium quod nunc 
uiderunt amplius erat atque magnificentius quam ante; et in 
capite ordinis longi epulonum rex siluestris, cum corona 
foliata super crines aureos, sedebat, sicut Bombur figuram 
in somnio suo descripserat, dryades poculos a manu ad 
manum et trans ignes tradebant, et aliqui lyras pulsabant et 
multi canebant, crines nitentes floribus circumplexi erant; 



gemmae uirides atque albae in iugulis atque cingulis 
eorum fulgurabant; et facies et cantus hilaritatis pleni 
erant, qui cantus erant magni atque clari atque pulchri, in 
medium quorum Thorinus egressus est. silentium in medio 
uerbo totum descendit, luces exstinguebantur, ignes in 
fumos nigros exsiliebant, cineres atque fauillas in oculos 
nanorum inerant, et silua rursus clamore eorum atque 
clangoribus implebatur. 

Bilbo inuenit se circum atque circumcursare (ut putabat) 
et exclamitare atque exclamitare: “Dori, Nori, Ori, Oine, 
Gloine, Fili, Kili, Bombur, Bifur, Bofur, Dwaline, 
Thorine Scutumquerceum,” dum homines, quos nec uidere 
nec sentire poterat, circum eum se eodem modo gerunt 
(cum “Bilbo!” subinde iniecto). clamores autem ceterorum 
longius atque hebetius constanter fiebant, et quamquam 
paulo post in ululatus atque clamores auxilium petentes 
procul mutare ei uisi sunt, demum omnis sonitus omnino 
subsedit, et solus in silentio toto atque tenebris 
relinquebatur. 


quod momentum temporis fuit unum eius miserrimorum, 
mox autem in animo constituit se non temptaturum esse 
aliquid facere donec dies cum aliqua luce pauca aduenerit, 
et rem esse omnino inutilem inepte errare, ut fessus sine 
spe ientaculi ad eum recreandum fieret, itaque ipse cum 
tergo ad arborem consedit, neque tempus fuit ultimum in 
quo de foramine-hobbito, quod longissime afuit, cum 



cellis eius pulchris cogitauit. dum de larido ouisque et 
pane tosto butyroque attente cogitat, sensit nescio quid 
eum tangere, aliquid quasi linea fortis tenaxque ad manum 
sinistram erat, et, cum mouere temptauisset, crura sua esse 
iam in materia eadem inuoluta inuenit, ut surgens 
decideret. 

tunc magna aranea, quae eum dormitantem alligando 
occupata erat, a tergo eius uenit et in eum impetum fecit, 
ille solum oculos ferae uidere potuit, sed crura eius 
hirsuta sentire potuit ut fila sua abominanda circum atque 
circum eum uoluere contendebat, feliciter mentem in 
tempore receperat, mox nequaquam se mouere potuerit, 
nihilominus, acriter pugnandum est antequam se liberauit. 
feram manibus suis reppulit - quae eum uenenare 
conabatur ut ille tacitus esset, sicut araneae paruae cum 
muscis agunt - donec ensem meminerat quem eduxit, tunc 
aranea resiluit, et ille tempus habuit ut secando crura sua 
liberaret, post illam rem, uicissim impetum fecit, aranea 
illis, quae tales aculeos ferebant, manifeste non assueta 
est, aut celerius effugerit, antequam illa euanescere potuit, 
Bilbo illam aggressus ense in oculos ipsos fodit, tum illa 
insaniuit et saliebat et saltabat et crura motibus 
horribilibus iactabat, donec ille eam ictu altero necauit; 
tum decidit et nihil plura perdiu meminerat. 

cum mentem recepisset, lux solita hebes glauca circum 
eum erat, aranea mortua iuxta eum iacebat, et ensis nigro 
maculatus est. nescio quomodo Domino Bagginsi multum 



retulit se ipsum solum in tenebris, sine mago aut nan is aut 
aliquibus adiuuantibus, araneam necauisse. sensit se 
hominem mutatum esse, multum ferociorem atque 
audaciorem, uentro inani non excepto, dum ensem in 
graminibus tersum in uaginam recondit. 

“nomen tibi dabo,” inquit, “et te appellabo Aculeus .” 
postea ad explorandum progressus est. silua fuit torna 
atque tacita, sed plane primum quaerendi fuerunt amici, 
qui probabiliter non longe afuerunt, nisi captiui a 
dryadibus (aut a malis) facti erant. Bilbo putauit clamando 
rem fieri periculosam, et perdiu stetit cogitans in quo loco 
semita esset et quo primum iret ad nanos quaerendos. 

“o, quare consilium Beornis non memineramus, atque 
Gandalphi!” lamentatus est. “in quanta turba nunc nos 
insumus! nos! solum uolo esse nos; esse solus est res 
horribilis.” 

in fine coniecturam tam bene fecit quam optime potuit 
de parte e qua clamores auxilium petentes in nocte uenerat 
- et forte fortuna (cum portione bona cuius natus erat) 
magis minusue recte coniecit, ut uidebis. re in mente 
composita, reptauit quam callidissime potuit, in silentio 
hobbiti sunt callidi, praecipue in siluis, ut iam tibi dixi; 
porro, antequam egressus est Bilbo anulum induerat, 
quamobrem araneae eum, dum appropinquat, nec uidit nec 
audiuit. 

fiirtiue aliquamdiu progressus erat, cum locum umbrae 
densae nigrae, locum nigrum etiam in illa silua, quasi 



maculam mediae noctis, quae numquam detersa erat, in 
fronte animaduertit. propius appropinquans, uidit illum a 
telis, alia cum alia in tergo et supra et implicata, factum 
esse, subito etiam uidit araneas adesse ingentes atque 
horribiles, quae in ramis super eum sedebant, et anulus aut 
nullus anulus, metu tremuit ne eum inuenirent. post 
arborem stans, eas aliquamdiu aspectabat, et tum in 
silentio atque quiete siluae intellexit illas feras foedas 
inter se loqui, uoces suae erant quasi stridor atque sibilus 
tenuis, sed multa uerba, quae dicebant, intellegere poterat, 
de nanis loquebantur! 

“acriter pugnatum est, sed operae pretium fuit,” una 
inquit, “quam foedae atque densae pelles eorum sunt, sane, 
sed spondebo ius bonum intus esse.” 

“cenam quidem bonam facient, post aliquamdiu 
pependerint,” alia inquit. 

“nolite illos nimis longe suspendere,” tertia inquit, “non 
tam pingues quam illos esse oportuerit, recens non satis 
bene uescebantur, ut coniciam.” 

“illos necate, dico,” quarta sibilauit: “necate illos nunc 
et mortuos paulisper suspendite.” 

“sunt mortui nunc, ut puto,” prima inquit. 

“non sunt, modo unum agitantem uidi, modo nunc 
expergiscentem, ut puto, post somnium puuulch-rissimum. 
quemuobis monstrabo.” 

his dictis, una aranea pinguis secundum funem cucurrit 
donec ad duodecim fasces in ordine a ramo alto pendentes 



peruenit. Bilbo horruit, nunc eos, qui in umbris 
dependebant, primum animaduertit, se pedem nani ex 
fundo fascium aliquorum eminentem uidere, aut hic et illic 
uerticem naris aut partem barbae uel cuculli. 

ad pinguissimum fascium illorum aduenit aranea - “est 
miser Bombur, certe,” Bilbo putauit - et narem, quae 
eminebat, dure momordit, fuit intrinsecus strido r surdus, 
et digitus pedis exsurrexit et araneam recte atque dure 
calcitrauit. Bombur adhuc uiuus erat, fuit sonitus quasi 
follis flaccidus calcitratus, et aranea irata e ramo excidit, 
modo in tempore se a fila sua prehendens. 

ceterae riserunt, “rectissimus fuisti,” inquiunt, “caro est 
uiua et calcitrans!” 

“illius finem faciam mox,” aranea irata in ramum iterum 
ascendens susurrauit. 


Bilbo intellexit tempus aduenire in quo aliquid sibi 
agendum est. feras appropinquare non potuit, nec aliquid 
ad emittendum habuit; sed circumspiciens uidit in hoc loco 
multa saxa esse iacentia in quo nunc paruus alueus siccus 
esse uisus est. Bilbo saxo ictu satis certo utebatur, et non 
post multo unum leue in figura ouis inuenit, quod ad 
manum arcte accomodatum est. dum puer se exercere solet 
in iactando saxa ad aliqua, donec cuniculi et sciuri, et 
etiam aues, si eum pronum uiderunt, a uia eius celerius 
quam fulgur abierunt; et etiam dum uir tempus impendit in 
disco *ludendo, tela iactendo, sagittas ad uirgam 



emittendo, globulorum lusoriorum lusu, trunculorum 
nouem*lusu, et alteris lusibus quietis generis de 
intendendo iactendoque - re uera multa agere, praeterea 
coronas fumi emittere, aenigmata dicere, et coquere, 
poterat, de quibus nihil temporis mihi fuerat ut tibi 
narrauissem. nunc nihil temporis est. dum saxa tollit, 
aranea ad Bomburem peruenerat, qui mox mortuus sit. tum 
maxime, Bilbo iecit. saxum ictu araneam in capite 
percussit, quae sensibus ablatis ex arbore in humum cum 
alapa, omnibus cruribus tortis, decidit. 

saxum proximum stridens per magnam telam pertransiit, 
funiculos frangens atque araneam in medio depellens, ictu 
mortuam, post illam rem, colonia aranearum ualde 
commota est, quae, mihi licet tibi dicere, nanorum 
paulisper oblitae sunt. Bilbonem uidere non potuerunt, sed 
de parte, qua saxa ueniebant, bene conicere potuerunt, 
celerius quam fulgor ad hobbitum currentes atque 
pendentes aduenerunt, fila longa ubique eicientes, donec 
aer laqueorum undulatorum plenus esse uisus est. 

Bilbo tamen mox in loco altero elapsus est. in animo 
habuit araneas furiosas longius et longius e nanis ducere, 
si potis; efficere ut illae curiosae atque commotae atque 
iratae semel essent, cum circa quinquaginta ad locum, in 
quo ille ante steterat, abissent, in illas plura saxa iecit, et 
in alteras, quae in tergo constiterant; tum inter arbores 
saltans cantus cantare coepit ut illae efferarentur et eum 
sequerentur, et porro ut nani uocem eius audire possent. 



haec sunt quae cantabat: 


aranea uetusta pigra, 
in arbore deducens fila! 
non uides me, obesa! 

Arachne! Arachne! 
desiste, desiste, 
nunc nere, atque me uestiga! 

aranea rustica stulta, 
aranea rustica crassa, 
non spectas me, fatua! 

Arachne! Arachne! 
deorsum descende! 
non prendis me dum sursum, stulta! 

non optime facta, fortasse, sed te recordari oportet eum 
coactum esse ut ipse illa in puncto temporis difficillimi 
fingeret, quae nihilominus effecerunt quae ille facere 
uoluit. dum cantat, plura saxa iacebat et humum pede 
pulsabat, paene omnes araneae in illo loco eum persecutae 
sunt: aliae humi deciderunt, aliae secundum ramos ruerunt, 
ab arbore ad arborem se iactauerunt, uel funes nouos trans 
spatia tenebrosa iecerunt. ad sonitum eius properabant 
celerius quam ille opinatus erat, fuerunt ualde iratae, saxis 
omnino exceptis, nullae araneae placebat ut Arachne 
appellaretur, et rustica sane est alicui contumelia. 

ad locum nouum festinauit Bilbo, sed nonnullae araneae 



iamnunc in partes diuersas in nemore, in quo habitabant, 
cucurrerant, et nendo telas trans spatia omnia inter truncos 
arborum occupatae sunt, mox hobbitus in saepe densa 
earum circum eum illaqueatus esset - quae res, saltem, 
consilium aranearum fuit. Bilbo in medio uenatium atque 
nentium insectorum stans, timore omisso, cantum nouum 
coepit: 


Ignauaque Insanaque 
quae frustra nunc constringunt me, 
quam dulcis sum sucosusque, 
nequitis inuenire me! 

improba musca ego sum, 
en pigra pinguis agedum, 
etiam liber semper sum, 
inane est araneum! 

his dictis, se uertit et inuenit spatium ultimum inter duas 
arbores proceras cum tela clausum fuisse - sed feliciter 
non tela ordinaria, modo magna fila bis-densati funis 
aranei rursum prorsum a trunco ad truncum properanter 
texta, ense paruo destrincto, fila consecauit et cantans 
egressus est. 

araneae ensem uiderunt, quamquam non puto illas 
intellegere quod esset, et statim omnis turba earum 
secundum terram atque ramos, cruribus hirsutis 
agitantibus, forcipibus textoribusque crepitantibus, oculis 



prosilientibus, spumae iraeque plena, festinanter hobbitum 
persecuta est. in siluam eum secutae sunt donec Bilbo 
quatenus ierat ut ausi est. tum magis furti m quam mus 
rediit. 

se minimum temporis habere sciuit, antequam araneae, 
taedio affectae, ad arbores redierunt ubi nani pendebant, 
qui, interim, eripiendi ei sunt, ascendere in ramum longum, 
ex quo fasces pendebant, fuit pars pessima officii, non 
puto, si feliciter aranea funem dependentem non 
reliquisset, eum perfecturum fuisse rem; auxilio cuius, 
quamquam manui eius adhaesit atque ei nocuit, enixus est 
- modo ut obuiam iret araneae ueteri pigrae malae corpore 
pingue, quae ad captiuos custodiendos remanserat, et in 
uellicando quos occupata erat ut quem suci plenissimum 
ad edendum cognosceret, illa de conuiuium incipiendo 
cogitauerat dum ceterae absunt, sed Dominus Baggins 
festinabat, itaque antequam aranea quid ageretur intellexit, 
aculeum eius sensit et e ramo mortua deuoluit. 

proximum officium Bilbonis fuit nanum soluere, quid 
acturus est? si filum, quod illum suspendebat, secaret, 
miser nanus ad terram longius infra collaberetur. 
secundum ramum se sinuans (quae res effecit ut omnes 
nani saltarent et uibrarent sicut fruges maturae) ad fascem 
primum peruenit. 

“Filius uel Kilius,” a uertice cuculli caerulei e summo 
eminentis putauit. “ueri simile est Filium esse,” a uertice 
naris longae a filis torquentibus extrusae putauit. se 



inclinando effecit ut plurima fila fortia atque tenacia, quae 
illum circum et circumligauerunt, secaret, et tunc quidem, 
calcitrans atque nitens, plurima pars Filii emersit, me 
paenitet dicere Bilbonem uero ridere aspectum huius, qui 
bracchia atque crura rigida agitabat dum in neruo araneo 
sub alis suis saltat, sicut quoddam oblectamentum iocosum 
liberorum in filo metallico se mouens. 

nescio quomodo Filius ramum attigit, et tum, quam 
optime potuit, Bilbonem adiuuit, quamquam sentiebat se 
esse ualde nauseabundum atque aegrum propter uenenum 
araneum et per plurimam noctem atque diem proximum 
pendentem circum et circumuolutum per narem solam 
spirantem, perdiu conatus est antequam materiam foedam 
ex oculis atque superciliis remouere potuit, et de barba 
sua, plurimam exsecare coactus est. nihilominus, inter se 
unum nanum primum tum alium subducere coeperunt quos 
ictibus liberauerunt. nemo melior sanitate erat quam 
Filius, et aliqui peiores erant, alii omnino spirare uix 
poterant (nares longae aliquando usui esse uides) et alii 
magis uenenati sunt. 

in hoc modo Kilium, Bifurem, Bofurem, Dorium et 
Norium liberauerunt. miser Bombur adeo defessus est - 
fuit pinguissimus itaque uellicatus atque fodicatus erat - ut 
e ramo deuolutus crepitu humi, forte in folia, decideret et 
ibi iaceret. etiamnunc quinque nani in fine rami pendebant 
cum araneae, multum irae plenae quam umquam, redire 
coeperunt. 



statim Bilbo ad finem rami, qui trunco arboris proximus 
fuit, uenit et illas, quae sursum reptauerant, reppulit. cum 
Filium liberauisset anulum deposuerat quem iterum 
reponere oblitus erat, itaque nunc omnes balbutire 
sibilareque coeperunt: 

“nunc te uidemus, tu malum animal paruum! te edemus 
et ossa tua et pellem in arbore pendentes relinquemus, 
heia! habetne aculeum? esto, nihilominus eum capiemus, et 
tum eum capite deorsum posito per diem aut duos 
suspendemus.” 

subito Bilbo animaduertit araneas nonnullas 
circumstetisse Bomburem ueterem, et iterum illum 
alligauisse et abstrahere, clamore emisso araneas, quae in 
fronte eius erant, icit, quae celeriter terga uerterunt. in 
medium quarum uacillans secundum arborem usque in 
terra decidit, ensis paruus illis aliquid noui in modo 
aculeorum fuit, qui huc et illuc uibrabatur! qui gaudio 
emicabat ut illas fodicabat, sex necabantur antequam 
ceterae pedem rettulerunt et Bomburem Bilboni 
reliquerunt. 

“descendite! descendite!” nanis in ramis clamauit. 
“nolite sursum in illo loco manere ne retibus caperemini!” 
nam araneas examinantes ascendere omnes arbores 
propinquas et secundum ramos super capita nanorum 
reptare uidit. 

deorsum uacillantes nani descenderunt aut salierunt aut 
deciderunt, omnes undecim aceruati, plurimi ualde tremuli 



et cruribus inutiles fuerunt, ibi demum aderant duodecim, 
misero Bombure numerato, qui a Bifure consobrino atque 
Bofure fratre utrimque fulciebatur; et Bilbo circumsiliebat 
atque Aculeum suum uibrabat; et sescentae araneae oculis 
eminentibus eos circum atque circa atque supra 
aspiciebant, res desperata esse uidebatur. 

tunc proelium commissum est. alii nani cultros 
habuerunt, et alii bacula, et omnes saxa quaerere 
potuerunt; et Bilbo pugionem dryadum habuit, semel atque 
iterum araneae repellebantur, multis necatis, res autem non 
diu continuari poterat. Bilbo paene defessus est; quattuor 
nani solum firme stare potuerunt, qui mox oppressuri 
fuerint sicut muscae fatigatae, iam araneae circum eos 
telas iterum ab arbore ad arborem nere incipiebant. 

in fine, Bilbo de ullo consilio cogitare nequit nisi ut 
rem occultam de anulo nanis diceret, cuius eum 
aliquantulum paenituit, sed fieri non potuit aliter. 

“ego euanescam,” inquit, “araneas deducam, si potero; 
uobis una eundum est in partem aduersam. eo ad sinistram, 
id est iter magis minusue ad locum in quo ignes dryadum 
postremo uidimus.” 

magnum fuit ut illi, capitibus uertiginosis et clamoribus 
et baculorum uerberantibus et saxorum iacientibus, rem 
intellegerent, sed demum Bilbo sensit se non iam morari 
posse - araneae semper se propius circumfundebant, 
subito anulum induit et, nanis ualde stupefactis, euanuit. 
mox sonitus “Ignaua” atque “Arachne” inter arbores ad 



sinistram exstitit, qui araneas ualde uexauit. quae progredi 
destiterunt et aliquae in partem uocis egressae sunt, adeo 
iratae ab “Arachne” sunt ut insanirent, tum Balinus, qui 
consilium Bilbonis melius quam ceteri prehenderat, 
impetum duxit, nani, conferto gradu et saxis infusis, in 
araneas ad sinistram se direxerunt et anulum perruperunt, 
nunc post illos clamor cantusque repente destiterunt. 

nani, desperanter sperantes Bilbonem non captum esse, 
progressi sunt, non satis celerius, tamen, aegri fuerunt 
atque fessi, neque ire potuerunt multo melius quam 
claudicantes et uacillantes, quamquam multae araneae in 
tergo prope fuerunt, aliquando se uertere coacti sunt ad 
pugnandas feras, quae eos consecutae sunt; et iam araneae 
aliquae in arboribus super eos, fila longa adhaerentia 
deicientes, fuerunt. 

res iterum esse malae uidebantur, cum repente Bilbo 
rursus apparuit, atque in araneas attonitas a latere 
improuiso impetum fecit. 

qui “pergite! pergite!” clamauit. “aculeos emittam!” 

itaque id fecit, huc et illuc uibrabat, fila-aranearum 
iciens, crura quarum mutilans, et, cum propius uenissent, 
corpora pinguia fodicans, araneae ira tumidae 
balbutiebant atque spumabant, et maledictos horribiles 
sibilabant, sed Aculeum mortifere pauebant, neque, cum 
ille redisset, prope appropinquare ausae sunt, itaque, illis 
etiam maledicentibus, nihilominus praeda illarum lente 
sed constanter egressa est. res fuit ualde terribilis quae 



per horas permanere uisa est. demum autem, cum Bilbo 
sensisset se manum ad ictum unum plus tollere non posse, 
araneae repente rem reliquerunt, et non iam eos perscutae 
sunt sed repulsae ad coloniam atram redierunt. 

tunc nani animaduerterunt se ad marginem anuli, in quo 
ignes-dryadum adfuerant, aduenisse. nesciuerunt num hic 
esset unus horum quos nocte priore uidissent. aliquid 
autem magiae bonae in locis talibus morari uisum est, 
quae araneis non placuit, nihilominus, hic lux fuit uiridior 
et rami minus densiores atque minaciores, et requiescere 
atque respirare potuerunt. 

ibi per tempus nonnullum, anhelantes atque uentum 
emittentes, iacebant. mox autem quaestiones rogare 
coeperunt, omne negotium de euanescendo diligenter 
explicari postulauerunt, et inuentio anuli eos adeo tenuit ut 
aliquando molestiarum suarum obliuiscerentur. Balinus, 
praecipue, institit ut fabula de Gollo, aenigmatibus atque 
omnibus, iterum omnino narraretur, cum anulo in ipso loco 
proprio, sed paulo post, luce deficiente, alias quaestiones 
rogauerunt. ubi essent, et ubi esset semita, et in quo loco 
aliquid cibi esset, et quid proxime agerent? has 
quaestiones semel atque iterum rogabant, et e paruo 
Bilbone exspectare uidebantur ut responsa eis darentur, ex 
quo, illos omnino mutauisse opinionem de Domino 
Bagginse uidere potes, et eum aestimare magno coepisse 
(sicut Gandalphus dixerat illos facturos esse), re uera, illi 
quidem exspectauerunt ut is quoddam consilium mirabile 



ad illos iuuandos produceret, neque modo mussabant, bene 
penitus intellexerunt se omnes mox mortuos fuisse, si 
hobbitus non adfuisset, cui gratias multas egerunt, alii 
etiam surrexerunt et capita ad usque humum ante eum 
demiserunt, quamquam contentione deciderunt, neque 
aliquamdiu in crura iterum surgere potuerunt, ueritate de 
euanescendo cognita nihilominus Bilbonem non admodum 
minoris aestimauerunt; nam cognouerunt eum et ingenia 
nonnulla et felicitatem et anulum magicum - omnia tria 
sunt bona utilissima - habere, re uera, adeo eum 
laudauerunt ut Bilbo sentire coeperit se saltem esse 
aliquantum hominem audacem, quamquam senserit se 
etiam multo audaciorem esse si aliquid cibi fuisset. 

cuius nihil fuit, omnino nihil; nec quisquam satis sanus 
fuit ad aliquid quaerendum aut semitam amissam 
scrutandam semitam amissam! nulla cogitatio altera in 
capite fesso Bilbonis inerat, qui modo sedebat intuens in 
arbores infinitas, quae in fronte erant; et postmodo omnes 
iterum silescebant, omnes praeter Balinum qui longius 
postquam ceteri loqui destiterunt atque oculos clauserunt, 
secum mussabat atque subridebat. 

“Gollum! ego benedicor! ita id est quomodo ille praeter 
me subripuerit, estne? nunc scio! tune modo lente 
reptauisti, Domine Baggins? orbiculi ubique in limen! 
bone Bilbo - Bilbo - Bilbo - bo - bo - bo itaque 
obdormiuit, et perdiu erat quies omnis. 

repente Dwalinus oculo aperto illos circumspexit, “ubi 



est Thorinus,” rogauit. 

ualde obstupefacti sunt, sane, fuerunt solum tredecim, 
duodecim nani atque hobbitus. ubi quidem esset Thorinus? 
quid fortuna mala - magia aut beluae atrae - illi euenisset 
mirati sunt; et in silua amissi iacentes horruerunt, ibi, 
crepusculo deficiente in noctem nigram, singulariter in 
somnum incommodum somniorum horribilium plenum 
obdormiuerunt; et ibi illi nobis relinquendi sunt in 
praesenti, adeo aegri atque defessi ut uigiles non ponerent 
nec uicissimuigilias seruarent. 

Thorinus multo celerius captus erat quam ceteri, 
recordarisne Bilbonem, dum in circulum lucis graditur, 
sicut stipitem obdormire? proximo tempore fuerat 
Thorinus, qui progressus erat, et qui lucibus exstinctis 
incantatus sicut saxum deciderat, omnes sonitus nanorum 
in nocte amissorum, clamores quorum ut araneae eos 
capiebant atque alligabant, et proximo die omnes sonitus 
proelii, inauditi eum praeterierant, tum Dryades-Siluestres 
ad eumuenerant, atque eum alligatum abstulerant. 

homines, qui epulabantur, sane Dryades-Siluestres 
erant, quae non sunt gens mala, fortasse in culpa sunt quod 
alienis non credunt, quamquam magia illarum fortis erat, 
etiam illis in diebus cautae erant, a Dryadibus-Altis 
Occidentis distulerunt, et magis infestiores et minus 
sapientiores erant, nam plurimae (cum cognatis in collibus 
montibusque sparsis) ab antiquis generibus, quae 
numquam ad Fata in Occidente uenerunt, ortae sunt, il lue 



Dryades-Clarae et Dryades-Profundae et Dryades- 
Maritimae uenerant atque per saecula habitabant, et 
pulchriores et sapientiores et doctiores factae sunt, et 
magiam suam et artem astutam in res pulchras atque 
admirandas fabricando reppererant, antequam aliae in 
Orbem Latum reuenerunt. in Orbe Lato Dryades-Siluestres 
in crepsuculo Solis nostri atque Lunae moratae sunt, sed 
stellas optime dilexerunt; et in siluis magnis, quae in terris 
nunc amissis procerae creuerant, errabant, saepissime 
iuxta margines siluarum habitabant, e quibus aliquando 
effugere poterant ad uenandum uel equitandum et 
currendum trans terras apertas sub luce lunae aut stellis; et 
post aduentum hominum ad umbras crepusculumque magis 
reuersae sunt, nihilominus, dryades erant et sunt, id est 
Homines Boni. 

hoc tempore, in antro magno milia passuum nonnulla 
intra marginem Mirksiluae ad latus eius orientale, rex 
earum maximus habitabat, ante ianuas cuius ingentes 
saxeas flumen e cacuminibus siluae excurrebat tum 
praeterfluebat et in paludes ad imum terrarum altarum 
siluestrium effluebat, hoc antrum magnum, ex quo 
innumera minora in lateribus omnibus aperta sunt, longe 
sub terra se insinuauit et meatus multos habuit atque aulas 
latas; sed clarius et sanius fuit quam domus ulla 
gobelinorum, neque tam profundum nec tam periculosum, 
re uera, subiecti regis plerique in siluis apertis habitabant 
atque uenati sunt, et domus uel tuguria humi et in ramis 



habuerunt, fagi illis optime placuerunt, antrum regis fuit 
regia sua, et thesauri sui arx, et ciuium castra contra hostes 
eorum 

fuit quoque captiuorum eius carcer. itaque Thorinum ad 
antrum traxerunt - nequaquam leniter, nam nanos non 
amauerunt et putauerunt eum esse hostem, in diebus 
antiquis bella cum nanis nonnullis gestae erant, quos de 
furto thesauri sui accusauerant. modo aequum est dicere 
nanos rem aliter habuisse, et dixisse se modo abstulisse 
quod illis debitum fuisset, nam regem-dryadum cum illis 
pactum esse ad fabricandum aureum suum atque argentum 
rudem, et postea recusauisse illis pecuniam soluere, rex- 
dryadum infirmitatem animi habuit, qui scilicet cupidus 
thesauri fuit, praecipue argenti atque gemmarum albarum; 
et quamquam arceruus eius diues fuit, ille semper plurimi 
cupidus fuit, quia non iam tantum thesaurum habuit 
quantum alteri ueteres dominidryadum populus eius nec 
fodinas fodit nec metalla aut gemmas fabricauit, nec 
mercatura aut agri cultura multo usus est. omnis nanus 
omnia illa bene cognouit, quamquam gens Thorini in pugna 
uetere, de qua dixi, non implicata est. ergo Thorinus, cum 
incantamentum ab eo remotum esset et reuixisset, iratus est 
quod illi eum male tractauerunt; et porro constituit ut nulla 
uerba de auro aut gemmis ex eo traherentur. 

rex ad Thorinum, cum ille apud eum productus esset, 
seuere spectauit et quaestiones multas illi rogauit. 
Thorinus autem modo dictitabat se esurientem esse. 



“quare tu et gens tua ter impetum facere in populum 
meum epulantem conati sunt?” rex rogauit. 

“in illos impetum non fecimus,”Thorinus 
respondit;“uenimus ut fidem obsecraremus, quod 
esurientes eramus.” 

“ubi sunt amici nunc, et quid agunt?” 

“nescio, sed puto in silua esurientes esse.” 

“quid in silua agebatis?” 

“cibum atque potionem quaerebamus, quod esurientes 
eramus.” 

“sed quid uos in siluam primum duxit?” rex iratus 
rogauit. 

his dictis Thorinus os clausit neque uerbum alium dixit, 
“esto!” rex inquit, “eum auferte et eum seruate, donec 
ad ueritatem dicendam inclinatus erit, etiamsi centum 
annos manserit.” 

tum dryades lora ei imposuerunt, atque eum in uno antro 
imo, ianuis ligneis fortibus, incluserunt et eum reliquerunt, 
cui cibum atque potionem, copiam utriusque, si non puram, 
dederunt; nam Dryades-Siluestres non fuerunt gobelini, et 
hostibus etiam pessimis, cum illos cepissent, satis bene 
utebantur, araneae ingentes fuerunt animalia solum quae 
immisericordes tractare solebant. 

ibi in carcere regis miser Thorinus iacebat et, postquam 
non iam pro pane atque carne atque aqua gratus fuit, quid 
amicis infelicibus factum esset mirari coepit, mox rem 
cognouit; quae res est capitis proximis et inceptus 



facinoris alterius in quo hobbitus iterum se utilem esse 
monstrauit. 

postridie diei proelii cum araneis Bilbo et nani desperati 
se extremo tempore nixi sunt ad exitum quaerendum 
antequam fame sitique enecati fuerint, surrexerunt et in 
partem, qua octo e tredecim eorum coniecerunt semitam 
esse, titubauerunt; sed numquam cognouerunt num recte 
coniecissent. talis dies, qualis umquam in silua fuit, rursus 
in nigritiam noctis cadebat cum repente lux facum 
multarum sicut sescentarum stellarum rubrarum circum eos 
inflammabatur. Dryades-Siluestres cum arcibus atque 
hastis exsiluerunt et nanos desistere iusserunt. 

de pugnando non cogitauerunt. etiamsi nani in tali statu 
non fuerint se re uera capi gauisi esse, cultri parui - arma 
sola quae possederunt - contra sagittas dryadum, quae 
oculum auis noctu icere potuerunt, non usui fuerint, itaque 
modo statim destiterunt atque consederunt atque manserunt 
- omnes praeter Bilbonem, qui anulo induto ad latus unum 




celeriter lapsus est. quamobrem, cum dryades nanos in 
linea longa, alius post alium, alligauissent et eos 
numerauissent, hobbitum nec umquam inuenerunt nec 
numerauerunt. 

neque, dum captiuos in siluam deducunt, eum, qui longe 
post lucem facum suarum ambulabat, audiuerunt nec 
senserunt, oculi cuiusque nanorum obligati sunt sed id non 
magni interfuit, nam etiam Bilbo, qui oculis uti potuit, 
locum quo ibant uidere non potuit, neque is, praeterea, 
neque alii locum, a quo inceperunt, sciuerunt. Bilbo quam 
maxime potuit nixus est ut faces subsequeretur, nam 
dryades nanos, aegros tamen atque fessos, ire cogebant 
quam celerrime potuerunt, rex illos festinare iusserat. 
repente faces destiterunt, et hobbitus modo tempus habuit 
ut illos interciperet antequam pontem transire coeperunt, 
qui pons trans flumen ad ianuas regis tetendit, aqua atra 
atque celer atque fortis subter fluebat; et in extremo portae 
fuerunt ante os antri ingentis, quae in latus decliuis 
arboribus tecti tetendit, ibi magni fagi usque ad ripam 
uenerunt, donec pedes sui in riuo fuerunt. 

.Porta Rex-dryadum. 

dryades captiuos trans pontem pepulerunt, sed Bilbo in 
tergo haesitauit. aspectus oris specus omnino non ei 
placuit, et constituit in animo ut amicos non relinqueret 
modo in tempore ut ad calces dryadum nouissimarum 
transiret antequam magnae portae regis post illas cum 
sonitu clausae sunt. 

intrinsecus meatus luce rubra facum illuminabantur, et 
custodes-dryades cantabant dum iter secundum semitas 
flectentes, transeuntes atque resonantes faciunt, quae 
semitae illis ciuitatum-gobelinorum non similes fuerunt; 
fuerunt autem minores, minus profundae sub terra, et aeris 






























sanioris plenae, in magna aula cum columnis e lapide uiuo 
dolatis in sella ligni sculpti sedebat Rex-dryadum. in 
capite cuius fuit corona baccarum atque foliarum 
rubrarum, nam autumnus rursus aduenerat. in manu sua 
baculum querceum sculptum tenebat. 

captiui ad eum deferebantur; et quamquam ille uultu 
toruo eos aspexit, suis dixit ut eos soluerent, nam pannosi 
et defessi fuerunt, “praeterea hic funibus non opus sunt,” 
inquit, “illis olim illatis est nihil egressus e ianuis magicis 
meis.” 

diu et acute nanos de rebus eorum gestis atque quo irent 
atque unde uenissent interrogabat; sed paulum plus nuntii 
ex eis quam e Thorino recepit, qui morosi et irati fuerunt 
neque etiam urbanitatem finxerunt. 

“quid egimus, o rex?” Balinus inquit, qui natu maiore 
superfuit, “estne nefas in silua amitti, esurire, sitire, ab 
araneis illaqueari? suntne araneae belluae mansuetae aut 
deliciae tuae, si necando eas iratus es?” 

talis quaestio, sane, effecit ut rex iratior quam umquam 
fieret, qui respondit: “est nefas in finibus meis sine 
licentia errare, obliuisciminine uos in regno meo fuisse, 
uos uia, quam populus meus fecit, usos esse? nonne uos 
populum meum in silua ter persecuti estis uexauistisque et 
cum turba sua atque clamore araneas excitauistis? post 
omnem turbationem a uobis factam, quid uos huc ferret 
iure scire uolo, et si id mihi nunc non dicetis, uos omnes in 
carcere includam donec prudentiam decorumque 




didiceritis!” 

tum nanos singulos in cellis singulis poni et cibum atque 
potionem illis dari iussit, sed illos e ianuis carcerum 
paruorum egredi non sini, donec unus minime illorum sibi 
dicere pararet omnia quae se scire uellet. illis autem non 
dixit Thorinum quoque captiuum apud eum esse, quam rem 
Bilbo inuenit. 


miserum dominum Bagginsem! - qui per tempus longum 
fessumque in illo loco habitabat, semper delitescebat, 
numquam anulum auferre audebat, uix dormire audebat, 
etiam in angulis obscurissimis remotissimisque, quos 
inuenire potuit, celatus, se occupandi causa in regia Regis- 
dryadum errare coepit, magia portas clausit, sed 
aliquando, si celer fuit, egredi potuit, copiae Dryadum- 
Siluestrium, ex occasione rege ducente, uenandi causa aut 
ad negotia altera in siluis et in terris ad Orientem agenda, 
aliquando euehi solebant, tum, si Bilbo pernicissimus fuit, 
elabi modo in tergo eorum potuit; nihilominus, fuit res 
periculosa gerenda, plus quam semel ille in ianuis secum 
concrepantibus, ut dryas nouissima praeteribat, paene 
captus est; iter tamen inter illos facere non ausus est 
propter umbram suam (omnino tamen tenuem atque 
uacillantem in luce facum), uel quod timuit ne offenderetur 
et inueniretur. cum egressus esset, quam rem nequaquam 
saepissime fecit, nihil boni fecit, nanos relinquere noluit, 
neque etiam quo in orbis terrarum sine illis iret sciuit. 



dryades uenantes, per omnem tempus in quo afuerunt, 
persequi non potuit, itaque exitus e silua numquam inuenit, 
et miser errans in silua relinquebatur, territus ne se 
amitteret, donec redeundi occasio uenit. extrinsecus etiam 
esuriens fuit, nam nihil uenatoris fuit; sed cum in antris 
fuisset, cibo e cella aut mensa rapto dum nemo adest, 
uictum generis nesciocuius suppeditare potuit. 

“sum similis effractario qui effugere nequit, sed domum 
eandem diem ex die effringere cogitur,” putauit. “haec est 
pars uastissima atque hebetissima omnis huius miseri, 
incommodi facinoris! utinam in foramine-hobbito meo 
iuxta focum calidum meum cum lucerna nitenti essem!” 
porro, saepe uolebat se nuntium auxilii mago mittere 
posse, quae res sane fuit omnino impossibilis; mox 
intellexit quid agendum sit, Domino Bagginsi, solo et 
inopi auxilii, agendum est. 

demum, post hebdomadem aut duas huius generis uitae 
obrependi, custodes aspiciendo sequendoque, et 
quaecumque pericula, quae potuit, faciendo, locum in quo 
quisque nanus capiebatur inuenire potuerat, omnes 
duodecim cellas quorum in partibus diuersis aulae inuenit, 
et post tempus quoddam itinera per aulam optime nouit. 
die quodam ualde admiratus est se excipere custodes 
quosdam loquentes et discere nanum alium quoque in 
carcere esse, in loco praecipue profundo tenebrosoque. 
statim coniecit, sane, hunc esse Thorinum; paulo post 
inuenit se recte coniecisse. demum post difficultates 



multas locum inuenire, ubi nemo adfuit, et cum duce 
nanorum loqui potuit. 

Thorinus adeo miser fuit ut non iam de molestiis suis 
irasceretur et etiam de dicendo regi omnia de thesauro suo 
atque quaesitione cogitare inciperet (quae res 
demonstrauit eum ualde tristem factum esse), cum uocem 
paruam Bilbonis ad claustellum audiuit. uix auribus suis 
credidit, mox tamen certus fuit se non errare posse, et ad 
ianuam uenit ut cum hobbito in latere altero susurrans 
longe loqueretur. 

itaque Bilbo nuntium Thorini ad quemque nanorum 
inclusorum fiirtiue ferre potuit, illis dicens Thorinum 
ducem illorum propinque quoque inclusum esse, et 
mandatum illorum regi a nemine patefaciendum esse, non 
iam, nec antequam Thorinus illos mandauit. nam Thorinus, 
quomodo hobbitus comites eius ab araneis seruauisset 
audiens, bonum animum iterum habuit et rursus constituit 
se a promissis regi portionis thesauri non redempturum 
esse, donec omnis spes effugiendi a uia aliqua euanuerit; 
re uera, donec admirandus Dominus Inuisibilis Baggins 
(quem quidem magni momenti habere incipiebat) cogitare 
de aliquo callido omnino defecerit. 

nuntio recepto, ceteri nani omnino consenserunt, omnes 
putauerunt fore ut portiones suas thesauri (quod ab illis 
suum omnino habebatur, statu ipsorum malo et dracone 
etiam inuicto non exceptis) grauiter laederentur si 
Dryades-Siluestres partem illius postulauerint, et omnes 



Bilboni crediderunt, uides rem effectam esse sicut 
Gandalphus dixerat, partim pro qua ratione, fortasse, 
Gandalphus discesserat atque eos reliquerat. 

Bilbo tamen non sensit se tam bene sperare quam illos, 
non ei placuit quod omnes ei confiderent, et uoluit magum 
adesse, quod inutile fuit: ueri simile fuit omne spatium 
atrum Mirksiluae inter eos esse, consedit atque cogitabat 
atque cogitabat, donec caput suum paene ruptum est, sed 
nullam sententiam claram habuit, unus anulus inuisibilis 
fuit res optima, quae tamen quattuordecim hominibus non 
magno usui fuit, nihilominus, ut coniecisti, in fine amicos 
seruauerunt, et hoc est quomodo effectum est. 

die quodam, Bilbo inquirens atque errans rem 
utilissimam inuenit: portas magnas non esse aditum solum 
in antra, riuus sub parte imarum regionum aulae fluebat, et 
in aliquo loco ulteriore ad orientem, ultra decliue e quo os 
princeps apertum est, Flumini Siluestri iunctus est. ubi hoc 
flumen subterraneum e latere collis exsiliebat, porta- 
aquaria erat, ibi tectum saxeum iuxta summum riui 
descendit, et ex illo cataracta usque ad alueum fluminis 
deici potuit quae aliquem ingressione uel egressione ab 
illa uia prohiberet, cataracta autem saepe aperta est, nam 
multa per portam-aquariam commeabant, si aliquis ab hac 
uia introisset, ille inuenerit se in cuniculo duro, tenebroso 
esse, qui longe in imo collis tendebat; sed in uno loco, ubi 
sub antris transiit, tectum abscisum et "foribus in tabulato 
ingentibus querceis obductum erat, quae sursum in 



apothecas regis apertae sunt, ibi cupae steterunt, atque 
cupae, atque cupae; nam Dryades-Siluestres, praecipue 
rex earum, uino ualde delectatae sunt, quamquam nullae 
uineae in illis partibus crescebant, quod uinum, et cibariae 
aliae, a longe a suis in Meridie, uel a uinetis hominum in 
terris quae longe absunt, ferebatur. 

post unam cuparum maximarum celatus, Bilbo fores in 
tabulato et usum quarum inuenit, et ibi latens, sermonem 
seruorum regis audiens, quomodo uinum et aliae cibariae 
fluminibus aduersis ferebantur, aut trans terram ad Lacum 
Longum, didicit, illic oppidum hominum etiam florere 
uidebatur, in pontibus longe in aquam aedificatum, quod 
hostibus generum omnium, et praecipue draconi Montis, 
praesidio fuit, ex Oppido-Lacus cupae Flumine Siluestri 
aduerso subuehebantur, saepe inter se modo iunctae sicut 
rates contis uel remigiis flumine aduerso subigebantur; 
aliquando in lintres planas imponebantur. 

cum cupae exhaustae essent, dryades illas per fores in 
tabulato iecerunt, et, porta-aquaria aperta, cupae, sursum 
deorsum se mouentes, in riuo effluebant, donec flumine 
secundo longe ad locum, in quo ripa prominuit iuxta 
marginem orientalem ipsum Mirksiluae, ferebantur, illic 
collectae atque inter se iunctae ad Oppidum-Lacus, quod 
iuxta locum stetit, in quo Flumen Siluestre in Lacum 
Longum fluebat, defluebantur. 


aliquando Bilbo sedebat et de hac porta-aquaria cogitabat, 



et miratus est num illa ad amicos liberandos uti posset, et 
demum inceptum periculosum consilii habuit. 

cena captiuis data, custodes secundum meatus exibant, 
lucem facum secum auferentes ut tenebrae ubique essent, 
tum Bilbo "promum regis audiuit, qui ducem custodum 
bene quiescere iubebat. 

“nunc mecum ueni,” ille inquit, “ut tu uinum nouum, 
quod modo aduenit, gustes, per noctem in lignum uacuum 
egerendo de apothecis laborabo, ergo primum bibamus ad 
laborem iuuandum” 

“optime,” dux custodum risit, “tecum gustabo ut uideam 
num id ad mensam regis idoneum sit. hac nocte est 
conuiuium et submittere nugas non satis erit!” 


his auditis, Bilbo ualde commotus est, nam uidit se 
fortunatum esse et occasionem experiendi consilium 
periculosum statim habere, duas dryades secutus est, 
donec illae apothecam paruam introierunt et ad mensam, in 
qua duae lagonae magnae positae sunt, consederunt, mox 
bibere atque iucunde ridere coeperunt, fortuna generis 
insoliti Bilboni illo tempore fuit, uinum necesse est merum 
quod efficit ut Dryas-Siluestris somnolenta fiat; sed hoc 
uinum, ut uidetur, fixit uindemia feruida ingentium hortorum 
in Doruinio, quae non militibus eius nec seruis sed 
conuiuiis regis solum, et catillis minoribus neque lagonis 
magnis promi, destinata est. 

mox dux custodum nutabat tum, capite in mensam 



demisso, dormiebat, promus, qui non animaduertere 
uidebatur, aliquando secum dictitabat atque ridebat, sed 
mox etiam capite in mensam demisso, dormiebat et prope 
amicum stertebat, tum hobbitus irrepsit, mox, clauibus 
ducis custodum spoliatis, Bilbo quam celerrime potuit 
secundum meatus ad cellas festinauit. magnus globus 
bracchiis ponderosus esse uisus est, et saepe cor 
conturbatum est, anulo non excepto, nam claues non potuit 
prohibere quominus aliquando clare tinnirent 
crepitarentque, quamobrem ualde tremescebat. 

primum ianuam Balini reclusit, tum iterum eam 
diligenter occlusit cum primum nanus exierat, admiratio 
maxima Balino incessit, sicut putare possis; sed, 
quamquam e paruo conclaui operoso egredi gauisus est, 
uoluit manere ut quaestiones rogaret et sciret quid Bilbo 
acturus esset, et omnia de illa re. 

“nihil temporis nunc!” hobbitus inquit, “me modo 
sequere! nobis una manendum est neque periclitandum est 
ne separemini, nobis omnibus effugiendum est aut nemini, 
et haec est opportunitas ultima nobis, quam si inueniatur, 
nescio quis sciat in quo loco rex te, manibus pedibusque 
uinctis ut puto, deinceps deponat, noli disputare, mi 
lepidissime!” 

tum a ianua ad ianuam iit, donec illi, qui eum 
sequebantur, in duodecim creti sunt - nemo quorum 
praecipue agilis fuit, propter tenebras et propter 
captiuitatem quorum diuturnam, quandocumque alius alium 



offendebat, aut grunniebat, aut in tenebris susurrabat, cor 
Bilbonis micabat, “strepitum nanorum perdat!” secum 
inquit, omnia autem bene facta s unt, et custodibus nullis 
obuiam ierunt, re uera, illa nocte erat magnum conuiuium 
autumnale in siluis et in aulis supra, paene omnis populus 
regis epulabantur. 

demum, postquam multum offenderant, ad carcerem 
Thorini, longe infra in loco profundo et fortuito non procul 
ab apothecis, aduenerunt. 

cum Bilbo ei susurrauisset eum exire atque cum amicis 
coniungere, “pro fidem!” Thorinus inquit, “Gandalphus 
uera dixit, ut solet! tu effractarius satis bene esse uidetur, 
cum tempus adest, certus sum nos tibi semper seruituros 
esse, quidquid post hanc rem efficiatur, sed quid deinceps 
agendum est?” 

Bilbo uidit tempus adesse ad consilium explicandum, 
quam maxime potuit; sed nequaquam certus fuit quomodo 
nani responsuri essent, merito timebat, nam id illis omnino 
displicuit, et, periculo non excepto, mussare coeperunt. 

“nos omnes contundemur atque comminuemur, et porro 
submergemur, certo!” mugiuerunt “cum claues rapere 
potuisses, putauimus te consilium prudens habuisse, haec 
est notio insana!” 

“esto!” Bilbo ualde deiectus et quoque iratius 
inquit.“reuenite in cellas bonas uestras, et iterum nos 
omnes occludam ut illic commode sedeatis atque de 
consilio meliore cogitetis - sed non puto fore ut claues 



umquam rapere iterum possim, etiamsi ad conandum 
incliner.” 

quae res illis fuit nimia, itaque illi placati sunt, in fine, 
sane, quodcumque a Bilbone subiectum est, id agere 
cogebantur, quia certe impossibile fuit ut uiam in aulas 
superiores inuenire conarentur, uel pugnando iter e portis, 
quae a magia clausa sunt, facerent; et mussare in meatibus 
donec iterum capti eritis non profuit, itaque hobbitum 
sequentes, in imas apothecas derepserunt, ianuam 
praeterierunt, per qua ducem custodum et promum uultibus 
renidentibus iucunde stertentes uidere potuerunt, uinum 
Doruinii somnia profunda atque iucunda fert, proximo die 
uultus ducis custodum a uultu praesenti ualde distulit, 
etiamsi Bilbo, antequam progressi sunt, furtim introierat et 
benigne claues in cingulum eius reposuerat. 

“id illum ab aliqua molestia, quam ille habebit, 
seruabit,” Dominus Baggins secum inquit, “homo malus 
non erat, et honestius captiuis utebatur, praterea de illa re 
dubitabunt, putabunt nos habuisse magiam fortissimam ad 
transeundum per omnes ianuas occlusas et euanescendum. 
euanescendum! nobis opus est occupari statim ad illam 
rem efficiendam!” 


Balino obseruare atque monere custodem et promum, ne 
illi mouerent, iusso, ceteri apothecam adiunctam cum 
foribus in tabulato introierunt, fuit paruum tempus amitti, 
mox, ut Bilbo sciuit, dryades aliquae descendere iussae 



erant ad promum iuuandum ut cupae exhaustae per ianuas 
in flumen pellerentur, quae, re uera, iam in media humo 
praeparatae ad depellendas ordinatae sunt, aliquae fuerunt 
cupae-uini, ergo inutiliores, quod in extremo sine multo 
sonitu non facile aperiri potuerunt, neque iterum facile 
claudi, sed inter eas fuerunt aliae nonnullae, quae ad 
cibaria altera portanda - butyrum, mala, omnia genera 
rerum - ad regiam regis usui fuerunt. 

mox tredecim inuenerunt, quaque ad nanum habili, re 
uera, aliquae fuerunt spatiosiores, itaque, dum in illas 
inscendunt, nani anxie cogitauerunt de quassatione atque 
offensione, quas intus recepturi erant, quamquam quam 
maxime potuit Bilbo stramenta atque materias alteras 
quaerebat ut in tempore exiguo quam artissime 
comprimerentur, demum duodecim nani repositi sunt. 
Thorinus ualde fuerat molestus, se uertens atque torquens 
in uaso suo et fremens sicut ingens canis in paruo cubili; 
dum Balinus, qui nouissimus fuit, de spiramentis laborat et 
dicit se suffocari, antequam quidem operculum impositum 
est. Bilbo, foraminibus in lateribus cuparum clausis quam 
maxime potuit, et operculis quam tutissime fixis, nunc 
rursus solus fuit, circumcursans ad sarcinas componendas, 
et desperatus sperans consilium suum prospere 
successurum esse. 

res immature non facta erat, post minutum aut duo solum 
quam operculum Balini fixum erat, sonitus uocum cum 
lucibus coruscantibus uenit. nonnullae dryades ridentes et 



loquentes et cantum carptim cantantes in apothecas 
peruenerunt. conuiuium iucundum in una aula reliquerant et 
in animo habuerunt ad illum quam celerrime redire. 

“ubi est senex Galion, promus ille?” alius inquit, “quem 
hac nocte apud mensas non uidi. illum adesse oportet ut 
nobis quid agendum sit monstret.” 

“irascar si senex segnis est tardus,” alius inquit, “non 
uolo tempus perdere deorsum, dum cantus est sursum!” 

“ha, ha!” quidem clamauit. “hic est senex scelestus cum 
capite eius in urceo! qui secum et amico suo duce paulum 
epulatus est.” 

“eum quassa! eum excita!” ceteri impatienter 
clamauerunt. 

quassari uel excitari Galioni nequaquam placuit, et 
etiam minus rideri, “uos omnes tardi estis,” mussauit. “ego 
hic manens atque manens infra sum, dum uos homines 
bibitis et iocose luditis et officiorum uestrorum 
obliuiscimini. est res non admiranda me fatigatum 
dormire!” 

“res non admiranda,” illi inquiunt, “quod ratio ad 
manum in urceo stat! ueni ut nobis gustum potionis- 
dormiendi des antequam laborabimus! excitare ianitorem 
carceris illic non opus est. qui satis superque bibisse 
uidetur.” 

tum circum semel biberunt et repente iucundissimi 
fiebant, mentes autem suas non omnino amiserunt, “serua 
nos, Galion!” nonnullae clamauerunt, “praemature 




conuiuari coepisti et mentem perturbauisti! quasdem cupas 
plenas pro quibusdam uacuis hic aceruauisti, si pondus 
interest.” 

“pergite laborare!” promus mussauit. “est nihil pondi 
sentiri in bracchiis fatui segnis, haec sunt quibus eundum 
est, et nullis aliis, facite quod dico!” 

“esto, esto,” responderunt, cupas ad apertum 
uoluentes.“sit in capite tuo, si cupae butyri plenae regis 
atque uinum eius optimum in flumen pellantur ut Homines- 
Lacus illa gratis epulentur!” 

reuoluite, reuoluite 
uoluentes illas in foramen! 
contundite, contundite! 
abeant illae in certamen! 

ita cantabant dum primum una cupa et tum alia crepitans 
ad aperturam atram uoluitur et in aquam frigidam 
nonnullos pedes infra depellitur, aliae cupae quidem 
fuerunt uacuae, aliae nano singulae completae sunt; sed 
omnes descenderunt, alia post aliam, inter se concrepantes 
atque contundentes, summa illarum, quae infra fuerunt, 
icientes, in aquam cadentes, muros cuniculi pulsantes, se 
mutuo impellentes, et secundo flumine sursum deorsum 
effluentes. 

hoc tempore Bilbo infirmitatem consilii subito inuenit. 
ueri simillimum est te iampridem rem uidisse et eum 
risisse; sed non puto te ipsum in eius loco dimidiam 



partem rei melius acturum fuisse, sane, ipse in cupa non 
fuit, neque alius qui eum imponere potuit, etiamsi 
quoddam opportunitas esset! hoc tempore uisus est certe 
amissurus amicos (paene omnes quorum iam per fores in 
tabulato atras euanuerant), et omnino relicturus, 
effractarius furtiuus manere in antris dryadum per 
aeternum coacturus, nam, etiamsi per portas superiores 
statim effugere potuerit, opportunitas umquam inueniendi 
nanos rursus minime habuit, uiam a terra ad locum quo 
cupae collectae sunt nesciuit. quid in orbe terrarum illis 
accidat sine se cogitauit; nam tempus non habuerat dicendi 
nanis omnia quae didicerat aut quid facturum, cum e siluis 
egrederentur, in animo habuit. 

sententiis omnibus per mentem eius praetereuntibus, 
dryades iocossismae circum ianuam-fluminis cantare 
coeperunt, nonnullae iam egressae erant ad funes 
subducendos, qui cataractam ad portam-aquariam 
sustulerunt, ut cupas, cum primum omnes quarum infra 
natabant, liberarent. 


atro flumine concito secundo 
ad terras redeas tibique notas! 
aulas antra relinque nunc profunda, 
et decliuia linque nunc borea, 
qua lateque latetque silua longe 
obscuris tenebrisque nunc sub 


umbris! 


praeternauiget arborum plagasque 



stellas, 

astra; 


harenam, 


feraces! 


ad diuiim placidumque sibilatum, 
scirpos et calamosque praeterire, 
infelicia stagna praeterire; 
alba nunc nebula statim peracta, 
nocturnaque palude transitaque, 
saltantes modo quaere, quaere 

quaerendoque per ardua usque ad 

tum tendas iter ad diemque mane, 
torrentemque supra, supraque 

tendens ad nitidum Meridiemque! 
lucem solis et hic diemque quaere, 
ad pratum redeas et arua laeta, 
quae pascunt pecores bouum 

ad campos redeas adhuc supremos 
in quis bacula crescit et uigetque 
hic sub luminibusque sub diebus! 
tendens ad nitidum Meridiemque! 
atro flumine concito secundo 
ad terras redeas tibique notas! 


iam nunc cupa ultima ad ianuas reuoluebatur! quam 
desperatus neque quid aliter facturum sit sciens, misellus 
Bilbo tenuit et cum ea de limine depellebatur, in aquam 
aspergine, in aquam frigidam atramque cum cupa in 



summo suo decidit. 

anhelans et ligno adhaerens sicut mus resurrexit, sed 
frustra enisus nequaquam in summum ascendere potuit, 
quandocumque conabatur, cupa reuoluebatur ut rursus 
submergeretur, sane tam uacua fuit illa ut leuis quam 
cortex supernataret, auribus aquae plenis, nihilominus 
dryades adhuc cantantes supra in apotheca audire potuit, 
tum repente fores in tabulato sonitu clausae sunt et uoces 
earum hebetatae sunt, in cuniculo tenebroso fuit, in aqua 
gelida natans, solus - nam tu amicos in cupis omnino 
impositos adnumerare non potes. 

mox macula glauca in tenebris in fronte apparuit, 
crepitu portae-aquariae subductae audito, inuenit se in 
medio esse sursum deorsum fluenti atque contundenti 
globo cuparum atque *uasorum ligneorum qui inter se 
compressi sunt ad subeundum sub arcum et egrediendum in 
flumen apertum, plurimum nixus est ne pulsus atque tunsus 
confringeretur; sed postremo turba pulsans frangi et 
singulae sub areo saxeo amoueri coepit, tum ille, etiamsi 
cupam suam conscendere potuerit, rem futuram fuisse 
inutilem uidit, nam inter summum eius et tectum subito 
pronum iuxta portam fuit nihil, ne hobbito quidem, spatii. 


sub ramis dependentibus arborum in alterutra ripa 
egrediebantur. Bilbo quid nani sentirent et si multum 
aquae in uasa eorum lignea influeret miratus est. nonnulla 
eorum quae sursum deorsum praeter eum in caligine 



fluebant humiliora in aqua uisa esse, eo coniecit nanos in 
eis inesse. 

“utinam ego opercula satis stricte imposuerim!” 
cogitauit, sed mox de se adeo exercitus est ut nanorum 
oblitus sit. caput suum super aquam tenere potuit, sed 
algens horrebat et utrum moriturus esset antequam fortuna 
fuerit secunda, an quousque adhaerere posset, an se 
demittere et ad ripam natando conari periclitaretur miratus 
est. 

mox fortuna sane facta est secunda: fluuius uorticosus 
nonnullas cupas iuxta ripam in uno loco tulit, quae ibi in 
quadam radice celata aliquamdiu haesitauerunt. tum Bilbo 
occasionem ascendi latus cupae suae, dum illa ad alteram 
tenetur, cepit, sursum repsit sicut mus submersus, et 
extensus ad se librandum quam maxime potuit in summo 
iacuit. aura fuit frigida sed melius quam aqua, et sperauit 
fore ut se non subito reuolueretur quam primum iterum 
profecti erunt. 

mox cupae iterum liberatae secundo flumine se 
uertentes atque torquentes in fluuium principem egressae 
sunt, tum ille cognouit rem tam difficilem esse quam 
ueritus erat; sed nescio quomodo eam, quamquam ea 
miserabiliter incommoda fuit, agere potuit, feliciter 
leuissimus fuit, et cupa fuit magna et aliquantum rimosa ut 
iam nunc paulum aquae accepisset, nihilominus res fuit 
quasi mannum uentre globoso, qui semper de se uoluenti in 
gramine cogitabat, sine et freno et stapediis equitare 



conaretur. 

postremo in hoc modo Dominus Baggins ad locum, in 
quo arbores tenuiores fiebant, aduenit. inter quas caelum 
pallidius uidere potuit, flumine atro repente in latum 
aperto, ibi aquae principi Fluminis Siluestris e ianuis 
magnis regis festinanter fluentis adiunctum est. fuit lamina 
hebes aquae non iam obumbratae, et in summo labenti 
fuerunt repercussiones nubium stellarumque saltantes 
atque fractas, tum aqua festinans Fluminis Siluestris 
copiam omnem cuparum et uasorum ligneorum ad ripam 
septentrionalem euerrit, quam in sinu lato eroserat, quae 
litus calculosum sub ripis dependentibus habuit et ad 
finem orientem a promunturio paruo saxi duri munita est. 
plurimae cupae in litus uadosum impactae sunt, quamquam 
paucae praeterierunt et molem saxeam tutuderunt. 

in ripis homines, qui prospiciebant, celeriter contis 
cupas una in uada pepulerunt, et, cum omnes earum 
numerauissent, eas funibus inter se iunxerunt tunc eas 
donec mane reliquerunt, miseros nanos! Bilboni res nunc 
non mala fuit, e cupa elapso, per uada ad litus incessit, 
tum ad tuguria quaedam, quae iuxta marginem aquae 
uidere potuit, repsit, de cenam tollendo inuocatus non iam 
bis cogitabat, quandocumque occasionem habebat, quam 
rem diu agere coactus erat, nam quid esuriens uero 
significaret, non solum in cuppediis cellae bene impletae 
comiter delectari, sciuit. porro per arbores ignem 
aspexerat, qui eum uestibus madidis pannosisque in eo 



frigidis lentisque haerentibus commouit. 


de facinoribus eius illa nocte tibi dicere non opus est 
multa, nam nunc ad finem itineris in orientem 
appropinquamus et ad ultimum atque maximum facinus 
aduenimus, eo nobis maturandum est. hic sane, anulo 
adiuuante, primum rem maxime gessit, sed postremo a 
uestigiis madidis atque uia stillicidiorum, quae 
relinquebat ubicumque ibat aut sedebat, patefiebat; et 
porro pituita e naso effluere coepit, et ubicumque se 
celare conatus est, a crepitibus terrificis sternumentorum 
suppressorum inueniebatur. mox in uico iuxta ripam 
fluminis erat commotio bona; sed Bilbo in siluam effugit 
panem atque utrem uini atque crustum, quae non eius 
fuerunt, portans, ei reliquam noctem degendam est madido 
sicut nunc erat et longe ab igne, sed uter eum ad illam rem 
agendam adiuuit, et re uera paululum in foliis siccis 
quibusdam dormitabat, etiamsi annus senescebat et aer 
frigidus fuit. 

rursus cum sternumento praecipue magno ex somno 
excitatus est. iam mane glaucum fuit, et iuxta flumen fuit 
strepitus iocosus. ratem e cupis faciebant quam mox 
dryades-ratis secundo flumine ad Oppidum-Lacus 
gubernaturi erant, rursus Bilbo sternuit, non iam madidus 
fuit sed sensit se omnino frigidum esse, tam celeriter quam 
crura rigida eum ferre potuerunt descendit ut, non 
animaduersus inter commotionem omnem, solum in 



tempore globum cuparum ascendere posset, feliciter illo 
tempore nihil solis fuit, qui umbram incommodam iacere 
posset, et pro fidem ille diutius non sternuit. 

contos maxime pepulerunt, dryades in aqua uadosa 
stantes cupas pulsabant atque pellebant, quae inter se 
alligatae concrepebant atque atterebantur. 

“hoc est onus ponderosum!” aliquae querebantur, 
“nimis profundae natant - nonnullae earum nequaquam 
uacuae sunt, si eae ad litus luce solis uenissent, intus 
inspexissemus,” inquiunt. 

“nilhil temporis nunc!” ratis gubernator clam auit, 
“repellite!” 

itaque postremo egressi sunt, primum lente donec 
scopulum praeterierant, in quo ceterae dryades stabant ut 
illos contis depellerent, tum celerius atque celerius ut in 
fluuium principem introibant et secundo flumine ad Lacum 
denauigabant. 

e carceribus regis effugerant, et siluam transierant, sed 
utrum uiui an mortui etiam superest inueniri. 

ut defluebant dies illustrior atque calidior fiebat, paulo 
post, flumen umerum terrae praeceps, qui ad sinistram 
eorum descendit, circumiit, sub pedibus eius quasi rupibus 
mediterraneis fluuius profundissimus labens atque bulliens 
fluxerat, subito scopulus excidit, litora demersa sunt, 
arbores finitae sunt, tum Bilbo rem aspiciendam aspexit: 

terrae circum eum late patebant, aquarum fluminis 
plenae, quod aut fractum in cursibus centum diuersis 
errabat, aut utrimque in paludibus atque stagnis cum 
insulis sparsis constitit; nihilominus aqua per medium 
recto flumine fortiter fluebat, et iampridem, capite atro in 
nubibus laniatis, ibi impendebat Mons ille! propinqui 
cuius proximi inter Septentriones et Orientem atque terram 
collapsam, quae illum ad eos iunxit, uideri non potuerunt, 
omnino solus trans paludes ad siluam prospiciens 
ascendit. Mons Solus ipse! Bilbo longe per facinora multa 




ad eum uidendum peruenerat, et nunc aspectus cuius 
nequaquam ei placuit. 

gubernatoribus loquentibus auscultans et ex fragmentis 
patefactis certior factus, mox intellexit se fortunatissmum 
esse eo quod umquam illum uidisset, etiam ab hac 
distantia, etiamsi uincula sua fuerant misera et positio sua 
adhuc incommoda fuit (nihil de nanis miseris sub eo 
dicatur), nihilominus felicior fuerat quam coniecerat. 
sermo omnis erat de mercatura, quae in uiis aquariis uenit 
atque reuenit, atque de commercio crescenti in flumine, ut 
uiae ex Oriente ad Mirksiluam uel euanuerunt uel desuetae 
factae sunt; et de rixis inter Homines-Lacus Dryades- 
Siluestresque de Flumen Siluestre conseruando atque 
ripas curando, illae terrae multum mutatae sunt a diebus 
ubi nani in Monte habitabant, dies quos plurimi solum 
sicut famam obscurissimam recordati sunt, in annis 
recentibus mutatae sunt, etiam post nuntios nouissimos, 
quos Gandalphus de eis acceperat, diluuies magnae atque 
imbres aquas ad orientem fluentes tumefecerant; fuerat 
terrae motus aut duo (quem nonnulli putauerunt esse 
draconis - quem significare solebant a maledicto atque 
nutu infausto ad Montem), paludes et uligines latius atque 
latius utrimque diffusae sunt, semitae euanuerant, simul 
multi, qui equitabant aut errabant, si uias amissas 
transeuntes inuenire conati erant, uia-dryadum per siluam, 
quam consilio Beornis nani secuti erant, nunc ad terminum 
dubium raro usum peruenit ad marginem siluae orientalem; 



flumen solum nunc uiam tutam ab oris Mirksiluae in 
Septentrionibus ad campos ultra a monte obumbratos 
obtulit, et rex Dryadum- Siluestrium flumen custodiebat. 

itaque uides Bilbonem in fine a uia sola, quae omnino 
utilis fuit, uenisse. fortasse Bilbo in cupis horrens 
consolatus sit, si cognouerit nuntium de hac re ad 
Gandalphum iampridem aduenisse, qui ualde anxius factus 
esset, quem re uera nunc perficere negotium alterum suum 
(quod in hanc fabulam non introit) ut ad copiam Thorini 
quaerendam se praepararet, quam autem rem nesciuit 
Bilbo. 

qui solum sciuit flumen pergere atque pergere ad 
aeternum uideri, et se esurientem esse atque grauedinem 
malam in nare habere, et modum in quo Mons semper 
propius appropinquans frontem contrahere in eum atque ei 
minari uidebatur sibi displicere, paulo post, tamen, flumen 
ad meridiem tetendit et iterum Mons recessit, et postremo, 
multum diei, litoribus saxeis factis, flumen omnes aquas 
errantes in fluuium profundum atque rapidum una 
collocauit, ut aquas uelocissime uerrebant. 

sole occaso flumen-siluestre ad Orientem ambitu altero 
uersum in Lacum-longum cucurrit, ibi utrimque habuit os 
latum portis saxeis quasi scopulis, pedes quarum calculis 
aceruati sunt. Lacus-Longus ipse! Bilbo numquam finxerat 
aquam quamlibet, quae non mare fuit, tantam uideri posse, 
adeo latus erat lacus ut litora aduersa parua esse 
uiderentur atque longe abesse, sed adeo longus erat ut 



extremum illius septentrionalem, quod ad Montem tetendit, 
nequaquam uideri posset. Bilbo solum a tabula 
geographica sciuit Flumen Fluens, iampridem ubi stellae 
*plaustri iam fulgebant, e Conualle in lacum descendere, et 
Flumini Siluestri iunctum, aquis profundis implere illam 
quae olim certe fuerat uallis magna atque alta atque saxea, 
in extremo meridionale, aquae geminae rursus super 
deiectus aquarum altos effusae ad terras incognitas 
festinauerunt. in aere sereno uesperi sonitus deiectuum 
quasi fremitus procul audiri potuit. 

non procul ab ora Fluminis Siluestris erat oppidum 
insolitum de quo dryades in apothecis regis loquentes 
audiuerat. quod in litore non aedificatum est, quamquam 
pauca tuguria atque aedificia illic erant, sed usque in 
summum lacum, contra uertices fluminis introeuntis 
munitum a promontorio saxi, quod sinum tranquillum 
formauit. pons magnus a ligno factus extensus est ad locum 
in quo oppidum ligneum negotiosum in molibus ingentibus 
ab arboribus siluae factis aedificatum est, non oppidum 
dryadum sed hominum, qui adhuc hic sub umbra montis- 
draconis in distantia habitare audebantur. qui in mercatura, 
quae flumen magnum a Meridie ascendit atque in carris 
praeter deiectus ad oppidum eorum uehebatur, adhuc 
florebant; sed in magnis diebus antiquis, cum Conuallis in 
Septentrione fuisset diues atque prospera, locupletes atque 
potentes fuerant, et classes nauium in aquis fuerant, aliae 
auri, aliae militum armatorum plenae, et bella atque gesta 



fuerant, quae nunc solum fabulosa fuerunt, cum aquae in 
siccitatibus descendissent, moles putidae oppidi maioris 
in litoribus adhuc aspici potuerunt. 



sed homines de talibus rebus pauca meminerunt, 
quamquam nonnulli etiam cantus ueteres de regibus- 
nanorum Montis, de Throre atque Thraino e sanguine 
Durini, et de Draconis aduentu atque Dominorum 
Conuallis occasu cantabant, nonnulli quoque cantabant 
Throrem atque Thrainum die aliquo redituros esse et fore 
ut aurum per portas-montis in flumina flueret et illa terra 
omnis cantibus nouis atque risibus nouis impleretur, haec 
fabula autem iucunda non multum negotiis cottidianis 




profuit. 


cum primum ratis cuparum aspecta erat, lintres remis e 
molibus oppidi egressae sunt et uoces gubernatores-ratis 
salutauerunt. tum funibus iactis atque remis agitatis mox 
ratis, e fluuio Fluminis Siluestris tracta, circum umerum 
altum saxi in sinum paruum Oppidi-Lacus remulco 
abstracta est. ibi non longe a capite ad litus tendenti pontis 
magni religata est. mox homines a Meridie peruecti alias 
cupas abstulerint, et alias bonis ab eis apportatis 
impleuerint, quae aduerso flumine domum Dryadum- 
Siluestrium referentur, interim, cupis natantibus relictis, 
dryades ratis atque nautae ad epulandum in Oppido-Lacu 
discesserunt. 

qui mirati essent si uidere potuissent quid iuxta litus, 
postquam discesserunt et umbrae noctis descenderunt, 
effectum sit. primum Bilbo cupam quamdam abscisam et 
ad litus impulsam aperuit, e qua, gemitibus ab interiore 
emissis, nanus miserrimus erepsit, stramenta madida in 
barba eius umectata fuerunt; qui adeo in dolore atque 
rigidus fuit, adeo contusus atque iactatus ut uix stare aut 
per aquam uadosam incidere et gemens in litore iacere 
posset, in aspectu fuit esuriens sicut canis qui catenatus in 
cubili per hebdomadem desertus esset, fuit Thorinus, sed 
tu solum a catena eius aurea atque a colore cuculli eius 
caerulei, qui nunc sordidus atque pannosus fuit, filo 
fimbriato argenteo nunc decolorato, eum recognoscere 



potuerit, diu non etiam comis erga hobbitum esse potuit. 

“dic, esne uiuus aut mortuus?” Bilbo satis iratus rogauit. 
fortasse oblitus est se semel minimum plus quam nanos 
cenauisse, et porro bracchiis cruribusque uti potuisse, 
portione sua aeris maiore non excepta, “esne etiam in 
uinculis uel esne liber? si cibum uis et in hoc facinore 
fatuo pergere uis - est tui saltem non mei - te oportet 
bracchia sua ferire et crura fricare et conari ut tu me 
adiuues ad liberandos ceteros, dum fortunam habemus!” 

Thorinus, sane, hanc sententiam esse acutam intellexit, 
itaque post plures gemitus aliquos surrexit et hobbitum 
adiuuit quam maxime potuit, se in tenebris in aqua frigida 
uolutantibus opus inueniendi cupas rectas fuit laboriosum 
atque foedissimum extrinsecus pulsando atque clamando 
circa sex nanos, qui respondere potuerunt, solum 
inuenerunt. qui, exonerati atque ire ad litus adiuti, ibi 
frementes atque gementes sedebant uel iacebant; adeo 
madidi atque contusi atque compressi erant ut se liberatos 
esse uix intellegere possent, neque pro illa re recte gratum 
haberent. 

Dwalinus atque Balinus duo miserrimorum fuerunt, 
itaque eos non profuit rogare ut auxilio essent. Bifur atque 
Bofur minus pulsati sunt atque sicciores, sed recubuerunt 
et aliqua facere recusauerunt. Filius atque Kilius tamen, 
qui iuuenes (pro nanis) erant et porro cum stramentis 
copiosis in cupas minores artius impositi erant, magis 
minusue ridentes egressi sunt, cum contusione aut duabus 



solum et rigiditate, quae mox sanabatur. 

“spero me numquam odorem malorum rursus olfacturum 
esse!” Filius inquit.“cuius uasum ligneum meum plenum 
fuit, mala per aeternum olfacere, dum uix mouere potes et 
frigidus atque aeger es, mentem alienat, nunc aliqua in 
orbis terrarum omnis edere, per horas atque horas, mihi 
placebit - sed non malum!” 

Filio Kilioque libenter adiuuantibus, Thorinus et Bilbo 
demum eos, qui e copia superfuerunt, inuenerunt et 
liberauerunt. miser pinguis Bombur aut dormiebat aut 
torpebat; Dorius, Norius, Orius atque Gloinus madebant et 
semi-uiui esse uidebantur; singuli omnes ferendi sunt et in 
litore deponendi inertes. 

“itaque! hic sumus!” Thorinus inquit, “et puto nos 
gratias agere stellis nostris atque Domino Bagginsi 
oportere, certus sum eum iure id exspectare, quamquam 
uolo eum instituisse iter commodius, nihilominus - omnes 
tibi ualde seruimus rursus, Domine Baggins. sane gratum 
digne habebimus, ubi cenauerimus atque sanati erimus, 
interim, quid postea?” 

“Oppidum-Lacus propono,” Bilbo inquit, “quid aliud 
est?” 

nihil aliud, sane, proponi potuit; itaque ceteris relictis, 
Thorinus et Filius et Kilius et hobbitus secundum litus ad 
pontem magnum ierunt, in capite cuius erant custodes, qui 
uigilias non satis diligenter agitabant nam iampridem fuit 
cum necessitas aliqua uera fuerat, rixis subinde de 



uectigalibusfluminis exceptis, amici Dryadibus- 
Siluestribus erant, gentes aliae longe afuerunt; et nonnulli 
iuuenes in oppido aperte dubitabant draconem aliquem 
esse in monte, et illos barbis canis et illas nunc seniles, 
qui se in iuuenta sua eum in caelo uolantem uidisse 
dixerunt, riserunt, ergo res non admiranda est custodes 
iuxta ignem in tugurio suo bibere atque ridere, neque 
sonitum exonerantium nanorum nec uestigia quattuor 
exploratorum audire, ualde attoniti fuerunt, cum Thorinus 
Scutumquerceumper fores ingressus est. 

“quis es tu et quid uis?” clamauerunt ad pedes 
exsilientes atque arma temptantes. 

“Thorinus Thraini filius Throris filii Regis sub Monte!” 
nanus magna uoce inquit, et ita in aspectu fuit, uestibus 
scissis atque cucullo umectato non exceptis, aurum in 
collo eius atque in media parte corporis fulgebat; oculi sui 
atri profundique fuerunt, “ego redii, uolo Dominum oppidi 
uestri uidere!” 

tum commotus erat tremendus, nonnulli stultiores e 
tugurio cucurrerunt quasi putauerunt fore ut Mons noctu 
aureus fieret et statim omnes aquae lacus flauescerent. dux 
custodum appropinquauit. 

“et qui sunt illi?” rogauit, Filium, Kilium et Bilbonem 
significans. 

“sunt filii filiae patris mei,” Thorinus respondit, “Filius 
atque Kilius e sanguine Durini, et Dominus Baggins, qui 
nobiscum ex Occidente pergrinatus est.” 



“si in pace uenistis, arma uestra deponite!” dux inquit, 
“nulla habemus,” Thorinus inquit, quod satis uerum fuit: 
cultri a Dryadibus-Siluestribus ablati sunt, et etiam ensis 
magnus Orcristus. Bilbo ensem paruum habuit, celatum ut 
solebat, sed de quo nihil dixit, “armis non opus est nobis, 
nos qui demum ad nostros redeunt, sicut in diebus antiquis 
traditum est. neque aduersus tantos pugnare possumus, ad 
dominum uestrum ferte nos!” 

“est in epulis,” dux inquit. 

“tum rationem meliorem ferendi nos ad eum habes,” 
Filius interiecit, qui de his sollemnitatibus impatiens 
fiebat, “defessi sumus et esurientes post uiam nostram 
longam et comites aegros habemus, nunc festina et nulla 
uerba plura habeamus, sin aliter dominus tuus tibi aliquid 
dicat.” 

“ergo me sequimini,” dux inquit, itaque eos, sex 
hominibus circumstantibus, trans pontem atque per portas 
atque in forum oppidi duxit, quod fuit circulus latus aquae 
tranquillae a molibus altis, in quis domus maiores 
aedifcatae sunt, et a ^crepidinibus longis ligneis, cum 
multis gradibus scalisque ad summum lacum 
descendentibus, circumiectus. ex una aula magna luces 
multae fulgurabant et sonitus uocum multarum emittebatur, 
fores cuius praetergressi, nictantes in luce steterunt 
mensas longas gentis plenas aspicientes. 

“sum Thorinus Thraini filius Throris filii Regis sub 
Monte! redeo!"Thorinus magna uoce e foribus clamauit, 



antequam dux aliquid dicere potuit. 

omnes in pedes exsiluerunt. Dominus oppidi e cathedra 
magna saluit, nulli autem magis attoniti quam 
gubernatores-ratis dryadum, qui in parte inferiore aulae 
sedebant, surrexerunt. ante mensam Domini instantes 
clamauerunt: 

“hi sunt captiui regis nostri, qui effugerunt, nani 
errabundi atque uagi, qui de se bene explicare non 
potuerunt, per siluas reptantes atque nostros uexantes!” 

“estne hoc uerum?” Dominus rogauit. re uera, putauit 
illam rem esse multo magis ueri similem quam Regem sub 
Monte, si quisquam umquam fuisset, redisse. 

“uerum est regem-dryadum nobis falso insidiatum esse 
atque nos ad terram nostram redeuntes in carcerem sine 
causa coniecisse,” Thorinus respondit, “sed nec clauis nec 
claustrum possint impedire aduentum domum in diebus 
antiquis locutum, neque hoc oppidum est regnum 
Dryadum-Siluestrium Domino oppidi Hominum Lacus, 
non gubernatoribus-ratis regis, dico.” 

tum Dominus haesitans ab alio ad alium intuebatur. 
Rex-dryadum in illis regionibus potentissimus erat, cum 
quo Dominus nullam inimicitiam habere uoluit, neque 
magni putabat cantus ueteres, mente uerso ad mercaturam 
atque uectigalia, ad onera atque aurum, cui consuetudini 
statum suum debuit, alii tamen mentibus diuersis rem 
celeriter sine eo composuerunt, nuntii e foribus aulae sicut 
ignis per omne oppidum dilati erant, homines inter aulam 



atque extra eam clamabant, pedes festinantes crepidines 
celebrauerunt. nonnulli fragmenta cantuum ueterorum de 
reditu Regis sub Monte cantare coeperunt; nepotem 
Throris esse neque Throrem ipsum, qui redierat, 
nequaquam curauerunt. alii cantum susceperunt, qui trans 
lacum clarus atque altus resonaret. 

ille Rex sub arduis 

et saxeis que montibus 

relictis, 

rector ille fontium 

argenteorum, qui suis redibit! 

et corona tollitur 

et sarciuntur nunc lyrae 

senectae, 

aureaeque personent 

aulaeque uersibus nouis 

senectis! 

arboresque montibus 

herbaeque nunc sub sole 

fluctuabunt, 

fluuiis opes fluent, 

in amnibus nunc aureis 

fluentes. 


riuulifluunt, lacus 



laete, 


item libenter fulgurantque 


reducto! 


sic maligna sidera 

cadentque montis rege nunc 


ita cantauerant, uel in modo simillimo, modo pluribus 
uerbis, et plura cum musica praeterea lyrarum atque fidum 
admixta clamabant, re uera, tanta commotio in oppido in 
recordatione aui senioris non cognita erat. Dryades- 
Siluestres ipsae ualde mirari coeperunt et etiam timere, 
quomodo Thorinus effugisset, sane, nesciuerunt, et regem 
suum fortasse grauiter errauisse cogitare coeperunt. 
Dominus tamen uidit se omnibus clamoribus parere, nunc 
cum maxime certe, et fingere se credere Thorinum esse 
eum, quem ipse dixerat, oportere, itaque cathedram 
magnam suam illi tradidit et Filium atque Kilium iuxta 
illum in sedibus honoratis posuit, sedes etiam apud 
mensam altam etiam Bilboni dabatur, neque explanatio 
ulla de loco unde uenisset - cantus nulli eum etiam in 
modo obscurissimo tetigerant - in festinatione omni 
rogabatur. 

paulo post, ceteri nani in oppidum inter tantum ardorem 
admirandum inferebantur, omnes sanabantur atque 
pascebantur atque in domicilio conlocati atque in modo 
iucundissimo et satis superque idoneo indulgebantur. 
domus magna Thorino atque copiae suae tradebatur; opera 
lintrum atque remigum eis dabat; et turbae foris sedentes 



per totum diem cantus cantabant, aut exclamabant 
ubicumque nanus quilibet tantum quantum nasum suum 
patefecit. 

alii cantus fuerunt ueteres; sed alii fuerunt nouiores, qui 
fidenter de repente mortuo draconis et oneribus donorum 
diuitum secundo flumine descendentibus ad Oppidum- 
Lacus loquebantur, hi plerumque a Domino incitati sunt, 
qui nanis non multo placuerunt, sed interim illi bene 
contenti cito pingues et ualidi rursus fiebant, re uera, intra 
hebdomadem, in texto operoso coloribus ad ipsos idoneis 
uestiti, barbis pexis atque tonsis, gressibus superbis, 
omnino reualescerunt. Thorinus se gerebat atque 
ambulabat quasi regnum suum iam receptum esset et 
Smaug minutatim consecatus esset. 

tum, sicut ille dixerat, humanitas nanorum erga 
hobbitum paruum cottidiano crescebat, non iam gemuerunt 
uel mussauerunt. salutem ei propinauerunt et eum 
permulserunt et in eum maxime laborauerunt; quae res fuit 
merita, nam ille sentit se non praecipue iucundum esse, 
nec aspectus Montis nec cogitationis draconis oblitus est, 
et porro grauedinem atrocem habuit, per tres dies 
sternebat atque tussibat, neque exire poterat, et postea 
etiam sermones in epulis circumscripsit ut solum diceret 
“gratiab tibi ago baxibam.” 


interim, Dryades-Siluestres cum oneribus suis aduerso 
Flumine-Siluestri redierant, et in aula regis fuit magna 



commotio, quid accidisset duci custodum et promo 
numquam audiui. nihil, sane, de clauibus aut cupis 
umquam loquebatur dum nani in Oppido-Lacus manent, et 
Bilbo curabat se numquam euanescere. uerumtamen, ut 
puto, plura coniecta quam nota sunt, quamquam Dominus 
Baggins certe quasi paulum arcanum erat, nihilominus rex 
nunc mandatum nanorum cognouit, saltem putauit se id 
cognoscere, itaque secum dixit: 

“ita fiat! uidebimus! me inuito thesaurum nullum per 
Mirksiluam redibit, sed puto omnes illos ad finem malum 
peruenturos esse, qui illis dignus erit!” qui sane nanis 
pugnandis atque necandis tales dracones qualis Smaugem 
non credidit, et uehementer suspicatus est illos effracturam 
aut aliquid simile conaturos - quae res monstrauit eum 
esse dryadem sapientem, et sapientiorem quam homines 
oppidi, quamquam non satis recte coniecit, ut in fine 
uidebimus. hic, exploratoribus suis emissis circum litora 
lacus et tam longe ad septentrionem ad Montem, quam ire 
ausi sunt, mansit. 

hebdomadibus duabus praeteritis, Thorinus de discessu 
cogitare coepit, ardore in oppido manente nunc tempus fuit 
ad auxilium adipiscendum, si morando omnibus frigescere 
liceat, res sit inutilis, itaque cum Domino atque 
consiliariis locutus, dixit mox se et copiam suam ad 
Montem progredi debere. 

tum primum Dominus stupefactus est et paulo timuit; et 
miratus est num Thorinus saltem esset ab antiquis regibus 



ortus, numquam cogitauit nanos re uera ad Smaugem 
appropinquare ausuros esse, sed credidit eos esse 
fraudulentos, et citius tardiusue inuentos, fore ut 
expellerentur, falsus fuit. Thorinus, sane, re uera nepos 
Regis sub Monte erat, nec quisquam scit quae nanus 
quidam aut ad ulciscendum aut recipiendum suum non 
audeat atque agat. 

sed Dominum nequaquam paenituit illos dimittere, quos 
magno sumptu aluit, et aduentus quorum res mutauerat in 
unum diem festum longum, in quo negotium haesit, “ei 
discedant et Smaugem uexent, et uideant quomodo ille eos 
salutet!” cogitabat, “certe, o Thorine Thraini fili Throris 
filii!” inquit, “te oportet postulare suum, nunc est hora, de 
qua in antiquis diebus dictum est. tu tale auxilium, quale 
offerre possumus, habebis, et confidimus gratiae tuae cum 
regnum tuum receptum erit.” 

itaque uno die, quamquam autumnus senescebat et uenti 
erant frigidi, et folia cito descendebant, tres lintres 
magnae remigibus, nanis, Domino Bagginse, atque multis 
cibariis oneratae, ex Oppido-Lacus egressae sunt, equi 
atque manni ab itinere flexuosi circummissi sunt, qui in 
loco ad egrediendum destinato illis obuiam irent. Dominus 
et consiliarii e gradibus magnis *curiae, qui ad lacum 
descenderunt, eos ualere iusserunt. homines in 
crepidinibus et e fenestris cantauerunt. remis mersis atque 
asperginibus factis lacum subeuntes ad septentrionem 
discesserunt in parte ultima itineris longi. Bilbo solus erat 



miserrimus. 



CAPVT VNDFCTMVM 


IN LIMINE 


duos dies iter facientes usque secundum Longum Lacum 
remigauerant et nunc, in Flumen Fluens egressi, omnes 
Montem Solum, eminentem atrum atque altum ante eos, 
uidere potuerunt, fluuius adeo fortis fuit ut lente 
progrederentur, in fine tertii diei, nonnulla milia passuum 
aduersus flumen, ripa sinistra uel occidente 
appropinquata, e lintribus egressi sunt, hic equi et alia 
cibaria atque necessaria et manni, quibus ad utendum 
missis ut eis obuiam irent, eos iunxerunt. aliquae, quae 
potuerunt, in mannis collocauerunt, ceteris in aceruum sub 
tabernaculo factis, sed homines oppidi se cum eis etiam 
per noctem manere tam prope montem recusauerunt. 

qui “non, utique, donec cantus ueri similes facti erunt!” 
inquiunt, in illis partibus feris facilius erat draconi et 
minus facilius Thorino credere, re uera, copiis suis non 
opus fuit ullo custode, nam omnis terra erat uasta atque 




deserta, itaque comitatus eos reliquit, festinanter secundo 
flumine atque semitas litoris discedens, quamquam nox 
iam senescebat. 

noctem frigidam atque solam degerunt et animi 
ceciderunt, proximo die rursus profecti sunt. Balinus atque 
Bilbo in tergo, quisque alterum mannum grauiter oneratum 
iuxta eum ducens, equitauerunt; ceteri aliquanto in fronte 
fuerunt, uiam lentam quaerentes, nam semitae erant nullae, 
inter septentriones et occidentem a Flumine Fluenti 
obliquo mouentes tetenderunt, et semper propius 
propiusque appropinquantes ad iugum ingens Montis, quod 
in meridiem ad eos eiectum est. 

iter, quod tacitum furtiuumque erat, eos fatigauit. nihil 
risus nec cantus nec sonitus lyrarum fuit, et superbia atque 
spes, quae in cordibus eorum cantibus ueteribus 
cantantibus iuxta lacum commota erant, in miserum tardum 
ceciderunt, intellexerunt se ad finem itineris longi 
appropinquare, et porro finem fortasse futurum esse 
pessimum, terra circum eos immitis atque deserta fiebat, 
graminis fuit paulum, et mox nec frutex nec arbor fuit, et 
solum caudices fracti atque denigrati, qui de illis longe 
praeteritis loquerentur, ad Vastitatem Draconis uentum est, 
et anno deficiente uentum est. 


nihilominus sine ullo periculo aut signo Draconis praeter 
uastitatem, quam ille circum latibulum suum fecerat, ad 
radices Montis peruenerunt. Mons ater atque tacitus ante 



eos et semper altior super eos iacuit. castra prima in latere 
occidente ingentis iugi meridionalis, quod in fastigio, 
nomine Coruicollis, terminatum est, posuerunt, in quo 
specula uetus fuerat; sed quod ascendere non nunc ausi 
sunt, nam apertius fuit. 

antequam egressi sunt ad ianuam celatam quaerendam 
apud iuga occidentalia Montis, in qua omnes spes eorum 
positae sunt, Thorinus misit exploratores qui terram ad 
Meridiem, in qua Porta Antica stabat, explorarent, pro quo 
Balinum, Kilium atque Filium elegit, et Bilbo cum eis iit. 
iter sub scopulis glaucis tacitisque ad pedes Coruicollis 
fecerunt, ibi flumen, late circumuectum super uallem 
Conuallis, in uia sua ad Lacum a Monte cursum uertit, 
rapidum atque clamosum fluens, ripa cuius fuit nuda et 
saxea, alta et ardua super fluuium; ut ex ea despicientes 
super aquam angustam, spumantem atque aspergentem 
apud multa saxa magna, in ualle lata ruinas glaucas 
domuum antiquarum, turrium, et murorum a bracchiis 
Montis obumbratas uidere possent. 

“ibi iacet omnia Conuallis quae supersunt,” Balinus 
inquit, “latera montis erant uiridia cum siluis, et in diebus 
in quibus tintinnabula in illo oppido tinniebant, omnis 
uallis umbrosa erat diues atque amoena.” ita dicens in 
aspectu et miser et tornus fuit; fuerat unus comitum Thorini 
in die in quo draco uenit. 

sequi flumen multo ulterius ad Portam non ausi sunt; sed 
ultra terminum iugi meridionalis progressi sunt, donec 



celati iacentes post saxum intueri potuerunt et aperturam 
cauernosam atramque in scopulo ingenti inter bracchia 
Montis uiderunt. e qua aquae Fluminis Fluentis exsurrexit; 
e qua porro uapor quidam et fumus ater uenit. nihil in 
uastitate, praeter uaporem atque aquam, et aliquando 
cornix nigra ominosaque mouebat. sonitus solus erat 
sonitus aquae saxeae, et aliquando crocatio dura auis. 
Balinus horruit. 

qui “redeamus!” inquit, “hic prodesse non possumus! et 
aues atrae istae non mihi placent, quae similes 
exploratoribus mali uidentur.” 

“draco etiam uiuus est et in aulis sub Monte ergo - aut 
ita puto e fumo,” hobbitus inquit. 

“quod non probat rem,” Balinus inquit, “nihilominus 
non dubito quin tu recte dixerit, sed fortasse aliquamdiu 
abest, aut foris in latere montis uigilias seruans iacet, et 
etiam puto fumos atque uapores emitti e portis: omnes 
aulae intus odore eius foedo implendae sunt.” 


talibus sententiis maestis in animis, cornicibus semper 
croccientibus super eos persecutis, defessi ad castra 
redierunt, uerum in Iunio hospites apud Elrondem 
pulchrum fuerant, et quamquam autumnus solumnunc ad 
hiemem reptebat, quod actum esse in tempore iucundo 
nunc annos abhinc uisum est. soli in uastitate periculosa 
sine spe auxilii ulterioris fuerunt, fini itineris adfuerunt, 
sed semper fine quaesitionis, ut uisum est, tenus, nullis 



multum animi superfuit, 



>1 


) /l 
\ V 

lr : 

v 

X 











.Porta Antica. 


nunc, mirabile dictu, plus Domino Bagginsi quam 
ceteris fuit, saepe tabulam geographicam Thorini mutuari 
et eam intueri solebat, runas et nuntium litterarum-lunae, 
quas Elrond legerat, considerans, hic nanos coegit ut in 
cliuibus occidentalibus ianuam celatam periculose 
quaerere inciperent, tum castra mouerunt ad uallem 
longam angustiorem quam conuallem magnam in Meridie, 
in qua Portae fluminis stabant, a iugis inferioribus Montis 
munitam, duo quorum hic ab aceruo principe ad 
occidentem in dorsis longis cum lateribus arduis, quae ad 
campum semper descenderunt, extrusa sunt, in hoc latere 
occidentali signa pauciores pedum praedatoriorum 
draconis fuerunt, et aliquid graminis mannis fuit, ex his 
castris occidentalibus, per totum diem a scopulo atque 
muro obumbratis donec sol ad siluam descendere coepit, a 
die ad diem in manibus laborabant ad semitas quaerendas, 
quae latus-montis ascenderunt, si tabula geographica sit 
uera, in aliquo loco excelso super scopulum ad caput 
uallis ianuam celatam stare oportet, cottidiane ad castra 
redierunt infelices. 

sed demum ex inopinato id quod quaerebant inuenerunt. 
uno die Filius et Kilius et hobbitus secundum uallem 
redierant, et in angulo cuius meridionali apud saxa lapsa 
errauerunt. circa meridie, post magnum saxum, quod solum 
sicut columna stabat reptans, Bilbo ad aliquae scalis duris 
ascendentibus similia aduenit. qui et nani commoti eas 



sequentes uestigia semitae angustae inuenerunt, quae saepe 
amissa, saepe rursus reperta, in summum iugum 
meridionale errabat et demum eos duxit ad ^proiectum 
saxi etiam angustiorem, quod trans faciem Montis ad 
septentrionem tendebat, despicientes uiderunt se in summo 
scopulo ad caput uallis esse et castra sua infra despicere, 
taciti, muro saxeo dextero adhaerentes, singillatim 
secundum proiectum saxi progressi sunt, donec, muro 
aperto, in sinum muris arduis se uerterunt. ingressus cuius, 
quem inuenerunt, nec e locis inferioribus propter 
scopulum eminentem, nec e locis longioribus, quod adeo 
paruus erat ut quasi rima atra nec aliter esse uisus esset, 
uideri potuit, non fuit antrum, et ad caelum supra apertum; 
sed in fme cuius interiore, murus planus ascendit, qui in 
parte inferiore iuxta solum tam leuis et rectus fuit quam 
opus structoris, sed sine iunctura aut rima uidenda. fuit 
nulla signa aut postis aut liminis aut uestibuli, nec signa 
ulla aut claustrae aut clauis aut claustelli; nihilominus non 
dubitauerunt quin ianuam demum inuenerint. 

eam pulsauerunt, eam obtuderunt, eam pepulerunt, eam 
obsecrauerunt ut moueretur, fragmenta incantamentorum 
fractorum de aperiendo dixerunt, sed nihil motum est. 
postremo, defessi in gramine ad pedes eius requieuerunt, 
tum uesperi diutine descendere coeperunt. 


illa nocte in castra fuit commotio, mane rursus se mouere 
praeparauerunt. solum Bofiirem atque Bomburem 



relinquebant, qui mannos et tales copias, quales secum a 
flumine tulerant, custodirent, ceteri secundum uallem 
ierunt et semitam recens inuentam ascenderunt, itaque ad 
proiectum saxi angustum, secundum quod, cum adeo 
angustum atque exanime esset, cum casu centum et 
quinquaginta pedum iuxta eos in saxa acuta infra, nec 
sarcinas nec fasces ferre potuerunt; sed quisque spiram 
copiosam funis circum medium corporis sui tortam gessit, 
itaque demum, fortuna non aduersa, ad paruum sinum 
gramineum peruenerunt. 

ibi castra tertia posuerunt, necessaria, quibus opus fuit 
illis, cum funibus ab inferiore subducentes, aliquando ab 
eadem uia unum talem aut plura nanorum magis agilium 
demittere potuerunt, qualem Kilium, qui talia nuntia, ut 
erant, mutuaret aut partem in uigiliis infra haberet, dum 
Bofur ad castra excelsiora subducitur. Bombur negauit se 
aut fimum aut semitam ascendere. 

“adeo pinguis sum ut talibus ambulationibus muscarum 
non eam,” inquit, “uertigine laborabo et barbam meam 
calcabo, et tum rursus tredecim eritis, porro funes nodosi 
adeo tenues sunt ut pondus meum non ferant.” quae res, 
felicter pro eo, non uera fuit, ut uidebis. 


interim, aliqui proiectum saxi ultra apertum explorauerunt 
et semitam inuenerunt, quae altius altiusque in montem 
tendebat; sed ab illa uia longissime procedere non ausi 
sunt, neque utilissima fuit, in illo excelso quies quaedam 



regnabat, quam nulla auis nec sonitus praeter illum uenti in 
rimis saxi interrumpebat, uocibus humilibus locuti sunt 
neque exclamauerunt nec cantauerunt, nam in omni saxo 
periculum latebat, ceteris, qui operam dabant ianuae 
celatae, res non magis fuit secunda, tam cupidi fuerunt ut, 
non se sollicitantes de runis aut litteris-lunae, sine 
requiete locum in facie plana saxi, in quo ianua celata sit, 
accurate inuenire conati essent, dolabras et instrumenta 
generum multorum ab Oppido-Lacus abstulerant, quibus 
primum uti conati sunt, sed cum saxum feriuissent, 
manubria assulatim fracta sunt et bracchia sua crudeliter 
quassata sunt, et capita chalybis quasi plumbum aut 
infracta aut flexa sunt, plane intellexerunt laborem 
fodiendi inutilem esse contra magiam, quae hanc ianuam 
clauserant; et porro sonitum repercussum timebant. 

Bilbo in limine sedens solus et fatigatus fuit - re uera id 
non fuit limen, sane, sed spatium paruum gramineum inter 
murum et ingressum, quod iocose appellare “limen” 
solebant, uerborum Bilbonis, cum dixisset fore ut illi in 
limine sederent donec de aliquo cogitaturi essent, 
iampridem in conuiuio inopinato in foramine-hobbito 
recordantes, itaque sederunt atque cogitauerunt, aut 
errabundi errauerunt, et miseriores miserioresque fiebant. 

animi, qui propter semitam inuentam paulum 
surrexerant, nunc in caligas descenderunt; nihilominus 
relinquere rem et discedere recusauerunt. hobbitus non 
iam multum clarior quam nani fuit, nihil agere praeterquam 



sedere solebat tergo suo ad faciem-saxi et ad occidentem 
intueri per ingressum, super terras latas ad murum nigrum 
Mirksiluae, et ad partes ulteriores, in quibus aliquando 
putabat se aspicere Montes Nebulosos, paruos atque longe 
absentes, si nani eum rogauerunt quid ageret, respondit: 

“dixistis fore ut officium meum sedere in limine atque 
cogitare esset, porro de introeundo mentionem fecistis, 
itaque sedeo atque cogito.” sed uereor eum non multum 
cogitare de officio eius, sed de quibus, quae ultra 
distantiam caeruleam sita sunt, scilicet de Terra 
Occidentali tranquilla atque Colle atque foramine-hobbito 
eius sub illo. 

in medio gramine lapis magnus glaucus iacuit, quem 
morosus intuitus est aut cochleas ingentes aspexit, quae 
sinum paruum clausum cum muris saxi frigidi amare uisae 
sunt, et multae erant magnitudine ingenti lentae atque 
glutinosae secundum latera illius reptantes. 


“cras hebdomadem ultimam autumni incipit,” quodam die 
Thorinus inquit. 

“et hiems autumnum sequitur,” Bifiir inquit. 

“et proximus annus illam sequitur,” Dwalinus inquit, “et 
barbae nostrae creuerint donec de scopulo ad uallem 
dependebunt antequam aliquid hic accidet, quid pro nobis 
agit effractarius noster? quia ille anulum inuisibilem 
habet, et iam illum praecipue optime agere rem oportet, 
ego incipio cogitare illum per Portam Anticam ire 



oportere ut res paulum inuestiget!” 

his auditis, Bilbo - nam nani in saxis super saeptum, in 
quo sedebat, fuerunt - secum cogitauit, “pro fide! estne id 
de quo cogitare incipiebant? estne semper miser ego, cui 
eos a difficultatibus eorum liberandum est, postquam 
saltem magus discessit, quidcumque acturus sum? me 
sciuisse oportet fore ut aliquid mali mihi in fine 
contingeret, non puto me rursus uidere uallem infelicem 
Conuallis pati posse, nec istam portam uaporantem!!!” 

illa nocte miserrimus fuit et uix dormiuit. proximo die 
nani omnes in diuersis partibus errabant; alii mannos i nfr a 
exercebant, alii in lateribus montis uagabantur. per totum 
diem Bilbo tristis in sinu gramineo sedens saxum 
intuebatur, aut ad occidentem per ingressum angustum, 
insolenter sentit se exspectare aliquid, “fortasse magus 
repente redibit hodie,” secum cogitauit. 

cum caput sustulisset, partem paruam siluae procul 
uidere potuit, sole ad occidentem se uertente, erat fulgor 
flauus in tecto illius longe absenti, quasi lux folia pallida 
ultima cepit, mox globum luteum solis ad aequalem oculis 
suis descendentem uidit. ad ingressum iit et ibi, pallida 
atque hebes super oram Orbis terrarum fuit tenuis luna 
noua. 

tum cum maxime post se crepitum aerum audiuit. ibi in 
lapide glauco in gramine fuit turdus ingens, paene tam 
niger quam carbo, pectus cuius flauum maculis atris 
lentiginosum, crepita! cochleam ceperat, quam in lapidem 



pulsabat, crepita! crepita! 

subito Bilbo rem intellexit, omnium periculorum 
oblitus, in proiecto saxi stetit et, clamantes atque bracchia 
iactantes, nanos salutauit. alii, qui proximi fuerunt, quam 
citius potuerunt super saxa cadentes et secundum 
proiectum saxi ad eum uenerunt, mirantes quid in orbe 
terrarum ageretur; ceteri clamauerunt ut a funibus 
tollerentur (Bombure excepto, sane: ille dormiebat). 

cito Bilbo rem explanauit. omnes silescebant: hobbitus 
iuxta saxum glaucum stabat, et nani barbis quassantibus 
impatientes intuebantur, sol inferius inferiusque cadit, et 
spes sua deciderunt, illa in cingulum nubium rubicundarum 
cadit et euanuit. nani gemuerunt, sed Bilbo paene 
immobilis adhuc stetit, luna parua ad orbis finientem 
mergebatur, uesper appropinquabat, tum repente, spe 
omnino demissa, radius quidam ruber solis sicut digitus 
per scissuram in nubibus effugit, fulgor lucis a recta uia 
per ingressum in sinum uenit et in faciem planam saxi 
cecidit, senex turdus, qui a pertica alta cum oculis 
scrutantibus et capite ad latus unum uerso intuitus erat, 
repente uibrauit. fuit magnus crepitus, assula quaedam saxi 
a muro fissa decidit, repente foramen circa tres pedes a 
terra apparuit. 

cito, horrentes ne casus hebesceret, nani ad saxum 
properauerunt et id pepulerunt - frustra. 

“illa clauis! illa clauis!” Bilbo uociferatus est.“ubi est 
Thorinus?” 



Thorinus festinanter uenit. 

“illa clauis!” Bilbo clamauit. “illa clauis, quae cum 
tabula geographica fuit! illam nunc experire dum etiam 
tempus est!” 

tum Thorinus incessus, clauem in catena eius a collo 
suo abstulit, quam in foramen posuit, quae accomodata 
cum fragore uerta est! fulgore exstincto, sole occaso, luna 
absente, uesper in caelum exsiluit. 

nunc omnes una id pepulerunt, et lente pars quaedem 
murisaxi inclinabatur, rimae longae atque rectae 
apparebant atque latiores fiebant, ianua altitudine quinque 
pedum atque latere tres delineabatur, et lente sine sonitu 
intus dehiscebat, tenebrae quasi uapor e foramine in latere 
montis effluere uisae sunt, et tenebrae profundae, in quibus 
nihil uideri potuit, ante oculos eorum iacuerunt, hiatus 
quidam intus atque deorsum tendens. 



CAPVT DVODFCTMVM 


SCTF.NTTA TNTRTNSRCVS 


diu nani in tenebris ante ianuam stabant atque inter se 
disputabant, donec demum Thorinus dixit: 

“nunc tempus adest ut praeclarus noster Dominus 
Baggins, qui comitem in uia longa bonum se praebuit, 
atque hobbitum uirtutis ingeniique longe supra 
proceritatem eius plenum, et, si ita mihi liceat dicere, 
fortunae secundae longe supra solitum possessorem - nunc 
adest tempus ut ille illud officium, quamobrem manui 
nostrae ascriptus est, faciat; nunc tempus adest ut 
Praemium eius mereat.” 

tu modo Thorini in occasionibus magni momenti 
assuescis, itaque plura tibi non dabo, quamquam multo 
diutius quam id dicebat, sane occasio fuit magni momenti, 
sed Bilbo sentit se impatientem esse, iam Thorino satis 
assuetus, sciuit quo uerba illius pertinebant. 

“si uis officium meum esse ut ego primus in meatum 




celatum eam, o Thorine, Thraini fili Scutumquerceum, 
barba tua semper longior crescat,” stomachosus inquit, 
“ita dic statim et desine! fortasse rem recusabo, iam te a 
duabus molestiis liberaui, quae uix in pacto pristino 
fuerunt, itaque, ut puto, aliquid praemii iam debeor, sed 
‘tempus tertium omnia soluit’ ut pater meus dicere solebat, 
et nescio quomodo non puto me recusaturum esse rem. 
fortasse fortunae meae credere coepi magis quam in 
antiquis diebus solebam” - significauit uer prius antequam 
domo sua profectus est, quod saecula abhinc esse uisum 
est - “sed nihilominus puto me statim iturum et 
inspecturum esse, ut rem perficiam, nunc, quis mecum 
uenit?” 

chorum uoluntariorum non exspectabat, itaque non 
frustratus est. Filius atque Kilius incommodi uisi sunt et in 
uno crure stabant, sed ceteri se condicionem accipere non 
simulabant - praeter senem Balinum, uigilem, qui hobbito 
aliquantum amicus fuit, qui dixit se saltem introiturum esse 
et porro fortasse paulum secundum uiam, ut paratus 
auxilium uocet, si necesse sit. 

plurima, quae pro nanis dici possunt, sunt illa: in animo 
habuerunt Bilboni pro officiis eius pecuniam liberalissime 
soluere; tulerant eum ad gerendum pro se opus foedum, 
neque curauerunt miserum salaputium gerere id, si posset; 
sed omnibus uiribus se contendissent ad illum liberandum 
a molestia, si ille in ea fuisset, sicut in causa Trollorum 
fecerant in initio facinorum audacium antequam illis 



fuerunt ullae rationes propriae gratias illo habendi, id est: 
nani non sunt heroes, sed quasi ratiocinatores qui pretium 
pecuniae bene aestiment; alii sunt callidi atque perfidiosi 
atque satis mali; alii non sunt, sed satis decentes sicut 
Thorinus atque Comites, si tu nimium non exspectas. 


post eum stellae in caelo pallido cum nigrore obserato 
emergebant cum hobbitus per ianuam incantatam reptauit 
et furtim in montem ingressus est. iter fuit multo facilius 
quam ille exspectauerat. hic nec aditus gobelinourm nec 
antrum durum Dryadum-Siluestrium fuit, hic fuit meatus a 
nanis in summo diuitiarum eorum atque artium factus: 
rectus sicut regula, solis lateribusque planis, in decliui 
immutabili tendens usque ad finem nescio quem longe 
absentem in tenebris i nfr a. 

paulo post Balinus Bilboni “feliciter tibi!” dixit et stetit 
ubi lineamentum hebes ianuae etiam uidere potuit, et, 
propter iocum imaginum uerborum in cuniculo, uoces 
susurrantes ceterorum modo foris audire potuit, tum 
hobbitus anulo induto et ab imaginibus monitus ut nullum 
sonitum produceret, tacitus deorsum, deorsum, deorsum in 
tenebras repsit, metu horrebat, sed facies parua fuit dura 
atque torua. iam hobbitus dissimillimus cui, qui 
iampridem e Bag-Fine sine sudario in sinu excucurrerat, 
per longissimum tempus sudarium in sinu non habuerat, 
pugione in uagina soluto et cingulo stricto progressus est. 

“nunc demum tua res agitur, Bilbo Baggins,” secum 



inquit, “illa nocte conuiuii tu pedem in ea posuit, et nunc 
tibi eum extrahendum est et poenam eius soluendam! me 
miserum, quam stulte ego fui et sum!” inquit illa pars 
ipsius minime Tookensis. “thesauri a draconibus custoditi 
mihi nequaquam usui sunt, et maneant omnes per aeternum 
hic, modo liceat mihi e somno excitari, ut inueniam hunc 
cuniculum malum esse atrium meum domi!” 

non excitatus, sane, etiam perrexit atque perrexit, donec 
omnia signa ianuae in tergo euanuerant. omnino solus fuit, 
mox sentit calorem quemdam adesse incipere, “estne 
tamquam fulgor, quem appropinquantem de illo loco in 
fronte uidere uideor?” putauit. 

ita fuit, dum progreditur, fulgor crescebat atque 
crescebat, donec de illo nihil dubii fuit, fuit lux rubra quae 
gradatim rubrior atque rubrio fiebat, porro, sine dubio 
cuniculus nunc calidus fuit, fila uaporis praeter eum 
sursum fluxerunt, ut is sudare inciperet, sonitus quidam 
quoque in auribus eius singultire coepit, bulliens quidam 
sicut sonitus magnae ollae in igne feruescentis, murmure 
sicut ingentis felis-maris murmurante mixtus, hic crescebat 
in singultum certissimum praegrandis animalis alicuius, 
qui in somno eius in illo loco i nfr a in ardore rubro in 
fronte stertebat. 

hic Bilbo stetit, pergere ab illo loco fuit res fortissima 
quam umquam fecit, res tremendae, quae postquam 
acciderunt, nihil ad illam fuerunt, proelium uerum 
pugnabat solus in cuniculo, antequam ingens periculum, 



quod insidiabatur, umquam uidit. nihilominus is, breuiter 
moratus, perrexit quidem; et tu eum ad finem cuniculi 
uenientem fingere potes, cuius aditus paene in magnitudine 
atque forma ianuae supra fuit par. per quem caput paruum 
hobbiti inspicit, ante eum magna apotheca ima aut 
aulacarcer nanorum antiquorum in radice Montis iacet. 
paene tenebrosa est ut immensitas eius modo obscure 
conici possit, sed ascendens a latere propinquo soli saxei 
est magnus ardor, ardor Smaugis! 


ibi iacebat ipse, draco praegrandis ruber-aureus, grauiter 
dormiens; susurrus e faucibus atque naribus effundebatur, 
et fila fumi, sed ignes eius in somno fuerunt exigui, subter 
eum, sub omnibus membris eius et ingenti cauda torta eius, 
et ubique circum eum, trans sola inuisa extendentes, acerui 
innumerabilies rerum pretiosarum, auri fabricati et 
infabricati, gemmarum atque lapillorum, et argenti rubro 
maculati in luce rubicunda iacebant. 

Smaug iacebat, alis replicatis sicut uespertilio 
immensus, in latus unum partim uersus, ut hobbitus inferna 
eius et uentrem longum pallidumque gemmis atque 
fragmentis auri crustatum propter longe iacentem in lecto 
magno pretio, uidere posset, post illum, ubi muri fuerunt 
proximi, loricae, cassides atque secures, enses atque 
hastae dependentes obscure uideri potuerunt; et ibi in 
ordinibus stabant magnae ollae atque uasa impleta talibus 
diuitiis, quae nequaquam conici potuerunt. 



dicere animam Bilbonis ablatam esse nequaquam rem 
describit, cum Homines linguam transtulissent, quam a 
dryadibus in diebus in quibus orbis omnis admirabilis 
fuerat, didicerant, nulla uerba supersunt quae tumultum 
eius exprimunt. Bilbo fabulas et cantus de aceruis- 
draconum antea audiuerat, sed splendor, cupiditas, gloria 
talis thesauri ad eum nondum aduenerat. cor suum 
fascinatione et cupiditate nanorum impletum atque 
transfixum est; et immobilis, paene custodis terribilis 
oblitus, aurum ultra aestimandum et numerandum aspexit. 


per quod saeculum esse uisum est aspiciebat, donec paene 
contra uoluntatem suam ductus, furti m ab umbra liminis 
emersit, trans solum ad marginem proximum acernorum 
thesauri, super quem draco dormiens iacebat, dirus minans 
etiam in somno, magna pocula ansis duabus, tam 
ponderosa quam ferre potuit, prehensa oculum pauidum 
sursum adiecit. Smaug alam mouit, unguem aperuit, 
murmur stertentis eius sonum suum mutauit. 

tum Bilbo effugit, draco autem e somno non excitatus - 
non iam - in somnia altera auaritiae atque uiolentiae se 
mouit, ibi in aula sua furata iacens, dum paruus hobbitus 
cuniculum longum operose ascendit, corde suo palpitante 
et cruribus quassantibus quasi febriculosis magis quam 
dum descendit, etiam poculam tenuit, et maxime cogitauit: 
“rem feci! id praestabit illis, ‘similior uenditori 
condimentorum quam effractario’ quidem! ita, de quo nihil 



plura audiemus!” 

plura non audiuit. Balinus in uidendo rursus Bilbonem 
laetitia exsultauit, et tam gauisus quam miratus est. 
Bilbonem sustulit et eum sub diuo abstulit, erat media nox 
et umbrae stellas uelauerant, sed Bilbo oculis clausis 
anhelans et in sensu aeris dulcis rursus gaudens iacebat et 
nanos commotos aut quomodo eum laudarent et eum in 
tergum pulsarent et operam suam atque familiarum suarum 
per saecula futura ei darent, uix animaduertit. 


nani adhuc poculam a manu ad manum tradebant et de 
thesauro recepto iucunde loquebantur, cum repente 
murmur praegrandis in monte infra excitabatur, sicut ille 
fuit senex mons igniferus, qui in animo habuit eruptiones 
rursus incipere, ianua post eos paene clausa et a lapide 
obstructa, ut clauderi non posset, nihilominus secundum 
cuniculum longum de profundis longe infra imagines 
terribiles mugientis atque calcantis emerserunt, quae 
effecerunt ut solum sub eis quassaretur. 

tum nani, gaudii et gloriationis prioris obliti, metuentes 
se proiecerunt. Smaug etiam magni aestimandus est. si 
iuxta eum habitas, non tibi prodest draconem uiuum a 
rationibus tuis omittere, dracones omnibus diuitiis suis 
uere non multum utuntur, sed plerasque omnes uncias 
sciunt, praecipue postquam illas diu possederunt; et 
Smaug non exceptus est. qui a somnio trepido (in quo 
bellator quidam, proceritate omnino exigua, sed ense 



acerbo atque magna uirtute instructus, foedissime 
fingebatur) ad dormitantem, et a dormitante ad omnino 
excitatum transierat, est in antro eius spiritus aeris insoliti, 
emittiturne ab illo foramine paruo aura? quod numquam ei 
satis placuit, paruitate eius non excepto, et nunc 
suspiciosus oculis tornis id aspexit et quamobrem 
numquam id obsaepisset miratus est. recens semisentit se 
capere imagines hebetes pulsationis cuiusdam a longe 
supra, quae ad latibulum eius descenderat, se mouit et 
collum suum ad odorandum tetendit, tum poculam suam 
desiderauit! 

fures! ignes! nex! cum ad Montem primum aduenisset 
talis res non acta erat! ira sua nequaquam describi potest - 
talis ira qualis modo uideri cum diues, qui plura habent 
quam quibus uti possunt, subito aliquid, quod diu 
possederunt sed quod numquam antea illis aut usui est aut 
desideratum est, amitterent, ignem suum eructauit, aula 
fumauit, radices montis quassauit. frustra caput suum 
foramini paruo obtrusit, et tum longitudinem suam 
contorquens et sub terra sicut tonitrus tonans, e latibulo 
profundo, per magnam ianuam, in ingentes meatus regiae - 
montis et sursum ad Portam Anticam excucurrit. 

de uenando per totum montem, donec furem caperet et 
eum laniaret atque calcaret, solum cogitauit. e Porta 
egressus, aquis in uaporem ferocem stridentemque erectis, 
flagrans in aerem sursum exsiluit et in summo monte cum 
flamma uiride atque coccina emicata consedit, nani, 



rumore atroci uolatus eius audito, iuxta muros aggeris 
graminei subsiderunt, sub magnis saxis se demittentes, 
sperantes nescio quomodo se oculis terribilibus draconis 
uenantis uitaturos esse. 

in illo loco omnes necati essent, si Bilbo rursus rem non 
gesserat.“festinate! festinate!” anhelauit.“illa ianua! ille 
cuniculus! hic locus non prodest.” 

excitati a uerbis illis, in cuniculum repturi, cum Bifur 
clamauit: “consobrini mei! Bombur atque Bofur - quorum 
obliti sumus, qui inualle infra sunt!” 

“occidentur, et manni quoque, et omnes copiae nostrae 
amittentur,” ceteri gemuerunt, “nihil agere possumus.” 

“gerrae!” Thorinus inquit, dignitate sua recollecta, “eos 
relinquere non debemus, intrate, Domine Baggins et 
Baline, et uos duo Fili atque Kili - draco nos omnes non 
capiet, nunc uos ceteri, ubi sunt funes? festinate!” 

illa fortasse erant momenta temporis pessima quae 
usque ad hoc tempus passi erant, sonitus horribiles irae 
Smaugis in cauernis saxeis longe supra resonabant; ille 
flagrans statim descenderit aut circum eos uolauerit et in 
illo loco eos, iuxta praeceps scopuli periculosum, furiose 
funes subducentes, inuenerit. Bofur ascendit, et etiam 
omnia erant tuta. Bombur ascendit, anhelans atque flans 
dum funes gemunt, et etiam omnia erant tuta, instrumenta 
nonnulla et fasces copiarum ascenderunt, et tum periculum 
in eos descendit. 

stridor quidam audiebatur, lux rubra apices saxorum 



stantium tetigit, draco uenit. 

uix tempus ad fugiendum ad cuniculum habuerunt, in 
quem sarcinas suas ducebant atque trahebant, cum Smaug, 
latera montis flamma lambens, magnas alas sonitu quasi 
uento frementi pulsans, cum fragore a Septentrione 
aduenit. spiritus eius calidus gramen ante ianuam 
torrefecit, et per rimam, quae reliquerant, ductus illos 
celatos iacentes adussit, flammae flagrantes exsiluerunt et 
umbrae nigrae saxorum saltauerunt. tum tenebrae, dum hic 
iterum praeterit, descenderunt, manni pauore ululauerunt 
et, funibus ruptis, insane auolauerunt. draco, se uertens et 
descendens ad eos persequendos, discessit. 

“id faciet finem iumentorum miserorum!” Thorinus 
inquit, “nihil e Smauge effugere potest, cum ille id uidit. 
hic nos sumus, et hic nobis manendum est, nisi aliquis per 
milia passuum longa et aperta ad flumen Smauge uigilante 
redambulare cupit!” 

quae sententia non iucunda fuit! secundum cuniculum 
ulterius derepserunt, et ibi horrentes iacuerunt, quamquam 
tepidus atque grauitas erat locus, donec aurora per rimam 
ianuae pallida uenit. aliquando per noctem fremitum 
draconis uolantis crescentem tum praetereuntem et 
hebescentem audire potuerunt, ut circum atque circum 
latera montis uenabatur. 

qui a mannis, et a uestigiis castrorum, quae inuenerat, 
coniecit homines e flumine atque Lacu aduenisse et latus- 
montis a ualle, in qua manni steterant, ascendisse; sed 



ianua oculo eius quaerenti restitit, et sinus paruus muris 
altis flammas ferocissimas propulsauerat. diu atque frustra 
uenatus erat donec, ira sua frigida ab aurora facta, rediit ut 
in lecto aureo cubaret - et uires nouas colligeret, negauit 
fore ut furtum aut obliuiscatur aut ignoscat, etiamsi mille 
annorum eum in saxum fumans uerterint, sed morari ei 
suffecit, lentus atque tacitus ad latibulum rursus repsit, et 
oculos semi-clausit. 

cum mane aduenisset, terror nanorum decreuit. 
intellexerunt talia pericula in talem custodem tractando 
esse ineuitabilia, et quaesitionem relinquere non iam 
prodesse, neque nuncipsum discedere potuerunt, quam rem 
Thorinus indicauerat. manni aut amissi aut necati erant, et 
aliquando illis manendum fuit antequam Smaug adeo 
uigilias remisit ut a uia longa ire pedibus auderent, felicter 
satis copiarum seruauerunt quae illis aliquando 
sufficerent. 

diu disputabant quid acturum esset, sed quomodo 
Smaugem dimittant cogitare non potuerunt - quae res 
semper infirmitas consiliorum fuerat, sicut Bilbo in animo 
habuit mentionem facere, tum in morem populi, qui in 
diuersas sententias omnino distracti sunt, in hobbitum 
mussare coeperunt, eum condemnantes propter illas res, 
quae primum sibi ualde placuerant: propter poculam 
ablatam atque iram Smaugis praemature commotam 

“quomodo aliter effractarius rem agat, existimatis?” 
Bilbo iratus rogauit. “ego dracones caedendos non 



conduxi, quod est opus bellatorum, sed thesaurum 
furandum, quam rem incepi quam optime possum, 
exspectatisne me cum omni aceruo Throris in tergo meo 
redambulare? si aliquis musset, mihi liceat de illa re 
dicere, uos duxisse quinque centum effractarios non unum 
oportet, certe auus uester ualde laudari meret, sed fingere 
non potestis uos umquam praegrandem magnitudinem 
diuitiarum eius mihi patefecisse, centum annis mihi opus 
erit ad omnia tollenda, etiamsi quinquagiens maior sim, et 
Smaug tam mansues quam cuniculus sit.” 

his dictis, sane, nani ueniam eius petiuerunt. “ergo quid 
proponis nobis agendum sit, Domine Baggins?”Thorinus 
urbane rogauit. 

“hoc tempore nescio - si de thesaurum auferendo uis. 
illa res plane et in fortuna noua nescio qua et in Smauge 
dimisso omnino consistit, dracones dimittere est res 
omnino mihi inusitata, sed de ea cogitabo quam maxime 
possum, mea sententia, nullas spes omnino habeo, et cupio 
me tutum esse domi.” 

“cum maxime aliud cura! quid nobis agendum est 
hodie?” 

“ita, si meum consilium uis, dicam nos nihil agere posse 
praeterquam manere in loco quo sumus, in die non dubito 
quin nos satis tuti ereptare possimus ad deambulandum, 
fortasse mox unus aut duo electi ad copiam iuxta flumen 
redeant ad alimenta nostra replenda, interim autem noctu 
omnes manere in cuniculo oportet. 



“nunc condicionem uobis feram, anulum meum habeo et 
hoc meridie ipso derepam - quo tempore, si umquam, 
Smaugem dormire oportet - ut quid ille agat uideam. 
fortasse aliquid eueniet. ‘omnis uermis locum infirmitatem 
habet,’ ut pater meus dicere solebat, quamquam certus sum 
illum esse draconum expertem.” 

nani, sane, condicionem cupide acceperunt, iam paruum 
Bilbonem magni aestimauerunt. qui nunc in facinore eorum 
audaci dux uerus factus est. sententias suas atque consilia 
sua habere coeperat, cum meridies aduenisset, se 
praeparauit ad iterum in Montem descendendum, quod 
sane non ei placuit, sed res nunc non tam male fuit, quod 
magis minusue quid in fronte sit iam sciuit. si plura de 
draconibus atque ingeniis eorum callidis sciuerit, fortasse 
magis timuerit atque minus sperauerit se illum, dum 
dormit, opprimere posse. 

sole lucente profectus est, sed in cuniculo erat tam 
tenebrosa quam nox. lux e ianua, paene clausa, mox 
hebescebat dum descendit ille, qui adeo tacitus in eundo 
erat ut fumus in uento molli uix illi superesse posset, et in 
animo habuit se existimare superbum, ut ianuam 
inferiorem appropinquabat, solum fulgor hebetissimum 
uideri potuit. 

“Senex Smaug fatigatus dormit,” putauit. “me uidere 
nequit, nec me audire poterit, bono animo habe, Bilbo!” de 
olfactu draconum aut oblitus est aut numquam audiuit. est 
res quoque incommoda illos, dum dormiunt, unum oculum 



semi-aperire ad uigilandum posse, si suspiciosus sint. 

certe, cum Bilbo ex aditu aspexisset, Smaug grauiter 
dormire uisus est, paene mortuus et ater, odore uaporis 
inuisi uix stertens. Bilbo in solum perrecturus erat cum 
radium rubrum tenuem atque acutum subtus a palpebra 
oculi laeui Smaugis uidit. ille solum fingebat se dormire! 
ille aditum cuniculi intuebatur! Bilbo festinanter regressus 
felicitati anuli benedixit, tum Smaug locutus est. 

“itaque, fur! te olfacio et aerem tuum sentio, spiritum 
tuum audio, ueni huc! tu ipse iterum donum carpe, nam 
multa supersunt!” 

sed Bilbo non tam indoctus in doctrina-draconum fuit 
quam id. si Smaug sperabat illum satis facile propius 
uenturum esse, falsus est. “minime, tibi gratias ago, O 
Smaug Tremende!” respondit, “donorum causa non ueni. 
modo cupiui te aspicere et cognoscere num tu uere sit tam 
magnus quam in fabulis traditur, illis non credo.” 

“itane dicis?” draco inquit, aliquantulum gratus, etiamsi 
illis uerbis non credidit. 

“re uera, carmina atque fabulae rem ueram nequaquam 
contingunt, O Smaug Optime Maxime Cladium,” Bilbo 
respondit. 

“iucundos mores habes pro fure atque mendaci,” draco 
inquit, “tu nomini meo familiaris esse uideris, sed ego 
meminisse non uideor ut te olfecissem ante, quis es tu et 
unde uenis, quaeso?” 

“ita quaesis! sub colle uenio, et subter colles et supra 



colles uiae meae tetenderunt, atque per aerem, ego sum qui 
inuisus ambulat.” 

“ita credo,” Smaug inquit, “sed id uix est nomen 
solitum.” 

“sum inuentor rerum reconditarum, sector araneorum, 
musca cum aculeo, propter numerum fortunatum electus 
sum.” 

“tituli iucundi!” Smaug rem naso suspendit, “sed 
numeris fortunatis non semper uincere potes.” 

“sum qui amicos uiuos sepelit et eos submergit et eos 
iterum ex aqua uiuos tollit, a fine sacci ueni, sed nullus 
saccus super me ueniebatur.” 

“haec non tam credibilia uisa sunt,” Smaug risit. 

“sum ursis amicus, et aquilarum hospes, sum Anuli- 
uictor et Fortunae-gestor; et sum Cupae-rector,” Bilbo 
continuabat, qui in aenigmatibus suis delectari incipiebat. 

“melius est!” Smaug inquit, “sed noli permittere ingenio 
tuo ut te auferat!” 


hic, sane, est modus aptus ad draconibus loquendum, si 
nomen proprium tuum patefacere non uis (quae est res 
sapiens), neque uis eos a recusatione plana irritare (quae 
quoque est res sapientissima). omnis draco nec blanditiae 
loquendi in aenigmatibus, nec perdendo tempus ad illa 
intellegere temptandum resistere potest, hic fuerunt multa, 
quae Smaug nequaquam intellexit (quamquam exspecto te 
intellegere, nam omnia de facinoribus Bilbonis audacibus, 



quae ille attingebat, scis), sed putauit se satis intellegere, 
et intra se cachinnauit. 

“sic priori nocte cogitaui,” secum subrisit. “Homines- 
Lacus, aliquid consilium foedum istorum miserorum 
mercatorumcuparum Hominum-Lacus, aliter lacertus sum. 
ad illum locum per saeculum atque saeculum non ueni; sed 
mox id mutabo!” 

“maxime, O Cupae-rector!” magna uoce inquit, 
“fortasse manno tuo fuit nomen Cupa; fortasse non, 
quamquam ille satis pinguis fuit, inuisus ambules, sed 
totum iter non ambulauisti. mihi licet tibi dicere me priori 
nocte sex mannos edisse, et mox omnes ceteros capturum 
atque esurum esse, pro cena optima, unum consilium pro 
salute tua tibi dabo: noli magis agere cum nanis quam 
potes!” 

“nani!” Bilbo inquit fingens se mirari. 

“noli mecum loqui!” Smaug inquit, “odorem (atque 
gustum) nani scio - nemo melior, noli mihi dicere me 
mannum a nano equitatum edere posse neque id scire! ad 
finem malum uenies, si cum talibus amicis ieris, Fur 
Cupae-rector. non recuso quominus tu redeas atque ita a 
me illis dicas.” sed non Bilboni dixit unum odorem esse 
quod nequaquam intellegere potuit, scilicet 
odoremhobbitum; cuius omnino expers fuit, et de quo quid 
agat maxime non habuit. 

“puto te priori nocte pro illa pocula pretium aequum 
habuisse?” continuabat, “nunc ueni, habuistine? omnino 



nihil! ita, sic est mos illorum, porro puto illos foris 
delitiscere, et tibi opus esse ut omnem laborem 
periculosum facias et, me non aspiciente, auferas quidquid 
possis - pro illis? habebisne partem aequam? noli rei 
credere! si uiuus abscesseris, felix eris.” 


nunc Bilbo sentire coepit se ualde incommodum esse, 
quandocumque oculus Smaugis errabundus, eum in umbris 
quaerens, trans eum fulgebat, ille horruit et a desiderio 
inexplicabili excurrendi atque se patefaciendi atque 
Smaugi omnia uera dicendi captus est. re uera, male 
periclitatus est ne a dracone incantaretur, animo autem a 
pauore recepto, rursus locutus est. 

“omnia non scis, O Smaug Magne,” inquit, “non aureum 
solum nos huc tulit.” 

“ha! ha! ‘nos’ confiteris,” Smaug risit, “quare non dicis 
‘nos quattuordecim’ ut rem perficias, Domine Numere 
Fortunate? mihi placet audire te officia altera in his 
regionibus praeter aurum meum habuisse, ergo, forsitan, 
tempus tuum non omnino perdas. 

“nescio si tibi occureret te, etiamsi aurum minutatim 
furari posses - quae res circa centum annos occupabit - id 
iampridem ferre non posse? in latere montis non multum 
usui est? in silua non multum usui est? pro fidem! quid de 
uectura? quid de custodibus armatis atque uectigale?” et 
Smaug magna uoce risit, ei fuit cor malum atque callidum, 
et sciuit coniecturas suas non longe abesse, quamquam 



suspicatus est Homines-Lacus consilia praestare, quos in 
animo habere ut maximam partem spoliae in oppido iuxta 
litus, quod in diebus eius iunioribus Esgaroth appellatum 
est, remaneat. 

huic uix credes, sed Bilbo quidem ualde admiratus est. 
usque ad hoc tempus omnes sententias atque uires in 
Montem attingendum atque thesaurum inueniendum 
intenderat, numquam sollicitus erat mirari quomodo 
thesaurus auferretur, numquam certe quomodo aliqua pars, 
quae sors eius esset, usque ad Bag-Finem, Sub-Colle 
referretur. 

nunc suspicio foeda in mente eius crescere coepit - 
suntne nani etiam huius rei magni momenti obliti, aut 
ridebantne eum in manicis suis per omne tempus? hic est 
modus in quo sermo draconis aliquem imperitum afficit. 
Bilbonem sane uigilantem fuisse oportuit; sed Smaug 
ingenium, cui uix resisti poterat, habuit. 

“tibi dico,” inquit ille nitens ut et amicis suis fidelis 
maneat et ipse fortis remaneat, “illum aurum modo 
nobiscum posterior cogitatio fuit, supra collem atque 
subter collem, ab unda atque uento uenimus, pro Poena. 
nonne, O Smaug diuitiarum inaestimabilium, tibi 
intellegendum est te, ob prosperitatem tuam, habere 
aliquos inimicos acerbos?” 

tum Smaug sane risit - sonitus uastitudinis, qui 
Bilbonem ad solum quassauit, dum longe aduersus 
cuniculum nani se congregant et fingunt hobbitum ad finem 



repentem atrocemque aduenisse. 

“poena!” fremuit, et lux oculorum aulam a solo ad 
tectum illuminauit quasi fulgur coccinum, “poena! Rex sub 
Monte mortuus est et ubi sunt cognati eius qui poenas 
expetere audent? Girion Dominus Conuallis mortuus est, et 
gentem suam sicut lupus inter oues edi, et ubi sunt filii 
filiorum eius, qui ad me appropinquare audent? aliquos 
interficio ubicumque uolo neque aliqui resistere audent, 
bellatores dierum antiquorum cecidi, similitudo quorum in 
orbe hodie non est. tum modo iuuenis atque tener fui. nunc 
senex atque fortis, fortis, fortis sum, Fur in Umbris!” 
superbiter inquit, “arma mea sunt scutis decemplicibus 
similia, dentes mei sunt enses, ungues mei hastas, impetus 
caudae meae tonitrus, alae meae turbo procellae, et 
spiritus mors!” 

“semper intellexi,” Bilbo pauore stridens inquit, 
“dracones esse teneriores infra, praecipue in regione - er 
- thoracis; sed sine dubio quidam adeo armatus de ea re 
iam cogitauit.” 

draco gloriari destitit, “scientia tua est obsoleta,” 
acerbe respondit, “squamis ferreis atque gemmis duris 
supra atque infra sum armatus, nulla lamina me transfigere 
potest.” 

“id coniecerim,” Bilbo inquit, “re uera nullo in loco par 
Domino Smaugi Impenetrabili inueniri potest, quam 
magnificum est te subuculam adamantum pulchrorum 
possidere!” 



“ita, quae rara quidem atque admirabilis est,” Smaug 
inquit, admodum gratus, nesciuit hobbitum iam tegimentum 
eius praecipuum infra aspexisse, cum prius uenerat, et eum 
ualde desiderare, propriarum rationum causa, ut propius 
id aspiceret, draco se euoluit, “uide!” inquit, “quid de eo 
dicis?” 

“splendidum, mirabile! perfectum! emendatum! 
admirandum!” Bilbo magna uoce exclamauit, sed intra se 
cogitauit ita: “stulte senex! nam est magna pars in concauo 
pectoris eius sinistri tam nuda quam cochlea e concha 
remota!” 

postquam id aspexit, solum in animo habuit Dominus 
Baggins effugere, “itaque, Magnificentiam Tuam longius 
tenere me non oportet,” inquit, “aut te prohibere a requiete 
tua ualde desiderata, magnum est capere mannos, ut credo, 
post illi quam initium longe fecerunt, non aliter quam 
effractarios!” adiecit sicut ictus modo Parthico dum 
retrorsum ruit et aduersus cuniculum effugit. 

fuit sententia infelix, nam draco flammas terrificas in 
eum eiaculatus est, et quamquam ille in aduersum 
properabat, nequaquam satis longe progressus est ut 
commodus esset antequam caput horribile Smaugis in 
aperturam pone pulsum est. feliciter, totum caput atque 
fauces eius intus comprimi non poterunt, sed nares eius 
ignem et uaporum emiserunt ad illum persequendum, qui 
paene superatus labens caecus magno dolore atque pauore 
progressus est. senserat se a calliditate sermonis cum 



Smauge satis gratum esse, sed error eius eum in 
prudentiam meliorem quassauit. 

“numquam dracones uiuos ride, Bilbo stulte!” secum 
dixit, quae posterius facta est sententia eius dilecta, et in 
prouerbium tradita est. “tu nunc uix per hoc facinus audax 
transisti,” adiecit, quae etiam satis uera fuit. 


post meridie in uesperem tendebat cum ille rursus euenit et 
confectus in “limine” lapsus est et decidit, nani eum 
recreauerunt et adusta eius sanauerunt quam maxime 
potuerunt; sed longe fuit antequam capilli in tergo capitis 
atque calcium recte rursus creuerunt: omnes usque ad 
pellem adusti et crispati erant, interim amici animum eius 
erigere optime conati sunt; et fabulae eius cupidi fuerunt, 
praecipue quamobrem draco tam horrifice strepuisset, et 
quomodo Bilbo effugisset, scire cupiuerunt. 

sed hobbitus sollicitus fuit atque incommodus, et 
aliquid ex eo elicitare illis negotium magnum fuit, de 
rebus cogitans, nunc eum paenitebat aliqua uerba, quae 
draconi dixerat, neque illa iterare cupidus fuit, senex 
turdus in saxo uicino sedebat, capite ad latus unum uerso, 
omnia, quae dicta erant, auscultans, iracundia Bilbonis 
patefacta est ab hac re: saxum sublatum iecit in turdum, 
qui solum ad latus uolitauit tum reuenit. 

“aui maledic!” Bilbo iratus inquit, “credo eum 
auscultare, neque facies eius mihi placet.” 

“noli eum uexare!” Thorinus inquit, “turdi sunt boni 



atque amici - haec est ueterrima quidem auis, et forsitan 
est ultima quae superest generis antiqui quod olim in his 
regionibus habitabat, manibus patris mei et aui mansuetum, 
fuit gens aetate longa atque magica, et forsitan hic sit unus 
illorum qui illo tempore, duobus centum annis aut magis 
abhinc, uixerunt. Homines Conuallis ingenium intellegendi 
linguam illorum habuerunt, et illis usi sunt pro nuntiis, qui 
ad Homines Lacus et aliquos locos uolarent.” 

“itaque, nuntium habebit, quod sane ad Oppidum-Lacus 
ferat, si id est quod uult,” Bilbo inquit, “quamquam non 
puto aliquos superesse, qui de lingua turdorum curant”. 

“cur quid actum est?” nani clamauerunt. “perge fabulam 
tuam, quaesimus!” 

itaque Bilbo illis narrauit omnia, quae meminisse 
potuit, et confessus est se male suspicari draconem ab 
aenigmatibus eius castris atque mannis adiectis nimis 
coniecisse. “certus sum eum scire nos ab Oppido-Lacus 
uenisse et ab illo loco auxilium habuisse; et male suspicor 
eum forsitan in illam partem proxime iturum esse, pro 
fidem uolo se numquam dixisse illud de Cupaerectore; 
quod effecerit ut etiam cuniculus caecus in his regionibus 
de Hominibus-Lacus cogitaret.” 

“esto, esto! fieri non potest aliter, et magnum est in 
loquendo cum dracone non errare, ita semper audiui,” 
Balinus inquit sollicitus ut eum consolaretur, “puto te rem 
bene gessisse, si me roges - saltem unam rem utilissimam 
inuenisti, et domum uenisti uiuus, quae sunt plura quam 



plurimi dicere possunt, qui cum talibus quale Smauge 
locuti sunt, forsitan scire de parte nuda in subucula 
adamantina Vermis senis etiam erit res felix atque 
benedicta.” 

his dictis, sermo mutatus est, et omnes de draconibus 
interficiendis praeteritis, dubiis, et fabulosis loqui 
coeperunt, et de generibus diuersis punctionum et 
plagarum et uulnerum infra, atque dissimilibus artibus, 
instrumentis et dolis a quibus illae res confectae erant, 
plerique omnes consenserunt ut draco dormiens non tam 
facile capi possit quam putauerant, et si quemdam 
dormientem fodire aut pungere conentur, magis ueri simile 
sit rem in calamitate perfecturam esse, quam si impetum in 
frontem audacter faciant, dum loquebantur turdus 
auscultabat, donec postremo cum stellae elucere 
coeperunt, tacitus alis diffusis euolauit. et dum 
loquebantur Bilbo miserior atque miserior fiebat, et 
praesagium mentis eius crescebat. 

postremo eos interrupit, “certus sum nos ualde intuti 
esse hic,” inquit, “neque rationem sedendi hic uideo. 
draco omnia uiridia amoena adussit, et porro nox adest et 
frigida est. sed in ossibus meis sentio fore ut hic locus 
iterum oppugnetur, nunc Smaug cognoscit quomodo ad 
aulam eius descenderim, et ei confidere potes ut coniciat 
in quo loco sit terminus cuniculi alius, latus omne Montis 
minutatim franget, si necesse est, ad aditum nostrum 
obsaepiendum, et si nos cum eo confracti erimus, id ei 



melius placebit.” 

“tu maestissimus es, Domine Baggins!” Thorinus inquit, 
“quamobrem ergo Smaug terminum inferiorem non 
obsaepsit, si nos excludendi tam cupidus est? id non fecit, 
aut eum audiuerimus.” 

“nescio, nescio - quia primum ille temptare uoluit ut me 
iterum induceret, ut puto, et nunc fortasse quia donec post 
uenationem huius noctis manet, aut quia cubiculum suum 
laedere non uult, si rem aliter facere potest - sed utinam tu 
non disputes. Smaug protinus egredietur, et spes sola 
nobis est nos longe in cuniculum inituros et ianuam 
clausuros esse.” 

adeo intentus esse uisus est ut nani demum morem ei 
gererent, quamquam in ianuam claudendo moram fecerunt 
- quod consilium desperatum esse uisum est, nam nemo 
sciuit an aut quomodo eam ab interiore rursus aperire 
possent, et cogitatio de ipsis inclusis in loco, e quo 
egressus solus per latibulum draconis tetendit, non illis 
placuit, porro omnia satis tacita esse uisa sunt, et foris et 
secundum cuniculum, itaque diutius intus non longe 
deorsum a ianua semi-aperta sedentes loquebantur. 

sermo mutatus est ad uerba draconis mala de nanis. 
Bilbo cupiuit se numquam illa audiuisse, aut saltem se 
certissimum esse posse nanos nunc omnino esse ueros cum 
negarent ipsos umquam cogitauisse de quo acturum esset 
postquam thesaurum capturum esset, “sciuimus rem 
futuram esse desperatam,” Thorinus inquit, “et adhuc id 



scimus; et adhuc puto tempus satis adfuturum esse, cum id 
ceperimus, in quo cogitemus quid de eo acturum sit. de 
parte tua, Domine Baggins, crede mihi nos esse magis 
quam gratos et te quartam decimam tuam electurum esse, 
quam primum aliquid habebimus, quod diuidere 
poterimus, me paenitet si tu de rebus transportandis 
sollicitatur, et confiteor difficultates esse magnas - dum 
tempus fugit, terrae minus ferae non factae sunt, potius 
uice uersa - sed pro te faciemus quidcumque possumus, et 
nostram partem pretii capiemus cum tempus adfuerit, 
crede mihi aut non, sicut tibi placet!” 

his dictis, sermo mutatus est ad magnum aceruum ipsum 
atque ad illa quae Thorinus et Balinus meminerunt, 
admirati sunt num illa etiam ibi in aula infra iacerent 
illaesa: hastae, quae pro exercitibus magni Rex 
Bladorthini (iampridem mortui) factae sunt, quaeque caput 
ter-fabricatum habuit, hastilibus quarum aurum callidum 
insertum erat, sed numquam missae nec persolutae sunt; 
scuta pro bellatoribus longe mortuis facta; magna pocula 
aurea Throris, ansis duabus, malleata atque caelata cum 
auibus et floribus, oculi et folia quorum a gemmis facti 
sunt; loricae auratae atque argentati atque impenetrabiles; 
torques Girionis, Domini Conuallis, a quinque centum 
smaragdis tam uiridibus quam graminibus factus est, quem 
ille dedit pro filio natu maiore armato in lorica anulorum a 
nanis nexorum, similitudo cuius numquam facta erat ante, 
nam ab argento mero ad uim atque fortitudinem chalybis- 



triplicis confecta est. pulcherrima autem omnium fuit 
ingens gemma alba, quam nani sub radicibus montis 
inuenerant, scilicet Cor Montis, Arkenlapis Thraini. 

“ille Arkenlapis! ille Arkenlapis!” Thorinus in tenebris 
murmurabat, semi-somnians cum mento suo in genibus, 
“fuit quasi globus cum mille superficiebus; nituit quasi 
argentum in luce ignis, quasi aqua in sole, quasi nix subter 
stellas, quasi pluuia in lunam!” 

sed desiderium acerui incantatum a Bilbone deciderat, 
qui per omnem sermonem eis solum semi-auscultabat. 
ianuae proximus sedit cum alia aure erecta ad inceptionem 
aliquam sonitus foris audiendam, alia intenta ad imagines 
ultra murmures nanorum, ad susurrum aliquem motus 
cuiusdam a longe infra. 

tenebrae profundiores fiebant et ille semper sollicitior 
fiebat, “ianuam claudite!” eos orauit, “istum draconem in 
medulla mea uereor. hoc silentium mihi placet longe minus 
quam clamor noctis prioris, ianuam claudite antequam res 
sera fuerit!” 

nescio quid in uoce eius sensum incommodum nanis 
dedit. Thorinus somniis lente excussis surrexit et saxum, 
quod eam cuneabat, e ianua calcitrauit. tum eam 
impulerunt, quae crepitu atque clangore clausa est. signum 
claustelli nullum in interiore superfuit, in Monte inclusi 
sunt! 

neque praematurius, uix longe secundum cuniculum 
descenderant, cum uerber quasi fragor arietum e quercibus 



siluestribus factorum atque a gigantibus tractatorum latus 
Montis feriuit. saxum resonauit, muri fracti sunt et lapides 
a tecto in capita eorum deciderunt, non mihi placet 
cogitare quid, si ianua adhuc aperta sit, eueniret. longius 
secundum cuniculum effugerunt, gaudentes se etiam uiuos 
esse, dum pone eos foris fremitum atque quassationem irae 
Smaugis audiunt, qui saxa comminuebat, murum atque 
scopulum uerberibus caudae ingentis frangebat, donec 
locus paruus altusque castrorum eorum, gramina tosta, 
saxum turdi, muri a cochleis uelati, proiectum saxi 
angustum, omnibus confractis, temere euanuerunt, et casus 
saxorum confractorum de scopulo in uallem infra decidit. 

Smaug latibulum suum in silentio fiirtiuo reliquerat, 
tacitus in caelum euolauerat, tum ponderosus atque lentus 
sicut cornix monstruosa in tenebris innatauerat, secundo 
uento ad occidentem Montis, sperans se aliquid aut 
aliquem inscium ibi capturum, et exitum meatus, quo fur 
usus erat, aspecturum esse, cum et nihil inuenire et 
neminem uidere posset, etiam in loco, in quo coniecerat 
certe exitum esse oportere, haec fuit effusio irae suae. 

ira in hoc modo emissa, sensit se meliorem esse et in 
corde putauit se non rursus ab illa parte uexari. interim 
ultionem ulteriorem petiuit. “Cupae-rector!” fremuit, 
“pedes tui a latere aquae uenerunt, et non dubium est quin 
tu aduersum aquam ueneris. odorem tuum nescio, sed si tu 
unus hominum Lacus non sis, illi tibi subsidio fuerunt, qui 
me uidebunt et recordabuntur quis sit uerus Rex sub 



Monte!” 

in igne ascendit et in meridiem ad Flumen Fluens 
discessit. 

interim, nani in tenebris sedebant, circum quos silentium 
totum decidit, pauca ederunt atque pauca locuti sunt, 
tempus praeteriens numerare non potuerunt; et uix mouere 
ausi sunt, nam uoces eorum susurrantes in cuniculo 
resonabant atque crepitabant, si obdormiuerunt, etiam e 
somno ad tenebras atque silentium, quod continuatum 
continuabatur, excitati sunt, postremo, postquam per dies 
atque dies manserunt, ut uisum est, aere deficiente 
suffocarentur et stupefierent, id non iam pati potuerunt, 
paene in sonitibus ab inferiore draconis redeuntis gauisi 
sint, a quo in silentio nescio quid mali callidi timuerunt, 
sed ibi sedere per aeternum non potuerunt. 

Thorinus dixit: “ianuam conemur!” inquit, “aut uentum 
in facie mea mox mihi sentiendum est aut moriendum, puto 
me malle a Smauge sub diuo confringi quam in hoc loco 
suffocari!” itaque nonnulli nani surrexerunt atque 




pedetemptim ad locum, in quo ianua fuerat, redierunt, 
inuenerunt autem superiorem partem cuniculi saxis fractis 
confractam atque obsaeptam esse, nec clauis nec magia, 
quibus illa olim paruerat, illam ianuam rursus aperire 
umquam potuit. 

“inclusi sumus!” gemuerunt, “hoc est finis, hic 
moriemur.” 

sed nescio quomodo, cum maxime nani desperatissimi 
erant, Bilbo sensit cor suum in modo insueto leuari, quasi 
pondus graue ab infra subuculam discessisset. 

“uenite, uenite!” inquit, “‘dum anima est, spes est!’ ut 
pater meus dicere solebat, porro ‘tempus tertium omnia 
soluit.’ ego secundum cuniculum rursus deorsum ibo. quo 
bis ii, cum sciui draconem alio in fine esse, itaque tertium 
periclitabor ire cum non iam certus sum. praeterea, exitus 
solus est deorsum, et puto hoc tempore uos omnes mecum 
uenire oportere.” 

desperati, ei consenserunt, et Thorinus fuit primus qui 
iuxta Bilbonem perrexit. 

“nunc cauete!” hobbitus sibilauit, “et tacite quam 
maxime potestis! aut non adsit in imo Smaug, aut uice 
uersa adsit, nos non sine causa periclitemur!” 

deorsum, deorsum descenderunt, de furto uero nani, 
sane, hobbito non pares esse potuerunt, quorum sonitus 
ualde anhelantium atque laboriose gradientium ab 
imaginibus in modo terrifico increscebantur; sed, 
quamquam aliquando Bilbo pauidus constitit atque 



auscultauit, ab infra nullus sonitus commoriebatur, ad 
imum, quam maxime rem discernere potuit, Bilbo anulo 
induto progressus est. qui tamen ei non usui fuit: tenebrae 
fuerunt totae, et omnes inuisibiles fuerunt, anulo aut nullo, 
re uera, id adeo nigrum fuit ut hobbitus ad aperturam 
inopinanter adueniret, manu sublata, porro laberetur et in 
praeceps in aulam uolueretur! 

ibi cum uultu ad solum uerso procubuit neque surgere 
nec uix etiam spirare ausus est. nihil autem se mouit. non 
fuit aliqua lux nitens - nisi, ut res ei uisa est, cum demum 
ille caput lente sustulisset, fuit scintilla pallida alba supra 
eum quae in caligine longe afuit, certe autem non fuit 
scintilla ignis-draconis, quamquam foetor-uerminosus in 
hoc loco fuit densus, atque gustus uaporis in lingua eius 
fuit. 

postremo Dominus Baggins illam rem non iam pati 
potuit, “te confunde, Smaug, uermis te!” magna uoce 
stridit, “desine ludere lusum latitandi! lucem mihi da, et 
tum me ede, si me capere potes!” 

imagines hebetes circum aulam, sed responsum nullum 
fuit. 

Bilbo surrexit et cognouit se nescire qua tenderet. 

“nunc quid in orbe Smaug ludat admiror,” inquit, “qui 
non domi est hodie (uel hac nocte, uel quandocumque hoc 
est), ut credo, si Oinus atque Gloinus igniaria sua non 
amiserunt, fortasse paulum lucis faciemus, itaque 
circumspectabimus antequam fortuna mutata erit.” 



“lux!” clamauit. “aliquisne lucem facere potest?” 


cum Bilbo de gradibus cum offensione in aulam porro 
decidisset, nani, sane, trepidissimi fuerunt, et conglobati 
sederunt eodem in loco ad finem cuniculi in quo ille eos 
reliquerat. 

cum uocem eius audissent, “sh! sh!” sibilauerunt; et 
quamquam illa res hobbito auxilio fuit ad inueniendum ubi 
essent, nihilominus aliquid ex eis elicere diu non potuit, 
sed in fine, cum Bilbo uerum solum pede pulsare 
coepisset, et “lux!” magna uoce stridula clamauisset, 
Thorinus ad eum inclinauit, et Oinum atque Gloinum ad 
sarcinas suas in summo cuniculo remisit. 

paulo post, scintilla fulgens illos, qui redibant, 
patefecit, Oinus cum parua face pini flagrante in manu, et 
Gloinus cum fasce aliarum sub bracchio. cito Bilbo ad 
ianuam properauit et facem cepit; sed nanis persuadere ut 
ceteras inflammarent uel etiamnunc cum eo uenirent non 
potuit, ut Thorinus diligenter rem explicauit, Dominus 
Baggins etiam iure fuit effractarius doctus atque 
inuestigator. si ei placuit ut lucem periclitaretur, id suum 
fuit, ipsi in cuniculo mansuri sunt ad nuntium eius 
recipiendum itaque iuxta ianuam sedebant atque 
aspiciebant. 

formam paruam atram hobbiti, luce paruula eius sublata, 
trans solum ambulantem uiderunt. subinde, dum adhuc 
satis prope est, quoddam fulgens et tinniens receperunt, ut 



ille inopinanter in nescio quid aureum incidit, dum in 
aulam praegrandem longe errat, lux decrescebat; quae 
saliens tum in aerem ascendebat. Bilbo magnum aceruum 
thesauri scandebat, mox in summa stetit, et etiam perrexit, 
tum uiderunt eum parumper consistere atque se demittere; 
sed rationem nesciuerunt. 

fuit Arkenlapis, Cor Montis, ita Bilbo a descriptione 
Thorini coniecit; sed duae quidem talium gemmarum esse 
non potuerunt, etiam in tale aceruo mirabili, etiam in orbe 
terrarum omni, semper dum ascendit, idem coruscans 
candidum ante eum fulgurabat et ad ipsum pedes eius 
ducebat, in globum paruum lucis pallidae lente crescebat, 
nunc, ut illum appropinquabat, ille scintilla tremula 
colorum multorum, qui repercussi atque confracti a luce 
facis eius quassata, in summo tingebatur, postremo illum 
despexit, et animam continuit, magna gemma ante pedes 
eius luce sua interiore fulgebat, et nihilominus, caesa et 
fabricata a nanis, qui eam e corde montis multo ante 
effoderant, omnem lucem, quae in eam decidit, cepit atque 
in decem milia scintillas nitoris albi tincti cum fulgoribus 
iridis mutauit. 

repente bracchium Bilbonis ad eam tetendit, ab 
incantamento eius ductum, manus parua circum eam claudi 
non potuit, nam gemma fuit magna atque grauis; sed eam 
sustulit, et, oculis clausis, eam in sinum altissimum posuit. 

“nunc ego quidem effractarius!” ille cogitauit. “sed puto 
me de ea nanis narrare oportere - nescio quo tempore. 



dixerunt me posse partem meam carpere atque eligere; et 
credo me eam electurum esse, si illi omnia cetera 
ceperint!” ceteris paribus nihilominus, moleste sensit illos 
non in animo habuisse eum hanc gemmam mirabilem 
carpere atque eligere oportere, et molestiam ex ea re 
etiam exorturam esse. 

nunc rursus perrexit, de latere altero ingentis acerui, 
quem scanderat, descendit, et scintilla facis eius ex 
aspectu nanorum uigilantium euanuit. mox autem eam 
procul iterum uiderun t. Bilbo solum aulae transibat. 

perrexit, donec ad magnas fores in parte ulteriore 
aduenit, et ibi aura quaedam eum reuixit, quae paene 
lucem eius exstinxit, ille timide per eas aspexit, et 
aspectum meatuum ingentorum et gradus hebetes 
incipientes ascendere in caliginem uidit. adhuc fuit nec 
aspectus nec sonitus Smaugis. se uersurus et rediturus, 
cum quaedam forma nigra in eum insiluit atque faciem eius 
uerrit. stridit atque tremuit, et retro lapsus decidit, fax eius 
capite prono cecidit et exstincta est! 

“solum uespertilio, ut puto et spero!” miser inquit, “sed 
nunc quid agam? qua est Oriens, Meridies, Septentriones, 
uel Occidens?” 

“Thorine! Baline! Oine! Gloine! Kili! Fili!” clamauit 
quam maxime potuit - qui sonitus esse exiguus et paruus in 
tenebris latis uisus est. “lux exstincta est! utinam aliquis 
ueniat ut me inueniat atque iuuet!” uirtus per hoc 
momentum temporis omnino defecerat. 



nani clamores eius hebetes paruosque audiuerunt, 
quamquam uerbum solum, quod capere potuerunt, fuit 
“iuuet!” 

“nunc quid in orbe terrarum uel sub eo accidit?” 
Thorinus inquit, “certe non draco, nam ille stridere non 
pergebat.” 

per momentum uel duo manserunt, fuerunt autem 
sonitusdraconis nulli, re uera, nullus sonitus praeter uocem 
Bilbonis, quae procul afuit, “ueni, unus quidam, alteram 
lucem aut duas fer!” Thorinus iussit. “nobis, ut uidetur, 
opus est ire ad effractarium nostrum iuuandum” 

“nunc est officium nostrum ut eum iuuemus,” Balinus 
inquit, “et ego libenti animo ibo. praeterea exspecto nos 
paulisper esse tutos.” 

nonnullis facibus pluribus a Gloino accensis, omnes 
singillatim erepserunt et secundum murum quam celerrime 
ierunt, mox Bilboni ipsi ad eos redeunti obuiam ierunt, 
ingenium cuius cito restitutum est quam primum luces 
eorum fulgentes uidit. 

“solum uespertilio et fax demissa, nihil peius!” 
quaerentibus respondit, qui ualde leuati sunt, nihilominus 
se ad stomachandum inclinabant quod de nihilo timuerant; 
sed quae dixerint si ille eis de Arkenlapide illo momento 
narrauerit nescio, aspectus thesauri fugaces, quos 
progredientes ceperant, ignem in cordibus nanorum 
omnino refouerant; et cum cor nani, honestissimi etiam, ab 
auro atque gemmis excitatur, hic audax subito fit, et 



fortasse ferox fiat. 

nanis quidem urgeri non iam opus fuit, nunc omnes 
aulam explorandi cupidi fuerunt, dum occasionem habent, 
et Smaugem a domo abesse, in praesentia, credere 
uolebant. quisque nunc facem accensam prehendit; et 
aspicientes primum ad alium latus tum ad alium, metus 
atque cautionis quidem obliti sunt, magnis uocibus locuti 
sunt, alius ad alium exclamans, ut thesauros antiquos ex 
aceruo uel a muro sublatos in luce tenebant, eos mulcentes 
atque tractantes. 

Filius atque Kilius paene iocosi fuerunt, qui fides 
multas aureasque argenteis neruis intentas inuenerant, quas 
ceperunt et percusserunt; quae, quod magicae (et intactae 
quoque a dracone, qui musicae minime interfuit), fuerunt 
adhuc modulatae, aula atra plena fuit canoris cuiusdam, 
qui perdiu tacitus fuerat, plurimi autem nani usu magis 
calluerunt: cum gemmis collectis sinus suos impleuerunt, 
et suspirantes illas, quas ferre non potuerunt, per digitos 
suos delabi siuerunt. Thorinus inter eos non minimus fuit; 
sed semper hinc atque illinc aliquid quaerebat, quod 
inuenire nequit, fuit Arkenlapis; sed de quo iam nemini 
dixit. 

nunc nani loricis et armis de muris demptis se 
armauerunt. regiae quidem dignus fuit Thorinus, in lorica 
anulis aureis inductis uestitus, cum secure, manubrio 
argenteo, in balteo lapidibus coccinis incrustato. 

qui “Domine Baggins!” clamauit. “haec est praemii tui 



prima pensio! tunicam ueterem exue et hanc indue!” 

his dictis, loricam paruam Bilboni induit, pro nescio 
quo regulo-dryadum iuueni multo ante factam, fuit a 
chalybeargenteo facta, qui *mitril a dryadibus appellatur, 
et cum ea fuit balteus margaritis crystallisque. galea leuis, 
e corio figurato circulis chalybeiis firmato facta, et 
gemmis albis circum labrum distincta, in caput hobbiti 
posita est. 

qui, “sentio me magnificum esse,” cogitauit, “sed 
exspecto me satis absurdum uideri. quam in Colle domi 
rideant! utinam quidem speculum adsit!” 

nihilominus Dominus Baggins magis quam nani caput 
suum ab incantamento acerni uacuum seruauit. qui, longe 
ante nani scrutando thesauros fessi fuerunt, ab eis fatigatus 
solo consedit; et quid finem omnium esset trepide admirari 
coepit, “plurimas pocularum istarum permutem,” cogitauit, 
“pro potione aliqui iucundi e quadam patera lignea 
Beornis!” 

“Thorine!” magna uoce clamauit.“quid postea? armati 
sumus, sed quid ante profuerunt arma ulla contra Smaugem 
Terribilem? hic thesaurus non iam relatus est. aurum non 
iam quaerimus, sed uiam ad effugiendum; et fortunam 
diutius temptauimus!” 

“uera dicis!” Thorinus, mente recepta, respondit, 
“abeamus! uos ducam, non per mille annos uiarum huius 
regiae obliuiscar.” tum ceteris uocatis atque conglobatis, 
facibus supra capita sublatis, per fores hiantes transierunt, 



sed saepe cum desiderio respicientes. 

loricis nitentibus a palliis suis iterum tectis et galeis 
candidis a cucullis pannosis, singillatim post Thorinum 
progressi sunt, linea quaedam lucum paruarum in tenebris, 
quae saepe constitit, iterum pauida rumorem aliquem 
draconis aduenientis auscultans. 

omnibus ornamentis ueteribus multo ante aut dilapsis 
aut deletis, et omnibus rebus a belua aduenienti 
reuenientique et foedatis et uastatis, nihilominus Thorinus 
omnen meatum atque uersuram sciuit. scalas longas 
ascenderunt, et secundum uias latas resonasque se 
uerterunt atque ierunt, et rursus se uerterunt et etiam plures 
scalas ascenderunt, et etiam plures scalas praeterea, quae 
fuerunt planae, e saxo uiuo excisae latae atque amoenae; et 
sursum et sursum nani ierunt, signo nullo cuiusdam 
animalis uiui obuiam ierunt, solum umbris furtiuis, quae a 
facibus eorum, qui appropinquabant, in auris uolitantibus 
effugerunt. 

gradus, nihilominus, pro cruribus-hobbitis non facti 
sunt, et Bilbo modo sentiebat se non ulterius progressurum 
esse, cum repente tectum in altum et longe ultra 
extensionem lucis facum eorum exsiluit, quidam fulgor 
candidus per nescio quam aperturam longe supra 
perueniens uideri potuit, et aer dulcius olebat, ante eos lux 
hebes per magnas fores, quae tortae in cardinibus 
pendebant et semi-ustae, uenit. 

“hoc est magnum conclaue Throris,” Thorinus inquit; 



“aula conuiuiorum atque consiliorum, nunc Porta Antica 
non longe abest.” 

per conclaue transierunt, hinc mensae putrescebant; 
illinc sellae et subsellia euersa iacebant, ambusta et 
dilapsa, in solo fuerunt caluariae atque ossa inter lagonas 
et pateras et fracta cornua-potionis et puluem. dum per 
plures fores etiam in ulteriore transeunt, sonitus aquae in 
aures eorum cecidit, et lux fusca repente clarior crescit. 

“ibi est ortus Fluminis Fluentis,” Thorinus inquit, “quod 
ab hoc loco ad Portam properat, id sequamur!” 

aqua feruida, ex apertura atra in muro saxi emissa, 
efferuescens in canale angusto, qui a calliditate manuum 
antiquarum sculptus et rectus erat, fluebat, iuxta eum uia 
lapidibus strata tendebat, satis latitudinis ut multi latera 
tegentes ambulare poterant, secundum illam celeriter 
cucurrerunt, tum circum quamdam uersuram ad latus 
tendentem se uerterunt - et ecce! ante eos lux lata diei 
patefacta est. in fronte arcus altus ascendit, qui etiamnunc 
fragmenta operarum sculptarum intus patefaciebat, etiamsi 
contritus atque confractus atque nigratus est. sol nebulosus 
lucem pallidam inter bracchia Montis misit, et radii aurei 
in pauimentum prope limen decidit. 

uespertiliones turbantes, e somno a facibus fumantibus 
territi, super eos uolitabant; ut prorsum saluerunt, pedes in 
lapidibus leuigatis atque lubricatis a dracone praetereunti 
elapsi sunt, nunc ante eos aqua magno clamore excidit et 
spumans ad uallem decidit, facibus ad solum deiectis, 



despicientes cum oculis perstrinctis steterunt, ad Portam 
Anticam peruenerunt, et in Conuallem despiciebant. 

“euge!” Bilbo inquit, “numquam exspectaui me ex hac 
ianua aspecturum esse, et numquam exspectaui me tam 
gratum fore pro aspectu solis rursus, et sensu uentis in 
facie mea. sed heu! hic uentus est frigidus!” 

ita fuit, flatus acerbus orientalis, hieme imminente, 
flabat, qui super et circum bracchia Montis in uallem 
fluctuabat, et inter saxa suspirabat, postquam diu in imis 
sudantibus cauernis a dracone frequentatis remanserunt, in 
sole horruerunt. 

subito Bilbo intellexit se non modo fessum esse sed 
etiam ualde esurientem quidem.“tempus tardus in mane 
esse uidetur,” inquit, “et puto magis minusue tempus 
ientaculi esse - si ientaculum ullum haberi potest, sed non 
sentio limen anticum Smaugis esse locum tutissimum ad 
cenandum, quaeso, nos discedamus ad aliquem locum in 
quo quiescentes aliquamdiu sedere possumus!” 

“rectissime!” Balinus inquit, “et puto me scire qua nos 
oportere ire: nos oportet tendere ad speculam ueterem in 
angulo inter occasum solis et meridiem Montis.” 

“quousque est illa?” hobbitus rogauit. 

“iter quinque horarum, ut puto, quod dure ibitur. uia a 
Porta secundum marginem sinistrum fluuii omnino frangi 
uidetur. sed deorsum aspicite! flumen repente ad orientem 
trans Conuallem in fronte oppidi ruinosi circumagitur, quo 
loco olim fuit pons, tendens ad scalas praecipites, quae 



ripam dexteram ascenderunt, itaque ad uiam quae ad 
Coruicollem tetendit, est (uel erat) semita quae e uia 
discessit atque ad speculam ascenderunt, ascensus durus, 
praeterea, etiamsi scalae ueterae adhuc adsunt.” 

“me miserum!” hobbitus tremuit, “plus ambulandi et 
plus ascendendi sine ientaculo! admiror quanta ientacula, 
et cenas alteras, nos in isto foedo foramine sine tempore 
aut horologiis amiserimus?” 

re uera, duae noctes atque dies in medio (non omnino 
sine cibo) praeterierant cum draco ianuam magicam 
confregisset, sed Bilbo nequaquam eas numerauerat, ut 
fortasse una nox praeterisset aut hebdomas noctium, 
quousque eas enumerare potuit. 

“age, age!” Thorinus ridens inquit - cuius animus rursus 
surgere coeperat, et lapides pretiosos in sinibus quassauit. 
“noli dicere regiam meam esse foramen foedum! tu mane 
donec ea purgata atque rursus decorata erit!” 

“quae non erunt donec Smaug mortuus erit,” miser 
Bilbo inquit, “interim, ientaculum bonum dabo ad 
sciendum ubi sit ille? spero illum in summo Monte adesse 
nos despicientem!” 

quae sententia nanos ualde perturbauit, qui constituerunt 
ut Bilbo et Balinus recti essent. 

“nobis ab hoc loco discedendum est,” Dorius inquit, 
“sentio quasi oculi eius tergum capitis mei intueantur.” 

“est locus frigidus solitarius,” Bombur inquit, “fortasse 
est potio, sed signum nullum cibi uideo. draco quidam in 



talibus locis semper esuriens erit.” 

“uenite! uenite!” ceteri clamauerunt. “semitam Balini 
sequamur!” 


fuit uia sub muro saxeo ad dexteram nulla, itaque apud 
lapides in sinistra ripa fluminis lente progressi sunt, et 
solitudo atque uastitas mox effecit ut etiam Thorinus rursus 
fieret grauis. pontem, de quo Balinus dixerat, multo ante 
ruinosum inuenerunt, plurimi cuius lapides nunc solum 
saxa teretia in fluuio uadoso atque clamoso fuerunt; sed 
aquam sine difficultatibus multis uado transierunt, et 
scalas antiquas inuenerunt et ripam altam ascenderunt, 
breui itinere progressi, uiam ueterem offenderunt, et mox 
ad conuallem profundam inter saxa tectam aduenerunt; ibi 
aliquamdiu requieuerunt et tantum ientaculum ederunt 
quantum potuerunt, plerumque *cram atque aquam, (si quid 
eram sit scire uis, modo dicam me nescire 
compositionem; sed id est biscocto simile, per aeternum 
conditiuum, putatur esse uictuale, et nequaquam est 
iucundum, re uera est ualde ieiunum, nisi ad exercendum 
morsum, factum est a Hominibus-Lacus itineris longi 
causa.) 

postea rursus progressi sunt; et nunc uia ad occidentem 
tendebat et, flumine relicto, semper magnus umerus iugi- 
montis ad meridiem uersus appropinquabat, postremo ad 
semitam collis peruenerunt. quae praeceps atque praerupta 
ascendit, ut lente graderentur, alius post alium, donec 



denique sero post meridie ad summum iugum aduenerunt et 
solem hiemalem ad Occidentem descendentem uiderunt. 

hic locum planum sine muro in tribus lateribus 
inuenerunt, sed cum facie saxea ad Septentrionem in tergo, 
in qua apertura quasi ianua fuit, ab illa ianua fuit 
prospectus latus ad Orientem atque Meridiem atque 
Occidentem. 

“hic,” Balinus inquit, “in diebus antiquis semper 
uigilias seruare solebamus, et illa ianua in cauernam e 
saxo excisam tendit, quae hic pro conclaui praesidii facta 
est. fuerunt nonnulli loci huic similes circum Montem sed 
uigilare in diebus prosperitatis nostrae parui habebatur, et 
uigiles admodum commodi facti sunt, fortasse - aliter de 
dracone aduenienti maturius admoniti essemus, et res 
fuissent aliter, nihilominus, hic nunc celati atque tecti 
aliquamdiu iacere, et uidere neque uideri possumus.” 

“quod non prodest, si nos hic aduenientes aspectati 
sumus,” Dorius inquit, qui semper sursum ad summum 
Montem intuebatur, sicut Smaugem ibi residentem quasi 
auem in turre uidere exspectabat. 

“id temptandum est nobis,” Thorinus inquit, “ulterius 
progredi nequimus hodie.” 

“huic auscultate!” Bilbo clamauit, et humi se deiecit. 
in cauerna saxea satis spatii pro centum hominibus 
fuerit, et interius fuit cauerna parua, ab exteriore parte 
frigida ulterius, quae omnino deserta fuit; nec etiam ferae 
per omnes dies imperii Smaugis ea uti uisae sunt, ibi 



impedimenta sua deposuerunt; et aliqui statim se 
deiecerunt et dormiuerunt, sed ceteri iuxta ianuam 
exteriorem consederunt et consilia sua disseruerunt, dum 
loquuntur, semper ad unam rem redierunt: ubi esset 
Smaug? ad Occidentem aspexerunt et nihil fuit, et ad 
Orientem nihil, et in Meridie signum draconis fuit nullum, 
sed plurimae aues collectae fuerunt, quas intuiti sunt et 
admirati; sed, cum primae stellae frigidae apparuissent, 
etiam eas non melius intellexerunt. 



CAPVT OVARTVM DF.CTMVM 


TGNTS F.T AOVA 


nunc si uis, sicut nani, nuntium Smaugis audire, tibi iterum 
redeundum est ad uesperum, in quo ille, ianua confracta, 
iratus euolauerat, duos dies ante. 

plerique homines oppidi lacus Esgarothis domi fuerunt, 
nam aura frigida ab Oriente atro ueniebat, sed pauci in 
crepidinibus ambulabant et stellas refulgentes aspectabant, 
ut se gerere amabant, a partibus planis lacus, quae in caelo 
apparebantur, ab oppido quorum, Mons Solus plerumque a 
collibus humilibus ad ultimum lacus tegebatur, per rimam 
in quibus Flumen Fluens a Septentrionibus descendit, 
solum uerticem cuius altum in sereno uideri potuerunt, et 
eum raro aspexerunt, nam ominosus fuit atque uastus etiam 
in luce matutina, nunc amissus et discessus est, in tenebris 
deletus. 

repente in aspectum rursus coruscauit; fulgor breuis eum 
tetigit tum periit. 




“aspicite!” quidam inquit, “luces rursus! priori nocte 
uigiles eas orientes atque occidentes a media nocte ad 
primam lucem uiderunt. aliquid in illo loco agitur.” 
“fortasse Rex sub Monte aurum fabricat,” alius inquit, 
“diu est cum ad Septentrionem iit. nunc est tempus 
cantus rursus se probare incipere.” 

“quis rex?” alius uoce dura inquit, “ueri simile est 
ignem praedatorium draconis esse, solum regem sub 
Monte, quem umquam sciuimus.” 

“tu semper res ominosas praedicat!” ceteri inquiunt, 
“aliquid a diluuiis ad pisces uenenatos. de aliquo iucundo 
cogita!” 

tum repente magna lux in loco humili in collibus 
apparuit et finis septentrionalis lacus in aurum uertit.“Rex 
sub Monte!” clamauerunt. “diuitiae eius sunt quasi Sol, 
argentum eius quasi fons, flumina eius aurea fluunt! flumen 
aureum a Monte fluit!” exclamauerunt, et ubique fenestrae 
aperiebantur et pedes festinabant. 

fuit rursus ingens commotio atque incitatio, homo autem 
uocis durae ad Dominum properauit. “draco uenit, aliter 
stultus sum!” clamauit. “pontes decide! ad arma! ad 
arma!” 

tum tubae subito sonabant, quae secundum oras saxeas 
resonabant, clamor destitit et gaudium in metum mutauit. 
itaque draco eos non omnino imparatos inuenit. 

qui adeo uelox fuit ut mox illi eum sicut scintillam ignis 
ad se festinantem et semper ingentiorem atque clariorem 



crescentem uidere possent, neque stultissimus dubitauit 
quin uaticinatio aliquantum fieret falsa, nihilominus, 
paruum tempus habuerunt, omne uas in oppido aqua 
impletum est, omnis bellator armatus est, omnis sagitta et 
tela parata est, et pons ad terram decisus atque deletus est, 
antequam fremitus Smaugis appropinquantis clarus factus 
est, et lacus tam ruber quam ignis sub uerberationibus 
atrocibus alarum eius fluctuauit. 

qui inter stridores et ululatus et clamores hominum 
super eos uenit, ad pontes uerrit et eludebatur! pons afuit, 
et hostes eius in insula in aqua profunda adfuerunt - adeo 
profunda et atra et frigida, ut in ea non libidinem haberet, 
si in eam se mergat, satis uaporis aquae ascendat, qui 
omnem terram cum nebula per dies nonnullos tegat; sed 
lacus fortior quam is fuit, qui eum exstinxerit antequam is 
transire poterit. 

fremens super oppidum rursus uerrit. sagittae crebrae 
exsiluerunt et in squamis atque gemmis eius crepitauerunt 
et fractae sunt, et hastilia a spiritu eius i nfl ammata in 
lacum flagrantia atque sibilantia reciderunt, nulli pyroboli 
chartacei, quos tu umquam animo finxisti, spectaculis illa 
nocte pares fuerunt, ira draconis ab arcibus sonantibus et 
tubis stridentibus maxime i nfl ammata est, donec ab illa 
caecus atque insanus factus est. nemo per multas aetates 
proelium committere cum illo ausus erat; neque nunc ausi 
sint quin homo uocis-durae (nomine Vates) adesset, qui 
hinc et illinc properabat sagittariis plaudens et Dominum 



urgens ut ille eos pugnare usque ad sagittam ultimam 
iuberet. 

ignis e faucibus draconis exsiluit, aliquamdiu in sublimi 
super eos, omnem lacum illuminans, circumuolabat; 
arbores iuxta oras quasi aes et quasi sanguis umbris 
salientibus densis nigris ante pedes suos nituerunt, tum per 
tempestatem sagittarum, in ira sua temerarius, uertendi 
latera squamosa ad hostes neglegens, solum inflammandi 
oppidum eorum cupidus, directo deuolabat. 

ut descendebat et praeteribat et iterum circumibat, ignis 
a textis stramento uelatis et ab extremis trabum lignearum 
exsiliebat, quamquam antequam ille uenit omnia aqua 
maduerant, iterum centum manus aquam iecerunt 
quocumque scintilla apparuit, cum uertice draco reuenit. 
tectum Magnae Domus a cauda eius uerrente confractum 
decidit, flammae inexstinctae in noctem alte exsiluit, 
rursus ille deuolabat et rursus, et domus alia et alia 
combusta est et decidit; etiamnunc nulla sagitta magis 
quam musca a paludibus aut Smaugem impediuit aut ei 
nocuit. 


iam homines in aquam undique insiliebant, feminae et 
liberi in lintres oneratas in stagno-mercatus colligebantur, 
arma deiciebantur. maerebant et flebant illi, qui paulo ante 
cantus ueteres iucunditatis futurae de nanis cecinerant, 
nunc homines nominibus illorum maledixerunt. Dominus 
ipse ad magnam lintrem inauratam se uertebat, sperans se 



remis abscedere et ipsum seruare posse, mox oppidum 
omnino desertum et combustum usque ad summum lacum 
erit. 

quae fuit spes draconis, si omnes in lintres ascenderint, 
res nequaquam ei erit cura, nam uenando illos sibi ludos 
facere possit, uel illi morentur donec fame enecuerint, 
illis, qui terram attingere conabantur, se parauerit. mox in 
animo habuit omnes siluas litoris i nfl ammare et omnem 
agrum atque pascua torrere, modo in luso temptandi 
oppidum gaudebat magis quam per annos in aliquo gauisus 
est. 

sed adhuc manus sagittariorum adfuit, qui inter domus 
flagrantes terram suam tenebant, dux quorum fuit Vates, 
uocis-durae et speciei-durae, cuius amici eum 
accusauerant quod diluuios atque pisces uenenatos 
praedixerat, quamquam eum animo magno et fortique esse 
existimauerunt. ille ab stirpe Girionis, Domini Conuallis, 
mulier et puer cuius e ruinis secundo Flumine Fluenti 
multo ante effugerant, ortus est. nunc sagittas ex ingenti 
arcu taxeo emittebat donec omnes praeter unam 
defecerunt, flammae iuxta eum erant, comites eum 
deserebant, arcum nouissime intendit. 

repente e tenebris aliquid ad umerum eius uolitauit. 
horruit - sed solum fuit senex turdus, qui impauidus iuxta 
aurem eius insedit et nuntium ei tulit, linguam cuius ille 
admiratus inuenit se intellegere posse, nam a gente 
Conuallis fuit. 



ille “morare! morare!” ei dixit, “luna oritur, lacunam 
pectoris sinistri quaere, dum ille super te uolat et se 
uertit!” et dum Vates admirans subsistit, turdus de rebus 
gestibus in Monte atque omnibus, quae audiuerat, ei 
narrauit. 

tum Vates neruum-arcus ad aurem tetendit, draco 
retrorsum se circumagebat, humiliter uolans, et dum 
aduenit luna, super litus orientale orta, ingentes eius alas 
colore argenteo illuminauit. 

“sagitta!” sagittarius inquit, “sagitta nigra! te 
nouissimam seruaui. numquam mihi defecisti et semper te 
recepi, te a patre meo accepi, qui ab antiquis temporibus, 
si umquam tu e fornacibus regis ueri sub Monte uenit, nunc 
i et secunda fortuna festina!” 

draco rursus deuolauit, humilior quam umquam, et dum 
se uertit et descendit, uenter eius candidus cum ignibus 
scintillantibus gemmarum in luna coruscabat - praeter 
unum locum, magnus arcus sonauit. sagitta nigra directo e 
neruo festinauit, directe ad lacunam iuxta pectus sinistrum, 
ubi bracchium apertum est. ibi infixa est et euanuit, hamus, 
hastile et penna, tam ferociter fuit uolatus. cum stridore, 
qui homines exsurdauit, arbores cecidit, et lapides fidit, 
Smaug in sublime exsiluit et, inuersus, ab alto perditus 
decidit. 

plenus in oppidum incidit, dolores eius ultimi id in 
favillas atque cinera confregerunt, lacus fremens insiluit, 
ingens uapor exsiluit, candidus in tenebris repentinis sub 



luna, fuit quidam sibilus, quaedam scatebra, et tum 
silentium quod fuit finis Smaugis et Esgarothis, sed non 
Vatis. 


luna crescens altius atque altius ascendit et uentus creuit 
clarus atque frigidus, qui caliginem albam in columnas 
curuatas atque nubes festinantes torsit, et eam quasi 
pannos scissos trans paludes ante Mirksiluam ad 
Occidentem expulsit. tum lintres multae sparsim in summo 
lacu tenebrosae uideri potuerunt, et secundo uento, uoces 
populi Esgarothis et oppidum atque bona deleta et domus 
ruinosas deplorantis uenerunt. sed re uera multa grata et 
accepta habuerunt, si de illis cogitauerint, quamquam uix 
illo tempore de talibus rebus cogitare potuerunt: dodrans 
saltem populi ex oppido effugerant uiui; siluae quorum et 
agri et pascua et boues et plurimae lintres etiam fuerunt 
incolumes; et draco mortuus est. quid significaret non iam 
intellexerunt. 

se in turbas maestas conglobatis in litoribus 
occidentalibus, in uento frigido horrentibus, primum 
queruli et irati sunt contra Dominum, qui oppidum tam 
mature reliquerat, cum nonnullis etiam id defendere 
uolentibus. 

“fortasse caput bonum habeat ad negotium transigendum 
- praecipue negotium suum,” aliqui murmurauerunt, “sed 
inutilis est ille cum quidquid grauis accidit!” et uirtus 
Vatis et ictum eius ultimum fortissimumque laudauerunt. 



“si ille non necatus esset!” omnes inquiunt, “rex a nobis 
factus sit. Vates Draconis-deiector, e stirpe Girionis! heu 
quod ille amissus est!” 

et in medio ipso eorum sermone, nescio quis celsus ex 
umbris egressus est. qui aqua maduit, capilli longi super 
faciem eius et umeros madidi pependerunt, et fuit in oculis 
eius lux ferox. 

“Vates non amittitur!” ille clamauit. “ille, hoste 
interfecto, ab Esgarothe se mersit. Vates sum, e stirpe 
Girionis; interfector draconis sum!” 

“Rex Vates! Rex Vates!” clamauerunt; sed Dominus 
dentibus horrentibus ffensit. 

“Girion dominus Conuallis, non rex Esgarothis, fuit,” 
inquit, “in oppido-lacus dominos semper e senibus atque 
sapientibus elegimus, neque passi sumus nos ab hominibus 
pugnantibus regnari, redeat ‘Rex Vates’ ad regnum suum- 
a uirtute eius Conuallis nunc est liberatus, et nihil reditui 
eius obstat, quisquis, qui ita uult, cum eo eat, si saxa 
frigida sub umbra Montis litoribus uiridibus lacus malunt, 
sapientes hic manebunt in spe oppidum restituendi, et 
rursus in tempore in pace cuius atque diuitiis gaudendi.” 

“habeamus Regem Vatem!” homines, qui apud eum 
adfuerunt, respondentes clamauerunt. “satis senum et 
illorum, qui pecuniam numerant, habuimus!” et homines, 
qui ulterius fuerunt, clamorem sustulerunt: “sursum 
Sagitarrius tollatur, et deorsum Auarus deponatur,” donec 
clamor secundum litus resonabat. 



“sum ultimus homo qui Vatem Sagitarrium tenuissime 
aestimat,” Dominus trepidus inquit (nam Vates nunc prope 
eum stabat), “qui hac nocte locum clarum apud eos, qui 
plurima beneficia ciuitati contulerunt, meruit; et cantuum 
multorum perenniumque dignus est. sed, quamobrem o 
ciuitates?” - et hic Dominus in pedes surrexit et maxima 
clarissimaque uoce quidem locutus est - “quamobrem me 
omnino culpatis? pro qua culpa remotus ero? qui 
draconem e somno eius excitauerunt, quaesam? qui dona 
diuitia atque auxilium amplum a nobis ceperunt, et nos 
duxerunt ut crederemus cantus ueteres fieri posse ueros. 
qui cordibus nostris mollibus et imaginationibus iucundis 
indulserunt? quale aurum secundo flumine demiserunt ad 
nos remunerandos? ignem-draconis et ruinam! a quibus 
nos postulare remunerationem damni nostri oportet, et 
uiduis atque orbis auxilium?” 

ut uides, Dominus statum suum de nihilo non habuit, 
cuius uerba effecerunt ut paulisper populus sententiae de 
rege nouo omnino obliuisceretur, et cogitationes iratas ad 
Thorinum atque comites eius uerteret. multi uerba ferocia 
acerbaque passim clamauerunt; et aliqui, qui cantus 
ueteres maximis uocibus ante cantauerant, nunc eisdem 
uocibus clamitantes nanos draconem contra se de industria 
excitasse audiebantur! 

“stulti!” Vates inquit, “cur uerba et iram in illos 
miserandos consumunt? non dubium est quin primi in igne 
mortui sint, antequam Smaug ad nos uenit.” etiam haec 



loquens, in cor suum sententia de thesauro claro Montis 
sine custode uel possessore iacenti uenit, et repente siluit, 
de uerbis Domini et Conualle restituta, tintinnabulis aureis 
impleta, si modo homines inuenire potuerit, cogitauit. 

postremo iterum locutus est: “hoc est tempus nec 
uerborum iratorum, Domine, nec de consiliis grauibus 
rerum nouarum cogitare, nam laborandum est. ego etiam 
tibi seruio - quamquam post breue tempus fortasse de 
uerbis tuis recogitabo et ad Septentrionem cum quibus, qui 
me sequentur, discedam.” 

tum egressus est ad castra ponenda et aegros 
uulneratosque curandos. Dominus autem frontem ad tergum 
eius exeuntis contraxit, et humi sedens mansit, multa 
cogitauit sed pauca dixit, nisi magna uoce homines, qui 
ignem atque cibum ad eum portarent, flagitauit. 

nunc quocumque Vates uenit, sermonem apud populum 
currentem quasi ignem de ingenti thesauro, quod nunc 
incustoditum erat, inuenit. homines de remuneratione 
omnis damni, quam ab illo recepturi, et de diuitiis satis 
superque, cum quibus res diuites a Meridie empturi, locuti 
sunt; quae res animos perditos multum erexit, bene fuit, 
nam nox fuit acerba et miserabilis, tegimenta pro paucis 
moliri potuerunt (Dominus unum habuit), et cibus fuit 
exiguus (qui Domino etiam defuit), illa nocte multi a 
madore et frigido et dolore aegrotabant et postea mortui 
sunt, qui illaesi ex oppido perdito effugerant; et in diebus 
sequentibus fuit multum aegritudinis atque ingens esuritio. 



interim, Vate ducente, res disposita sunt sicut ille uoluit, 
quamquam semper in nomine Domini, et operose et ciues 
et praeparationes ad eos tuendos atque tegendos rexit, 
probabiliter plurimi in hieme, quae nunc autumnum 
festinanter sequebatur, mortui esset, si auxilium non adfuit, 
auxilium autem cito uenit; nam Vates nuntios aduerso 
flumine ad siluam statim misit, qui auxilium a Rege 
Dryadum Siluae peterent, et hi nuntii copiam iam iter 
facientem inuenerant, quamquam nunc fuit dies tertius 
solum post occisum Smaugem 

Rex-dryadum nuntium a nuntiis suis et auibus, quae 
gentem eius amauerunt, ceperat, itaque iam multa de rebus 
gestis sciuit. commotio apud omnia uolitantia, quae in 
marginibus Vastitatis Draconis habitabant, ualde fuit 
magna, greges circumuolitantes aerem impleuerunt, et 
nuntii celeriter uolantes hic et illic trans caelum 
uolitabant. super margines Siluae fuit sibilans, stridens et 
pipians, longe trans Mirksiluam nuntius diffusus est: 
“Smaug mortuus est!” folia crepitabant et aures attonitae 
erigebantur, ante etiam Rex-dryadum euectus est, nuntius 
ad occidentem uectus erat usque ad pinetum Montium 
Nebulosorum; quem Beorn in domo lignea audiuerat, et 
gobelini in antris suis in consilium ibant. 

“uereor ne id sit ultimum quod audiemus de Thorino 
Scutumquerceo,” rex inquit, “qui rem melius gessisset si 
hospes meus remansisset, nihilominus, est uentus malus,” 
addidit, “qui pro nemine bene flat” nam is quoque fabulae 



de diuitiis Throris non oblitus est. itaque nuntii Vatis nunc 
eum iter facientem cum multis hastatis et sagittariis 
inuenit; et super eum cornices dense congregatae sunt, nam 
illae putauerunt tale bellum rursus excitari quale in illis 
partibus per saecula longa non adfuisse. 

sed rex, cum preces Vatis accepisset, miserebatur, nam 
dominus gentis bonae atque amicae fuit; itaque itinere 
uerso, quod primum directo ad Montem tetenderat, nunc 
secundo flumine ad Lacum Longum festinauit. nec lintrum 
nec ratum satis habuit ad copiam portandam, quae pedibus 
lentius ire coacta est; sed magnam copiam bonorum 
secunda aqua praemisit, nihilominus dryades pedibus 
leuibus progrediuntur, ut, quamquam illis in diebus itinera 
facere per terras dolosas inter Siluam et Lacum non 
multum solebant, cito progrederentur, quinque dies solum 
post occisum draconem ad litora peruenerunt et oppidum 
ruinosum aspexerunt, amantissime exceptae sunt, ut 
creditum est, et homines et Dominus se parabant 
pactionem quamlibet de futuro facere pro auxilio Regis- 
dryadum. 

mox consilia ceperunt, cum mulieribus atque liberis, 
senibus atque inualidis, in tergo mansit Dominus; cum quo 
fuerunt nonnulli artifices et multae dryades peritae; in 
arbores caedendo et materiam a Silua demissam 
colligendo se occupabant, tum multa tuguria iuxta litus 
contra hiemem appropinquantem erigere coeperunt; et 
quoque Domino ducente consilia capere coeperunt oppidi 



noui, amoenioris et ingentioris designati quam ante, sed 
non in eodem loco, se ad septentrionem in aduersum 
litoris remouerunt; nam semper in posterum aquam, in qua 
draco iacebat, formidauerunt. ille numquam ad lectum 
aureum rursus rediit, sed tam frigidus quam saxum, tortus 
in imis uadis extentus est. ibi per saecula, tempestate 
serena, ingentia illius ossa apud sublicas ruinosas oppidi 
ueteris uideri potuerunt, pauci autem locum exsecratum 
transire ausi sunt, nec quisquam aut in aquam horrentem se 
demergere aut saxa pretiosa, quae de corpore putrescente 
deciderunt, recipere ausus est. 

sed omnes homines armati, qui etiam ualidi fuerunt, et 
plurima acies Rex-dryadum, se parauerunt ad iter 
faciendum ad septentrionem ad Montem, itaque undecimo 
die postquam oppidum ruit, caput copiae portas saxeas in 
extremo lacus praeteriit et in terras uastas peruenerunt. 



CAPVT OVINTVM DFCTMVM 


NVBF.S CONCtR FGANTVR 


nunc ad Bilbonem et nanos redeamus, per totam noctem 
unus uigilabat, sed sole redeunte signum periculi ullum 
nec audiuerant nec uiderant. aues autem densius semper se 
congregabant, greges a Meridie uolabant; et cornices, quae 
etiam circum Montem habitabant, supra circumuolabant 
atque sine intermissione stridebant. 

“aliquid insolitum fit,” Thorinus inquit, “tempus 
errantium autumnalium praeteriit; et hae sunt aues quae 
semper in terra habitant; sturni adsunt et greges 
fmgillarum; et procul absunt multae aues, quae carnem 
morticinam edunt, sicut proelium committatur!” 

subito Bilbo monstrauit: “ibi est senex turdus rursus!” 
clamauit. “qui, cum Smaug latus-montis fregisset, effugisse 
uidetur, sed non puto cochleas item rem effecisse!” 

re uera, senex turdus adfuit, et, ut Bilbo monstrabat, ad 
eos uolauit et in lapide propinquo insedit, tum alis plausis 




cecinit; tum caput ad latus unumuertit, quasi auscultans; et 
iterum cecinit, et iterum auscultauit. 

“credo eum aliquid nobis dicere conari,” Balinus 
inquit, “sed sermonem talium auium sequi non possum, 
nam rapidissimum atque difficillimum est. potesne 
intellegere illum, Baggins?” 

“non optime possum,” Bilbo inquit (re uera, omnino 
nihil intellegere potuit); “sed senex commotissimus esse 
uidetur.” 

“utinamille sit coruus!” Balinus inquit. 

“putaui eos tibi non placere! quorum tu, cum ab hac uia 
ante uenissemus, timidissimus esse uisus est.” 

“illi fuerunt cornices! et animalia aspectu foeda 
suspiciosaque, et porro insolentia, nonne nomina turpia, 
quae ad nos uocabant, audiuisti. corui autem dissimiles 
sunt, inter quos et gentem Throris olim erat magna 
amicitia; et saepe nuntios arcanos nobis tulerunt, quos 
remunerati sumus cum talibus rebus nitidis, quales celare 
in nidis cupiuerunt. 

“multos annos uiuunt, et res diu in memoria retinent, et 
sapientiam suam liberis tradunt, cum iuuenis-nanus 
fuissem multos inter coruos saxorum sciui. olim hoc 
culmen ipsum Coruicollis nominabatur, quia erat par 
sapiens clarumque, senex Care et mulier eius, quod hic 
super conclaue-praesidium habitabat, sed non puto nunc 
aliquos illius generis antiqui hic morari.” 

cum primum loqui destitit, turdus magna uoce stridit, et 



statim euolauit. 

“quamquam nos eum intellegere non possumus, certus 
sum illam senem auem intellegere nos,” Balinus inquit, 
“nunc uigilias agitate, ut quod accidet uideamus!” 

paulo post, alis plaudentibus turdus reuenit; cum quo 
senex auis ualde decrepita uenit. caecus fiebat, uix uolare 
potuit, et summum caput fuit caluum. fuit coruus magna 
aetate, ingenti magnitudine, rigidus humi ante eos insedit, 
lente alis plausit, et caput ad Thorinum demisit. 

“o Thorine, Thraini fili, et Baline Fundini fili,” crocciit 
(et Bilbo illa, quae ille dixit, intellegere potuit, nam lingua 
uulgari non sermone auium utebatur.) “Roac sum, Carcis 
filius. Care mortuus est, sed olim tibi notissimus erat, 
centum annos et tres et quinquaginta abhinc cum ego ex 
ouo eueni, sed illorum, quae pater mihi dixit, non 
obliuiscor. nunc dux magnorum cornorum Montis sum. 
pauci sumus, sed regem etiam dierum antiquorum 
meminimus, multa gens mea foris sunt, nam magni nuntii in 
Meridie sunt - alii sunt gaudia magna nobis, sed non 
putabitis alios tam bonos esse. 

“ecce! aues ad Montem et ad Conuallem a Meridie et 
Oriente et Occidente rursus congregantur, nam nuntiatum 
est Smaugem mortuum esse!” 

“mortuum! mortuum?” nani clamauerunt. “mortuum! tum 
sine causa timuimus - et nobis est thesaurus!” omnes 
exsiluerunt et gaudentes exsultare coeperunt. 

“ita, mortuum,” Roac inquit.“turdus, cuius pennae 



numquam decidant, illum mori uidit, et uerbis cuius 
credere possumus, uidit illum pugnantem cum hominibus 
Esgarothis decidere tertia nocte abhinc luna oriente.” 

aliquamdiu Thorinus nanos nec silere nec audire 
nuntium corui cogere potuit, tandem, cum omnem fabulam 
de proelio narrauisset, continuauit: 

“itaque de gaudio, Thorine Scutumquerceum. ad aulas 
redeas tutus: tibi est omnis thesaurus - paulisper, sed 
multi praeter aues huc congregantur, iam nuntius de 
custode mortuo longe lateque diffusus est, et fabula de 
diuitiis Throris non dicendo per multos annos amissa est; 
multi partis spolii cupidi sunt, iam copia dryadum 
appropinquat, auibus, quae carnem morticinam edunt, 
proelium atque caedes sperantibus comitata, iuxta lacum 
homines murmurant dolores suos a nanis creatos esse; nam 
sine tectis sunt et multi mortui sunt, et oppidum suum a 
Smauge deletum est. qui quoque putant se a thesauro 
uostro remuneraturos esse, utrum uos uiui sint an mortui. 

“uia a sapientia tua statuenda est; sed tredecim est 
exigua pars quae superest magnae gentis Durini, quae olim 
hic habitabat et nunc longe diffunditur, si consilium meum 
audies, Domino Hominum-Lacus non credes, sed potius 
illi, qui arcu draconem deiecit. ille Vates est, gentis 
Conuallis, e stirpe Girionis; est homo durus sed uerus. 
utinam pacem inter nanos et homines et dryades post 
uastitaem longam rursus habeamus; sed res tibi pretii 
magni in auro sit. dixi.” 



tum Thorinus iratus exclamauit: “gratias nostras tibi, 
Roac Carcis fili, tu et gens tua non oblitae erunt, sed dum 
uiuimus nullum aurum nostrum aut fures capient aut saeui 
auferent, si gratias nostras etiam magis merere uoles, 
nobis fer nuntium de aliquibus appropinquantibus, porro te 
obsecram, si qui gentis uestrae etiam iuuenes sint et alis 
fortibus, ut nuntios ad suos in montibus Septentrionis 
mittas, et ad occidentem hinc et ad orientem, atque illis de 
statu nostro dicas, sed praecipue ad consobrinum meum 
Dainum in Collibus Ferreis i, nam ille multos bene 
armatos habuit, et proximus ad hunc locum habitat, quem 
festinare iube!” 

“non dicam num hoc consilium sit bonum an malum,” 
Roac crocciit, “sed illa quae fieri possunt faciam.” tum 
lente euolauit. 

“nunc ad Montem redeamus!” Thorinus clamauit. nobis 
est paulum tempus amitti.” 

“et paulo tempore uti!” Bilbo clamauit, semper talium 
rerum prudens, praeterea sensit facinus audax, recte dictu, 
ab occiso dracone perfectum esse - de qua re ualde 
errauit - et se plurimam partem suam lucrorum daturum 
fuisse ut hae res in pace ad finem redigerentur. 

“ad Montem redeamus!” nani clamauerunt sicut eum non 
audiuerint; itaque cum eis ire coactus est. 


ut iam nonnullas res audiuisti, uidebis nanos etiam 
nonnullos dies ante eos habere, cauernas iterum 



explorauerunt et, ut exspectauerunt, inuenerunt Portam 
Anticam solum apertam esse; omnes portas ceteras 
(praeter, sane, ianuam paruam celatam) Smaug multo ante 
fregerat et obsaepserat, ut nullum signum earum 
superesset. itaque nunc diligenter laborare coeperunt ad 
ingressum principem muniendum, et semitam nouam 
faciendam quae ab eo tetendit, instrumenta multa 
inuenerunt, quibus fossores et lapidarii et aedificatores 
olim usi erant; et nani etiam talis laboris peritissimi 
fuerunt. 

dum laborant, corui nuntios frequentes eis tulerunt, in 
hoc modo didicerunt Regem-dryadum ad Lacum 
deuertisse, ut etiam aliquando respirare possent, melius 
etiam, audiuerunt tres mannorum suorum effugisse, qui 
secundum ripas Fluminis Fluentis feri uagabant, non longe 
a qua copias reliquas reliquerant, itaque, dum ceteri 
laborare pergunt, Filium atque Kilium miserunt, qui, coruo 
ducente, mannos inuenirent et omnia, quae potuerunt, 
referent. 

quattuor dies afuerunt, in quo tempore cognouerunt 
exercitus iunctos Hominum-lacus et Dryadum ad Montem 
festinare, nunc autem bene sperauerunt; nam satis cibi, 
cum cura, hebdomades nonnullas habuerunt - praecipue 
eram , sane, quo defessi fuerunt; sed eram multum melius 
est quam nihilum - et iam portam cum muro saxorum 
quadratorum, quae sicca sed densissima et altissima trans 
aperturam deposuerunt, obsaesperunt. foramina in muro 



fuerunt, per quae uidere (uel tela emittere) potuerunt, sed 
ingressus nullus, a scalis ingressi atque egressi sunt, et a 
funibus res sustulerunt, fornicem paruum humilemque sub 
muro nouo pro egressu fluuii fabricauerant; sed iuxta 
ingressum, alueum angustum adeo mutauerant ut stagnum 
latum a muro-montis ad caput decliuis, super quod fluuium 
ad Conuallem tetendit, diffunderetur, quisquis nunc ad 
Portam, nisi natando, appropinquare potuit solum 
secundum proiectum cautis angustum, ad dexteram e muro 
prospiciens, mannos solum ad caput graduum super 
pontem ueterem attulerant, quos ibi exoneratos redire ad 
dominos ueteres iusserunt, et quos sine rectoribus ad 
Meridiem remiserunt. 


uenit nox quaedam, ubi subito ante eos multae luces quasi 
ignium atque facum a meridie in Conualle adfuerunt. 

“uenerunt!” Balinus uocauit. “et castra illorum sunt 
praegrandia, haud dubium quin in uallem a crepusculo 
tecti secundum utramque ripam fluminis aduenissent.” 

illa nocte nani minime dormiuerunt. mane etiam 
pallidum fuit, cum manum appropinquantem uiderunt. 
quam a tergo muri ad caput uallis aduenientem et lente 
ascendentem aspexerunt, mox uidere potuerunt et homines 
lacus armatos quasi ad bellum inter quos sagittarios 
dryadum adesse, primi quorum tandem ad saxa collapsa 
ascenderunt et in summo deiectu aquae apparuerunt; qui 
ualde admirati sunt quod stagnum ante se atque Portam a 



muro lapidis recens secati obsaeptam uiderent. 

dum digitis monstrantes et inter se loquentes stant, 
Thorinus eos salutauerunt: “qui estis uos?” magna uoca 
uocauit, “qui sicut in bello ad portas Thorini Thraini filii, 
Rex sub Monte, uenitis, et quid desideratis?” 

sed nihil responderunt, aliqui se cito reuersi sunt, et 
ceteri, postquam Portam atque munitiones eius aliquamdiu 
intuiti, mox eos secuti sunt, illo die castra ad orientem 
fluminis usque inter bracchia Montis mouerunt. tum saxa 
cum uocibus atque cantu resonauerunt, quae res per multos 
dies non gesta erat, fuit quoque sonitus lyrarum dryadum et 
musicae dulcis; et dum hic sursum ad eos resonat, aer 
frigidus calescere uidebatur, et odorem suauem hebetem 
florum siluestrium in uere florentium capiebant. 

tum Bilbo desiderauit se ab arce atra effugere, et 
descendere ut in hilaritate atque epulatione iuxta ignes 
particeps esset, nonnulli nani iuueniores quoque in 
cordibus suis mouebantur, et murmurabant se cupire ut res 
aliter effectae essent et talem gentem hospitaliter saluere 
iubeant; sed Thorinus frontem contraxit. 

tum nani ipsi lyras atque organa ab aceruo reciperata 
extulerunt, et modulati sunt ad animum eius molliendum; 
sed cantus quorum non fuit cantus dryadum, sed ueri 
similis fuit illi cantui, quem multo ante in paruo foramine 
Bilbonis cantauerant. 

tandem sub tenebris rupibus arduis 
Montis Rex reuenit dignus ad 



atrium! 

Metus, 


acutus est, 


dolis. 


hostis mortuus est, Vermiculus 

hostes perpetuo sic modo decidant. 

longum nunc iaculum est, ensis 

est telum citius, sunt ualidae fores; 
omnes aspiciant diuitias suas 
quas seruemus et a fraudibus et 


maiores faciunt carmina pristine 
tinnituque sonant uerbera mallei 
altis in spatiis quis mala dormiunt 
effossis domibus sub scopulis iugi. 

pendent florea nunc stella monilibus 
albis, flectitur et uertice regio 
anguis flammiferas, stamine ferreo 
carpunt e citharis carmina callidis. 

Montis regia nunc reddita uinculis! 
nunc rursus redeat hic reuocata 


gens! 


festina citius marcida per loca! 
nam regi sociis atque opus est suis. 



uoco, 


trans Montes niueos te precibus 


specus!” 
ianuas, 
manens. 


“ut uestros redeas ad ueteres 
exspectans manet hic Rex prope 
cum gratis manibus diuitibus 


Montis Rex reuenit dignus ad atrium 
tandem sub tenebris rupibus arduis, 
occisus pereat Vermiculus Metus, 
hostes perpetuo sic modo decidant! 


hic cantus Thorino placere uidebatur, ut ille rursus 
rideret et laetaretur; et distantiam ad Colles Ferreos 
numerare coepit et quantum temporis praeterisset 
antequam Dainus, si ille quam primum nuntium ad illum 
aduenerat progressus sit, ad Montem Solum peruenire 
posset, cor autem Bilbonis decidit, propter et cantum et 
sermonem: nam multum bellicosiores esse uidebantur. 

prima luce proxima, manum hastatorum flumen 
transeuntem et iter aduersa ualle facientem uiderunt, qui 
secum uexillum uiride Rex-dryadum et uexillum caeruleum 
Lacus tulerunt, et qui progressi sunt donec usque ante 
murum prope Portam stabant. 

quos iterum Thorinus magna uoce salutauerunt: “qui 
estis uos, qui armati ad bellum gerendum ad portas 



Thorini Thraini filii, Rex sub Monte uenistis?” hoc 
tempore ei responsum fuit. 

homo procerus in frontem gressus est, capillis atris et 
specie dura, qui clamauit: “salue Thorine! cur tu se saepis, 
sicut latro in latibulo eius? non iam inimici sumus, et 
gaudemus te ultra spem nostram uiuum esse, uenimus 
credentes nullos hic uiuos inueniri posse; nunc tamen tibi 
obuiam iimus, est opus colloquio atque consilio.” 

“quis es tu, et de quo colloqui uis?” 

“sum Vates, et a manu mea draco interfectus et 
thesaurus tuus liberatus est. nonne illa est res quae tua 
interest? praeterea ego recto sanguine Girionis Conuallis 
heres sum, et in acueruo tuo multae diuitiae ex aulis eius et 
oppidis miscentur, quas Smaug in antiquis diebus furatus 
est. nonne illa est res de qua loquamur? porro Smaug in 
proelio suo ultimo domicilia hominum Esgarothis deleuit, 
Domino quorum ego etiam seruio. pro quo dicam et rogo 
num tu de populo eius maerenti atque miserando non 
cogites, qui auxilium tibi afflicto dederunt, et pro 
remuneratione tu adhuc ruinam solum tulisti, nihilominus 
temerariam” 

nunc haec fuerunt uerba aequa et uera, nihilominus 
superbe dureque dicta; et Bilbo putauit Thorinum statim de 
iustitia, quae in eis erat, confessurum esse, sed non, sane, 
exspectauit ut quisquam meminisset eum ipsum solum 
inuenisse locum draconis infirmum; quae res fuit satis 
bene, nam nemo umquam rem meminerat, sed quoque nihil 



aestimauit et potestatem auri, super quod draco quidam 
diu incubauit, et corda nanorum, per horas longas diebus 
praeteritis Thorinus in thesauro manserat, et libido cuius 
super eum fuit grauis. quamquam Arkenlapidem praecipue 
quaesiuerat, nihilominus multa cetera admiranda ante 
oculos eius fuerunt, quae ibi iacebant, circum quae ueteres 
memoriae laborum dolorumque gentis eius torquebantur. 

“tu causam pessimam nouissimam atque in loco 
principe dixisti,” Thorinus respondit, “nullus homo 
thesaurum gentis meae postulare potest, quia Smaug, qui 
illum a nobis furatus est, quoque uitam uel domum ab eo 
rapuit, thesaurus Smaugi non fuit, cuius pars gesta illius 
mala emendare non posset, pretium bonorum atque auxilii, 
quae a Hominibus-Lacus accepimus, cum aequitate 
soluemus - in tempore idoneo, sed nihil, nec etiam 
pretium panis, uiribus minantibus dabimus, dum copia 
armata ante fores nostras iacet, uos sicut inimicos et fures 
intuemur. 

“inanimo habeo rogare quam partem hereditatis illorum 
tu cognatis nostris soluisses si aceruum incustoditum et 
nos interfectos inuenisses.” 

“quaestio quidem aequa,” Vates respondit, “sed uos non 
mortui estis, et nos non latrones sumus, praeterea diuites 
egentium, qui eis inopibus amici erant, ultra ius 
misereantur, et etiam postulata mea cetera sine responso 
manent.” 

“cum hominibus armatis prope portam meam, ut dixi, 



non colloquar, nequaquam cum populo Regis-dryadum, 
quem cum parua benignitate memini, qui nullam partem in 
hoc consilio habet, nunc abscede priusquam sagittae 
nostrae uolauerint! et si iterum cum me loqui uoles, 
primum copiam dryadum ad siluas, qui locus illius 
proprius, dimitte, tum, armis depositis priusquam ad limen 
appropinquaueris, redeas.” 

“Rex-dryadum est amicus meus, qui populo egenti 
Lacus succurrit, quamquam ab quo nihil praeter amicitiam 
ille postulare potuit,” Vates respondit, “tempus tibi 
dabimus ut te uerborum paenitat. sapientiam tuam collige, 
priusquam redierimus!” tum discessit et ad castra rediit. 

priusquam multae horae praeterierunt, uexillarii 
redierunt, et tubicines surrexerunt et flatum flauerunt: 

“in nomine Esgarothis et Siluae,” quidam clamauit, 
“dicimus Thorino Thraini filio Scutumquerceo, qui Regem 
sub Monte se appellat, quem iubemus aut postulata, quae 
ursimus, bene cogitare aut inimicus nobis edici, minimum 
tradat duodecimam partem thesauri Vati, qui draconis 
interfector et Girionis heres est. ab illa parte Vates ipse 
auxilium Esgarothi afferet; sed si Thorinus amicitiam et 
honorem a terris circum habere uult, sicut maiores eius in 
antiquis diebus habuerunt, tum quoque aliquid suum ad 
homines Lacus consolandos dabit.” 

tum Thorinus, arcu cornus prehenso, sagittam in 
oratorem emisit, quae scutum eius feriuit et ibi quassans 
mansit. 



“cum tali modo respondissetis, declaro Montem 
circumsederi, a quo uos non discedetis, donec a parte 
uestra indutias atque colloquium rogaueritis. arma nulla 
contra uos feremus, sed uos cum auro suo relinquimus, id 
edatis, si uelitis!” 

his dictis, nuntii cito discesserunt, et nani manserunt ut 
causam suam cogitarent, adeo toruus factus est Thorinus 
ut, etiamsi ita uellent, ceteri eum culpare non auderent; sed 
plurimi quidem cum mente eius se consociare uisi sunt - 
praeter, fortasse, senem pinguem Bomburem et Filium 
atque Kilium. Bilbo, sane, omnem rem improbauit. quem 
nunc Montis satis superque taesum est, neque cui in eo 
circumsederi ualde placuit. 

“omnis locus draconis etiam foetet,” secum fremuit, 
“quamobrem nauseo, et eram quidem in gula mea 
adhaerescere incipit.” 

nunc dies lente atque operose praeteribant, multi nani in 
aceruando et ordinando thesaurum uersabantur; et nunc 
Thorinus de Arkenlapide locutus est, et eos id diligenter in 
omnibus angulis quaerere iussit. 

“nam Arkenlapis patris mei,” inquit, “magis quam 
flumen aureum ipsum ualet, et ultra pretium mihi est. quem 
lapidem pro meipso nomino, et illum ulciscar, qui id 
inuenerit sed id retinuerit.” 

his uerbis auditis Bilbo timebat, admirans quid factum 
sit si lapis inueniatur - in sarcina uetere rerum 
pannosarum subsiciuarum, qua pro puluino utebatur, 
inuolutus, nihilominus de illo non locutus est, nam, diebus 
lassis grauioribus factis, inceptio consilii in caput eius 
paruulum introiuerat. 

in hoc modo res diu continuabantur, cum corui 
nuntiauerunt Dainum et magis quam quingentos nanos, a 




Collibus Ferreis properantes, nunc iter circa bidui a 
Conualle abesse, a regione inter septentriones et orientem 
appropinquantes. 

“sed ad Montem peruenire non poterunt inuisi,” Roac 
inquit, “et uereor ne proelium in ualle faciant, non dico 
hoc consilium bonum esse, quamquam gens torua est, 
nequaquam ueri simile est eam copiam, quae uos obsidet, 
superaturam esse; etiamsi id ita fecerit, quid uobis 
proderit? pone eos hiems atque nix festinabant, quomodo 
uos sine amicitia benignitateque terrarum circum 
pascemini? ueri simile est thesaurum futurum esse mortem 
uestram, quamquam draco non est!” 

sed Thorinus non commotus est.“hiems atque nix et 
homines et dryades mordebunt,” inquit, “qui inueniant se 
in uastitate dure habitare, cum amicis meis post illos et 
hieme super illos, fortasse illi animis mollioribus cum 
nobis colloquentur.” 

illa nocte Bilbo statuit quid acturus sit. caelum fuit 
nigrum sine luna, quam primum tenebrae erant plenae, ad 
angulum quemdam conclauis interioris modo intra portam 
iit, et e sarcina sua funem extraxit, et porro Arkenlapidem 
in panno inuolutum. tum ad summum murum ascendit. 
Bombur solus ibi adfuit, qui uicissim uigilias seruabat, 
nam nani unum uigilem solum uno tempore habere 
solebant. 

“tempestas est frigidissima!” Bombur inquit, “utinam 
ignem habere hic possimus sicut in castra habent!” 



“est satis caloris in interiore,” Bilbo inquit. 

“ita credo; sed usque ad mediam noctem hic alligor,” 
nanus pinguis fremuit, “res omnino miser est. ego cum 
Thorino, barba cuius semper longius crescat, non 
dissentire audebo; nihilominus ille nanus cum ceruice 
rigida semper erat.” 

“non tam rigida quam crura mea,” Bilbo inquit, 
“scalarum et meatuum saxorum me taedet, multa dem ut 
gramina ad digitos pedum sentiam.” 

“ego multa dem ut potionem fortem in gula mea et 
lectum mollem post cenam bonam sentiam!” 

“illa tibi dare non possum, dum obsidemur, sed diu 
uigilias non seruaui, et partem tuam pro te habebo, si id 
tibi placet, hac nocte non est somnus in me.” 

“tu es bonus, Domine Baggins, et quod obtulisti benigne 
accipiam si aliquid animaduertendum sit, caue ut me 
primum excites! in conclaui interiore ad sinistram, quod 
non procul abest, iacebo.” 

“exi!” Bilbo inquit, “te media nocte excitabo, ut tu 
uigilem proximum excites.” 

quam primum Bombur exiit, Bilbo, anulo induto et fune 
ligato, super murum delapsus, afuit, circa quinque horas 
ante eum habuit. Bombur dormiebat (qui quandocumque 
dormire poterat, et ex quo facinus audax in silua, semper 
somnia pulchra, quae tunc habuerat, recipere conabatur); 
et ceteri cum Thorino occupati sunt, parum ueri simile est 
aliquos, etiam Filium uel Kilium, in murum exituros esse 



donec eis opus fuit uigilias seruare. 

omnia omnino tenebrosa erant, et mox uia, cum a semita 
noua facta discessisset et ad alueum inferiorem fluuii 
descendisset, insolita ei fuit, postremo ad flexum aduenit, 
ubi ei opus fuit aquam transire, si ad castra tenderet, sicut 
uoluit. ibi alueus fluuii uadosus sed iam latus fuit, ut 
hobbitus paruulus in tenebris non facile illum uado 
transire posset, paene transiit cum, pedibus in saxo 
globoso lapsis, in aquam frigidam aspergine decidit, uix in 
ripam ulteriorem elapsus est, horrens atque tussiens, cum 
in caligine dryades cum lanternis claris aduenerunt qui 
causam sonitus quaesirent. 

“id fuit nullus piscis!” quidam inquit.“est explorator 
hic. luces celate! ei magis quam nobis usui erunt, si illum 
sit salaputium, quod seruus eorum esse dicitur.” 

“seruus quidem!” Bilbo fremuit; et in medio fremitu 
clare sternuit, ut dryades statim ad sonitum properarent. 

“fiat lux!” inquit, “hic sum, si me uultis!” et, anulo 
ablato, a tergo saxi apparuit. 

statim eum cito prehenderunt, admirationibus non 
exceptis, “quis es tu? hobbitusne nanorum es? quid facis? 
quomodo uigiles nostros tam longe praeterire potuisti?” 
uicissim rogauerunt. 

“sum Dominus Bilbo Baggins,” ille respondit, “Thorini 
comes, si rem scire uultis. regem uestrum uisu cognosco, 
quamquam fortasse ille aspectum meum non cognoscit, sed 
Vates me recordabitur, et est Vates, quem praecipue 



uidere uolo.” 

“sane!” illi inquiunt, “et quid sit negotium tuum?” 
“quidcumque sit, meum est, mi boni dryades. sed si uos 
ad siluas suas ab hoc loco frigido iniucundoque redire 
uultis,” ille horrens respondit, “me cito ducetis ad ignem, 
quo me siccem - et tum me cum ducibus uestris loqui 
patiemini, quam celerrime, solum unam horam uel duas 
liberas habeo.” 


itaque, circa duas horas postquam a Porta effugit, Bilbo 
iuxta ignem calidum ante magnum tabernaculum sedebat, et 
ibi quoque sedebant, eum curiose intuentes, et Rex- 
dryadum et Vates, hobbitus quidam quasi dryas armatus, 
partim in stragula uetera inuolutus, fuit illis res noua. 

“re uera, scitis,” Bilbo in modo suo negotii optimo 
loquebatur, “res impossibiles esse, me ipsum omnis rei 
taedet, utinam ego domum meam in Occidente redire 
possim, ubi populus aequior est. sed haec res mea interest 
- pars quarta decima exacta, e litteris, quas, ut credo, 
feliciter seruaui.” e sinu in tunica uetera (quam etiam 
super loricam gessit), corrugatam atque multum 
complicatam, extulit epistulam Thorini, quae sub 
horologio eius in tabula supra focum Maio deposita erat! 

“ut pars lucrorum sit animaduertite,” continuauit. “id 
intellego, ego ipse omnino paro omnia postulata uestra 
diligenter cogitare, et de summa partem iustam deducere 
priusquam meam postulabo, uos tamen Thorinum 



Scutumquerceum tam bene quam ego nunc non scitis, mihi 
credite illum admodum paratum esse ad sedendum in 
aceruo auri atque se fame enecandum, dum uos hic 
sedetis.” 

“ita id faciat!”Vates inquit.“talis stultus fame enecari 
meret.” 

“ita uero,” Bilbo inquit, “sententiam tuam intellego, 
nihilominus, hiems cito appropinquat, mox tibi erunt nix et 
nescio qua cetera, et commeatus erunt difficiles - etiam 
dryadibus, ut puto, porro, erunt difficultates aliae, num 
Dainum atque nanos e Collibus Ferreis audiuisti?” 

“iampridem audiuimus; sed quid ille nostra interest?” 
rex rogauit. 

“ita putaui. uideo me nuntium habere, quod uos non 
habetis. Dainus, mihi licet uobis dicere, nunc minus quam 
iter bidui abest, qui secum quingentos nanos minimum 
habet - multi quorum in bellis diris inter nanos 
gobelinosque periti sunt, de quibus sine dubio audiuistis. 
cum aduenerint, res erunt aduersae.” 

“cur hoc nobis dicis? prodisne amicos tuos, uel 
minarisne nobis?”Vates dure rogauit. 

“carissime Vates!” Bilbo stridit, “noli festinare! 
numquam obuiam populo tam suspicioso ii! ego solum 
molestiam pro omnibus, qui in re uersantur, uitare conor, 
nunc uobis condicionem feram!” 

“illam audiamus!” inquiunt. 

“illam uideatis!” ille inquit. 


“ecce hunc!” et 



Arkenlapidem extulit, et inuolucrum eiecit. 

Rex-dryadym ipse, oculi cuius res admirandas atque 
pulchras uidere solebant, attonitus surrexit. Vates etiam 
illum tacitus admirans aspexit, fuit globus qui quasi luce 
lunae impletus esset et ante eos in rete a fulgore stellarum 
gelidarum texto pependisset. 

“hic est Arkenlapis Thraini,” Bilbo inquit, “Cor Montis; 
et etiam cor Thorini. qui hunc magis quam flumen auri 
aestimat, quemuobis dono, hic uobis paciscentibus auxilio 
erit.” tum Bilbo, non sine horrente, non sine aspectu 
desiderii, lapidem mirabilem Vati tradidit, qui sicut 
stupefactus illum in manu prehendit. 

“sed quomodo est tuus ut eum dones?” ille nitens 
tandem rogauit. 

“o sane!” hobbitus incommodus inquit, “non omnino 
meus est; sed, nihilominus, scito me pro postulato meo 
illum deponere uelle. effractarius sim - uel ita dicitur: re 
uera ego ipse numquam sensi me esse unum - sed spero 
me unum honestum, magis minusue, esse, nihilominus nunc 
redeo, et licet nanis me tractare, quocumque modo illis 
placeat, spero eum uobis usui futurum esse.” 

Rex-dryadum cum admiratione noua Bilbonem 
aspexit.“Bilbo Baggins!” inquit, “tu es magis dignus 
gerere arma principum dryadum quam multi, qui in eis 
pulchriores esse uisi sunt, sed admiror num Thorinus 
Scutumquerceum in eodem modo rem uideat. ego fortasse 
plura de nanis plerisque intellego quam tu. moneo te 



nobiscum manere, et hic te colemus et amantissime 
excipiemus.” 

“tibi gratias maximas ago, sane,” Bilbo capite demisso 
inquit, “sed non puto me in hoc modo relinquere amicos 
meos oportere, post omnia quae una passi sumus, porro 
promisi me media nocte senem Bomburem excitaturum 
esse! haud dubium est quin exeam, et cito!” 

nequaquam uerbis dictis eum detinere potuerunt; itaque 
ei comitatum dederunt, et rex et Vates eum discedentem 
honore salutauerunt. ut per castra pertransibant, senex 
quidam, in amiculo atro inuolutus, e ianua tabernaculi, ubi 
sedebat, surrexit et eum appropinquauit. 

qui “macte uirtute, Domine Baggins!” inquit, Bilbonem 
in tergo eius plaudens, “sunt semper plura de te quam 
aliquis expectat!” fuit Gandalphus. 

primo tempore in multis diebus Bilbo ualde gaudebat, 
fuit autem omnino nullum tempus ad rogandas omnes 
quaestiones, quas statim rogare uoluit. 

“omnia in tempore!” Gandalphus inquit, “res ad finem 
nunc appropinquant, nisi ego erro, est tempus iniucundum 
modo ante te; sed animum erige! tibi satis bene peruenire 
liceat, est nuntius adueniens, quem etiam corui non 
audiuerunt. bene ualeas!” 

turbatus sed hilaratus, Bilbo festinauit. ad uadum tutum 
ductus trans quod siccus latus, dryadibus ualere dixit et 
caute rursus ad Portam ascendit, defessus fiebat; sed longe 
fuit ante mediam noctem cum iterum funem scandit - qui 



etiam fuit in eodem loco quo ille eum reliquerat, quem 
soluit et celauit, et tum in muro consedit et anxie miratus 
est quid proxime acturum sit. 

media nocte Bomburem excitauit; et tum uicissim se in 
angulo suo inuoluit, gratiis senis nani inauditis (quas sensit 
se uix meruisse), mox grauiter dormiebat, omnium curarum 
oblitus usque ad mane, re uera, de ouibus atque larido 
somniabat. 

proximo die tubae in castris prima luce resonauerunt. mox 
cursorem solum secundum semitam angustam festinantem 
uiderunt. qui procul stetit atque eos salutauit, rogans num 
Thorinus nunc legationem alteram audiat, quia nuntii noui 
ad manum uenissent, et res mutatae essent. 

his auditis, “id est Damus!” Thorinus inquit, 
“audiuerunt eum appropinquare, quam rem putaui mentes 
mutaturam esse! illos uenire iubete, paucos atque inermes, 
et illos audiam,” nuntio clamauit. 

circa medium diem uexilla Siluae atque Lacus rursus 
elata uiderunt. copia uiginti hominum appropinquabat, 
ensibus atque hastis in principio uiae angustae depositis, 
ad Portam perrexerunt, admirantes, nani uiderunt inter eos 
et Vatem et Regem-dryadum esse, ante quos senem in 
amicula atque cucullo inuolutum ferre arculam ligneam 
ferro alligatam. 




“salue Thorine!”Vates inquit.“esne etiam in eadem 
mente?” 

“mens mea cum solibus paucis ortis atque occasibus 
non mutatur,” Thorinus respondit, “uenisne ut me 
quaestiones otiosas roges? etiam copia-dryadum non 
discessit, ut iussi! donec illud tempus, frustra uenis ad 
paciscendum mecum” 

“estne ergo nihilum pro quo tu aurum aliquid 
concedes?” 

“nihilum quod a te uel amicis tuis offerri possunt.” 

“quid de Arkenlapide Thraini?” ille inquit, simul senex 
arculam aperuit, et gemmam erexit, lux e manu exsiluit, 
clara atque candida in mane. 

tum Thorinus attonitus turbatusque obmutescebat, nemo 
diu locutus est. 

Thorinus tandem silentium disturbauit, cuius uox densa 
cum ira fuit, “ille lapis patris mei fuit, et meus est,” inquit, 
“cur me oportet meum emere?” admiratione autem 
superatus addidit: “sed quomodo relictum hereditarium 
domus meae obtinuistis - si opus sit talem quaestionem a 
furibus rogare?” 

“nos non fures sumus,”Vates respondit.“tuum tibi pro 
nostris dabimus.” 

“quomodo eum obtinuistis?”Thorinus ira crescente 
clamauit. 

“ego eum illis dedi!” Bilbo stridit, qui super murum 
despiciens, nunc ualde timebat. 



“tu! tu!” Thorinus clamauit, in eum magno impetu 
rediens et eum cum manibus ambabus prehendens, “tu 
miser hobbite! tu paruule - effractari!” uerbis amissis 
clamauit, et miserum Bilbonem quasi cuniculum quassauit. 

“a barba Durini! utinam Gandalphus adsit! illi maledic 
quia ille te elegit! barba eius languescat! et de te, te ad 
saxa iaciam!” clamauit et Bilbonem in bracchiis suis 
sustulit. 

“mane! desiderum tuum expletum est!” uox quaedam 
inquit, senex cum arcula cucullum atque amiculam abiecit. 
“hic est Gandalphus! et nequaquam praemature uidetur. si 
Effractarius meus non tibi placet, noli ei nocere, quaeso, 
eum depone, et primum uerba eius audi!” 

“uos omnes in coniuratione esse uidemini!” Thorinus 
inquit, Bilbonem in summum murum demittens, “numquam 
rursus negotia cum ullo mago uel amicis eius agam quid 
mihi dicis, tu progenies murium?” 

“me miserum! me miserum!” Bilbo inquit, “enimuero 
haec res incommodissima est. meministine te dixisse me 
partem meam quartam decimam eligere posse? fortasse 
sententiam tuam ad uerbum accepi - mihi dictum est nanos 
aliquando in uerbis quam in rebus gestibus urbaniores 
esse, nihilominus, fuit tempus in quo tu uisus es putare me 
aliquantulum usui esse, progenies murium quidem! estne 
hoc omne ministerium e te atque tuis, quod mihi pollicitus 
es, Thorine? accipe me deposuisse partem meam, sicut 
uolui, itaque rem relinque!” 



“rem relinquam,” Thorinus toruiter inquit, “porro in 
eodem modo te relinquam - utinam nos numquam rursus 
conueniamus!” tum se uerso super murum locutus est.“ego 
proditus sum,” inquit, “recte coniectum est me non posse 
recusare me redempturum esse Arkenlapidem, thesaurum 
domus meae, pro quo partem quartam decimam acuerui in 
argento atque auro dabo, gemmis exceptis; sed illa pro 
parte pollicita proditoris istius numeretur, qui cum illo 
praemio abscedat, et uos illud diuidatis sicut uultis. sine 
dubium est quin ille parum habeat, eum accipe, si uultis 
eumuiuere; neque amicitia mea eum comitat. 

“nunc ad amicos tuos descende!” Bilboni inquit, “aliter 
te deiciam” 

“quid de auro atque argento?” Bilbo rogauit. 

“id post sequetur, sicut instituerimus.” ille inquit, 
“descende!” 

“usque ad illud tempus, lapidem seruabimus,” Vates 
clamauit. 

“tu non uir eminens es ut Rex sub Monte,” Gandalphus 
inquit, “sed rebus etiam mutari licet.” 

“illis quidem licet,” Thorinus inquit, et iam, tam fortis 
fuit fascinatio thesauri super eum, cogitabat num Daino 
iuuante Arkenlapidum recipere et partem praemii retinere 
possit. 

itaque Bilbo de muro demissus est, et abscedit cum 
nullis pro omnibus suis molestiis praeter arma, quae 
Thorinus iam ei dederat, magis quam unus nanorum in 



cordibus suis pudorem atque misericordiam erga eum, qui 
discedebat, senserunt. 

“ualete!” eis clamauit. “rursus conueniamus ut amici!” 
“abscede!” Thorinus uocauit. “tu lorica, quae a gente 
mea facta est, uestitus es, quae nimis bona tibi est. illa a 
sagittis perforari non potest; sed si tu non properas, pedes 
miseros pungam, ita festina!” 

“noli festinare!” Vates inquit, “tempus tibi dabimus in 
crastinum diem, medio die redibimus et uidebimus num tu 
partem, quae pro lapide numerabitur, ex acerno efferas, si 
illam rem sine fraude feceris, tum nos discedemus, et 
copia-dryadum ad Siluae redibit, interim, uale!” 

his dictis ad castra redierunt; sed Thorinus nuntios a 
Roace misit qui Daino de rebus gestis narrarent, atque 
eum uenire cum celeritate cauta iuberent. 


ille dies praeteriit et nox. proximo die, uento ad 
occidentem uerso, aer fuit ater atque caliginosus, matutino 
etiam clamorem in castra audiuerunt. cursores introierunt 
qui nuntiauerunt copiam nanorum apparuisse circum iugum 
orientale Montis, quam nunc ad Conuallem festinare. 
Dainus aduenerat. qui per noctem maturauerat itaque illis 
superuenerat maturius quam illi exspectauerant. quisque 
gentis eius in lorica chalybis uestitus est, quae ad genua 
pependit, et crura tibialibus a macula metallica tenui 
flexibilique factis tecta sunt, de fabricatione arcana cuius 
solum gens Daini cognouit. nani pro proceritate sua 



fortissimi sunt, sed plurimi quorum fortes etiam pro nanis 
fuerunt, dum pugnant, dolabras ponderosas in duabus 
manibus gesserunt; sed quisque quoque gladium in latere 
suo et clipeum in tergo suo pendentem habuit, barbae suae 
fuerunt bifurcae atque implicatae atque in cingula sua 
trusae, pillei fuerunt ferrei, et ferro calcati sunt, et facies 
suae fuerunt toruae. 

tubae homines et dryades ad arma uocauerunt. mox 
nanos progredientes gressibus festinis aduersus uallem 
uiderunt, qui inter flumen et iugum orientale constiterunt; 
sed pauci iter facere continuabant et, flumine transito, ad 
castra appropinquabant; ibi armis suis depositis manus in 
signa pacis sustulerunt. Vates egressus est ut illis obuiam 
iret, a Bilbone comitatus. 

“a Daino Naini filio missi sumus,” interrogantibus 
responderunt, “ad cognatos suos in Monte festinamus, cum 
cognouerimus regnum dierum antiquorum restitui, sed qui 
estis uos, qui in campo sedent ut hostes ante muros 
defensos?” id, sane, in urbanis atque antiquioribus uerbis 
talium occasionum, solum significauit: “uos nullum 
negotium hic habetis, nos pergimus, itaque cedite, aliter 
contra uos contendemus!” in animo habuerunt pergere inter 
Montem atque flexum fluminis; nam ibi terra angusta 
fortiter custodiri non uisa est. 

Vates, sane, recusauit sinere nanos directo ad Montem 
pergere, ei certum est manere donec aurum atque argentum 
pro Arkenlapide elata sunt; nam non credidit illos 



perfecturos esse rem, si arcem cum tam magna atque 
bellicosa copia compleuerint. secum magnos commeatus 
tulerunt; nam nani onera ponderosissima ferre possunt, et 
paene omnis gens Daini, itinere cito facto tamen, ingentem 
sarcinam, armis additam, in tergo suo tulit, obsidioni 
resistere per hebdomades poterunt, quo tempore pluribus 
nanis aduenire liceat, et pluribus etiam, nam Thorinus 
multos cognatos habuit, porro illis liceat nescio quam 
portam aliam aperire atque custodire, ut obsessores totum 
montem circumuenire cogantur; et ad illam rem faciendam 
parum habuerunt. 

re uera, haec fuerunt consilia sua exacte (nam nuntii- 
corui inter Thorinum atque Dainum occupati sunt); sed 
nunc uia obsaepta est, itaque post uerba irata nuntii-nani, 
in barbis suis mussantes, pedem rettulerunt, tum Vates 
nuntios ad Portam statim misit; qui tamen nihil auri nec 
pensionis inuenerunt. sagittis emissis quam primum intra 
teli iactum aduenerunt, pauidi refugerunt, in castris nunc 
omnia fuerunt agitata, quasi ad proeliandum, nam nani 
Daini secundum ripam orientalem progrediebantur. 

“stulti!” Vates risit, “qui ita sub bracchio Montis 
ueniunt! bellum super terram non intellegunt, quodcumque 
illis licet de proeliando in fodinis scire, nunc sunt multi 
sagittarii nostri atque hastati inter saxa in latere dextro 
celati, lorica nanorum licet esse bona, sed mox multis 
periculis undique cingentur, nos impetum in eos utrimque 
faciamus, priusquam omnino requieuerunt!” 



Rex-dryadum tamen inquit: “diu remanebo, antequam 
hoc bellum auri causa incipiam nani nos praeterire non 
poterunt, nisi eos siuerimus, neque aliquid facere poterunt, 
quod notare non poterimus, etiam speremus aliquid nos in 
concordiam redacturum esse, multitudo nostra nobis satis 
proderit, si demum nobis misere pugnandum sit.” 

sed ille nanos non considerauit. in mentibus quorum 
scientia Arkenlapidis in manibus obsessorum flagrabat; 
porro coniecerunt Vatem et amicos cunctari, et 
constituerunt in eos, dum consiliantur, facere impetum. 

repente sine signo taciti insiluerunt, arcus intendebantur 
et sagittae emittebantur; proelium committebatur. 

magis repente etiam, tenebrae celeritate dira 
aduenerunt! nubes nigra trans caelum festinauit. tonitrus 
hiemalis in uento saeuo fremens appropinquauit atque in 
Monte circumtonauit, cum fulmine in summo fulgenti, et 
sub tonitru caliginem aliam in turbine appropinquantem 
uidere potuerunt; quae tamen cum uento non aduenit, e 
Septentrionibus uenit sicut ingens nubes auium, adeo densa 
ut nullam lucem inter alas uidere possent. 

“desistite!” Gandalphus clamauit, qui subito apparuit, et 
solus, bracchiis erectis, inter nanos progredientes et 
ordines eos exspectantes stetit, “desistite!” uocauit uoce 
sicut tonitru, baculum cuius fulgore sicut fulmine eluxit, 
“formido uobis omnibus superuenit! heu! citius quam 
putaueram gobelini uobis superuenient! Bolg 
Septentrionum uenit, o Daine! patrem cuius in Moria 



necauisti. ecce! uespertiliones super exercitum eius sunt, 
sicut mare locustarum, super lupos uehuntur, et wargi eos 
sequuntur!” 

omnes omnino fuerunt attoniti atque stupefacti, etiam 
dum Gandalphus loquitur tenebrae crescebant, nani 
constiterunt et caelum aspexerunt, dryades uocibus 
plurimis exclamauerunt. 

“uenite!” Gandalphus uocauit. “etiam tempus est ad 
consiliandum Dainus Naini filius ad nos cito ueniat!” 


itaque proelium ab omnibus inopinatum inierunt; quod 
Proelium Quinque Exercituum appellatum est, et ualde 
terribile fuit, in alia parte fuerunt Gobelini atque Lupi 
Feri, et in alia fuerunt Dryades atque Homines atque Nani, 
hic est modus in quo factum est. cum Gobelinus Magnus 
Montium Nebulosorum decidisset, gens eius odium suum 
in nanos usque ad iram refouerunt. nuntii huc et illuc inter 
omnia oppida sua, colonias atque arces itinera fecerant; 
nam uincere imperium Septentrionum nunc statuerunt, a 
uiis arcanis nuntios collegerunt; et per omnes montes res 
fabricabant atque se armabant, tum iter fecerunt et a colle 
atque ualle conuenerunt, semper per cuniculos uel subter 
tenebras progredientes, donec circum atque subter 
ingentem Montem Gundabad Septentrionum, in quo 
oppidum eorum princeps fuit, copia praegrandis coacta 
est, quae se parabat in tempestate tempestiua in Meridiem 
ex inopinato descendere, tum de morte Smaugis 



cognouerunt, et gaudium in cordibus suis habuerunt; et 
noctes atque noctes per montes festinauerant, et tandem e 
Septentrione, directo pone Dainum, repente aduenerant. 
nec etiam corui sciuerunt illos aduenisse, donec illi in 
terris fractis, quae Montem Solum a collibus in tergo 
diuiserunt, euenerunt. quantum sciuerit Gandalphus, non 
dici potest, sed certum est eum non exspectauisse hunc 
impetum subitum. 

hoc est consilium, quod is in consilio cum Rege- 
dryadum atque Vate fecit; et cum Daino, nam nunc 
dominus-nanus eos iunxit: omnes Gobelinis inimici 
fuerunt, quia illi aduenerant, omnia iurgia cetera fuerunt 
oblita, spem solam habuerunt ut gobelinos in uallem inter 
bracchia Montis inducerent; et ipsi magna iuga, quae ad 
meridiem atque orientem tetendebant, custodirent, 
nihilominus illa res esset periculosa, si satis copia 
gobelinis esset ut montem ipsum peruagari possent, itaque 
impetum quoque et in tergum et desuper facerent; sed nihil 
temporis fuit aut ad consilia altera capienda aut auxilium 
uocandum. 

mox tonitrus praeteriit, rotans inter Meridiem et Solis 
ortum; sed nubes uespertilionum uenit, inferius uolitans, 
super umerum Montis, et super eos, lucem includens et 
omnes formidine implens, rotabatur. 

“ad Montem!” Vates clamauit. “ad Montem! nos, dum 
etiam tempus est, se ordinemus!” 

in iugo meridionale, in cliuis imis et in saxis ad 



infimum, dryades steterunt; in iugo orientale fuerunt 
homines atque nani. Vates autem et nonnulli homines atque 
dryades summa agilitate ad uerticem umeri orientalis 
ascenderunt ut ad Septentriones aspicerent, mox terras 
ante pedes Montis nigras cum multitudine festinanti uidere 
potuerunt, paulo post primum agmen circum finem iugi se 
rotatum, festinans in Conuallem cucurrit, qui fuerunt 
rectores luporum celerrimi, et iam clamores quorum atque 
ululatus aerem procul scindebant, pauci homines fortes 
ante illos ordinati sunt qui se resistere illis fingerent, et ibi 
deciderunt antequam ceteri reuersi ad utrumque latus 
pedem rettulerunt, sicut Gandalphus sperauit, exercitus 
gobelinorum, pone primum agmen obstatum collectus, 
nunc iratus in uallem infusus est, et insanus, hostes 
quaerens, inter bracchia Montis erumpebat, uexilla fuerunt 
innumerabilia, nigra atque rubra, et irati atque turbidi 
quasi aestus pergebant. 

atrociter pugnatum est. quae res fuit pessima omnium 
quas Bilbo passus erat, et quam in illo tempore maxime 
oderat - ergo rem, qua maxime se iactauit, et quam multo 
post amantissime reuocare solebat, quamquam in illa re 
minimi momenti fuit, re uera, mihi liceat dicere eum, anulo 
praemature induto, ex aspectu euanescere, sed non e 
periculo omni, anulus magicus talis generis non omnino est 
praesidium contra gobelinos impetum facientes, neque 
sagittas uolantes atque hastas erraticas obsistere potest; 
sed auxilio est in mouendo e uia, et gobelinum- 



gladiatorem prohibet ne ille caput tuum ad ictum repente 
proprium eligat. 

dryades primum impetum fecerunt, odium quarum in 
gobelinos est frigidum atque acerbum, hastae suae atque 
enses in caligine cum fulgore flammae frigidae nitebant, 
tam letifera fuit ira manuum, quae illas tenebant, quam 
primum copia hostium in ualle densa fuit, pluuiam 
sagittarum contra eam miserunt, quaeque effugiens 
effulgebat quasi cum flamma pungenti, post sagittas mille 
hastati desiluerunt et impetum fecerunt, aures a clamoribus 
obtusae sunt; saxa sanguine gobelinorum maculata sunt. 

tum maxime gobelini ab incursu se reficiebant et 
impetus dryadum constitit, fremitus quidam ab imis 
faucibus trans uallem errexit. clamitantes “Moria!” atque 
“Daine, Daine!” nani Collium Ferreorum, dolabras suas 
gerentes, in altero latere se immerserunt; et iuxta eos 
homines Lacus ensibus longis uenerunt. 

terror in gobelinos incidit; dum se uertunt ut incursui 
nouo obuiam eant, dryades cum copiis recreatis impetum 
iterum fecerunt, iam multi gobelinorum secundum flumen 
deuolabant ad effugiendum ex insidiis; et multi lupi 
quorum in eos impetum faciebant et mortuos atque 
uulneratos mordebant, uictoria adesse uisa est, cum 
clamor e uerticibus supra resonauit. 

gobelini Montem ab altero latere ascenderant et iam 
multi in cliuis super Portam aderant, et alii temere 
defluebant, eorum, qui ululantes e scopulo atque 



praecipite decidebant, negligentes, ut in iuga impetum 
desuper facerent, quidque iugum attingi potuit a semitis, 
quae a massa principe Montis in medio decurrerunt; et 
fuerunt parum defensorum ad diu uiam obsaepiendam, 
uictoria nunc a spe effugit, modo primo impetui aestus 
nigri obstiterunt. 

die crescente, gobelini iterum in ualle se 
congregauerunt. ibi copia wargorum uoracium uenit et cum 
eis satellites Bolgis uenerunt, gobelini magnitudinis 
praegrandis cum ensibus falcatis chalybis, mox tenebrae 
uerae in caelum procellosum ueniebant; dum adhuc 
uespertiliones magni capita atque aures dryadum 
hominumque circumuolitant, uel uulneratibus se infigunt 
sicut sanguisugae, nunc Vates contendebat ad iugum 
orientale defendendum, nihilominus pedem lente referebat; 
et dominidryadum circum regem suum in bracchio 
meridionali iuxta speculam in Coruicolle se opponebant. 

repente fuit magnus clamor, et uox tubae e Porta uenit. 
Thorini obliti sunt! pars muri, a uectibus mota, crepitu 
extrinsecus in stagnum decidit. Rex sub Monte exsiluit, et 
comites eius eum secuti sunt, cucullum atque amiculum 
reliquerunt; se in lorica nitenti uestiebant, et lux rubra ex 
oculis exsiliebat, in caligine, nanus magnus sicut aurum in 
igne deficienti fulgebat. 

ab excelso gobelini, qui supra fuerunt, saxa deiecerunt; 
sed nani obdurauerunt, ad pedem deiectus aquae 
desiluerunt et in proelium irruerunt, lupus et rector ante 



eos deciderunt. Thorinus securem cum magnis ictibus 
tractauit, et nihil ei nocere uisus est. 

“ad me! ad me! dryades et homines! ad me! o cognati!” 
clamauit, uoce quassanti sicut cornu inualle. 

omnes nani Daini, ordinibus neglectis, ad illum 
adiuuandum decurrerunt, deorsum quoque multi Homines- 
Lacus uenerunt, nam Vates eos retinere non potuit; et in 
latere altero multi hastati dryadum euenerunt. gobelini 
iterum in ualle trucidati et aceruati sunt donec Conuallis 
ater atque horribilis a cadaueribus eorum factus est. wargi 
sparsi sunt et Thorinus usque in satellites Bolgis impetum 
fecit, ordines autem quorum transfigere non potuit. 

iam pone eum inter gobelinos mortuos iacuerunt multi 
homines atque multi nani atque multae dryades pulchrae, 
quas adhuc per saeculas longas iucundae in silua oportuit 
uiuere. et quo uallis latior fiebat, eo impetus eius lentior 
fiebat, parum numeri habuit, latera sua incustodita fuerunt, 
mox in illos, qui impetum fecerant, impetum factum est, ut 
in magnum circulum cogerentur, aduersus omnes partes, a 
gobelinis atque lupis, ad impetum reuenientibus, 
circumsessi, satellites Bolgi ululantes contra eos uenerunt, 
et in agmina irruerunt sicut undae in scopulos harenosos. 
amici eos adiuuare non potuerunt, nam impetus ex Monte 
uiribus ingeminatis renouatus est, ut utrimque et homines et 
dryades lente deicerentur. 

Bilbo miserans omnia despexit, in Coruicolle apud 
dryades constitit - partim quod ueri similius se ex illo 



loco effugere posse, et partim (cum parte mentis 
Tookensi) quod, si ei necesse sit perstare usque ad 
extremam rem, omnibus perpensis, Regem-dryadum 
defendere maluit. Gandalphus etiam, mihi licet dicere, ibi 
fuit, humi sedens quasi penitus cogitans, dum parat, ut 
puto, aliquem impetum magicum ante finem 

qui non longe abesse uisus est. “tempus mox aderit,” 
Bilbo putauit, “cum gobelini Portam uicerint, et nos omnes 
trucidati aut depulsi atque capti fuerimus, re uera, satis est 
ut, post omnia quae passus sum, lacrimem utinam uetus 
Smaug cum omni thesauro misero supersit, potius quam 
istae beluae foedae eum habeant, et miser uetus Bombur, 
et Balinus et Filius et Kilius et omnes ceteri ad finem 
malum adueniant; atque Vates quoque, et Homines-Lacus 
et iucundae dryades. me miserum! multos cantus de multis 
proeliis audiui, et semper intellexi clades esse gloriosam 
posse, nunc illa incommodissima esse uidetur, etiam 
acerba, utinam ego longe ex illa absim.” 

nubes a uento scindebantur, et occasus solis ruber 
Occidentem iciebat. fulgore subito in caligine aspecto, 
Bilbo cirumspectauit. tum magnum clamorem emisit: nam 
aspectum aspexerat, qui effecit ut cor eius exsiluit, figuras 
atras, paruas etiam augustas contra ardorem, qui procul 
afuit. 

“aquilae! aquilae!” clamauit, “aquilae ueniunt!” 
oculi Bilbonis raro errauerunt. aquilae uento secundo 
ueniebant, agmen post agmen, talis copia qualis ab 



omnibus nidis Septentrionum colligenda fuit. 

“aquilae! aquilae!” Bilbo clamauit, saltans et bracchia 
iactans. si dryades eum audire non potuerunt, eum uidere 
potuerunt, mox illae quoque clamorem sustulerunt, qui 
trans uallem resonauit. multi oculos miratos erexerunt, 
quamquam etiamnunc nihil uideri potuit, nisi ab umeris 
meridionalibus Montis. 

“aquilae!” Bilbo rursus clamauit, sed tum maxime 
saxum quoddam de excelsis deruens eum in galea grauiter 
icit ut crepitu decideret et nihil ulterius cognosceret. 

cum Bilbo se recepisset, ipse uero solus fuit, in lapidibus 
planis Coruicollis iacebat, sed nemo adfuit, dies sine 
nubibus, sed gelidus, latus super eum fuit, is tam frigidus 
quam lapis horrescebat, sed caput eius cum igne flagrabat. 

“nunc admiror quid factum esset?” secum inquit, “ego 
sum adhuc non iam unus heroum occisorum; sed puto satis 
temporis ad illam rem etiam superesse!” 

cum dolore sursum sedit, in uallem aspiciens, nullos 
gobelinos uidere potuit, paulo post, capite paululum 
recreato, putauit se dryades inter saxa infra errantes uidere 
posse, oculos triuit. nonne castra adhuc in campo haud 
procul absunt; et huc et illuc iuxta Portam itur? nani in 
muro remouendo occupari uidentur. ubique autem fuit 
silentium letiferum fuit uocatus nullus nec imago cantus 
cuiusdam dolor in aere esse uisus est. 

“uictoria demum, ut puto!” inquit, dum caput dolens 




tangit, “sane, res tristissima esse uidetur.” 

repente sensit uirum appropinquantem ad eum 
ascendere. 

“salue!” uoce tremula uocauit. “salue! quid nuntii?” 

“quid uox est, quae inter lapides loquitur?” uir inquit 
consistens atque circum se intuens non longe a loco in quo 
Bilbo sedebat. 

tum Bilbo anulum suum meminerat! “di me ament!” 
inquit, “dum inuisibilis sum, nihilominus aliquando res fit 
molesta, sin aliter, ut puto, mihi licitum sit tepide 
commodeque cubitum ire!” 

“est mea, sum Bilbo Baggins, Thorini comes!” clamauit, 
anulo properanter dempto. 

“bene est quod ego te inueni!” uir aggrediens inquit, “tu 
requiritur, et te diu quaesiuimus. tu inter mortuos, qui multi 
sunt, numeratus sis, si Gandalphus magus non dixerit 
uocem tuam in hoc loco proxime auditam esse, ego missus 
sum ut hic te extremo tempore quaererem, esne ualde 
uulneratus?” 

“puto caput meum dure pulsatum fuisse,” Bilbo inquit, 
“sed galeam atque caluariam duram habeo, nihilominus 
nauseo, et crura mea sunt quasi stramenta.” 

“te ad castra in ualle deferam,” uir inquit, qui eum 
leuiter sustulit. 

uir citus fuit, qui pedibus firmiter institit, ut mox Bilbo 
ante tabernaculum Conualle deponeretur; et ibi stabat, cum 
bracchio suo in mitella, Gandalphus. magus etiam sine 



uulnero non euaderat; et in omni copia pauci fuerunt 
incolumes. 

cum Gandalphus Bilbonem uidisset, laetatus est. 
“Baggins” exclamauit. “di immortales! qui post omnes res 
uiuit - ego laetus sumi admirabar num fortuna tua etiam te 
seruaret! res terribilis, quae paene fuit calamitosa, sed 
maneant ceteri nuntii, ueni!” grauius inquit, “tu uocatus 
es;” et hobbitum ducens, illum in tabernaculum tulit. 

“salue! Thorine,” introiens inquit, “eumattuli.” 
ibi quidem Thorinus Scutumquerceum, multis uulneribus 
uulneratus, armisque ruptis atque secure scissa humi 
deiectis, iacuit. 

qui, “uale, efffactari bone,” inquit, “nunc ad aulas 
mansionis abscedo, ut iuxta patres meos sedeam donec 
orbis terrarum restitutus erit, quia nunc omne aurum atque 
argentum relinquo, et quo id parui pretii est abscedo, uolo 
a te in amicitia discedere, et utinam possim recipere et 
uerba mea et res gestas ad Portam” 

Bilbo doloris plenus in unum genu procubuit, “uale, Rex 
sub Monte!” inquit, “hoc est facinus acerbum, quod in hoc 
modo conficiendum sit; neque mons auri id emendare 
potest, nihilominus, laetus sum me partem in periculis tuis 
habuisse - quae est res maior quam quisquis Baggins 
meret.” 

“minime!” Thorinus inquit, “est plus boni in te quam tu 
intellegis, puer Occidentis benigni, aliqua pars uirtutis 
cum aliqua parte sapientiae in modo mixta, si plus nostri 



cibum atque iucunditatem atque cantum maioris quam 
aurum aceruatum aestimet, orbis iucundior sit. qui, uel 
tristis uel iucundus, nunc mihi relinquendus est. uale!” 

tum Bilbo se auertit, et solus abscedit, et solus in 
stragula inuolutus consedit, et, utrum ei credis annon, 
lacrimauit donec oculi fuerunt rubri et uox fuit rauca, nam 
in animo benignus fuit, diu quidem cordi eius non libuit 
rursus iocari. “res misericorditer accidit,” tandem secum 
inquit, “ut in tempore experrectus sim. utinam Thorinus 
adhuc uiuat, sed laetus sum quod amici digressi sumus, 
stultus es, Bilbo Baggins, et illam rem de lapide in peius 
mutauisti; et proelium fixit, consiliis tuis optimis ad pacem 
atque otium emendum non exceptis, sed hinc puto te uix 
culpari posse.” 


Bilbo omnia, quae euenerant postquam ictus est, sero 
intellexit; quae res ei plus doloris quam gaudii dedit, et 
nunc eum facinoris audacis taedebat, in ossibus suis 
dolebat ad iter domum faciendum, quod tamen paulo 
tardatum est, itaque interim dicere aliquid de rebus gestis 
mihi licet. aquilae diu gobelinos congregatos 
suspicabantur; motus in montibus a uigilantia quarum non 
omnino celari poterant, itaque, Aquila Magna Montium 
Nebulosorum ducente, se in magnis copiis quoque 
congregabant; et tandem, proelio longe olfacto, secundo 
uento in ipso articulo temporis aduenerant. ipsae 
gobelinos, quos super praecipita praecipitantes, uel 



ululantes atque turbatos apud hostes depellentes, ex cliuis 
montis deiecerunt. non multo post Montem Solum 
liberauerant, ut et dryades et homines ab utroque latere 
uallis ad pugnandum in proelio i nfr a demum uenirent. 

sed, aquilis non exceptis, inferiores numero adhuc 
fuerunt, in illa hora ultima, Beorn ipse aduenerat - quo 
modo aut unde nemo sciuit. solus in figura ursi aduenit, qui 
adeo iratus fuit ut paene ad magnitudinem gigantis 
crescere uisus esset. 

uox huius fremebat sicut tympana atque tormenta; lupos 
atque gobelinos sicut stramenta atque pennas e uia sua 
eiecit. impetu in tergum illorum facto, sicut tonitrus 
anulum penetrauit. nani adhuc circum dominos suos in 
colle humili rotundo perstabant, tum Beorn inclinans 
Thorinum, qui a hastis transfixus deciderat, sustulit, quem 
e certamine abstulit. 

cito reuenit, ira ingeminata ut nihil ei resistere posset 
nec telum ei nocere uideretur. satellitibus sparsis, Bolgem 
ipsum deposuit et oppressit, tum gobelini, timore perculsi, 
passim effugerunt, hostes autem quorum, e fatigatione 
liberati a spe noua aduenienti, eos diligenter persecuti 
sunt, et, quatenus possent, plurimos prohibuerunt ne 
effugiant, multos in Flumen Fluens reppulerunt, et tales, 
qui ad meridiem uel occidentem effugerant, in paludes 
circum Flumen Siluestre uenabantur; et ibi maxima pars 
fiigitiuorum ultimorum occidit, dum ei, qui uix ad terram 
Dryadum- Siluestrium uenerunt, ibi aut necantur aut in 



tenebras inuias Mirksiluae mortuum ducuntur, carmina 
tradiderunt illa die tres quartas rmlitum-gobelinorum 
Septentrionum occidere, et per multum annum montibus 
esse pacem 

ante solem occasum uictoria fuerat certa, sed adhuc 
inimicos pedibus sequebantur, cum Bilbo ad castra 
reuenit; pauci praeter grauius uulneratos etiam in ualle 
fuerunt. 

“ubi sunt aquilae?” illo uesperi Gandalphum rogauit, 
dum in stragulis multis calidis inuolutus iacet. 

“aliquae etiam uenantur,” magus inquit, “sed plurimae 
ad nidos suos reuenerunt. hic manere recusauerunt, et 
prima luce matutina discesserunt, ducem quorum Dainus 
auro coronauit et iurauit se eis amicum per aeternum fore.” 

“me paenitet. eos rursus uidere mihi placuerit,” Bilbo 
dormitans inquit; “fortasse eos domum rediens uidebo. 
puto me domum mox rediturum esse?” 

“simul atque res tibi placet,” magus inquit, 
re uera, Bilbo nonnullos dies non uerum discessit. 
Thorino in loco profundo sub Monte sepulto, Vates 
Arkenlapidem in pectore eius posuit. 

“ille ibi iaceat donec Mons deciderit!” inquit, “qui 
fortunam bonam genti eius omni, quae hic posthac 
habitabit, ferat!” 

tum Rex-dryadum super sepulcrum eius Orcristum, 
ensem dryadum qui e Thorino captiuo raptus erat, 
deposuit, qui in carminibus dicitur semper in tenebris 



coruscare quandocumque hostes appropinquabant, ut arx 
nanorum imparata capi non posset, ibi nunc Dainus Naini 
filius domicilium habebat, qui Rex sub Monte factus est, et 
postea plurimi nani alteri ad solium eius in aulis antiquis 
conuenerunt. e duodecim comitibus Thorini, decem 
superfuerunt. Filius atque Kilius illum scuta corporeque 
defendentes deciderant, nam ille fuit frater matris eorum 
natu maior, ceteri cum Daino manserunt; nam Dainus 
thesaurum suum bene disposuit. 

fuit, sane, non iam aceruus distribuendus in tales partes, 
quales in animo olim habuerant, scilicet ad Balinum 
Dwalinumque, et Dorium Noriumque Oriumque, Oinum 
Gloinumque, Bifurem Bofiiremque Bomburemque - neque 
ad Bilbonem. nihilominus quarta decima pars auri 
argentique omnis, et confecti et infecti, Vati data est; nam 
Dainus dixit: “pactionem mortuorum colemus, ut nunc ille 
Arkenlapidem seruet.” 

pars etiam quarta decima fuit diuitiae ualde magnae, 
maiores quam illae multorum regum mortalium, ex illo 
thesauro, Vates multum aurum ad Dominum Oppidi-Lacus 
misit; et liberaliter comites amicosque remuneratus est. 
smaragdos Girionis Regidryadum dedit, tales gemmas 
quales ille maxime amauit, quas Dainus ad eum remiserat. 

Bilboni dixit: “hic thesaurus tantum tuus quantum meus 
est; quamquam pactiones ueteres stare non possunt, quia 
tot ceteri, uincendo defendendoque eum, partem eius 
postulare possunt, nihilominus, quamquam tu omnem 



partem tuam relinquere uoluisti, ego uellem uerba Thorini, 
de quibus eum paenituit, non confirmentur: paulum tibi 
demus, uelimut te praeter omnes ditissime remunerem.” 

“benignissimus es,” Bilbo inquit, “sed re uera ego 
releuor. quomodo in orbe terrarum omnem thesaurum 
istum, sine bello atque caede per totum iter, domum 
portaturus essem nescio, porro, quid de eo domi acturus 
essem nescio, certus sum eum in manibus tuis meliorem 
esse.” 

postremo duas arcas paruas solum habere uoluit, alia 
argenti impleta, alia auri, quales unus mannus fortis ferre 
poterat, “id tantum erit quantum ego gerere potero,” is 
inquit. 

tempus tandem aduenit in quo amicos ualere iussit. 
“uale Baline!” inquit; “et uale, Dwaline; et ualete Dori, 
Nori, Ori, Oine, Gloine, Bifur, Bofur, et Bombur! barbae 
uestrae numquam tenues crescant!” tum se uertens ad 
Montem addidit: “uale Thorine Scutumquerceum! et Fili 
Kilique! memoria uestra numquam decrescat!” 

tum nani capita ante Portam suam profunde demiserunt, 
sed uerba in faucibus inhaeserunt, “uale et bene agas 
quocumque uageris!” Balinus tandem inquit, “si umquam 
nos iterum uiseris, cum aulae nostrae rursus amoenae 
factae erunt, tum daps splendidissima quidem erit!” 

“si umquam uos domum meam praeteribitis,” Bilbo 
inquit, “non opus erit ianuam pulsare! quarta hora est thea; 
sed uos omnes quandocumque exspectati eritis!” 



tum se auertit. 


copia dryadum iter faciebat; quae misere deminuta est, 
nihilominus multi gaudebant, nam nunc terrae 
septentrionales per multum diem longum iucundiores 
factae sunt, draco mortuus est, et gobelini superati, ut 
corda post hiemem ad uer gaudii prospicerent. 

Gandalphus et Bilbo post Regem-dryadum equitabant, 
et iuxta eos Beorn, rursus in figura hominis, ambulabat, 
qui iter faciens magna uoce ridebat atque cantabat, itaque 
perrexerunt donec iuxta margines Mirksiluae 
appropinquauerunt, ad partes septentrionales loci e quo 
Flumen Siluestre effluebat, ibi constiterunt, nam magus et 
Bilbo recusauerunt se in siluam introituros esse, 
quamquam rex eos in aulis suis aliquamdiu manere iussit. 
in animo habuerunt limen siluae praeterire, et circum 
finem septentrionalem eius in uastitatem, quae inter eum 
atque initium Montium Glaucorum iacuit. uia fuit longa et 
iniucunda, sed gobelinis oppressis, tutior quam semitae 
dirae subter arbores eis uidebatur. praeterea, Beorn 
quoque ab eadem uia ibat. 

“uale! o Rex-dryadum!” Gandalphus inquit, “silua 
uiridis sit iocosa, dum orbis terrarum adhuc iuuenis est! et 
omnis gens tua sit iocosa!” 

“uale! o Gandalphe!” rex inquit, “tu semper appareas 
ubi maxime opus est te et minime exspectatus es! quo 
frequentius tu in aulis meis apparebis eo melius gratus 



ero!” 

“te obsecro,” Bilbo inquit, qui balbutiebat et in pede 
uno stabat, “ut hoc donum accipias!” et torquem argento 
atque margaritis factum extulit, quem Dainus ei, ut 
discedebat, dederat. 

“quomodo ego tale donum merui, o hobbite?” rex inquit. 

“sane, er, putaui, tibi scire licet,” Bilbo aliquanto 
conturbatus 

inquit, “aliquam, er, remunerationem dari pro hospitio 
tuo oportere, uolo effractarium etiam humanitatem suam 
habere, multum uini tui bibi et multum panis edi.” 

“donum tuum accipiam, o Bilbo Splendide!” rex 
grauiter inquit, “et te amicum dryadibus et benedictum 
nomino, umbra tua numquam decrescat (aliter furari erit 
res nimis facilis)! uale!” 

tum dryades ad Siluam se uerterunt, et Bilbo iter longum 
domum incepit. 


antequam rediit, multa ardua atque facinora passus est. 
Vastitas illa erat etiam Vastitas illa, in qua erant multa 
praeter gobelinos; sed bene ducebatur atque bene 
custodiebatur - magus cum eo fuit, Beorn quoque per 
plurimam partem itineris - ut numquam rursus in periculo 
magno esset, itaque, media hieme, Gandalphus et Bilbo 
secundum margines Siluae ambos usque ad ianuas domus 
Beornis reuenerant; in quo loco ambo aliquamdiu 
manserunt, ibi tempus Saturnalium fuit calidum 



iocosumque; et homines a Beorne conuocati ad epulandum 
e locis longe lateque diuersis aduenerunt. nunc gobelini 
Montium Nebulosorum pauci et pauidi et in foraminibus 
profundissimis, quae inuenire poterant, celati fuerunt; et 
wargi e siluis euanuerant, ut homines sine metu ubique 
uagarentur. Beorn quidem magnus dux in illis regionibus 
posterius factus est, et terram latam inter montes 
siluamque regnabat; et dicitur homines e stirpe eius per 
multas aetates facultatem mutandi in figuram ursi habuisse, 
et aliqui homines duri atque mali fuisse, sed plurimi in 
corde Beorni similes, minores autem magnitudine atque 
uiribus. in diebus quorum, ultimis gobelinis e Montibus 
Nebulosis expulsis, pax noua super limen Vastitatis uenit. 

fuit uer, amoenum tempestatibus temperatis et sole 
claro, antequam Bilbo et Gandalphus demum a Beorne 
discesserunt, et quamquam domum desiderabat, Bilbo cum 
desiderio digressus est, nam flores hortorum Beornis in 
uere erant non minus admirandi quam in media aestate. 

demum uiam longam ascenderunt et ad transitum ipsum 
peruenerunt qua gobelini eos antea ceperant, sed ad illum 
locum altum mane peruenerunt, ut, retrorsum 
prospicientes, solem album super terras patulas nitentem 
uiderent. ibi in tergo Mirksilua iacebat, caerulea procul, et 
adhuc in uere fuscauiridis ad marginem proximum, ibi 
Mons Solus in extrema acie oculorum longe afuit, nix in 
uertice altissimo adhuc non liquefacta pallida nitebat. 

“sic nix post ignem uenit, et etiam dracones finem suum 



habent!” Bilbo inquit, et tergum suum a facinore suo 
audaci auertit. pars Tookensis ualde defatigabatur, et pars 
Bagginsensis cottidie fortior fiebat, “uellem solum nunc 
ego in sella mea sim!” inquit. 



CAPVT NONVM DFCIMVM 


GR ADVS VT TIMVS 


kalendis Maiis duo ad marginem uallis Riuendellis 
postremo reuenerunt, ubi Vltima (uel Prima) Domus 
Familiaris erat, uesper rursus fuit, manni fessi fuerunt, 
praecipue ille qui impedimenta portabat; et omnes 
crediderunt sibi opus esse requiete, dum secundum 
semitam praecipitem descendunt, Bilbo dryades etiam 
cantantes apud arbores audiebat, quasi cum discessisset 
non desiissent; et quam primum equites in nemora 
inferiora descenderant, cantus quidam ab illis erupit, eius 
modi qualis ante, hoc est aliquid ei simile: 

dracone nunc adusto 
et corpore combusto, 
cum armis prorsus fractis 
honoribus que sparsis! 
nunc ensibus constrictis 




et aulis nunc relictis, 
nunc perditis coronis 
ob causam ultionis, 
et uiris uires desunt 
nec opes illis prosunt, 
hic gramina iam crescunt 
et folia iam adstant, 
hic flumina iam fluunt 
dum dryades iam cantant. 

tra-la tra-la uenite! 
ad uallem reuenite! 

sunt clariora stella 
innumerae quam gemmae, 
candidior est luna 
argenteae quam flammae; 
et melior est focus 
in atriis serenis, 
hic melior est locus 
fodinis auri plenis! 

tra-la tra-la adite, 
ad uallem reuenite! 

quo uaditis nunc serus? 
exspectat uos haec domus, 
nitentibusque stellis 
currentibusque riuis, 
quo itis onerati, 



dolore superati? 
amici hic manere 
nos iubent et saluer e 
cum la tra-la uenite 
ad uallem reuenite! 

tra-la tra-la tra-lally 
fa-la fa-la fa-lally 
fa-la! 

tum dryades uallis egressae eos saluere iusserunt et 
trans aquam domum Elrondis duxerunt, ibi hospitaliter 
excipiebantur, et multae aures fabulam facinorum eorum 
audiendi cupidae aderant. Gandalphus ipse locutus est, 
nam Bilbo torpescebat atque dormitabat, plurimam 
fabulam sciuit, nam in ea infuerat, et ipse multam uel iter 
domum faciens uel apud Beornem mago narrauerat; sed 
aliquando, uno oculo aperto, audiebat cum pars fabulae, 
quam iam nesciuit, introducebatur. 

hoc modo didicit quo Gandalphus isset; nam uerba, 
quae magus Elrondi dixerat, exaudiuit. uisus est 
Gandalphus in magno consilio magorum alborum, 
doctrinae atque magiae bonae dominorum, adfuisse; qui 
tandem Necromancticum ex atra arce in meridionali parte 
Mirksiluae expulerant. 

“mox,” Gandalphus dicebat, “Silua salutarior fiet, spero 
Septentriones per multos annos longos illo horrore 
liberatum iri. utinam tamen ille ex orbe exterminetur!” 

“res quidem bene agatur,” Elrond inquit; “sed uereor ut 



in hoc saeculo fiat, neque in multis saeculis posteris.” 

cum fabula de erroribus eorum narrata esset, fabulae 
erant aliae, etiam plurae, fabulae de rebus longe 
praeteritis atque fabulae de rebus nouis, atque fabulae de 
nullis omnino temporibus, donec caput Bilbonis in 
ceruicem suam nutauit, et commodus in angulo stertebat. 

cum e somno excitatus esset cognouit se in lecto albo 
esse, et lunam lucere per fenestram apertam, sub qua 
dryades in ripis fluuii uocibus magnis clarisque cantabant. 

gaudeamus nos, pariter canamus! 
spiritus insunt foliis in altis, 
astra florescunt, nitet in tenebris 
florea luna. 

gestiamus nos, saliamus una! 
gramen impressum pedibus citatis! 
sub citis umbris lepidis que Maiis 
conueniamus! 

somniis textis leuiter canamus! 
nunc relinquamus placide inuolutum 
hunc uiatorem requiete molli 
atque sopore! 

non susurret nec crepitetque Pinus, 
luna decrescat, tenebrae resistant, 
arbores, amnes tacitae quiescant, 



mane moretur! 


“itaque, Gens Iucunda!” Bilbo prospiciens inquit, 
“quota hora a luna est haec? uos lallando excitare 
gobelinum ebrium possitis! nihilominus, gratias ago 
uobis.” 

“et tu stertendo excitare draconem saxeum possis - 
nihilominus gratias agimus tibi,” ridentes responderunt, 
“hora ad primam lucem appropinquat, et tu ab incepto 
noctis nunc dormiuisti. heri, fortasse, lassitudo tua 
sanabitur.” 

“paulum somni apud Elrondem magnam sanitatem 
efficit,” ille inquit; “sed quam maxime possum omnem 
sanitatem capiam iterum, amici pulchri, bene quiescite!” 
his dictis, cubitum rediit et usque ad multum mane 
dormiuit. 

in illa domu, lassitudine mox relicta, iucundus cum 
dryadibus uallis, mature et sero, saepe iocabatur 
saliebatque. nihilominus ne locus quidem ille nunc eum, 
qui semper de domu sua cogitabat, longe detinere potuit, 
quapropter, post hebdomadem Elrondem ualere iussit et, 
talibus donis paruis illi datis, qualia ille accipere passus 
est, cum Gandalpho euectus est. 

etiam a ualle discedentes, caelum ante eos ad 
Occidentem caligine suffundebatur, et uentus atque imber 
eis obuiam ibant. 

“iucundum est tempus Maii!” Bilbo inquit ut imber 



faciem eius flagellabat, “sed fabulae post terga nostra 
sunt, et domum uenimus. puto hunc esse primum cuius 
gustum.” 

“uia etiam est longa,” Gandalphus inquit. 

“sed est uia ultima,” Bilbo inquit, 
ad flumen aduenerunt quod marginem ipsum liminis 
Vastitatis signauit, et ad uadum sub ripa ardua, quod 
recordari tibi liceat, aqua et niuibus propter hiemem 
appropinquantem liquefactis et imbre per totum diem 
perpetuo tumuerat; quam non sine molestia quadam 
transierunt, tum, uesperi adueniente, in partem ultimam 
itineris sui progressi sunt. 

quam rem fecerunt in modo simili illi quo ante fecerant, 
praeterquam comitatus minor fuit et tranquillior; et porro, 
hoc tempore, trolla fuerunt nulla, in omni parte uiae Bilbo 
res gestas atque uerba abhinc unum annum recordabatur - 
quem magis similem decem ei esse uisum est - ut, sane, 
locum, qua mannus in flumen deciderat et se in facinus 
foedum cum Torna, Berto, Rostroque auerterant, cito 
animaduerteret. 

non procul e uia aurum trollorum, quod sepeliuerant, 
adhuc celatum atque intactum inuenerunt. cum id 
effodissent, “satis superque habeo, quod per tempus meum 
manebit,” Bilbo inquit, “te oportet hoc ferre, Gandalphe. 
mihi liceat dicere te hoc uti posse.” 

“possum quidem!” magus inquit, “sed aeque partiatur! 
tibi liceat te desideraturum esse multa, quae non 



exspectaueris.” 

itaque aurum in saccis positum in mannis, quibus res 
nequaquam placuit, suspenderunt, postea lentius progressi 
sunt, nam plerumque ambulabant, terra autem erat uiridis 
et multum erat graminis, quod hobbitus aequo animo 
perambulabat, faciem sudario serico rubro detersit - 
minime! ne unum quidem eius superfuerat, qui hoc ab 
Elronde mutuatus erat - nam nunc Iunius aestatem tulerat, 
et tempestas rursus clara calidaque erat. 

sicut omnia ad finem peruenerunt, haec fabula quidem, 
dies quidam aduenit ubi in aspectu terrae in qua Bilbo 
natus atque altusque erat, in qua figuras agrorum atque 
arborum tam bene nouit quam manus suas atque digitos 
pedum, ad cliuum adueniens Collem suum procul uidere 
potuit, et repente constitit atque dixit: 

pergit iter semper, semper per 

saxaque saltus, 

atra per antra procul, trans 

fluuios ad aquam; 

trans brumam niueam, per flores 

fertilis aestus, 

atque supra segetes, sub 

tenebrisque iugis. 


pergit iter semper, semper sub 


nubibus, astris, 


sed pedibus tandem sic itur 



usque domum. 


belligeris aulis auersaque lumina 


tandem 
uidere uolunt. 


prata uirentia iam nota 


Gandalphus eum aspiciens, “carissime Bilbo!” inquit, 
“nescio quomodo mutatus es! non talis hobbitus qualis 
olim eras.” 

itaque pontem transierunt et pistrinum praeterierunt et 
usque ad ianuam ipsam Bilbonis reuenerunt. 

qui “di me ament! quid accidit?” clamauit. fuit magna 
commotio et homines omnium generorum, et honesti et 
inhonesti, circum ianuam densi fuerunt, multi ineuntes 
exeuntesque - neque etiam pedes in tegete detergentes, ut 
Bilbo molestus animaduertit. 

etsi miratus est, magis mirati sunt illi, nam reuenerat in 
media auctione! magnum signum nigro rubroque scriptum 
in porta pendebat, quod asseuerauit a.d. X Kal. Iui. 
dominos Grubb, Grubb Burrowesque ab auctione 
uendituros esse bona Domini Bagginsis mortui, Bag-Fine, 
Sub-Colle, Hobbitoni. uenditionem incepturam esse 
decima hora ipsa, nunc paene hora prandii fuit, et 
plurimae res iam uenditae erant, pretiis diuersis a paene 
nihilo ad cantus ueteres (ex more auctionum), re uera, 
consobrini Bilbonis, Sackuille-Bagginses, conclauia eius 
sedulo metiebantur ut cognoscerent num supellectiles suas 
accomodari possent, scilicet, Bilbo mortuus esse 



putabatur, neque omnem, qui sic putabat, paenitebat 
cognoscere se falso putauisse. 

regressus Domini Bilbonis Bagginsis effecit ut 
admodum esset commotio, et sub Colle et supra Collem et 
trans Aquam; quae fuit multo magis quam res per dies 
nouem admiranda, molestia legalis quidem annos nescio 
quos permanebat, diu post Bilbo iterum uiuere non 
credebatur, difficile fuit illis, qui res uilissimo emerant, 
persuadere; ut postremo Bilbo, ad compendium temporis 
faciendum, magnam partem supellectilum suarum 
redimeret, multa cochlearia sua argentea nescio quomodo 
euanuerant, cuius rei ratio numquam reddi poterat, ipse 
Sackuille-Bagginses suspicatus est. qui, ex parte sua, 
numquam confessi sunt Bilbonem regressum esse uerum, 
neque Bilboni postea fuerunt amici, adeo in foramine - 
hobbito amoeno eius habitare uoluerant. 

Bilbo quidem cognoscit se plura quam cochlearia 
amisisse - nam honorem suum amiserat, postea uero 
dryadibus amicus semper erat, et a nanis, magis, atque 
omnibus talibus gentibus, quae umquam illa uia 
praeteribant, honorabatur; sed non iam satis honestus erat, 
re uera, ab omnibus hobbitis in propinquo “insolitus” 
habebatur - praeter a nepotibus neptibusque de stirpe 
Tookense, ne amicitia quidem quorum a maioribus 
confirmabatur. 

me paenitet dicere mentem eius fuisse aequum, satis 
contentus fuit; et postea sonitus aenei in foco eius magis 



modulatus, quam etiam in diebus tranquilis ante 
Conuiuium Inopinatum fuerat, semper erat, ensis super 
tabulam supra focum pendebat, lorica in atrio erecta 
ponebatur (donec eam Museo cuidam mutuatus est), auro 
atque argento suo dona et utilia et sumptuosa plerumque 
emit, quae res amorem nepotum neptiumque eius 
aliquatenus explicauit. anulum magicum omnino secretum 
seruabat, nam plerumque cum salutatores iniucundi 
aduenissent, eo uti solebat. 

carmina scribere atque dryades uisitare coepit; et, 
quamquam multi capita quassare atque frontes tangere et 
dicere: “miser Baggins senex!” solebant, et quamquam 
pauci fabulis eius ullis credebant, nihilominus laetissmus 
usque ad supremos dies, qui admodum diuturni erant, 
manebat. 


uesperi quodam autumnali nonnullis post annis, Bilbo in 
bibliotheca sua sedebat commentarios suos scribens - 
quos in animo habuit nominare “Illuc atque Rursus 
Retrorsum, Vacatio Hobbiti” - cum tintinnabulum ianuae 
tinniuit. fuerunt Gandalphus et nanus; et nanus uero fuit 
Balinus. 

“intrate! intrate” Bilbo inquit, et mox in sellis iuxta 
ignem commode sedebant, si Balinus animaduertit 
subuculam (quae orbiculos aureos ueros habuit) Domini 
Bagginsis ampliorem esse, Bilbo quoque animaduertit 
barbam Balini unciis nonnullis longiorem esse, et balteum 



gemmatum eius splendidissimum esse. 

de temporibus, quibus consociati erant, sane, loqui 
coeperunt, et Bilbo rogauit quomodo res in terris Montis 
agerentur, res optime agi uisae sunt. Vates oppidum 
Conuallis restaurauerat, et homines e Lacu atque Meridie 
Occidenteque ad eum se congregauerant, et omnis uallis 
rursus culta erat et fertilis facta erat, et uastitas nunc auium 
atque florum uere et frugum atque epulantium autumno 
impleta est. porro Oppidum-Lacus restitutum nunc 
prosperius quam umquam antea erat, et multae diuitiae 
secundo aduersoque Flumine Fluenti ferebantur; et in illis 
regionibus inter dryades nanosque hominesque fuit 
amicitia. 




Atrium Exxcrfinis. Domus 
J0>. J^ag^unsis Armigeri. 


Dominus prior mortuum taetrum obierat, cui Vates 
multum auri ad Homines-Lacus adiuuandos dederat, sed 
quia talis erat qualis tantum morbum facile contrahit, in 
aegritudinem draconis cecidit, et cum plurimo auro rapto 
effugit, tum a comitibus suis desertus in Vastitate fame 
enecatus est. 

“Dominus nouus sapientior est,” Balinus inquit,“et 
gratissimus, nam, sane, plurimam gratiam prosperitate 
praesenti init, cantus nunc componunt, qui tradunt flumina 






















in diebus eius auro fluere.” 

“tum uaticinationes cantuum ueterorum uerae factae 
sunt, nescio quo modo!” Bilbo inquit. 

“sane!” Gandalphus inquit, “quare non licet illas fieri 
ueras? num uaticinationibus non credis, quod te adiuuante 
illae effectae sunt? num tu uero putas omnia facinora 
effugiaque tua casu ipso gesta esse, quae tibi soli 
prodessent? tu dignissimus es, Domine Baggins, et tibi 
amicissimus sum; sed nihilominus tu in orbe terrarum lato 
solum satis es salaputium!” 

“dis gratias habeo!” Bilbo ridens inquit, et ollam tabaci 
ei tradidit. 



NOMINA PROPRIA 


Aculeus, -i 

Sting 

Altus Transitus 

The High Pass 

Arkenlapis, -idis 

The Arkenstone 

Azog, -is 

Azog, a goblin 

Bag-Finis 

Bag-End 

Balinus, -i 

Balin, a dwarf 

Barbaelongae, -anim 

Longbeards, a dwarf clan 

Belladonna, -ae Took, -is 

Belladonna Took, Bilbo ’s mother 

Beorn, -is 

Beorn, a skin-changer 

Bertus, -i 

Bert, a troll 

Bifur, -ris 

Bifur, a dwarf 

Bilbo, -onis Baggins, -is 

Bilbo Baggins, a hobbit 

Bladorthinus, -i 

Bladorthin, a king 

Bofur, -ris 

Bofur, a dwarf 

Bolg, -is 

Bolg, a goblin 

Bornbur, -ris 

Bornbur, a dwarf 

Bungo, -onis Baggins, -is 

Bungo, Bilbo 's father 

Calluna uulgaris 

heather 

Care, -is 

Care, a raven 

Carrec, -is(n.) 

Carrock, a rock 

Colles Ferrei 

Iron Hilis 

Conuallis, -is 

Dale, a town 



Cor Montis 

uide Arkenlapis 

Coruicollis, -is 

Ravenhill 

Dainus, -i 

Dain, Thorin ’s cousin 

Deuersorium Draconis Viridis 

Green Dragon Inn 

Domus Familiaris Vltima 

The LastHornely House (uide Rivendell ) 

Dorius, -i 

Dori, a dwarf 

Doruinium, -i 

Dorwinion 

Durinus, -i 

Durin, Thorin ’s ancestor 

Diyades-Altae 

High-elves 

Dryades-Clarae 

Light-elves 

Diyades-Maritimae 

Sea-elves 

Dryades-Profundae 

Deep-elves 

Diyades-Siluestres 

Wood-elves 

Dwalinus, -i 

Dwalin, a dwarf 

Elrond, -is 

Elrond, Lord of Rivendell 

Esgaroth, -is 

Esgaroth (uide Oppidum-Lacus ) 

Fata in Occidente 

Faerie in the West 

Filius, -i 

Fili, a dwarf 

Flumen Fluens 

River Running 

Flumen Siluestre 

Forest River 

Fodinae Moriae 

Mines of Moria 

Fundinus, -i 

Fundin, Balin 's father 

Galion, -onis 

Galion, the elf-king ’s butler 

Gandalphus, -i 

Gandalf, a wizard 

Girion, -onis 

Girion, Lord ofDale 

Glamdring, -is 

Glamdring, a sword 

Gloinus, -i 

Gloin, a dwarf 

Gobelinus Magnus 

Great Goblin 

Golfimbulus, -i 

Golfimbui, a goblin 



Gollum, -i 

Gondolin, -is 

Gulielmus, -i 

Hobbiton, -i 

Homines-Lacus 

Kilius, -i 

Lacus-Longus 

Limen Vastitatis 

Locus Ericaeus Marcidus 

Malleus-hostium 

Mirksilua, -ae 

Mons Gramus 

Mons Gundabad, -is 

Mons Solus 

Montes Glauci 

Montes Nebulosi 

Mordax, -acis 

Moria, -ae 

Nainus, -i 

Necromancticus, -i 

Norius, -i 

Oinus, -i 

Oppidum-Lacus 

Orbis Latus 

Orcristus, -i 

Orius, -i 

Porta Antica 

Proelium Agrorum Viridium 
Proelium Quinque Exercituum 


Gollum 

Gondolin 
William, a troll 
Hobbiton 
Lake-Men 
Kili, a dwarf 
Long Lake 
The Edge of the Wild 
Withered Heath 

Foe-hammer (uide Glcimdring ) 

Mirkwood 

Mount Gram 

Mount Gundabad 

Lonely Mountain 

Grey Mountains 

Misty Mountains 

Biter (uide Orcristus ) 

uide Fodinae Moriae 

Nain, Dain ’s father 

Necromancer 

Nori, a dwarf 

Oin, a dwarf 

Lake-Town 

Wide World 

Orcrist, a sword 

Ori, a dwarf 

Front Gate 

Battle of the Green Fields 
Battle of Five Armies 



Prope aquam 


Bywater 


Radagastus, -i 

Rex-dryadum 

Riuendell, -is 

Roac, -is 

Rostrum, -i 

Scissor-gobe linorum 

Senex Took, -is 

Smaug, -is 

Sub-Collis, -is 

Taurifremitor, -is 

Thorinus, -i Scutumquerceum 

Thrainus, -i 

Thror, -is 

Tornas, -ae 

Vastaterra, -ae 

Vastitas, -atis 

Vastitas Draconis 

Vates, -is 

Verberator, -is 

V ersipellis-uerminosus 

Vestibulum Anticum 


Radagast, a wizard 

Elvenking 

Rivendell 

Roac, a raven 

‘Bili’ (uide Gulielmus ) 

Goblin-cleaver (uide Orcristus ) 

Old Took, Bilbo ’s grandfather 

Smaug, a dragon 

Underhill 

Bullroarer, Bilbo ’s ancestor 
Thorin Oakenshield 
Thrain, Thorin ’s father 
Thror, Thrain ’s father 
Thomas, a troll 
Wilderland 
The Wild 

Desolation of the Dragon 
Bard, a man 

Beater (uide Glamdring ) 

Were-worm 

Front Porcii 

abies, -etis 
aeneum, -i 
amaracus, -i 
amictorium, -i 
antirrhinum, -i 
apatura iris 
apotheca, -ae 
aranea, -ae 
araneum, -i 
baiulus, -i 
biscoctus, -i 
bulla, -ae 
butyrum, -i 
cafaeum, -i 
cataracta, -ae 
catillum, -i 
cella penaria 
ceruisia, -ae 
ceruus elaphus 
claustellum, -i 
cochlear, -aris (n.) 


fir tree 
kettle 
marjoram 
scarf 

snapdragon (flower) 

purple emperor butterfly 

cellar (for wine or beer) 

spider 

cobweb 

porter 

biscuit 

door-knob 

butter 

coffee 

portcullis 

bowl or dish 

pantry 

beer 

red deer 

keyhole 

spoon 




conditura rubi idaei 

raspberry jam 

conies, -iei 

cony (slang for rabbit) 

eram, -i 

eram (a biscuit-like food) 

crataegus oxycantha 

hawthorn 

cremium, -i 

firewood 

crepido, -inis 

quay 

cucullus, -i 

hood (of a cloak) 

culcitula, -ae 

small mattress 

cuniculus, -i 

tunnel or rabbit 

cupa,-ae 

barrel or cask 

curia, -ae 

town-hall 

deiectus aquae 

waterfall 

dryas, -adis 

elf 

ductus furnarius 

chimney 

effractarius, -i 

burglar 

exedra, -ae 

drawing-room 

facinus, -oris (audax) 

an adventure 

fasciae bracarum 

trouser braces 

filum fimbriatum 

tassel 

filum sulphuratum 

mateh (for fIre) 

fores in tabulato 

trapdoors 

fumisugium, -i 

pipe (for smoking) 

gigans, -tis 

giant 

gobelinus, -i 

goblin 

hanraxostichus, -i 

train 

hobbitus, -i 

liobbit 

hobbitus, -a, -unr 

hobbit (adjective) 

hobgobelinus, -i 

hobgoblin 

horologium, -i 

clock 



igniarium, -i 

tinder-box 

integumentum manuum 

muff (fur covering the hands) 

ius congelatum 

jelly 

lallo, -are 

to sing a lullaby 

lapathum, -i 

sorrel 

laridum, -i 

bacon 

larix, -icis 

larch tree 

lusus disci 

(a game of) quoits 

lusus globuli lusorii 

(a game of) bowls 

lusus latitandi 

(a game of) hide-and-seek 

lusus pilamallei 

(a game of) golf 

lusus trunculorum 

(a game of) skittles (ninepins) 

lusus uiri oculis obligatis 

(a game of) blind-man ’s-buff 

magia, -ae 

magic 

magus, -i 

wizard 

mannus, -i 

pony 

manticula, -ae 

purse 

megascops, -opis 

screech owl 

minurritio, -onis 

twittering (of birds) 

mitella, -ae 

sling (medical) 

mitril, -is 

mithril, a precious rnetal 

nanus, -i 

dwarf 

oblectamentum liberorum 

toy 

officium tabellarii 

post-office 

orbiculus, -i 

button 

orcus, -i 

ore (uide gobelinus ) 

perspicillus, -i 

telescope 

plaustrum, -i 

the Wain (constellation) 

proiectum saxi 

ledge (of stone) 





trollum, -i 

troll 

tyto, -onis alba 

barn owl 

umerale, -is 

cape (worn over the shoulders) 

uasurn ligneum 

tub 

uenditor condimentorum 

grocer 

uericulunr, -i 

skewer 

wargus, -i 

warg (wildwolf) 

As a rule-of-thumb, informal or impromptu songs are 
rendered in rhythmic style, more formal or dignified 
verses in quantitati ve me tres. 

By ‘rhythmic’ I mean verses of the medieval type 
which, just like much English verse, rely for their effect on 
the pattern of stressed and unstressed syllables - and 
frequently rhyme, too. Here the patterns are either trochaic 
or iambic. A trochee is a metrical unit of two syllables, in 
which the beat falis on the first (so the rhythm is dum-di, 
dum-di ...). Hence, the famous Dies Irae begins: 

Dies irae, dies illa, 
soluet saeclum in favilla 
teste David cum Sibylla 

An iamb, by contrast, has the beat fall on the second 




syllable ( di-dum, di-dum ...)• So, Peter Abelard’s iambic 
O quanta qualia : 


O quanta qualia sunt illa sabbata 
quae semper celebrat superna curia 

Unlike quantitative verse, in these songs there is no elision 
between words. So, in frange uitra et catilla (Caput I ) 
the final ‘a’ of uitra is not elided withthe ‘e’ of et. 

By ‘quantitative’, I mean the Standard metres of 
classical Roman verse, which are based on the so-called 
‘weight’ of syllables. Put simply, each syllable of a line of 
verse is regarded as being either heavy or light (its 
‘ quantity’) according to certain fixed rules - a long vowel 
always entails a heavy syllable, but sometimes a syllable 
containing a short vowel canbe heavy (e.g. if the vowel is 
followed by two consonants, with certain exceptions). It is 
the specific pattern of heavy and light syllables that 
determines the metre. In this book there are examples of 
hexameters, elegiae couplets, hendecasyllables, Alcaic, 
Asclepiad and Sapphic stanzas. The trochaic dimeter / 
iambic trimeter verse used in Caput X is that of Horaee, 
Ode ii. 18. 

The abstruse term catalectic simply means that the line 
is short by one syllable. 


Caput I 



• frange uitra et catilla - rhythmic trochaic 

• trans Montes Nebulae frigore dissitos - First 
Asclepiad 

Caput m 


• quid facitis? quo uaditis - rhythmic iambic 

Caput IV 


• plaude! frange! rima atra - rhythmic trochaic 

Caput V ( aenigmata ) 

Elegiacs: 


• quid tenet inuisas radices ... 

• sunt qui post mandunt ... 

• uoce carens clamat ... 

• lumina caerulea facie ... 

Hexameters: 


• nec uidear neque nemine ... 

• est sine cardinibus ... 

• cum nullis animis ... 



• omnia deuorat id ... 


Caput VI 


• quinque aues quindecim arboribus - rhythmic 
trochaic (catalectic) 

• arde silua, filex arde - rhythmic trochaic 

Caput vn 


• deserta uentus marcida transigit - Alcaic 

Caput vm 

• aranea uetusta pigra - rhythmic iambic (catalectic) 

• ignauaque insanaque - rhythmic iambic 

Caput IX 


• reuoluite, reuoluite - rhythmic iambic 

• atro flumine concito secundo - hendecasyllables 


Caput X 



• ille Rex sub arduis - trochaic dimeter / iambic 
trimeter (catalectic) 

Caput XV 


• tandem sub tenebris rupibus arduis - First 
Asclepiad 

Caput XIX 


• dracone nunc adusto - rhythmic iambic (catalectic) 

• gaudeamus nos, pariter canamus - Sapphics 

• pergit iter semper, semper per saxaque saltus - 
elegiacs 

